תקנות שירותי הדת היהודיים (חברות לעניני קבורה), תשכ"ז-1966

רשויות ומשפט מנהלי – רבנות ושירותי דת – קבורה ובתי עלמין

רשויות ומשפט מנהלי – קבורה – חברות לענייני קבורה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | רשיון קבורה | [Go](#Seif2) | 2 |
| סעיף 3 | בקשה לרשיון | [Go](#Seif3) | 2 |
| סעיף 4 | תנאים למתן רישיון | [Go](#Seif4) | 2 |
| סעיף 4א | תנאי הרישיון | [Go](#Seif11) | 2 |
| סעיף 5 | הפרת תנאי הרשיון | [Go](#Seif5) | 3 |
| סעיף 6 | הצגת הרשיון | [Go](#Seif6) | 3 |
| סעיף 7 | זכויות מחזיק ברשיון | [Go](#Seif7) | 3 |
| סעיף 8 | עונשין | [Go](#Seif8) | 3 |
| סעיף 9 | הוראות מעבר | [Go](#Seif9) | 3 |
| סעיף 10 | השם | [Go](#Seif10) | 3 |

תקנות שירותי הדת היהודיים (חברות לעניני קבורה), תשכ"ז-1966[[1]](#footnote-1)\*

תק' תשל"ב-1971

מיום 1.10.1971

**תק' תשל"ב-1971**

[ק"ת תשל"ב מס' 2752](http://www.nevo.co.il/Law_word/law06/TAK-2752.pdf) מיום 1.10.1971 עמ' 50

**החלפת שם התקנות**

הנוסח הקודם:

~~תקנות חברות לעניני קבורה של יהודים, תשכ"ז-1966~~

בתוקף סמכותי לפי סעיף 8 לחוק תקציבי השירותים הדתיים היהודיים, תש"ט-1949 (להלן - החוק), אני מתקין תקנות אלה:

1. בתקנות אלה –

הגדרות

"השר" – שר הדתות[[2]](#footnote-2);

"חברה לעניני קבורה" – חברה קדישא או כל אדם העוסק בקבורת נפטרים יהודיים.

2. (א) חברה לעניני קבורה חייבת ברשיון מאת השר.

רשיון קבורה

תק' תש"ל-1970

(ב) תוקף הרשיון הוא לשנתים מיום נתינתו.

(ג) השר רשאי לסרב לתת רשיון וכן לבטל רשיון אם לדעתו יהיה זה לטובת הציבור לעשות כן.

מיום 25.6.1970

**תק' תש"ל-1970**

[ק"ת תש"ל מס' 2575](http://www.nevo.co.il/Law_word/law06/TAK-2575.pdf) מיום 25.6.1970 עמ' 1752

**החלפת תקנה 2**

הנוסח הקודם:

~~2. חברה לעניני קבורה חייבת ברשיון מאת השר.~~

3. בקשה לרשיון תוגש לשר בכתב, והוא או בא כוחו רשאי לדרוש שיומצאו לו כל מסמך או ידיעה הדרושה לו לענין זה.

בקשה לרשיון

4. (א) לא יינתן רישיון קבורה לחברה לענייני קבורה אלא בהתקיים כל התנאים האלה:

תנאים למתן רישיון

תק' תשע"ג-2013

(1) החברה הציגה הסכם חתום ותקף עם המוסד לביטוח לאומי לפי תקנה 2 לתקנות הביטוח הלאומי (דמי קבורה), התשל"ו-1976 (להלן – תקנות דמי קבורה);

(2) החברה לענייני קבורה הוכיחה להנחת דעתו של השר כי יש בידה זכות במקרקעין המיועדים על פי תכנית לקבורה לצורך ביצוע קבורה על פי הרישיון;

לעניין זה –

"זכות במקרקעין" – זכות בעלות או חכירה לדורות, לרבות זכות לקבלת זכות כאמור;

"חברה לענייני קבורה" – למעט רשות מקומית ומועצה דתית.

(ב) חברה לענייני קבורה שאין ביכולתה להוכיח את קיומו של התנאי האמור בתקנת משנה (א)(2), תגיש בקשה מנומקת באמצעות עורך דין המייצג את החברה, המגובה בתצהיר חתום בידי מורשי החתימה בחברה, בנוגע לסיבות המונעות את הוכחת התנאי כאמור; הבקשה תובא לדיון בוועדת חריגים במשרד לשירותי דת, שעמה נמנה היועץ המשפטי של המשרד לשירותי דת או נציגו; ועדת החריגים לא תמליץ על מתן רישיון אלא אם כן שוכנעה כי מתקיימות נסיבות מיוחדות המצדיקות זאת.

מיום 2.1.2013

**תק' תשע"ג-2013**

[ק"ת תשע"ג מס' 7206](http://www.nevo.co.il/Law_word/law06/tak-7206.pdf) מיום 2.1.2013 עמ' 528

**החלפת תקנה 4**

הנוסח הקודם:

~~תנאי הרשיון~~

~~4. (א) רשיון לחברה לעניני קבורה יינתן בתנאים הבאים שיפורשו ברשיון:~~

~~(1) החברה תחתום על הסכם עם המוסד לביטוח לאומי לפי תקנה 3 לתקנות הביטוח הלאומי (דמי קבורה), תשט"ו-1955, והיא לא תדרוש ולא תגבה בקשר לקבורה כל סכום אחר מלבד הסכום שנקבע בהסכם עם המוסד לביטוח לאומי כאמור;~~

~~(2) החברה תגיש לשר דינים וחשבונות בצורה ובמועדים שהשר יקבע, אם בדרך כלל ואם לחברה פלונית.~~

~~(ב) השר רשאי להתנות ברשיון, נוסף על התנאים האמורים בתקנת משנה (א), שחברה לעניני קבורה, למעט רשות מקומית או מועצה דתית, תעשה סידורים כספיים או מינהליים הדרושים לדעת השר כדי שתוכל למלא תפקידיה, ובחברה קדישא - גם תנאים אחרים הדרושים כאמור.~~

4א. (א) רישיון חברה לענייני קבורה יינתן בתנאים שלהלן שיפורטו ברישיון:

תנאי הרישיון

תק' תשע"ג-2013

(1) החברה לא תדרוש ולא תגבה בנוגע לקבורה כל סכום אחר, למעט הסכומים שהותרו לפי תקנות 3 ו-4 לתקנות דמי קבורה, וסכומים שהותרו על פי ההסכם שנחתם עם המוסד לביטוח לאומי, אם הותרו;

(2) החברה תגיש לשר דוח כספי מבוקר לשנה החולפת עד היום השלושים ואחד בחודש מאי בשנת הכספים שלאחריה; השר רשאי להורות לחברה פלונית להגיש דוחות ואישורים נוספים; לעניין זה, "דוח כספי מבוקר" – דוח כספי כהגדרתו בתקנות ניירות ערך (דוחות כספיים שנתיים), התש"ע-2010, ובצירוף חוות דעת של רואה חשבון מבקר, כמשמעותו בתקנות האמורות.

ת"ט תשע"ג-2013

(ב) השר רשאי להתנות ברישיון, נוסף על התנאים האמורים בתקנת משנה (א), שחברה לענייני קבורה תעשה סידורים כספיים או מינהליים הדרושים לדעת השר כדי שתוכל למלא את תפקידיה.

מיום 2.1.2013

**תק' תשע"ג-2013**

[ק"ת תשע"ג מס' 7206](http://www.nevo.co.il/Law_word/law06/tak-7206.pdf) מיום 2.1.2013 עמ' 528

**הוספת תקנה 4א**

מיום 8.1.2013

**ת"ט תשע"ג-2013**

[ק"ת תשע"ג מס' 7209](http://www.nevo.co.il/Law_word/law06/tak-7209.pdf) מיום 8.1.2013 עמ' 590

(2) החברה תגיש לשר דוח כספי מבוקר לשנה החולפת עד היום השלושים ואחד בחודש מאי בשנת הכספים שלאחריה; השר רשאי להורות לחברה פלונית להגיש דוחות ואישורים נוספים; ~~לעניין זה, "דוח כספי מבוקר" – דוח כספי כמשמעותו בכללי החשבונאות המקובלים ובצירוף חוות דעת של רואה חשבון מבקר, כהגדרתם בתקנות ניירות ערך (דוחות כספיים שנתיים), התש"ע-2010, ועל פי הנחיית המשרד לשירותי דת~~ לעניין זה, "דוח כספי מבוקר" – דוח כספי כהגדרתו בתקנות ניירות ערך (דוחות כספיים שנתיים), התש"ע-2010, ובצירוף חוות דעת של רואה חשבון מבקר, כמשמעותו בתקנות האמורות.

5. הפרה חברה לעניני קבורה תנאי מתנאי הרשיון, רשאי השר לבטל את הרשיון או להתלותו לתקופה שיקבע.

הפרת תנאי הרשיון

6. חברה לעניני קבורה חייבת להציג את הרשיון לפני השר או לפני בא-כוחו בכל עת שתידרש לכך.

הצגת הרשיון

7. חברה לעניני קבורה שקיבלה רשיון כאמור רשאית לעשות כל פעולה הדרושה למען קבורת נפטר יהודי; ורשויות המדינה והרשויות המקומיות חייבות להושיט לה כל עזרה הדרושה לכך.

זכויות מחזיק ברשיון

8. (א) העוסק בקבורת נפטרים יהודיים ללא רשיון או המפריע בזדון לבעל רשיון במילוי תפקידו, דינו - מאסר שלושה חודשים.

עונשין

תק' תשל"ב-1971

(ב) חברה לעניני קבורה שלא הגישה לשר דינים וחשבונות, כאמור בתקנה 4(א)(2), או לא הציגה רשיונה כאמור בתקנה 6, לאחר שקיבלה אזהרה בכתב חתומה בידי השר או בא-כוחו, דינה - קנס מאתיים וחמישים לירות.

תק' תשל"ב-1971

מיום 1.10.1971

**תק' תשל"ב-1971**

[ק"ת תשל"ב מס' 2752](http://www.nevo.co.il/Law_word/law06/TAK-2752.pdf) מיום 1.10.1971 עמ' 50

8. (א) העוסק בקבורת נפטרים יהודיים ללא רשיון או המפריע בזדון לבעל רשיון במילוי תפקידו, דינו - מאסר שלושה חודשים.

(ב) חברה לעניני קבורה שלא הגישה לשר דינים וחשבונות, כאמור בתקנה 4(א)(2), או לא הציגה רשיונה כאמור בתקנה 6, לאחר שקיבלה אזהרה בכתב חתומה בידי השר או בא-כוחו, דינה - קנס מאתיים וחמישים לירות.

9. חברה לעניני קבורה שקיבלה רשיון בהתאם לתקנות העדות הדתיות (ארגונן) (חברה - לעניני קבורה של יהודים), תשי"ח-1958, רואים אותה כאילו קיבלה רשיון בהתאם לתקנות אלה.

הוראות מעבר

10. לתקנות אלה ייקרא "תקנות שירותי הדת היהודיים (חברות לעניני קבורה), תשכ"ז-1966".

השם

תק' תשל"ב-1971

מיום 1.10.1971

**תק' תשל"ב-1971**

[ק"ת תשל"ב מס' 2752](http://www.nevo.co.il/Law_word/law06/TAK-2752.pdf) מיום 1.10.1971 עמ' 50

10. לתקנות אלה ייקרא ~~"תקנות חברות לעניני קבורה של יהודים", תשכ"ז-1966~~ "תקנות שירותי הדת היהודיים (חברות לעניני קבורה), תשכ"ז-1966".

זרח ורהפטיג

שר הדתות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ז מס' 1944](http://www.nevo.co.il/Law_word/law06/TAK-1944.pdf) מיום 13.10.1966 עמ' 136.

   תוקנו [ק"ת תש"ל מס' 2575](http://www.nevo.co.il/Law_word/law06/TAK-2575.pdf) מיום 25.6.1970 עמ' 1752 – תק' תש"ל-1970.

   [ק"ת תשל"ב מס' 2752](http://www.nevo.co.il/Law_word/law06/TAK-2752.pdf) מיום 1.10.1971 עמ' 50 – תק' תשל"ב-1971.

   [ק"ת תשע"ג מס' 7206](http://www.nevo.co.il/Law_word/law06/TAK-7206.pdf) מיום 2.1.2013 עמ' 528 – תק' תשע"ג-2013. ת"ט [מס' 7209](http://www.nevo.co.il/Law_word/law06/TAK-7209.pdf) מיום 8.1.2013 עמ' 590. [↑](#footnote-ref-1)
2. ר' אצילת סמכויות: [י"פ תשפ"ב מס' 10213](https://www.nevo.co.il/Law_word/law10/yalkut-10213.pdf) מיום 17.2.2022 עמ' 3680. [↑](#footnote-ref-2)