תקנות שירותי הכבאות (הסדרים ותנאים לעזרה הדדית), תשכ"ב-1962

בטחון – כבאות

רשויות ומשפט מנהלי – שירותי כבאות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הזעקת עזרה | [Go](#Seif2) | 2 |
| סעיף 3 | תנאי להזעקת עזרה | [Go](#Seif3) | 2 |
| סעיף 4 | הושטת עזרה | [Go](#Seif4) | 2 |
| סעיף 5 | הודעה למפקח | [Go](#Seif5) | 2 |
| סעיף 6 | עזרה לפי הוראות המפקח | [Go](#Seif6) | 2 |
| סעיף 7 | העברת כבאים או ציוד | [Go](#Seif7) | 2 |
| סעיף 8 | דרגי פיקוד | [Go](#Seif8) | 2 |
| סעיף 9 | המפקח | [Go](#Seif9) | 2 |
| סעיף 9א | התפשטות שריפה | [Go](#Seif10) | 2 |
| סעיף 10 | חשבון | [Go](#Seif11) | 3 |
| סעיף 11 | השם | [Go](#Seif12) | 3 |
|  | תוספת | [Go](#med0) | 3 |

תקנות שירותי הכבאות (הסדרים ותנאים לעזרה הדדית), תשכ"ב-1962[[1]](#footnote-1)\*

בתוקף סמכותי לפי הסעיפים 14 ו-35 לחוק שירותי הכבאות, תשי"ט-1959, אני מתקין תקנות אלה:

1. בתקנות אלה –

הגדרות

"המפקח" – מפקח הכבאות הראשי שנתמנה לפי סעיף 22 לחוק;

"מחוז" – כמשמעותו בהודעה על חלוקת שטח המדינה למחוזות ולנפות ותיאורי גבולותיהם, שפורסמה בילקוט הפרסומים 531, תשי"ז, עמ' 761.

2. נוכח מפקח יחידת הכבאים של רשות כבאות, כמפורט בטור א' לתוספת, כי כוח האדם והציוד העומדים לרשותו, לרבות אנשים וציוד שניתן לגייסם לפי הסעיפים 23 ו-24 לחוק, אינם מספיקים לכיבוי דליקה או למניעת התפשטותה או להצלת נפש ורכוש, רשאי הוא להזעיק עזרה מרשות הכבאות הנקובה בטור ב' לתוספת.

הזעקת עזרה

3. לא יזעיק מפקד יחידת כבאים עזרה כאמור בתקנה 2 אלא אם ביקש תחילה עזרה מרשויות הכבאות השכנות או אם שוכנע שאין בכוחן של הרשויות האמורות להושיט את העזרה הדרושה לדעתו.

תנאי להזעקת עזרה

4. רשות כבאות שנתבקשה להושיט עזרה לפי תקנות אלה תושיט את העזרה המבוקשת לפי מידת יכולתה ולפי סידורים מוקדמים שקבעה לצורך זה באישור המפקח, אלא אם הורה המפקח אחרת.

הושטת עזרה

5. רשות כבאות שביקשה עזרה לפי תקנה 2 תודיע על כך למפקח.

הודעה למפקח

6. המפקח רשאי, לפי שיקול דעתו, להורות לרשות כבאות פלונית להושיט עזרה לרשות כבאות אחרת במקום הרשות שנתבקשה לפי תקנה 2.

עזרה לפי הוראות המפקח

7. המפקח רשאי, לפי שיקול דעתו, להורות לרשות כבאות פלונית להעביר כבאים או ציוד לרשות כבאות שהושיטה עזרה לפי תקנות 4 או 6.

העברת כבאים או ציוד

8. במקום שבו הוגשה עזרה לפי תקנות אלה יהיה הכבאי בעל הדרגה הגבוהה ביותר, מאותה רשות כבאות אשר הזעיקה את העזרה, מפקח על פעולת הכבאים במקום, ובלבד שדרגתו תהיה לפחות קצין כיבוי. בכל מקרה אחר ישמש כמפקד בעל הדרגה הגבוהה ביותר.

דרגי פיקוד

תק' תשכ"ה-1965

מיום 8.5.1965

**תק' תשכ"ה-1965**

[ק"ת תשכ"ה מס' 1710](http://www.nevo.co.il/Law_word/law06/TAK-1710.pdf) מיום 8.4.1965 עמ' 1757

**החלפת תקנה 8**

הנוסח הקודם:

~~8. במקום שבו הוגשה עזרה לפי תקנות אלה יהיה הכבאי בעל הדרגה הגבוהה ביותר מפקח על פעולות הכבאים במקום. היו כבאים בדרגה שווה, ישמש כמפקד – הכבאי מיחידת הכבאים של רשות הכבאות שהזעיקה את העזרה.~~

9. על אף האמור בתקנה 8 רשאי המפקח ליטול לעצמו את הפיקוד על הכבאים במקום שהוגשה לו עזרה, או לקבוע אדם שישמש מפקד.

המפקח

9א. (א) מפקד יחידת הכבאים של רשות כבאות הנוכח לדעת, בעת פעולת הכיבוי, שגזרת הכיבוי שייכת לרשות כבאות שכנה, או שבעת פעולות כיבוי מתפשטת השריפה לתחום שטחה של רשות שכנה, לא יורה ליחידת הכיבוי עליה הוא מפקד לעזוב בשל כך את גזרת הכיבוי עד אשר השרפה כובתה כליל, או לאחר שמפקד יחידת הכבאים של רשות הכיבוי השכנה קיבלה את הפיקוד על פעולת הכיבוי ושיחרר את יחידת הכיבוי של הרשות האחרת על ידי מתן אישור מתאים למפקד היחידה.

התפשטות שריפה

תק' תשמ"א-1981

(ב) נתגלעו חילוקי דעות בין כבאים משתי רשויות כיבוי או יותר לגבי השאלה בתחומה של איזו רשות כיבוי ישנה שריפה, ומי אחראי לכיבוי, תכריע דעתו של הכבאי בעל הדרגה הגבוהה ביותר הנמצא במקום השריפה, ודעתו תחייב את כל הכבאים הנמצאים במקום או שיגיעו אליו בקשר לאותה שריפה; היו שני כבאים או יותר בעלי הדרגה הגבוהה ביותר במקום, תכריע דעת הכבאי בעל אותה דרגה, שהגיע ראשון למקום השריפה.

מיום 1.6.1981

**תק' תשמ"א-1981**

[ק"ת תשמ"א מס' 4239](http://www.nevo.co.il/Law_word/law06/TAK-4239.pdf) מיום 1.6.1981 עמ' 1065

**הוספת תקנה 9א**

10. עם גמר הגשת העזרה לפי תקנות אלה תמסור רשות הכבאות שהגישה עזרה לרשות כבאות שקיבלה אותה עזרה חשבון הוצאותיה. חשבון זה יהא טעון אישורו של המפקח.

חשבון

11. לתקנות אלה ייקרא "תקנות שירותי הכבאות (הסדרים ותנאים לעזרה הדדית), תשכ"ב-1962".

השם

תוספת

(תקנה 2)

טור א' טור ב'

1. רשויות הכבאות שבתחום –

מחוז הצפון איגוד ערים אזור חיפה

מחוז חיפה (שירותי כבאות)

מחוז המרכז

מחוז ירושלים עירית תל-אביב-יפו באמצעות עירית רמת-גן

מחוז תל-אביב

מחוז הדרום איגוד ערים אזור באר-שבע (שירותי כבאות)

2. איגוד ערים אזור חיפה

(שירותי כבאות) עירית תל-אביב-יפו באמצעות

3. איגוד ערים אזור באר-שבע עירית רמת-גן

(שירותי כבאות)

ד' בסיון תשכ"ב (6 ביוני 1962) חיים משה שפירא

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ב מס' 1333](http://www.nevo.co.il/Law_word/law06/TAK-1333.pdf) מיום 12.7.1962 עמ' 2211.

   תוקנו [ק"ת תשכ"ה מס' 1710](http://www.nevo.co.il/Law_word/law06/TAK-1710.pdf) מיום 8.4.1965 עמ' 1757 – תק' תשכ"ה-1965.

   [ק"ת תשמ"א מס' 4239](http://www.nevo.co.il/Law_word/law06/TAK-4239.pdf) מיום 1.6.1981 עמ' 1065 – תק' תשמ"א-1981.

   תוקפן עד יום 8.2.2013 לפי סעיף 147(ב) לחוק הרשות הארצית לכבאות והצלה: [ס"ח תשע"ב מס' 2381](http://www.nevo.co.il/Law_word/law14/LAW-2381.pdf) מיום 8.8.2012 עמ' 748 ([ה"ח הממשלה תשע"ב מס' 672](http://www.nevo.co.il/Law_word/law15/memshala-672.pdf) עמ' 600). [↑](#footnote-ref-1)