תקנות שירותי הכבאות (ציוד כיבוי בבתי-מלון), תשל"ב-1972

רבדים בחקיקה

בטחון – כבאות – ציוד כיבוי

רשויות ומשפט מנהלי – רישוי – רישוי עסקים – ציוד כיבוי

רשויות ומשפט מנהלי – תיירות – בתי מלון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | ציוד חובה | סעיף 2 |
| 2 | [Go](#Seif2) | הוספת ציוד כיבוי וסידורי כבאות | סעיף 3 |
| 2 | [Go](#Seif3) | ערעור על הודעת רשות הכבאות | סעיף 3א |
| 2 | [Go](#Seif4) | החזקת ציוד כיבוי | סעיף 4 |
| 3 | [Go](#Seif5) | פטור | סעיף 5 |
| 3 | [Go](#Seif6) | ביטול | סעיף 6 |
| 3 | [Go](#Seif7) | השם | סעיף 7 |
| 3 | [Go](#med0) | תוספת |  |
| 3 | [Go](#Seif8) | מטפה כיבוי | סעיף 1 |
| 3 | [Go](#Seif9) | ברז כיבוי | סעיף 2 |
| 3 | [Go](#Seif10) | מזנק כיבוי וזרנוק כיבוי | סעיף 3 |
| 3 | [Go](#Seif11) | גלגילון כיבוי | סעיף 4 |
| 3 | [Go](#Seif12) | הספקת מים | סעיף 5 |
| 3 | [Go](#Seif13) | מטפי כיבוי | סעיף 6 |
| 3 | [Go](#Seif14) | ברז כיבוי | סעיף 7 |
| 3 | [Go](#Seif15) | זרנוק כיבוי ומזנק כיבוי | סעיף 8 |
| 3 | [Go](#Seif16) | גלגילון כיבוי | סעיף 9 |
| 4 | [Go](#Seif17) | הספקת מים | סעיף 10 |
| 4 | [Go](#Seif18) | מטפי כיבוי | סעיף 11 |

תקנות שירותי הכבאות (ציוד כיבוי בבתי-מלון), תשל"ב-1972[[1]](#footnote-1)\*

בתוקף סמכותי לפי סעיף 6 לחוק שירותי הכבאות, תשי"ט-1959, (להלן – החוק), לפי סעיף 9 לחוק רישוי עסקים, תשכ"ח-1968, ולאחר התייעצות עם שר החקלאות, אני מתקין תקנות אלה:

1. בתקנות אלה –

הגדרות

"בית-מלון" - לרבות פנסיון, בית מרגוע, בית אירוח וכל מקום כיוצא באלה שבו מספקים בתמורה לינה לחמישה אנשים לפחות;

"ציוד כיבוי" - ציוד, חמרים ומיתקנים המשמשים לכיבוי דליקות, לפי המפורט בתוספת ולפי תקן ישראלי שאושר על ידי מכון התקנים, ובאין תקן ישראלי - לפי אישור מפקח כבאות ראשי, כמשמעותו בסעיף 22 לחוק;

"רשות כבאות" - כמשמעותו בסעיף 1 לחוק ואשר בית-המלון נמצא בתחומה.

2. בכל בית-מלון חייב המחזיק או הבעל לרכוש או להשיג ציוד כיבוי ולהתקין את ציוד הכיבוי לפי הוראות רשות הכבאות.

ציוד חובה

3. רשות כבאות רשאית, לפי שיקול דעתה, וחייבת לפי הוראות המפקח, להורות בכתב לבעל או למחזיק של בית מלון להוסיף ציוד כבאות מהסוג שנקבע בתוספת, ורשאית רשות הכבאות להורות בכתב על נקיטת סידורי כבאות נוספים בבית מלון כמשמעותו בחלק ג' של התוספת, כמפורט להלן:

הוספת ציוד כיבוי וסידורי כבאות

תק' תשמ"ב-1982

(1) התקנת מערכת אוטומטית לגילוי אש, חום או עשן;

(2) התקנת מערכת אוטומטית לכיבוי באמצעות מים (ספרינקלר), קצף, אבקה, 2CO או הלון;

(3) התקנת מערכת קשר אלחוטי או קווי לשירותי הכבאות;

(4) התקנת תאורת התמצאות וחירום;

(5) התקנת מערכת כריזה ואזעקה.

מיום 27.11.1982

**תק' תשמ"ב-1982**

[ק"ת תשמ"ב מס' 4357](http://www.nevo.co.il/Law_word/law06/TAK-4357.pdf) מיום 27.5.1982 עמ' 1107

**החלפת תקנה 3**

הנוסח הקודם:

~~תוספת ציוד כיבוי~~

~~3. (א) רשות הכבאות רשאית, לפי שיקול דעתה, וחייבת לפי הוראת מפקח, להורות בכתב למחזיק או לבעל של בית מלון להוסיף ציוד כיבוי על האמור בתוספת.~~

~~(ב) המפקח, בהתייעצות עם המועצה למניעת שריפות, רשאי להורות לרשות כבאות לדרוש להוסיף ציוד כיבוי על האמור בתוספת.~~

3א. (א) בעל בית מלון או המחזיק בו שקיבל הודעה בכתב מרשות הכבאות על נקיטת סידורי כבאות נוספים כמפורט בתקנה 3, רשאי לערער עליה בפני המפקח תוך 30 ימים מיום קבלת ההודעה.

ערעור על הודעת רשות הכבאות

תק' תשמ"ב-1982

(ב) המפקח רשאי לאשר את ההחלטה, לשנותה או לבטלה.

(ג) החלטתו של המפקח בערעור תהא סופית.

מיום 27.11.1982

**תק' תשמ"ב-1982**

[ק"ת תשמ"ב מס' 4357](http://www.nevo.co.il/Law_word/law06/TAK-4357.pdf) מיום 27.5.1982 עמ' 1107

**הוספת תקנה 3א**

4. ציוד כיבוי המותקן לפי תקנות 2 ו-3 יוחזק על ידי המחזיק או הבעל במצב תקין בכל עת, לפי הוראות רשות כבאות.

החזקת ציוד כיבוי

5. מילא אחד מהחייבים אחר הוראות תקנות 2 עד 4, פטור האחר מהחובה כאמור.

פטור

6. תקנות שירותי הכבאות (ציוד כיבוי בבתי מלון), תש"ל-1970 - בטלות.

ביטול

7. לתקנות אלה ייקרא "תקנות שירותי הכבאות (ציוד כיבוי בבתי-מלון), תשל"ב-1972".

השם

תוספת

(תקנות 1 ו-2)

חלק א'

בחלק זה, "בית מלון" - בית מלון שתפוסתו מ-5 מיטות עד 25 מיטות.

1. בכל מפלס קומתי של בית מלון, יותקן מטפה כיבוי מסוג אבקה יבשה, בגודל של 6 קילוגרמים.

מטפה כיבוי

חלק ב'

בחלק זה, "בית מלון" - בית מלון שתפוסתו מ-26 מיטות עד 100 מיטות.

2. בקרבת כל כניסה לבנין בית מלון יותקן מבחוץ ברז כיבוי בקוטר של "2.

ברז כיבוי

3. בקרבת ברז הכיבוי בקוטר של "2 האמור בסעיף 2, יותקן ארון לציוד כיבוי שיכיל מזנק כיבוי בקוטר של "2 ועל כל 25 מיטות של בית המלון זרנוק כיבוי אחד נוסף, ובלבד שבכל בית מלון יהיו לפחות ארבעה זרנוקי כיבוי.

מזנק כיבוי וזרנוק כיבוי

4. בכל מפלס קומתי של בית מלון יותקן על יד כל חדר מדרגות גלגילון כיבוי קבוע אחד, ועליו צינור לחץ בקוטר של " ובאורך של 25 מטרים עם מזנק צמוד.

גלגילון כיבוי

5. (א) הספקת המים לברזי כיבוי האמורים בסעיף 2 תהיה בכמות של 250 ליטרים לדקה ובלחץ של 4 אטמוספרות.

הספקת מים

(ב) הספקת מים לגלגילון הכיבוי האמור בסעיף 4 תהיה בכמות של 45 ליטרים לדקה.

6. (א) במקומות הבאים בבית מלון יותקן מטפה כיבוי מסוג אבקה יבשה בגודל של 6 קילוגרמים:

מטפי כיבוי

(1) בכל מפלס קומתי ליד כל פתח יציאה חיצונית או ליד חדר המדרגות;

(2) בכל אולם המתנה או אולם כינוסים אשר שטחו עולה על 100 מ"ר;

(3) בכל מטבח שיש בו יותר מ-4 להבות או אלמנטים לחימום מזון;

(4) בכניסה לחדרים של שירותים הנדסיים, לרבות חדר חשמל, חדר מיזוג אוויר וחדר דודים.

(ב) אם המרחק בין כל שניים מהמקומות האמורים בסעיף קטן (א) קטן מ-15 מטרים, ניתן להתקין מטפה כיבוי אחד בין שני המקומות האמורים.

חלק ג'

בחלק זה "בית מלון" - בית מלון שתפוסתו למעלה מ-100 מיטות.

7. (א) בקרבת הכניסה הראשית לבית המלון יותקן ברז כיבוי בקוטר של "3 לשימוש שירותי הכבאות.

ברז כיבוי

(ב) בקרבת כל כניסה לבית המלון, כשהמרחק בין הכניסות עולה על 30 מטרים, יותקן מבחוץ ברז כיבוי אחד בקוטר של "2; אם המרחק בין הכניסות קטן מ-30 מטרים, יותקן מבחוץ בין שתי הכניסות כאמור ברז כיבוי אחד בקוטר של "2.

(ג) בכל מפלס יותקן ליד כל חדר מדרגות ברז כיבוי בקוטר של "2.

8. ליד כל ברז כיבוי בקוטר של "2 האמור בסעיף 7(ב) ו-(ג) יותקן ארון לציוד כיבוי, שיכיל שני זרנוקי כיבוי בקוטר של "2 ומזנק כיבוי אחד בקוטר של "2 עם נחיר בקוטר של 8 מ"מ.

זרנוק כיבוי ומזנק כיבוי

9. (א) בכל מפלס קומתי יותקן גלגילון כיבוי לפי האמור בסעיף 4.

גלגילון כיבוי

(ב) בכל אחד מהמקומות הבאים שהמרחק ביניהם עולה על 15 מטרים, יותקן גלגילון כיבוי לפי הסוג האמור בסעיף 4;

(1) בכל כניסה לאולם המתנה או לאולם כינוסים אשר שטחו עולה על 100 מ"ר;

(2) בכל מטבח מרכזי ומטבח עזר אשר שטחו עולה על 250 מ"ר;

(3) בקרבת הכניסה לכל מחסן אשר שטחו עולה על 100 מ"ר;

(4) בכניסה לחדרים לשירותים הנדסיים מרכזיים ואגפיים, לרבות חדרי חשמל, חדרי מיזוג אוויר וחדרי דודים.

(ג) אם המרחק בין שניים מהמקומות האמורים בסעיף קטן (ב) קטן מ-15 מטרים, ניתן להתקין גלגילון כיבוי אחד בין שני המקומות האמורים באופן שקצה הצינור של גלגילון הכיבוי יגיע לתוך כל אחד משני המקומות האמורים.

10. (א) הספקת מים לברז הכיבוי בקוטר של "3 האמור בסעיף 7(א) יהיה בכמות של 450 ליטרים לדקה ובלחץ של 4 אטמוספרות.

הספקת מים

(ב) הספק המים לברזי הכיבוי בקוטר של "2 האמורים בסעיף 7(ב) ו-(ג) צריכה לאפשר הפעלה של שני ברזי כיבוי בבת אחת כאשר בכל אחד יזרמו 250 ליטרים מים לדקה, בלחץ של 4 אטמוספרות, באופן שהלחץ לא יגדל בברזי הכיבוי האמורים מעל ל-7 אטמוספרות ולא יקטן מ-2 אטמוספרות.

(ג) הספקת מים לגלגילון הכיבוש תהיה בכמות של 45 ליטרים לדקה.

11. (א) במקומות הבאים בבית מלון שהמרחק ביניהם עולה על 15 מטרים יותקן מטפה כיבוי מסוג אבקה יבשה בגודל של 6 קילוגרים:

מטפי כיבוי

(1) ליד כל כניסה לבנין;

(2) ליד כל חדר מדרגות בכל מפלס קומתי למעט המפלס של קומת הכניסה;

(3) ליד כל כניסה לאולם המתנה ואולם כינוסים אשר שטחו עולה על 100 מ"ר;

(4) ליד כל כניסה למטבח;

(5) ליד כל כניסה למחסן אשר שטחו עולה על 50 מ"ר;

(6) ליד כל כניסה למגרש חניה.

(ב) אם המרחק בין שניים מהמקומות האמורים בסעיף קטן (א) קטן מ-15 מטרים, יותקן מטפה כיבוי אחד בין שני המקומות האמורים.

כ"ט בטבת תשל"ב (16 בינואר 1972) יוסף בורג

שר הפנים

1. \* פורסמו [ק"ת תשל"ב מס' 2819](http://www.nevo.co.il/Law_word/law06/TAK-2819.pdf) מיום 12.3.1972 עמ' 767.

   תוקנו [ק"ת תשמ"ב מס' 4357](http://www.nevo.co.il/Law_word/law06/TAK-4357.pdf) מיום 27.5.1982 עמ' 1107 – תק' תשמ"ב-1982; תחילתן ששה חדשים מיום פרסומן. [↑](#footnote-ref-1)