תקנות שירותי הסעד (הסכם להחזקת נזקק-מפגר במעון), תשס"א-2001

רבדים בחקיקה

בריאות – שרותי רווחה – סעד – טיפול במפגרים

רשויות ומשפט מנהלי – שרותי רווחה – סעד – טיפול במפגרים

בריאות – שרותי רווחה – מעונות

רשויות ומשפט מנהלי – שרותי רווחה – מעונות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הסכם להחזקה במעון | סעיף 2 |
| 2 | [Go](#Seif2) | ביטול | סעיף 3 |
| 2 | [Go](#Seif3) | תחילה | סעיף 4 |
| 2 | [Go](#Seif4) | הוראת מעבר | סעיף 5 |
| 2 | [Go](#med0) | תוספת |  |
| 2 | [Go](#med1) | הסכם |  |
| 4 | [Go](#Seif5) | ללא כותרת | סעיף 16 |
| 5 | [Go](#Seif6) | ללא כותרת | סעיף 17 |
| 6 | [Go](#med2) | נספח 1 |  |
| 6 | [Go](#med3) | הודעה לאחראי על החלטה של הרשות בדבר העברת הנזקק למעון אחר |  |
| 6 | [Go](#med4) | נספח 2 |  |
| 6 | [Go](#med5) | הודעה לאחראי על החלטה של הרשות בדבר העברת הנזקק למעון אחר |  |
| 6 | [Go](#med6) | נספח 3 |  |

תקנות שירותי הסעד (הסכם להחזקת נזקק-מפגר במעון), תשס"א-2001[[1]](#footnote-1)\*

בתוקף סמכותי לפי סעיף 13(א) לחוק שירותי הסעד, תשי"ח-1958, וסעיף 12(א) לחוק הפיקוח על מעונות, תשכ"ה-1965 (להלן – חוק הפיקוח), אני מתקין תקנות אלה:

1. בתקנות אלה –

הגדרות

"מפגר" – נזקק שמחמת חוסר התפתחות, או התפתחות לקויה של כושרו השכלי, מוגבלת יכולתו להתנהגות מסתגלת ומצבו מחייב טיפול והשגחה;

"אחראי" – הורה או אפוטרופוס של מפגר לרבות הורה חורג.

תק' תשס"ו-2006

מיום 14.10.2006

**תק' תשס"ו-2006**

[ק"ת תשס"ו מס' 6518](http://www.nevo.co.il/Law_word/law06/tak-6518.pdf) מיום 14.9.2006 עמ' 1182

"אחראי" – הורה או אפוטרופוס של מפגר לרבות הורה חורג ~~או אפוטרופוס של מפגר~~.

2. החליטה ועדת אבחון לפי חוק הסעד (טיפול במפגרים), תשכ"ט-1969 (להלן – ועדת אבחון), כי יש צורך בהחזקת מפגר במעון כמשמעותו בחוק הפיקוח, והשר או הרשות המקומית הפנו את המפגר למעון, ייערך עם האחראי, הסכם לפי הנוסח שבתוספת.

הסכם להחזקה במעון

3. תקנות שירותי הסעד (הסכם להחזקת נזקק מחמת פיגור שכלי במעון), תשמ"ז-1987 – בטלות.

ביטול

4. תחילתן של תקנות אלה 30 ימים מיום פרסומן.

תחילה

5. נחתם הסכם עם אחראי, קודם כניסתן של תקנות אלה לתוקף וכל עוד לא נחתם עמו הסכם חדש, בהתאם לתקנות אלה, ימשיכו לחול לגביו ולגבי הנזקק שעליו הוא אחראי תנאי ההסכם הקודם.

הוראת מעבר

תוספת

(תקנה 2)

הסכם

שנערך ב

בין ממשלת ישראל בשם מדינת ישראל באמצעות משרד הרווחה או הרשות המקומית או שניהם יחד (להלן – הרשות) (מצד אחד)

תק' תשס"ו-2006

ובין (להלן – האחראי) (מצד שני)

הואיל ו      שהוא מפגר נמצא בטיפולה של הרשות המקומית (להלן – הנזקק);

והואיל והאחראי הוא  של הנזקק\*;

והואיל והאחראי פנה לרשות וביקש כי הרשות תסדר את הנזקק במעון כמשמעותו בחוק הפיקוח על מעונות, תשכ"ה-1965 (להלן – המעון) ללוקים בשכלם;

והואיל והאחראי מצהיר כי הנזקק לא תבע ולא גבה דמי מזונות ממי שחייב במזונותיו לפי כל דין;

והואיל והרשות מסכימה לסדר את הנזקק במעון ונמצא מעון מתאים;

**לפיכך מוצהר ומותנה בין הצדדים כמפורט להלן:**

1. המבוא להסכם זה מהווה חלק בלתי נפרד ממנו.

2. הרשות תדאג לסידור הנזקק במעון.

3. הרשות מקבלת את הנזקק לטיפולה ומתחייבת בכל תקופת שהותו במעון לפקח ולדאוג –

(1) לשלומו הגופני והנפשי של הנזקק ולכך שהנזקק יקבל טיפול רפואי כנדרש;

(2) כי יתקיימו במעון תנאים נאותים להחזקתו של הנזקק;

(3) לקביעת תכנית חינוכית ושיקומית אישית, בהתאם לצרכיו של הנזקק, תוך מתן הזדמנות לאחראי להביע את דעתו והתחשבות בכל משאלה סבירה שלו.

4. לפני קבלת החלטה בענינו של הנזקק, לפי הסכם זה, יישמע הנזקק, אלא אם כן אין הדבר אפשרי מחמת מוגבלותו השכלית.

5. היה הנזקק קטין, מתחייב האחראי במשך כל תקופת שהותו של הנזקק במעון ועד הגיעו לגיל 18, לשלם לרשות את מזונותיו של הנזקק בסכום הנדרש ממנו לפי כללי הזכאות המפורטים בתע"ס, כמשמעותו בתקנות שירותי הסעד (טיפול בנזקקים), תשמ"ו-1986, בדבר השתתפות הורים בדמי אחזקה במעונות ללוקים בשכלם.

6. מלאו לנזקק בתקופת שהותו במעון 18 שנים או שנקלט במעון כשהוא בן 18 שנים או יותר – מתחייב האחראי להעביר לרשות 80% מסכום קצבת הנכות שמקבל הנזקק מאת המוסד לביטוח לאומי ובלבד שסכום הקצבה האמורה מועבר לאחראי.

7. האחראי מתחייב להמציא למעון את מסמכי הרישום של הנזקק בקופת החולים שבה הוא רשום, לפי חוק ביטוח בריאות ממלכתי, תשנ"ד–1994.

8. האחראי מתחייב להמציא לרשות, ביום חתימת הצדדים על הסכם זה, ולאחר מכן אחת לשנה, בתוך 30 ימים מיום שנדרש לכך על ידי הרשות בכתב, הצהרה על הכנסות הנזקק בשנה שקדמה לתאריך מתן ההצהרה ואם הוא חייב במזונותיו של הנזקק, הוא מתחייב להמציא הצהרה כאמור גם על הכנסותיו הוא.

9. (א) האחראי מתחייב להודיע לרשות על כל שינוי שיחול במענו, ככל שניתן לפני מועד השינוי.

(ב) האחראי היוצא אל מחוץ לישראל יודיע לרשות על כתובתו במקום הימצאו, ככל שהדבר ניתן, וכן ימסור את פרטיו של אדם שהסכים לדאוג לנזקק, כל זמן העדרו מן הארץ.

10. האחראי מתחייב לבקר את הנזקק במעון אחת לחודש לפחות.

11. (א) יציאת הנזקק לחופשה עם האחראי תיעשה בתיאום של האחראי עם מנהל המעון או צוות המעון.

(ב) הוציא האחראי את הנזקק לחופשה עמו הריהו מתחייב לטפל בנזקק כראוי, לדאוג לו, לספק את כל צרכיו, לרבות טיפול רפואי, ולהחזירו למעון בתום תקופת החופשה במועד שנקבע עם מנהל או צוות המעון.

תק' תשס"ו-2006

12. (א) לא שילם האחראי במועד את התשלום האמור בסעיף 5 להסכם זה, תישלח לו התראה בכתב.

(ב) לא שילם האחראי תשלום כאמור בסעיף קטן (א), בתוך חודש ימים מיום משלוח ההתראה בכתב, רשאית הרשות לפתוח בהליכים משפטיים לגבייתו, ובית המשפט רשאי לחייבו לשלם לרשות הפרשי הצמדה למדד המחירים לצרכן וריבית על כל תשלום שבפיגור, בהתאם לקבוע בחוק פסיקת ריבית והצמדה, תשכ"א-1961.

(ג) לא שילם האחראי תשלומים כאמור בסעיף 5 להסכם זה, במשך תקופה של 6 חודשים, תהיה הרשות זכאית לתבוע מהאחראי מזונות בעד הנזקק.

13. (א) האחראי מסכים כי הנזקק יועבר מן המעון שבו הוא שוהה למעון אחר, במקרים כמפורט להלן ובכפוף לאמור בסעיף זה:

(1) הרשות או מי שהסמיכה לכך קבעו כי הנזקק אינו מתאים או חדל להתאים למעון שבו הוא שוהה;

(2) המעון שבו שהה הנזקק נסגר או שהתקבלה החלטה לסגרו;

(3) מספר המקומות לשהיית נזקקים במעון צומצם, לפי שיקול דעת הרשות;

(4) נשקפת סכנה מיידית לשלומו הגופני או הנפשי של הנזקק או נשקפת ממנו סכנה כאמור לאחרים במעון, ובלבד שלא יועבר נזקק בנסיבות כאמור ממעון למעון אלא לאחר מתן הודעה בכתב לאחראי, או בעל פה, אם הנסיבות מחייבות זאת, ובאישורו של פקיד סעד שמונה לפי חוק הסעד (טיפול במפגרים), תשכ"ט-1969 (להלן – חוק הסעד).

תק' תשס"ו-2006

(ב) לא יועבר נזקק למעון אחר, אלא אם כן לוותה ההעברה בתכנית הכנה מתאימה להעברה שהכין צוות מקצועי של המעון שאותו עוזב הנזקק ושאושרה בידי מנהל המעון שאליו הוא עובר.

תק' תשס"ו-2006

(ג) החליטה הרשות על העברת נזקק למעון אחר בנסיבות כאמור בסעיף קטן (א)(1), (2) או (3), תודיע על כך הרשות לאחראי בכתב, לפי הטופס שבנספח 1 להסכם זה; הודעה כאמור תישלח בדואר רשום, 30 ימים לפני מועד ההעברה או פחות מכך, אם הנסיבות יחייבו זאת.

(ד) החליטה הרשות על העברת נזקק למעון אחר, לפי סעיף קטן (א)(4), תודיע על כך הרשות לאחראי בכתב, לפי הטופס שבנספח 2 להסכם זה; חייבו נסיבות המקרה העברת הנזקק למעון אחר לאחר שניתנה לאחראי הודעה בעל פה בלבד, תישלח ההודעה שבנספח 2 להסכם זה מיד לאחר ביצוע ההעברה בפועל.

(ה) אחראי המתנגד להחלטת העברה לפי סעיף קטן (א)(1), (3) או (4) יביא, בתוך 15 ימים מיום קבלת ההודעה על החלטת ההעברה, את התנגדותו לידיעת פקיד סעד שמונה לפי חוק הסעד (להלן – פקיד סעד) או לידיעת מנהל המעון והוא יעבירה מיד לידיעת פקיד הסעד; פקיד הסעד יעביר התנגדות כאמור, בתוך 15 ימים, לועדת אבחון והיא תכריע במחלוקת.

(ו) הודיע האחראי על התנגדותו להחלטת העברה שנתקבלה לפי סעיף קטן (א)(1) או (3) לא יועבר הנזקק למעון אחר כל עוד לא אישרה ועדת האבחון את ההעברה.

14. (א) נזקק יכול שיועבר ממעון למעון אחר, על פי בקשת האחראי או הנזקק ובהסכמת הרשות.

(ב) לא הסכימה הרשות להעברה לבקשת הנזקק או האחראי תובא התנגדותה, בתוך 30 ימים, לידיעת פקיד סעד; פקיד הסעד יעביר את ההתנגדות האמורה, בתוך 15 ימים, לועדת האבחון והיא תכריע במחלוקת.

15. עולה גיל הנזקק על 18 שנים והוא נזקק לאפוטרופוס, יפעל האחראי למינוי אפוטרופוס על הנזקק.

16. (א) טיפול רפואי לנזקק יינתן לפי הוראות כל דין.

תק' תשס"ו-2006

(ב) עם כניסתו של נזקק למעון, ייקבעו הטיפולים הרפואיים או הנפשיים השוטפים הדרושים לשמירת בריאותו הנפשית והגופנית או לקידומו ושיקומו, אשר ייתן לו המעון או מי מטעמו, לאחר קבלת הסכמו של האחראי.

(ג) כל שינוי בטיפול הרפואי או הנפשי בנזקק שבמעון טעון את הסכמת האחראי.

(ד) היו חילוקי דעות בין האחראי לבין המעון בענין הטיפול הרפואי שיש לתת לנזקק, רשאי כל צד לפנות לרופא הראשי של האגף לטיפול באדם המפגר במשרד הרווחה; נעשתה פניה כאמור, יודיע הרופא הראשי לכל צד כי הוא רשאי לבוא ולהשמיע לפניו את עמדתו ולהמציא לו כל חומר שיראה לנכון, וזאת בתוך פרק זמן שיקבע בהודעתו, והוא יכריע במחלוקת; המעון יידע את האחראי בדבר זכותו לפנות להכרעת הרופא הראשי כאמור.

(ה) עד להכרעה כאמור בסעיף קטן (ד) לא יינתן הטיפול הרפואי השנוי במחלוקת.

(ו) מנהל המעון, רופא המעון או אחות המעון, יודיעו לאחראי על כל שינוי מהותי במצבו הבריאותי של הנזקק.

(ז) במקרה שהנזקק סובל מכאב פיזי חמור ולא ניתן לאתר את האחראי בתוך זמן סביר, רשאי מנהל המעון או רופא המעון לדאוג למתן טיפול רפואי לנזקק לצורך שיכוך הכאב.

(ח) בנסיבות שניתן בהן טיפול רפואי לנזקק עקב מצב חירום רפואי לפי הוראות חוק זכויות החולה, התשנ"ו-1996, יודיע על כך מנהל המעון לאחראי במועד המוקדם ביותר האפשרי בנסיבות הענין.

(ט) במקרה שהנזקק מהווה סכנה מיידית לעצמו או לזולתו, רשאי מנהל המעון או רופא המעון לנקוט את כל אמצעים הדרושים למניעת אותה סכנה, לרבות מתן טיפול רפואי אף בלא קבלת הסכמת האחראי תחילה; ננקטו אמצעים כאמור, יודיע על כך מנהל המעון או רופא המעון לאחראי במועד המוקדם ביותר האפשרי בנסיבות הענין.

17. התיק הרפואי של הנזקק יועמד לרשות האחראי לעיון ולצילום במשך שעות העבודה של המעון, ולאחר תיאום מראש עם מנהל המעון או מי מטעמו.

תק' תשס"ו-2006

18. האחראי מצהיר כי ידוע לו שסעיפי הסכם זה המתייחסים לתשלום מזונות הנזקק, נערכו לפי חוק שירותי הסעד, תשי"ח–1958, והוא מסמיך את הרשות או מי שהיא הרשתה לכך, להגיש הסכם זה לאישור בית המשפט לפי סעיף 10 לחוק האמור.

19. מוסכם בזה בין הצדדים כי סמכות השיפוט בהליכים לענין הסכם זה, לרבות אישורו, תהא לבית המשפט לעניני משפחה אשר בתחום שיפוטו מתגורר האחראי.

20. האחראי מצהיר שקרא הסכם זה, ואם אינו קורא עברית — שהוסבר לו תוכנו, והוא מצהיר שהוא מבין את הכתוב בו.

21. תוקפו של הסכם זה לשנה והוא יוארך מדי שנה בשנה נוספת אלא אם כן הודיע אחד הצדדים על אי רצונו להאריכו; הודעה כאמור תינתן לצד השני לא יאוחר משלושה חודשים לפני תום תוקף ההסכם.

22. הסכם זה ייכנס לתוקפו ביום חתימתו על ידי הרשות.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

האחראי \*

תק' תשס"ו-2006

--------------------

\* מחק את המיותר

**הערה**:בהסכם הנחתם עם אפוטרופוס אשר אינו חייב במזונות הנזקק יימחקו הסעיפים 5, 12 ו-18.

אל: משרד הרווחה

תק' תשס"ו-2006

1. ההסכם דלעיל נערך במקום       בנוכחות       ביום       ונחתם בידי האחראי ב-3 עותקים.

2. האחראי התחייב לשלם סך       שקלים חדשים לחודש החל ביום       יתרת תשלום דמי ההחזקה חלה על לשכתנו\*.

**הערה**: בהסכם הנחתם עם אחראי אשר אינו חייב במזונות הנזקק - יימחק סעיף 2.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

האחראי  הרשות\* חותמת

לשימוש משרד הרווחה מס' תיק       מס' סדרה

--------------------

\* מחק את המיותר

נספח 1

(סעיף 13(ג))

הודעה לאחראי על החלטה של הרשות בדבר העברת הנזקק למעון אחר

הריני להודיעך כי הרשות, אשר דנה בענינו של       מס' זהות       (להלן – הנזקק), החליטה ביום       כי הנזקק יעזוב את מעון       ויעבור ל     , מהנימוקים שלהלן:

הרשות החליטה כי ההעברה תתבצע ביום

אם רצונך להתנגד להחלטת ההעברה, עליך להביא את התנגדותך, בתוך 15 ימים מיום קבלת הודעה זו, לידיעת מנהל המעון או לידיעת פקיד סעד שמונה לפי חוק הסעד (טיפול במפגרים), תשכ"ט-1969, והענין יובא להכרעת ועדת אבחון.

\_\_\_\_\_\_\_\_\_\_\_\_\_\_\_\_\_\_

חתימת הרשות

נספח 2

(סעיף 13(ד))

הודעה לאחראי על החלטה של הרשות בדבר העברת הנזקק למעון אחר

הריני להודיעך כי הנזקק       מס' זהות       (להלן – הנזקק):

יועבר בתאריך       מהמעון שבו הוא שוהה ל      /

כפי שהודע בשיחה בעל פה ביום       ביניכם לבין       שהוא (תפקיד) הועבר ביום       מהמעון שבו הוא שהה ל

(יש למחוק את המיותר)

וזאת מהנימוקים שלהלן:

פקיד הסעד       אישר את ההעברה האמורה ביום

אם רצונך להתנגד להחלטת ההעברה, עליך להביא את התנגדותך, בתוך 15 ימים מיום קבלת הודעה זו, לידיעת מנהל המעון או לידיעת פקיד סעד שמונה לפי חוק הסעד (טיפול במפגרים), תשכ"ט-1969, והענין יובא להכרעת ועדת אבחון.

\_\_\_\_\_\_\_\_\_\_\_\_\_\_\_\_\_\_

חתימת הרשות

נספח 3

תק' תשס"ו-2006

(נמחק)

כ"ו בשבט תשס"א (19 בפברואר 2001) רענן כהן

שר העבודה והרווחה

1. \* פורסמו [ק"ת תשס"א מס' 6095](http://www.nevo.co.il/Law_word/law06/TAK-6095.pdf) מיום 21.3.2001 עמ' 638.

   תוקנו [ק"ת תשס"ו מס' 6518](http://www.nevo.co.il/Law_word/law06/TAK-6518.pdf) מיום 14.9.2006 עמ' 1182 – תק' תשס"ו-2006; תחילתן 30 ימים מיום פרסומן. [↑](#footnote-ref-1)