תקנות שעת חירום (נגיף הקורונה החדש) (דחיית מועדים לתשלום קנסות), תש"ף-2020

בטחון – שעת חירום

בריאות – בריאות העם – מחלות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דחיית המועד לתשלום | [Go](#Seif2) | 2 |
| סעיף 3 | מועד לתשלום קנס שקדם לתחילתן תוקפן של תקנות שעת החירום | [Go](#Seif3) | 2 |
| סעיף 4 | השבה של תוספת פיגור ששולמה | [Go](#Seif4) | 2 |
| סעיף 5 | תשלום בשיעורין | [Go](#Seif5) | 2 |
| סעיף 6 | דחיית מועד להגשת בקשה לביטול קנס או להישפט | [Go](#Seif6) | 3 |
| סעיף 7 | דחיית מועד ביצוע של מאסר במקום קנס | [Go](#Seif7) | 3 |
| סעיף 8 | סייג לתחולה | [Go](#Seif8) | 3 |
| סעיף 9 | שמירת דינים | [Go](#Seif9) | 3 |
| סעיף 10 | תוקף | [Go](#Seif10) | 3 |
|  | תוספת ראשונה | [Go](#med0) | 3 |
|  | תוספת שנייה | [Go](#med1) | 3 |

תקנות שעת חירום (נגיף הקורונה החדש) (דחיית מועדים לתשלום קנסות), תש"ף-2020[[1]](#footnote-1)\*

בתוקף סמכותה לפי סעיף 39 לחוק-יסוד: הממשלה, מתקינה הממשלה תקנות שעת חירום אלה:

1. בתקנות שעת חירום אלה –

הגדרות

"חוק המרכז לגביית קנסות" – חוק המרכז לגביית קנסות, אגרות והוצאות, התשנ"ה-1995;

"חוק סדר הדין הפלילי" – חוק סדר הדין הפלילי [נוסח משולב], התשמ"ב-1982;

"חוק העבירות המינהליות" – חוק העבירות המינהליות, התשמ"ו-1985;

"חוק העונשין" – חוק העונשין, התשל"ז-1977;

"המרכז לגביית קנסות" – המרכז לגביית קנסות, אגרות והוצאות כמשמעותו בסעיף 2 לחוק המרכז לגביית קנסות;

"קנס" – תשלום מהתשלומים המפורטים בתוספת הראשונה;

"התקופה הקובעת" – התקופה שמיום י"ד באדר התש"ף (10 במרס 2020) עד תום תוקפן של תקנות שעת חירום אלה.

2. נקבע מועד לתשלום קנס או חלק ממנו לפי חיקוק, פסיקה של בית משפט, או החלטה של תובע, והמועד לתשלום חל בתקופה הקובעת, והקנס או חלק מהקנס, לפי העניין, לא שולם לפני תחילתן של תקנות שעת חירום אלה, יידחה המועד לתשלום עד תום תוקפן של תקנות שעת חירום אלה.

דחיית המועד לתשלום

3. (א) קנס כאמור בתקנה 2 שמועד תשלומו חל בתקופה שמיום תחילת התקופה הקובעת עד ערב תחילתן של תקנות שעת חירום אלה ובשל אי-תשלומו במועד נוספה לו תוספת פיגור לפי סעיף 67 לחוק העונשין, סעיף 17 לחוק העבירות המינהליות או סעיף 229(ב) לחוק סדר הדין הפלילי, תבוטל תוספת הפיגור.

מועד לתשלום קנס שקדם לתחילתן תוקפן של תקנות שעת החירום

(ב) הועבר או יועבר קנס כאמור בתקנת משנה (א) לגבייה במרכז לגביית קנסות, ידחה המרכז את המועד לתשלום בהתאם לתקנה 2, יפחית את תוספת הפיגור שבוטלה לפי תקנת משנה (א) ויקבל את תשלום הקנס כאמור בסעיף 2ב לחוק המרכז לגביית קנסות, אף שלא מתקיימים התנאים שבאותו סעיף, בהתאם למועד לתשלום שנקבע לפי תקנה 2.

4. מי ששילם תוספת פיגור על קנס שמועד תשלומו חל בתקופה שמיום תחילת התקופה הקובעת עד ערב תחילתן של תקנות שעת חירום אלה, יהיה זכאי להחזר תוספת הפיגור ששילם, בתוך תקופה שתיקבע בחוק, אם הגיש בקשה לכך לרשות שלה שילם את תוספת הפיגור.

השבה של תוספת פיגור ששולמה

5. (א) על אף הוראות תקנה 2, קבע בית המשפט בגזר דין שנתן לפני תחילתן של תקנות שעת חירום אלה כי קנס ישולם לשיעורין לפי סעיף 66(ב) לחוק העונשין, ומועד תשלומו של חלק מהקנס חל בתקופה הקובעת (בתקנה זו – המועד המקורי לתשלום), יידחה המועד המקורי לתשלום בהתאם להוראות תקנה 2 רק אם משלם הקנס שלח הודעה בכתב, לרשות שלה יש לשלם את הקנס, על רצונו בדחיית המועד; שלח משלם הקנס הודעה כאמור תדחה הרשות את המועד המקורי לתשלום בהתאם להוראות תקנה 2 וכן תדחה את שאר המועדים לתשלום יתרת הקנס, בהתאמה.

תשלום בשיעורין

(ב) על אף הוראות תקנת משנה (א), הועבר קנס כאמור באותה תקנת משנה לגבייה באמצעות המרכז לגביית קנסות, תוגש ההודעה לפי תקנת משנה (א) למרכז לגביית קנסות; הוגשה הודעה כאמור ידחה המרכז לגביית קנסות את המועד המקורי לתשלום ואת שאר המועדים לתשלום יתרת הקנס, בהתאם לאמור בתקנת משנה (א), ואם הועמד כל הקנס לפירעון מיידי בהתאם להוראות גזר הדין בשל אי תשלום חלק מהקנס במועד המקורי לתשלום, יקבע המרכז לגביית קנסות, מחדש, את המועד המקורי לתשלום ואת שאר המועדים לתשלום יתרת הקנס, בהתאם לאמור בתקנת משנה (א).

6. נקבע בחוק מועד להגשת בקשה לביטול קנס או בקשה להישפט על עבירה, והמועד האמור חל בתקופה הקובעת, יידחה המועד להגשת הבקשה עד תום תוקפן של תקנות שעת חירום אלה.

דחיית מועד להגשת בקשה לביטול קנס או להישפט

7. (א) נתן בית המשפט צו מאסר לביצוע מאסר במקום קנס, שהוטל לפי סעיף 71 לחוק העונשין או סעיף 19 לחוק העבירות המינהליות, וביום תחילתן של תקנות שעת חירום אלה טרם החל המאסר לפי הצו, יידחה מועד תחילת ביצוע המאסר עד תום התקופה הקובעת.

דחיית מועד ביצוע של מאסר במקום קנס

תק' תש"ף-2020

(ב) הוראות תקנת משנה (א) לא יחולו לעניין צו מאסר לביצוע מאסר במקום קנס, לגבי חייב שהוא אסיר שפוט כהגדרתו בפקודת בתי הסוהר, התשל"ב-1971, והוא צפוי להשתחרר לפני תום התקופה הקובעת ואשר סכום הקנס שבשלו הוטל עליו מאסר במקום קנס, עומד על 50,000 שקלים חדשים או יותר.

מיום 19.4.2020

**תק' תש"ף-2020**

[ק"ת תש"ף מס' 8501](https://www.nevo.co.il/Law_word/law06/tak-8501.pdf) מיום 19.4.2020 עמ' 1180

(א) נתן בית המשפט צו מאסר לביצוע מאסר במקום קנס, שהוטל לפי סעיף 71 לחוק העונשין או סעיף 19 לחוק העבירות המינהליות, וביום תחילתן של תקנות שעת חירום אלה טרם החל ~~המעצר~~ המאסר לפי הצו, יידחה מועד תחילת ביצוע המאסר עד תום התקופה הקובעת.

8. הוראות תקנות שעת חירום אלה לא יחולו על הקנסות המפורטים בתוספת השנייה.

סייג לתחולה

9. אין בהוראות תקנות שית חירום אלה כדי לגרוע מסמכות הקבועה לפי כל דין להאריך תקופה לתשלום קנס או להפחית תוספת פיגור.

שמירת דינים

10. תוקפן של תקנות שעת חירום אלה 34 ימים.

תוקף

תק' (מס' 2)   
תש"ף-2020

מיום 1.5.2020

**תק' (מס' 2) תש"ף-2020**

[ק"ת תש"ף מס' 8529](https://www.nevo.co.il/Law_word/law06/tak-8529.pdf) מיום 1.5.2020 עמ' 1274

10. תוקפן של תקנות שעת חירום אלה ~~21 ימים~~ 34 ימים.

תוספת ראשונה

(ההגדרה "קנס" בתקנה 1)

(1) קנס שהטיל בית משפט לפי כל דין, אשר על תשלומו חל המועד הקבוע בסעיף 66 לחוק העונשין;

(2) קנס מינהלי שהוטל לפי חוק העבירות המינהליות;

(3) קנס שהוטל בשל עבירות קנס מכוח סעיף 221 לחוק סדר הדין הפלילי או מכוח כל דין אחר;

(4) קנס מכוח חוק הסמים המסוכנים (עבירת קנס מיוחדת – הוראת שעה), התשע"ח-2018;

(5) סכום התחייבות להימנע מביצוע עבירה לפי סעיף 76 לחוק העונשין;

(6) תשלום שנכלל בהסדר מכוח סעיף 67ג(א)(1) לחוק סדר הדין הפלילי;

(7) תשלום שפסק בית משפט לפי סעיף 254י לחוק התכנון והבנייה, התשכ"ה-1965;

(8) כפל הוצאות בהתאם לסעיף 16א(ב) לחוק החומרים המסוכנים, התשנ"ג-1993.

תוספת שנייה

(תקנה 8)

(1) (נמחקה);

תק' תש"ף-2020

(2) קנס מינהלי שהוטל מכוח תקנות שעת חירום (אכיפת צו בריאות העם (נגיף הקורונה החדש) (בידוד בית והוראות שונות) (הוראת שעה)), התש"ף-2020;

(3) קנס שהטיל בית משפט מכוח תקנות שעת חירום שהתקינה הממשלה לשם התמודדות עם התפשטות נגיף הקורונה החדש, וכן קנס שהטיל בית משפט מכוח סעיף 218 לחוק העונשין;

(4) קנס שהטיל בית משפט מכוח סעיפים 6 ו-7 לפקודת ביזיון בית משפט;

(5) קנס שהטיל בית משפט בשל הפרעה לדיון מכוח סעיף 72 לחוק בתי המשפט [נוסח משולב], התשמ"ד-1984.

מיום 19.4.2020

**תק' תש"ף-2020**

[ק"ת תש"ף מס' 8501](https://www.nevo.co.il/Law_word/law06/tak-8501.pdf) מיום 19.4.2020 עמ' 1180

**מחיקת פסקה (1)**

הנוסח הקודם:

~~(1) קנס המשולם לרשות מקומית או לוועדה מקומית לתכנון ובנייה;~~

ט"ז בניסן התש"ף (10 באפריל 2020) בנימין נתניהו

ראש הממשלה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ף מס' 8480](https://www.nevo.co.il/law_word/law06/tak-8480.pdf) מיום 10.4.2020 עמ' 1088.

   תוקנו [ק"ת תש"ף מס' 8501](https://www.nevo.co.il/law_word/law06/tak-8501.pdf) מיום 19.4.2020 עמ' 1180 – תק' תש"ף-2020.

   [ק"ת תש"ף מס' 8529](https://www.nevo.co.il/law_word/law06/tak-8529.pdf) מיום 1.5.2020 עמ' 1274 – תק' (מס' 2) תש"ף-2020. [↑](#footnote-ref-1)