תקנות תכנון משק החלב (מנגנון לעדכון מחירים מזעריים של ליטר חלב), תשע"ב-2012

חקלאות טבע וסביבה – בע"ח – משק החלב

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 1 |
| סעיף 2 | ועדת היגוי | [Go](#Seif2) | 1 |
| סעיף 4 | ועדת יישום | [Go](#Seif3) | 1 |
| סעיף 5 | עריכת סקר | [Go](#Seif4) | 1 |
| סעיף 3 | קביעת מדגם סטטיסטי מייצג | [Go](#Seif5) | 1 |
| סעיף 6 | חישוב עלויות | [Go](#Seif6) | 1 |
| סעיף 7 | בסיס תחשיבי למחיר הרבעוני ועדכונו | [Go](#Seif7) | 1 |
| סעיף 8 | קביעת המחירים הרבעוניים | [Go](#Seif8) | 1 |
| סעיף 9 | פרסום המחירים ותוקפם | [Go](#Seif9) | 1 |
| סעיף 10 | עדכון תקופתי | [Go](#Seif10) | 1 |
| סעיף 11 | חישוב השכר | [Go](#Seif11) | 1 |

תקנות תכנון משק החלב (מנגנון לעדכון מחירים מזעריים של ליטר חלב), תשע"ב-2012[[1]](#footnote-1)\*

בתוקף סמכותנו לפי סעיף 44(ב) לחוק תכנון משק החלב, התשע"א-2011 (להלן – החוק), ובאישור ועדת הכלכלה של הכנסת, אנו מתקינים תקנות אלה:

1. בתקנות אלה –

הגדרות

"הפחתת ההתייעלות המואצת" – (פקעה);

הוראת שעה תשע"ד-2013

מיום 1.1.2013 עד יום 31.12.2016

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 35

**הוספת הגדרת "הפחתת ההתייעלות המואצת"**

הנוסח:

"הפחתת ההתייעלות המואצת" – 1.7 אגורות לליטר בשנה;

"למ"ס מחירים" – ירחון המחירים האחרון שפרסמה הלשכה המרכזית לסטטיסטיקה לפני מועד העדכון כאמור בתקנה 10;

"למ"ס חקלאות" – פרקי מדד מחירי תשומה בחקלאות שבלמ"ס מחירים;

"מדגם סטטיסטי מייצג" – מדגם סטטיסטי מייצג של כלל הרפתות, שייקבע לפי תקנה 3;

הוראת שעה תשע"ד-2013

מיום 1.1.2015 עד יום 31.12.2015

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 35

**החלפת הגדרת "מדגם סטטיסטי מייצג"**

הנוסח:

"מדגם סטטיסטי מייצג" – מדגם סטטיסטי מייצג של כלל הרפתות או חלקן, שייקבע לפי תקנה 3;

מיום 1.1.2017 עד יום 31.12.2017

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 35

**החלפת הגדרת "מדגם סטטיסטי מייצג"**

הנוסח:

"מדגם סטטיסטי מייצג" – מדגם סטטיסטי מייצג של כלל הרפתות או חלקן, שייקבע לפי תקנה 3;

"סקר" – סקר הוצאות ייצור, תנובות חלב ותפוקות בשר בשנה שלמה, על פי מדגם סטטיסטי מייצג;

"רבעון" – תקופה של 3 חודשים שתחילתה ב-1 בינואר, ב-1 באפריל, ב-1 ביולי או ב-1 באוקטובר, לפי העניין;

"שיעורים נורמטיביים של רכיבי חלב" – שיעורים ממוצעים של שומן וחלבון בכל החלב שנקלט במחלבות מורשות בשנת הסקר, על פי דיווחיהן למועצת החלב;

"שיעור הפריון" – 0.5% לרבעון במצטבר.

2. (א) המנהל הכללי של המשרד ימנה ועדה לקביעת העקרונות והשיטות לעריכת הסקר, להנחיית עורכי הסקר בתקופת ביצועו, ולאישור הסקר לאחר ביצועו (להלן – ועדת ההיגוי).

ועדת היגוי

(ב) בוועדת ההיגוי יהיו שבעה חברים בהרכב שלהלן: שלושה נציגי המשרד, שאחד מהם יהיה היושב הראש; נציג משרד האוצר; נציג מועצת החלב; נציג המחלבות ונציג ארגון המייצג את רוב היצרנים (להלן – הארגון היציג) שהוא מומחה בתחום כלכלת הרפת.

(ג) נציג המחלבות בוועדת ההיגוי ייבחר בהצבעה על ידי המחלבות החברות במועצת החלב.

(ד) ועדת ההיגוי רשאית לקבוע מדד חלופי לתשומות כמצוין בתקנה 10(1)(ב) עד (ה) ו-(4) ולהכנסות מבשר כמצוין בתקנה 10(4)(א) ו-(ג), ובלבד שהוא מהימן ותואם את השינויים במחיר התשומה באותה פסקה.

(ה) בכל ישיבה של ועדת ההיגוי ייערך פרוטוקול אשר ישקף את עיקרי הדברים שנאמרו ואת ההחלטות שהתקבלו בה; יושב ראש ועדת ההיגוי יאשר את הפרוטוקול בחתימתו.

3. (א) ועדת ההיגוי תמנה מומחה בעל תואר שלישי לפחות בסטטיסטיקה (להלן – מומחה), אשר ימליץ לפניה על הרכב המדגם הסטטיסטי המייצג ומאפיינים נוספים שלו, שתקבע ועדת ההיגוי.

קביעת מדגם סטטיסטי מייצג

(ב) לאחר קבלת המלצות המומחה לפי תקנת משנה (א), תקבע ועדת ההיגוי את היקפו, הרכבו ומאפייניו של המדגם הסטטיסטי המייצג.

(ג) (פקעה).

הוראת שעה תשע"ד-2013

מיום 1.1.2015 עד יום 31.12.2015

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 35

**הוספת תקנת משנה 3(ג)**

הנוסח:

(ג) על אף האמור בתקנות משנה (א) ו-(ב), בשנת 2015 ייקבע היקפו של המדגם הסטטיסטי המייצג כך שייכללו במדגם רק רפתות של יצרנים שמכסתם גבוהה מ-600 אלף ליטר, ובלבד שהיקף הרפתות שלא ייוצג במדגם לא יעלה על 10% מהרפתות, והרפתות שלא ייוצגו במדגם יהיו הרפתות הקטנות ביותר.

מיום 1.1.2017 עד יום 31.12.2017

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 35

**הוספת תקנת משנה 3(ג)**

הנוסח:

(ג) על אף האמור בתקנות משנה (א) ו-(ב), בשנת 2017 ייקבע היקפו של המדגם הסטטיסטי המייצג כך שייכללו במדגם רק רפתות של יצרנים שמכסתם היא בגובה 700 אלף ליטר או יותר, ובלבד שעד מועד עריכת הסקר הוקצה כלל התקציב לשם מתן מענקים ליצרנים פורשים או להסתגלות מיוחדת ליצרנים שמכסתם נמוכה מ-700 אלף ליטר לפי החלטת הממשלה מס' 5177 מיום ה' בחשוון התשע"ג (21 באוקטובר 2012).

4. (א) המנהל הכללי של המשרד ימנה ועדה ליישום תקנות אלה ולחישוב המחירים המזעריים לפי סעיף 44(א) לחוק, לפיהן (להלן – ועדת היישום).

ועדת יישום

(ב) בוועדת היישום יהיו ארבעה חברים בהרכב שלהלן: נציג המשרד, נציג משרד האוצר, נציג מועצת החלב ונציג הארגון היציג שהוא מומחה בתחום כלכלת הרפת; נציג המשרד יהיה יושב ראש הוועדה.

(ג) ועדת היישום תקבע מחירים ותעריפים שצוינו בטור ב' בתקנה 10(1)(ב) עד (ה), (3)(ב) ו-(4), בהתאם להנחיות ועדת ההיגוי. לצורך קביעה כאמור רשאית ועדת היישום לדרוש ולאסוף נתונים מהימנים מיצרנים, ספקים ומשווקים של תשומות ולשמוע מומחים ובעלי ידע בתחומים אלה.

(ד) החלטות ועדת היישום יינתנו ברוב דעות; היו הדעות שקולות, תכריע דעת היושב ראש.

(ה) בכל ישיבה של ועדת היישום ייערך פרוטוקול אשר ישקף את עיקרי הדברים שנאמרו בה ואת ההחלטות שהתקבלו בה.

5. (א) אחת לשנתיים תערוך ועדת ההיגוי סקר. הסקר ייערך באמצעות ספק שתבחר מועצת החלב באישור ועדת ההיגוי לפי הכללים החלים עליה לפי כל דין (להלן – הספק).

עריכת סקר

(א1) (פקעה).

הוראת שעה תשע"ד-2013

(ב) הספק יגיש לוועדת ההיגוי את תוצאות הסקר עד 30 בספטמבר של השנה העוקבת לשנה שנערך בה הסקר.

(ג) ועדת ההיגוי תנחה את הספק כיצד לערוך את הסקר, לרבות לעניין אופן חישוב סעיפי העבודה העצמית והריבית על ההון, כך שהעבודה העצמית תחושב על פי עלויות העסקה לפי השכר הממוצע במשק לעובדים ישראלים.

(ד) הספק יפעל לעריכת הסקר לפי העקרונות, השיטות וההנחיות שתמסור לו ועדת ההיגוי.

(ה) הספק ומועצת החלב יגישו את תוצאות הסקר, לרבות דוחות ביניים במהלך תקופת עריכתו, להערותיה ולאישורה של ועדה ההיגוי.

(ו) ועדת ההיגוי רשאית, בהודעה מנומקת בכתב, שלא לאשר סקר שהוגש לה; הודיעה ועדת ההיגוי לספק ולמועצת החלב על אי-אישור הסקר, יתוקנו הפגמים שפורטו בהודעה בתוך שלושה חודשים מיום קבלתה.

(ז) לא אושר סקר כאמור בתקנת משנה (ה), ייערך חישוב העלויות האמור בתקנה 6 על פי תוצאות הסקר האחרון שאישרה ועדת היגוי לפי תקנות אלה או שאישרה ועדה שמילאה את תפקידיה לפני תחילתן של תקנות אלה.

מיום 1.1.2013 עד יום 31.12.2013

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 36

**הוספת תקנת משנה 5(א1)**

הנוסח:

~~(א1) על אף האמור בתקנת משנה (א), לא ייערך סקר בשנת 2013, ויחולו לעניין זה הוראות תקנת משנה (ז).~~

6. (א) לפי תוצאות הסקר ולאחר אישור ועדת ההיגוי לפי תקנה 5(ה), תערוך ועדת היישום חישוב עלויות לחלב שיש בו שיעורים נורמטיביים של רכיבי חלב, כמפורט להלן:

חישוב עלויות

(1) עלות ייצור החלב בשנה לפרה תייצג את סך כל הוצאות הייצור השנתיות לפרה ולעגלה נלווית, בניכוי ההכנסות מבשר והכנסות אחרות שאינן ממכירת חלב, לפי תוצאות הסקר; חישוב עלות כאמור יתבסס על תוצאות הסקר ביחס לרפתות של יצרנים שמכסתם היא בהיקף של 800 אלף ליטר או יותר;

(הוראת שעה) תשפ"ב-2021 (תיקון) תשפ"ג-2023

(2) עלות ייצור ליטר חלב תייצג את עלות הייצור כאמור בפסקה (1), כשהיא מחולקת בתנובת החלב בתמורה לפרה לפי ממוצע התנובה הארצי על פי תוצאות הסקר ביחס לרפתות של יצרנים שמכסתם היא בהיקף של 800 אלף ליטר או יותר; לעניין זה, "חלב בתמורה" – חלב המיועד לשיווק ולצריכה עצמית למעט חלב המיועד להגמעת עגלים.

(הוראת שעה) תשפ"ב-2021 (תיקון) תשפ"ג-2023

(ב) חישוב העלויות לפי תקנת משנה (א) וניכוי הפריון הרבעוני לפי תקנה 7(4) יופעלו מיום יישום הסקר, ויהיו תקפים החל בשנה העוקבת למועד אישור הסקר בוועדת ההיגוי לפי תקנה 5(ב), ועד ליישום הסקר הבא.

מיום 1.7.2021 עד יום 31.3.2023

**(הוראת שעה) תשפ"ב-2021**

[ק"ת תשפ"ב מס' 9624](https://www.nevo.co.il/law_word/law06/tak-9624.pdf) מיום 14.9.2021 עמ' 46

**(הוראת שעה) תשפ"ב-2021 (תיקון) תשפ"ג-2023**

[ק"ת תשפ"ג מס' 10598](https://www.nevo.co.il/law_html/law06/tak-10598.pdf) מיום 26.3.2023 עמ' 1158

(א) לפי תוצאות הסקר ולאחר אישור ועדת ההיגוי לפי תקנה 5(ה), תערוך ועדת היישום חישוב עלויות לחלב שיש בו שיעורים נורמטיביים של רכיבי חלב, כמפורט להלן:

(1) עלות ייצור החלב בשנה לפרה תייצג את סך כל הוצאות הייצור השנתיות לפרה ולעגלה נלווית, בניכוי ההכנסות מבשר והכנסות אחרות שאינן ממכירת חלב, לפי תוצאות הסקר; חישוב עלות כאמור יתבסס על תוצאות הסקר ביחס לרפתות של יצרנים שמכסתם היא בהיקף של 700 אלף ליטר או יותר;

(2) עלות ייצור ליטר חלב תייצג את עלות הייצור כאמור בפסקה (1), כשהיא מחולקת בתנובת החלב בתמורה לפרה לפי ממוצע התנובה הארצי על פי תוצאות הסקר ביחס לרפתות של יצרנים שמכסתם היא בהיקף של 700 אלף ליטר או יותר; לעניין זה, "חלב בתמורה" – חלב המיועד לשיווק ולצריכה עצמית למעט חלב המיועד להגמעת עגלים.

מיום 1.4.2023 עד יום 31.12.2025

**(הוראת שעה) תשפ"ב-2021 (תיקון) תשפ"ג-2023**

[ק"ת תשפ"ג מס' 10598](https://www.nevo.co.il/law_html/law06/tak-10598.pdf) מיום 26.3.2023 עמ' 1158

(א) לפי תוצאות הסקר ולאחר אישור ועדת ההיגוי לפי תקנה 5(ה), תערוך ועדת היישום חישוב עלויות לחלב שיש בו שיעורים נורמטיביים של רכיבי חלב, כמפורט להלן:

(1) עלות ייצור החלב בשנה לפרה תייצג את סך כל הוצאות הייצור השנתיות לפרה ולעגלה נלווית, בניכוי ההכנסות מבשר והכנסות אחרות שאינן ממכירת חלב, לפי תוצאות הסקר; חישוב עלות כאמור יתבסס על תוצאות הסקר ביחס לרפתות של יצרנים שמכסתם היא בהיקף של 800 אלף ליטר או יותר;

(2) עלות ייצור ליטר חלב תייצג את עלות הייצור כאמור בפסקה (1), כשהיא מחולקת בתנובת החלב בתמורה לפרה לפי ממוצע התנובה הארצי על פי תוצאות הסקר ביחס לרפתות של יצרנים שמכסתם היא בהיקף של 800 אלף ליטר או יותר; לעניין זה, "חלב בתמורה" – חלב המיועד לשיווק ולצריכה עצמית למעט חלב המיועד להגמעת עגלים.

7. ועדת היישום תחשב את המחיר ברבעון לליטר חלב (להלן – המחיר הרבעוני) לפי כללים אלה:

בסיס תחשיבי למחיר הרבעוני ועדכונו

(1) מחיר חודשי לליטר חלב בעל שיעורים נורמטיביים של רכיבי חלב יחושב מדי חודש בחודשו, לא יאוחר משבעה ימים לאחר פרסום למ"ס מחירים לאותו חודש, לפי עלות ייצור ליטר חלב כאמור בתקנה 6(א) ויעודכן לפי תקנה 10, בניכוי שיעור הפריון המצטבר עד אותו רבעון;

(2) בסוף כל רבעון יחושבו המחירים החודשיים באותו רבעון כממוצע משוקלל על פי התפלגות חודשית ארצית של מכסות שחולקו באותה שנה לפי סעיף 7 לחוק;

(3) המרכיב הזמני לחישוב המחיר הרבעוני לליטר חלב לרבעון עוקב, יהיה הפער, בין שלילי ובין חיובי, שבין הממוצע המשוקלל לפי פסקה (2) ברבעון שקדם לו ובין המחיר הרבעוני שלו;

(4) המחיר הרבעוני לליטר חלב לרבעון יחושב בסוף הרבעון הקודם לו, לא יאוחר משבעה ימים לפני תום הרבעון, על פי המחיר החודשי לליטר חלב של החודש האחרון ברבעון הקודם לפי פסקה (1), בניכוי שיעור הפריון המצטבר לאותו רבעון, ובתוספת המרכיב הזמני לפי פסקה (3) ובתוספת היטל לפי סעיף 28 או לפי סעיף 45 לחוק, לפי העניין (להלן – היטל), והכול בהפחתה של 2.90 אגורות;

(הוראת שעה) תשפ"ב-2021 (תיקון) תשפ"ג-2023

(5) המחיר הרבעוני לליטר חלב לפי פסקה (4) יבוטא בשקלים חדשים לליטר ויעוגל עד למאית האגורה;

(6) על אף האמור בפסקה (4), רשאית ועדת היישום לכלול בחישוב המחיר הרבעוני לליטר חלב, שינויים עתידיים בפרטי טור א' בתקנה 10, ובלבד שהם צפויים בוודאות קרובה ומנימוקים שיירשמו בפרוטוקול הישיבה;

(7) (פקעה).

הוראת שעה תשע"ד-2013

מיום 1.1.2013 עד יום 31.12.2016

**הוראת שעה תשע"ד-2013**

[ק"ת תשע"ד מס' 7291](http://www.nevo.co.il/Law_word/law06/tak-7291.pdf) מיום 17.9.2013 עמ' 36

**הוספת תקנת משנה 7(7)**

הנוסח:

(7) על אף האמור בפסקה (4), בכל אחת מהשנים 2013 עד 2016 תנוכה, אחת לשנה, הפחתת ההתייעלות המואצת כשהיא מעודכנת לפי השינוי במדד המחירים לצרכן של חודש ספטמבר 2012 שפרסמה הלשכה המרכזית לסטטיסטיקה, מחישוב המחיר הרבעוני לליטר חלב; ניכוי הפחתת ההתייעלות המועצת יבוצע בשנת 2013 ביום 1 באוקטובר, ובשנים 2014 עד 2016 – ביום 1 ביולי.

מיום 1.7.2021 עד יום 31.12.2021

**(הוראת שעה) תשפ"ב-2021**

[ק"ת תשפ"ב מס' 9624](https://www.nevo.co.il/law_word/law06/tak-9624.pdf) מיום 14.9.2021 עמ' 46

(4) המחיר הרבעוני לליטר חלב לרבעון יחושב בסוף הרבעון הקודם לו, לא יאוחר משבעה ימים לפני תום הרבעון, על פי המחיר החודשי לליטר חלב של החודש האחרון ברבעון הקודם לפי פסקה (1), ואולם בנוגע לרבעון השלישי של שנת 2021 חישוב המחיר הרבעוני לליטר חלב יבוצע ביום הראשון לאותו רבעון; המחיר הרבעוני יחושב בניכוי שיעור הפריון המצטבר לאותו רבעון, ובתוספת המרכיב הזמני לפי פסקה (3) ובתוספת היטל לפי סעיף 28 או לפי סעיף 45 לחוק, לפי העניין (להלן – היטל), והכול בהפחתה של 2.8 אגורות;

מיום 1.4.2023 עד יום 30.6.2023

**(הוראת שעה) תשפ"ב-2021 (תיקון) תשפ"ג-2023**

[ק"ת תשפ"ג מס' 10598](https://www.nevo.co.il/law_html/law06/tak-10598.pdf) מיום 26.3.2023 עמ' 1158

(4) המחיר הרבעוני לליטר חלב לרבעון יחושב בסוף הרבעון הקודם לו, לא יאוחר משבעה ימים לפני תום הרבעון, על פי המחיר החודשי לליטר חלב של החודש האחרון ברבעון הקודם לפי פסקה (1), בניכוי שיעור הפריון המצטבר לאותו רבעון, ובתוספת המרכיב הזמני לפי פסקה (3) ובתוספת היטל לפי סעיף 28 או לפי סעיף 45 לחוק, לפי העניין (להלן – היטל), והכול בהפחתה של 2.90 אגורות;

מיום 1.7.2023 עד יום 31.12.2023

**(הוראת שעה) תשפ"ב-2021 (תיקון) תשפ"ג-2023**

[ק"ת תשפ"ג מס' 10598](https://www.nevo.co.il/law_html/law06/tak-10598.pdf) מיום 26.3.2023 עמ' 1158

(4) המחיר הרבעוני לליטר חלב לרבעון יחושב בסוף הרבעון הקודם לו, לא יאוחר משבעה ימים לפני תום הרבעון, על פי המחיר החודשי לליטר חלב של החודש האחרון ברבעון הקודם לפי פסקה (1), בניכוי שיעור הפריון המצטבר לאותו רבעון, ובתוספת המרכיב הזמני לפי פסקה (3) ובתוספת היטל לפי סעיף 28 או לפי סעיף 45 לחוק, לפי העניין (להלן – היטל), והכול בהפחתה של 2.15 אגורות;

8. (א) בתקנה זו, "מקדם ערך חלבון", "מקדם ערך שומן" ו"מקדם ערך נוזלים" – הערכים שייקבעו לפי תקנת משנה (ג).

קביעת המחירים הרבעוניים

(ב) המחיר המזערי לפי סעיף 44(א) לחוק למשך כל רבעון הוא:

(1) לליטר חלב בעל שיעורים נורמטיביים של רכיבי חלב – המחיר הרבעוני לליטר חלב לפי תקנה 7(5);

(2) לליטר חלב בעל שיעורים שונים משיעורים נורמטיביים של רכיבי חלב – סך כל המחירים המפורטים להלן ובתוספת ההיטל:

(א) המחיר הרבעוני לפי תקנה 7(5) בניכוי ההיטל, כפול מקדם ערך חלבון;

(ב) המחיר הרבעוני לפי תקנה 7(5) בניכוי ההיטל, כפול מקדם ערך שומן;

(ג) המחיר הרבעוני לפי תקנה 7(5) בניכוי ההיטל, כפול מקדם ערך נוזלים.

(ג) ועדת ההיגוי תקבע את הערכים הנקובים בתקנת משנה (א), לפי שיעורי רכיבי החלב הנורמטיביים בליטר חלב ובהתאם ליחסי שומן-חלבון-נוזלים כפי שקבעה מועצת החלב, ובלבד שסך כל המחירים לפי תקנה 7(2) בחלב בעל שיעורים נורמטיביים של רכיבי חלב יהיה שווה למחיר הרבעוני לליטר חלב לפי תקנה 7(5).

(ד) יושב ראש ועדת ההיגוי יפרסם באתרי האינטרנט של המשרד ושל מועצת החלב הודעה לעניין עדכון הערכים לפי תקנת משנה (ג), תוך 30 ימים מיום העדכון.

9. (א) המנהל הכללי של המשרד יפרסם מוקדם ככל האפשר ועד תחילתו של רבעון בהודעה באתרי האינטרנט של המשרד ושל מועצת החלב, את המחיר הרבעוני לליטר חלב לפי תקנה 8(ב)(1), וכן את המחיר הרבעוני לקילוגרם חלבון, לקילוגרם שומן ולליטר נוזלים לפי תקנה 8(ב)(2), ובתוך 30 ימים מיום תחילתו של רבעון – בהודעה ברשומות[[2]](#footnote-2).

פרסום המחירים ותוקפם

(ב) המחירים כאמור בתקנה 8(ב) יהיו תקפים החל ביום הראשון של הרבעון ולמשך כל אותו רבעון, אף אם עדיין לא פורסמו ברשומות.

10. המחיר לליטר חלב לפי תקנה 6(א) ומחיר המטרה כהגדרתו בסעיף 44 לחוק לגבי חלב בעל שיעורים נורמטיביים של חלבון ושומן, אם טרם נערך סקר לפי תקנות אלה, יעודכנו לפי הפרטים שבטור א' להלן, לפי מדדים או נתונים שבטור ב' לצדו ובמועדים המפורטים בטור ג' שלצדם:

עדכון תקופתי

טור א' טור ב' טור ג'

פרטים מדדים או נתונים מועדים

(1) תשומות ישירות:

(א) מזון מרוכז מדד תערובת בקר בלמ"ס חקלאות מדי חודש בחודשו

(ב) מזון אחר מחיר השוק, כפי שקבעה ועדת לאחר שינוי של 5% מהנתון

היישום לפי תקנה 4(ב), או מדד האחרון ששימש לקביעת

אחר שקבעה ועדת ההיגוי לפי המחיר החודשי לליטר חלב

תקנה 2(ד) או פעם בשנה, לפי המוקדם

מביניהם

(ג) עזרה וטרינרית תעריף שירותים וטרינריים לאחר שינוי של 5% במצטבר

לנקבת בקר לחלב כפי שנקבע בכלל הנתונים או המדדים

על ידי ועדת היישום לפי תקנה האחרונים בפסקאות משנה

4(ב), או מדד אחר שקבעה (ג) עד (יד) ששימשו לקביעת

ועדת ההיגוי לפי תקנה 2(ד) המחיר החודשי לליטר חלב או פעם בשנה לפי המוקדם מביניהם

(ד) הזרעה תעריף לראש נקבה כפי שקבעה

מלאכותית ועדת היישום לפי תקנה 4(ב), או

מדד אחר שקבעה ועדת ההיגוי

לפי תקנה 2(ד)

(ה) רפד מחיר שוק של רפד כפי שקבעה

ועדת היישום לפי תקנה 4(ב),

או מדד אחר שקבעה ועדת

ההיגוי לפי תקנה 2(ד)

(ו) טרקטורים מדד טרקטורים בלמ"ס חקלאות

(ז) ענפי עזר מדד תשומות בענפי הצומח

ושונות בלמ"ס חקלאות

(ח) אחזקה מדד ציוד וחלפים בלמ"ס

וחומרים חקלאות

(ט) ביטוח מבנים מדד ביטוח בלמ"ס חקלאות

(י) חשמל מדד חשמל בלמ"ס חקלאות

(יא) מים מדד מים בלמ"ס חקלאות

(יב) טיפול בזבל מדד מסים ואגרות בלמ"ס

ושפכים חקלאות

(יג) מינהלה – מדד הנהלת חשבונות, שירותי

משרדיות מחשב, צורכי משרד וכו'

בלמ"ס חקלאות

(יד) מינהלה – רכב מדד רכב ואחזקתו בפרק מדד

המחירים לצרכן בלמ"ס מחירים

(2) הוצאות עבודה:

סעיפי עבודה: שכר ממוצע למשרת שכיר בחודש האחרון בכל רבעון

עבודה עצמית, עבודה במחירים שוטפים מנוכי עונתיות, וכן בסוף כל שנה

שכירה ורכיבי עבודה במשרות ישראלים, בפרק עבודה

בהוצאות המינהלה ושכר בירחון הסטטיסטי לישראל שמפרסמת הלשכה המרכזית לסטטיסטיקה, האחרון שפורסם לפני מועד העדכון

(3) הוצאות הון:

(א) פחת וריבית שקלול המדדים שלהלן לאחר שינוי של 5% מהנתון

ההון הדומם בשיעורים המפורטים לצדם: האחרון בסעיף זה ששימש

(1) מדד כללי של תשומה בבנייה לעדכון המחיר החודשי

למגורים בלמ"ס מחירים, לליטר חלב, ולפחות אחת

בשיעור 70%; לשנה.

(2) מדד מכונות וציוד במבנים

לבעלי חיים, בלמ"ס חקלאות,

בשיעור 30%

(ב) ריבית להון החי על פי ההתייקרות הממוצעת של

ושינוי ערך הוצאות הייצור כפי שקבעה ועדת

האינוונטר החי היישום לפי תקנה 2(ד)

(4) הכנסות מבשר:

(א) ערך בשר פרות ממוצע משוקלל של מחיר בקר מדי חודש

במכרזים למכירת בקר ב-12

החודשים שקדמו למועד העדכון,

כפי שקבעה ועדת היישום לפי

תקנה 4(ב), או מדד אחר שקבעה

ועדת ההיגוי לפי תקנה 2(ד)

(ב) ערך עגלים ממוצע משוקלל של מחיר בקר

בגיל שבוע לפי פרסום חודשי של הארגון המייצג

(ג) ערך יציאת את רוב היצרנים, ב-12 החודשים

עגלות שקדמו למועד העדכון, כפי שקבעה

ועדת היישום לפי תקנה 4(ב), או

מדד אחר שקבעה ועדת ההיגוי

לפי תקנה 2(ד).

11. (א) נוסף על עדכון תקופתי של המחיר החודשי לליטר חלב לפי טור ג' בתקנה 10, תוסיף ועדת היישום לחישוב הוצאות העבודה בכל חודש בשנה עוקבת, את החלק השנים עשר של ההפרש, בין חיובי ובין שלילי, שבין ממוצע הסטטיסטיקה לממוצע המחושב.

חישוב השכר

(ב) בתקנה זו –

"הממוצע המחושב" – ממוצע שנים עשר המדדים החודשיים בשנה הקודמת שחושבו לפי תקנה 10(2);

"ממוצע הסטטיסטיקה" – שכר ממוצע שנתי למשרת שכיר במחירים שוטפים מנוכי עונתיות לגבי משרות ישראלים שפורסם בירחון הסטטיסטי לישראל שהוצא לאור באותה שנה על ידי הלשכה המרכזית לסטטיסטיקה.

ב' בניסן התשע"ב (25 במרס 2012) אורית נוקד יובל שטייניץ

שרת החקלאות ופיתוח הכפר שר האוצר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ב מס' 7107](http://www.nevo.co.il/Law_word/law06/TAK-7107.pdf) מיום 4.4.2012 עמ' 1002.

   תוקנו [ק"ת תשע"ד מס' 7291](http://www.nevo.co.il/Law_word/law06/TAK-7291.pdf) מיום 17.9.2013 עמ' 35 – (הוראת שעה) תשע"ד-2013.

   [ק"ת תשפ"ב מס' 9624](https://www.nevo.co.il/law_word/law06/tak-9624.pdf) מיום 14.9.2021 עמ' 46 – (הוראת שעה) תשפ"ב-2021; תוקפה מיום 1.7.2021 עד יום 31.12.2025. תוקנה [ק"ת תשפ"ג מס' 10598](https://www.nevo.co.il/law_word/law06/tak-10598.pdf) מיום 26.3.2023 עמ' 1158 – (הוראת שעה) תשפ"ב-2021 (תיקון) תשפ"ג-2023. [↑](#footnote-ref-1)
2. ר' [י"פ תשפ"ג מס' 11262](https://www.nevo.co.il/law_html/law10/yalkut-11262.pdf) מיום 3.4.2023 עמ' 5405 לענין המחיר הרבעוני מיום 1.4.2023. [↑](#footnote-ref-2)