אכרזת גנים לאומיים, שמורות טבע, אתרים לאומיים ואתרי הנצחה (גן לאומי מצודת כח, לפי תוכנית מס' ג/8942), תשפ"ג-2022

תוכן ענינים

|  |  |  |
| --- | --- | --- |
| [Go](#h1) | אכרזה על גן לאומי | סעיף 1 |
| [Go](#h2) | הפקדת העתקי התשריט | סעיף 2 |
| [Go](#h3) | תוספת |

אכרזת גנים לאומיים, שמורות טבע, אתרים לאומיים ואתרי הנצחה (גן לאומי מצודת כח, לפי תוכנית מס' ג/8942), תשפ"ג-2022

בתוקף סמכותי לפי סעיף 22 לחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998 (להלן – החוק), לאחר התייעצות עם השרה להגנת הסביבה ולאחר שהתקיימו כל התנאים כאמור בסעיף 22(ב)(1), (2), (4) ו-(5) לחוק, אני מכריזה לאמור:

1. השטח המתואר בתוספת הנמצא במורדות רכס הרי נפתלי מצפון ליישוב רמות נפתלי, צבוע בירוק, מקווקו בקווים אלכסוניים ומצולבים לבנים ומוקף בקו חום, ומסומן באות ו' בתשריט מס' שג/צפ/ג/8942, הערוך בקנה מידה 1:20,000 והחתום ביום י"ג בכסלו התשפ"ג (7 בדצמבר 2022) ביד שרת הפנים, הוא גן לאומי.

אכרזה על גן לאומי

2. העתקים מהתשריט האמור בסעיף 1, מפורסמים באינטרנט באתר "מידע תכנוני" של מינהל התכנון ומופקדים במשרדי מינהל התכנון בירושלים, במשרדי הוועדה המחוזית לתכנון ולבנייה מחוז הצפון בנוף הגליל ובמשרדי הוועדה המקומית לתכנון ולבנייה הגליל העליון, וכל המעוניין בדבר רשאי לעיין בהם בימים ובשעות שהמשרדים האמורים פתוחים לקהל.

הפקדת העתקי התשריט

**תוספת**

(סעיף 1)

השטח האמור בסעיף 1 נמצא בתחום שטחי השיפוט של המועצות האזוריות הגליל העליון ומבואות החרמון, שבהם חלה תוכנית מס' ג/8942, שניתן לה תוקף בהודעה שפורסמה בילקוט הפרסומים 7235, מיום י"ט באדר ב' התשע"ו (29 במרס 2016), עמ' 4657, והוא כולל גושים וחלקות רישום קרקע אלה:
גוש 13656 – חלקי חלקות 12, 20;
גוש 13661 – חלקי חלקה 4.

|  |  |  |  |  |  |
| --- | --- | --- | --- | --- | --- |
|  | איילת שקד  שרת הפנים |  |  |  |  |
|  |  |  |  |  |  |