חוק-יסוד: ירושלים בירת ישראל

תוכן ענינים

|  |  |  |
| --- | --- | --- |
| [Go](#h1) | ירושלים – בירת ישראל | סעיף 1 |
| [Go](#h2) | מקום מושבם של הנשיא, הכנסת, הממשלה ובית המשפט העליון | סעיף 2 |
| [Go](#h3) | שמירת המקומות הקדושים | סעיף 3 |
| [Go](#h4) | פיתוח ירושלים | סעיף 4 |
| [Go](#h5) | שטח תחום ירושלים | סעיף 5 |
| [Go](#h6) | איסור על העברת סמכויות | סעיף 6 |
| [Go](#h7) | נוקשות | סעיף 7 |

חוק-יסוד: ירושלים בירת ישראל

1. ירושלים השלמה והמאוחדת היא בירת ישראל.

ירושלים – בירת ישראל

2. ירושלים היא מקום מושבם של נשיא המדינה, הכנסת, הממשלה ובית המשפט העליון.

מקום מושבם של הנשיא, הכנסת, הממשלה ובית המשפט העליון

3. המקומות הקדושים יהיו שמורים מפני חילול וכל פגיעה אחרת ומפני כל דבר העלול לפגוע בחופש הגישה של בני הדתות אל המקומות המקודשים להם או ברגשותיהם כלפי אותם המקומות.

שמירת המקומות הקדושים

4. (א) הממשלה תשקוד על פיתוחה ושגשוגה של ירושלים ועל רווחת תושביה על-ידי הקצאת משאבים מיוחדים, לרבות מענק שנתי מיוחד לעיריית ירושלים (מענק הבירה) באישור ועדת הכספים של הכנסת.

פיתוח ירושלים

(ב) לירושלים יינתנו עדיפויות מיוחדות בפעילויות של רשויות המדינה לפיתוחה של ירושלים בנושאי משק וכלכלה ובנושאים אחרים.

(ג) הממשלה תכונן גוף או גופים מיוחדים לביצוע סעיף זה.

5. תחום ירושלים כולל, לענין חוק-יסוד זה, בין השאר, את כל השטח המתואר בתוספת לאכרזה על הרחבת תחום עיריית ירושלים מיום כ' בסיון התשכ"ז (28 ביוני 1967), שניתנה לפי פקודת העיריות.

שטח תחום ירושלים

6. לא תועבר לגורם זר, מדיני או שלטוני, או לגורם זר אחר בדומה לכך, בין דרך קבע ובין לתקופה קצובה, כל סמכות המתייחסת לתחום עיריית ירושלים, ובכלל זה השטח המתואר בתוספת לאכרזה על הרחבת תחום עיריית ירושלים מיום כ' בסיוון התשכ"ז (28 ביוני 1967), שניתנה לפי פקודת העיריות, והכול כפי שהיה בתוקף ביום תחילתו של חוק-יסוד: ירושלים בירת ישראל (תיקון מס' 2).

איסור על העברת סמכויות

7. אין לשנות את הוראות סעיף 6 אלא בחוק-יסוד שנתקבל ברוב של שמונים חברי הכנסת; אין לשנות את הוראות סעיף זה אלא בחוק-יסוד שהתקבל ברוב של חברי הכנסת.

נוקשות

|  |  |  |  |  |  |
| --- | --- | --- | --- | --- | --- |
|  | מנחם בגין  ראש הממשלה |  |  |  |  |
|  |  |  |  |  | יצחק נבון  נשיא המדינה |