כללי המועצה להשכלה גבוהה (הסמכת מוסד להענקת תואר מוכר), תשכ"ד-1964

תוכן ענינים

|  |  |  |
| --- | --- | --- |
| [Go](#h1) | הסמכת מוסד | סעיף 1 |
| [Go](#h2) | כללים בתקנון | סעיף 2 |
| [Go](#h3) | תואר מוכר שני ושלישי | סעיף 3 |
| [Go](#h4) | מקרים מיוחדים | סעיף 3א |
| [Go](#h5) | ועדת קבע | סעיף 3ב |
| [Go](#h6) | תארים שאינם מוכרים | סעיף 4 |
| [Go](#h7) | השם | סעיף 5 |

כללי המועצה להשכלה גבוהה (הסמכת מוסד להענקת תואר מוכר), תשכ"ד-1964

בתוקף סמכותה לפי סעיף 23 לחוק המועצה להשכלה גבוהה, תשי"ח-1958, קבעה המועצה להשכלה גבוהה כללים אלה:

1. המועצה תסמיך מוסד מוכר להשכלה גבוהה להעניק תארים אקדמיים מוכרים, אם הוא ממלא אחרי כל התנאים האמורים בכללים אלה.

הסמכת מוסד

2. הכללים להענקת תארים חייבים להיקבע בתקנוני המוסד.

כללים בתקנון

3. מוסד להשכלה גבוהה לא יוסמך בדרך כלל להעניק תואר מוכר שני אלא אחרי שהעמיד ארבעה מחזורים של בעלי תואר אקדמי מוכר ראשון. הוא לא יוסמך בדרך כלל להעניק תואר מוכר שלישי אלא אחרי שהעמיד לפחות שלושה מחזורים של בעלי תואר מוכר שני. לסטייה מכלל זה דרושה הסכמת 12 מחברי המועצה.

תואר מוכר שני ושלישי

3א. (א) על אף האמור בסעיף 3 יוכל מוסד להשכלה גבוהה, שהוסמך להעניק תואר מוכר שלישי שלא בכל יחידותיו, להעניק, במקרים מיוחדים, תואר כאמור גם ביחידה שלגביה לא הוסמך להעניקו, אם ועדת קבע שלו אישרה לחבר סגל היחידה האמורה להנחות תלמיד מחקר המועמד לתואר שלישי, ואם אישרה ועדת הקבע את נושא המחקר ואת תכנית הלימודים.

מקרים מיוחדים

(ב) אישרה ועדת הקבע כאמור בתקנת משנה (א), תאשר, בבוא העת, גם את ועדת השופטים ואת הענקת התואר.

3ב. (א) ועדת הקבע האמורה בסעיף 3א תמונה בידי רקטור המוסד, ויהיו בה חברים שני פרופסורים מן המנין של אותו מוסד, מיחידות שלגביהן הוסמך להעניק תואר שלישי, ושלושה פרופסורים, שימונו בהסכמת המועצה להשכלה גבוהה, ממוסדות להשכלה גבוהה אחרים שיש להם הסמכה להעניק תואר שלישי בכל יחידותיהם.

ועדת קבע

(ב) ועדת הקבע תקבע את כללי עבודתה תוך הקפדה על רמת ההנחיה והמחקר המקובלת במוסדות שיחידותיהם מוסמכות להעניק תואר שלישי.

(ג) להחלטות ועדת הקבע יהיה תוקף מחייב רק אם התקבלו פה אחד.

4. אין כללים אלה באים למנוע בעד מוסד מוכר מהעניק לפי ראות עיניו תארים שאינם תארים אקדמיים מוכרים, ובלבד שיתן למועצה בתחילת כל שנה אקדמית הודעה מראש על הנהגת תארים כאלה ועל התנאים להענקתם.

תארים שאינם מוכרים

5. לכללים אלה ייקרא "כללי המועצה להשכלה גבוהה (הסמכת מוסד להענקת תואר מוכר), תשכ"ד-1964".

השם

|  |  |  |  |  |  |
| --- | --- | --- | --- | --- | --- |
|  | זלמן ארן  שר החינוך והתרבותיושב ראש המועצה להשכלה גבוהה |  |  |  |  |
|  |  |  |  |  |  |