כללי הרשות השניה לטלוויזיה ורדיו (ועדה מייעצת לבחינת תחום שידורי הטלוויזיה בישראל), תשע"ג-2013

תוכן ענינים

|  |  |  |
| --- | --- | --- |
| [Go](#h1) | מינוי ועדה מייעצת | סעיף 1 |
| [Go](#h2) | סייג למינוי | סעיף 2 |
| [Go](#h3) | חובת גילוי ואיסור התקשרות | סעיף 3 |
| [Go](#h4) | תקופת כהונה | סעיף 4 |
| [Go](#h5) | הפסקת כהונה | סעיף 5 |
| [Go](#h6) | סדרי עבודתה של הועדה המייעצת | סעיף 6 |
| [Go](#h7) | המלצות הוועדה המייעצת | סעיף 7 |

כללי הרשות השניה לטלוויזיה ורדיו (ועדה מייעצת לבחינת תחום שידורי הטלוויזיה בישראל), תשע"ג-2013

בתוקף סמכותה לפי סעיף 18(ב) לחוק הרשות השנייה לטלוויזיה ורדיו, התש"ן-1990 (להלן – החוק), קובעת מועצת הרשות השנייה לטלוויזיה ורדיו כללים אלה:

1. (א) המועצה תמנה ועדה מייעצת של עד שמונה חברים (להלן – הוועדה המייעצת), אשר תפקידה לבחון את תחום שידורי הטלוויזיה בישראל, בין השאר בהתייחס להיבטים כלכליים ותוכניים, ולגבש המלצות למועצה בדבר קביעת מדיניות בתחום.

מינוי ועדה מייעצת

(ב) חברי הוועדה המייעצת יהיו:

(1) חמישה חברי המועצה שתבחר המועצה, אשר אחד מהם יהיה היושב ראש;

(2) עד שלושה נציגים מקרב הציבור בעלי תואר אקדמי בתחום התקשורת או בעלי ידע וניסיון משמעותי בתחום התקשורת או בתחומי ההפקה או השידור בטלוויזיה.

2. לא ימונה לחבר בוועדה המייעצת נציג מקרב הציבור שהתקיימו בו אחד מן התנאים הקבועים בסעיף 9(א) לחוק, או מי שעיסוקיו האחרים עלולים ליצור ניגוד עניינים עם תפקידיו כחבר הוועדה.

סייג למינוי

3. (א) חבר הוועדה המייעצת שידוע לו כי הוא קשור או עשוי להיות קשור, במישרין או בעקיפין, בעצמו או על ידי קרובו, סוכנו או שותפו, בעניין העומד לדיון בוועדה, יודיע על כך בכתב ליושב ראש המועצה, מיד לאחר שנודע לו כי העניין האמור עומד לדיון, ולא יהיה נוכח בדיוני הוועדה באותו עניין ולא ישתתף בהחלטה המתייחסת אליו או הקשורה עמו.

חובת גילוי ואיסור התקשרות

(ב) חבר הוועדה המייעצת, קרובו, סוכנו, או שותפו או תאגיד שאחד מהאמורים הוא בעל עניין או מנהל בו, לא יתקשר בעסקה עם הרשות או עם מורשה לשידורים.

4. תקופת כהונתו של חבר בוועדה המייעצת תהיה שנים עשר חודשים.

תקופת כהונה

5. (א) חבר בוועדה המייעצת שפסקה כהונתו כחבר המועצה, לא יוכל להמשיך ולשמש חבר בה.

הפסקת כהונה

(ב) חבר הוועדה המייעצת יחדל לכהן לפני תום תקופת כהונתו באחד מאלה:

(1) התפטר במסירת כתב התפטרות ליושב ראש המועצה;

(2) התקיים בו סייג מן הסייגים המפורטים בתקנה 3;

(3) נבצר ממנו דרך קבע למלא את תפקידו.

6. (א) הוועדה המייעצת תדון בהרכב של חמישה חברים לפחות ובהם ארבעה נציגים מן המועצה ונציג ציבור אחד.

סדרי עבודתה של הועדה המייעצת

(ב) הוועדה המייעצת תקבע את סדרי עבודתה ואת נוהלי דיוניה.

(ג) ההוצאות בעד פעילות הוועדה המייעצת יבוצעו לפי דין ובהתאם לנוהלי הרשות.

(ד) המנהל וכן כל מי שהוא ימנה לכך מטעמו וכן היועץ המשפטי ומבקר הפנים יוזמנו לכל ישיבה מישיבות הוועדה המייעצת.

7. הוועדה המייעצת תגיש את מסקנותיה למועצה בתוך 360 ימים מיום מינויה.

המלצות הוועדה המייעצת

|  |  |  |  |  |  |
| --- | --- | --- | --- | --- | --- |
|  | אילן אבישר  יושב ראש מועצת הרשות השנייהלטלוויזיה ורדיו |  |  |  |  |
|  |  |  |  |  |  |