כללי הרשות השניה לטלויזיה ורדיו (החזר תשלומי מימון), תשנ"ב-1992

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | החזר תשלומי מימון | סעיף 2 |
| [Go](#h3) | שונות | סעיף 3 |

כללי הרשות השניה לטלויזיה ורדיו (החזר תשלומי מימון), תשנ"ב-1992

בתוקף סמכותה לפי סעיף 53 לחוק הרשות השניה לטלויזיה ורדיו, התש"ן-1990 (להלן – החוק) ובאישור השר, קובעת מועצת הרשות השניה לטלויזיה ורדיו כללים אלה:

1. בכללים אלה –

הגדרות

"בעל זכיון" – בעל זכיון לשידורי טלויזיה, למעט חברת החדשות והטלויזיה הלימודית;

"בעל זכיון לשעבר" – (נמחקה)

"הפרשי הצמדה" – תוספת לסכום שנקבע, לפי שיעור העליה של מדד המחירים לצרכן שמפרסמת הלשכה המרכזית לסטטיסטיקה (להלן – המדד), מהמדד שפורסם לאחרונה לפני תחילת תקופה ועד המדד שפורסם לאחרונה לפני סיומה;

"תמלוגים" – למעט סכום מס הערך המוסף בגינם, במידה שישנו;

"תקופת זכיון ראשונה" – (נמחקה)

"תשלומי מימון" – תשלומי מימון בעד תכנון, הקמה והפעלה של תחנות שידור ראשיות כאמור בסעיף 51 לחוק.

2. (א) בעל זכיון אשר שילם תשלומי מימון לרשות, תחזיר לו הרשות את תשלומי המימון באופן האמור בכללים אלה.

החזר תשלומי מימון

(ב) תשלומי המימון יוחזרו לבעל הזכיון בתשלומים חודשיים, בדרך של קיזוז מהתמלוגים שישלם בעל הזכיון לרשות בכל חודש.

(ג) (בוטל)

(ד) (בוטל)

(ה) (בוטל)

(ו) (בוטל)

(ז) הסכום החדשי המוחזר לבעל זכיון לפי כללים אלה לא יעלה על התמלוגים שהוא משלם באותו חודש.

3. (א) תשלומי המימון אשר הרשות מחוייבת בהחזרתם לבעל זכיון על פי כללים אלה, ישאו הפרשי הצמדה וריבית צמודה למדד בשיעור הקבוע בהגדרה "הפרשי הצמדה וריבית" בסעיף 1 לחוק פסיקת ריבית והצמדה, התשכ"א-1961, ממועד תשלומם לרשות ועד להחזרתם בפועל.

שונות

(ב) פקע או בוטל זכיונו של בעל זכיון לפני שהוחזרו לו כל תשלומי המימון, תוחזר לו יתרת תשלומי המימון בהתאם לאמור בתקנות שנקבעו לפי סעיף 53 בחוק.

|  |  |  |  |  |  |
| --- | --- | --- | --- | --- | --- |
|  | יוסף פלד  יושב ראש מועצת הרשות השניה לטלויזיה ורדיו |  |  |  |  |
|  |  |  |  | יצחק שמיר  ראש הממשלה |  |