כללי לשכת עורכי הדין (בחירת נציגי הלשכה בוועדות בחירה ובוועדות מינויים), תשנ"ז-1997

תוכן ענינים

|  |  |  |
| --- | --- | --- |
| [Go](#h1) | בחירת נציגי הלשכה | סעיף 1 |
| [Go](#h2) | מועד הבחירה | סעיף 2 |
| [Go](#h3) | הגשת מועמדים | סעיף 3 |
| [Go](#h4) | רשימת מועמדים | סעיף 4 |
| [Go](#h5) | ישיבת בחירה | סעיף 5 |
| [Go](#h6) | חריגה מהכללים | סעיף 6 |

כללי לשכת עורכי הדין (בחירת נציגי הלשכה בוועדות בחירה ובוועדות מינויים), תשנ"ז-1997

בתוקף סמכותה לפי סעיף 109 לחוק לשכת עורכי הדין, התשכ"א-1961, מתקינה המועצה הארצית של לשכת עורכי הדין כללים אלה:

1. בחירת נציגי לשכת עורכי הדין (להלן – הלשכה), לוועדה לבחירת שופטים, על פי חוק-יסוד: השפיטה, לוועדת המינויים לדיינים על פי חוק הדיינים, התשט"ו-1955, לוועדה לבחירת שופטים צבאיים-משפטאים לפי חוק השיפוט הצבאי, התשט"ו-1955, לוועדת המינויים לק'אדים על פי חוק הקאדים, התשכ"א-1961, ולוועדת המינויים לקאדי מד'הב, על פי חוק בתי הדין הדתיים הדרוזיים, התשכ"ג-1962, תתקיים בהתאם לכללים אלה.

בחירת נציגי הלשכה

2. הודעה על הצורך בבחירת נציגי הלשכה ומועד הישיבה לבחירתם (להלן – ישיבת הבחירה) תובא לידיעת חברי הלשכה וחברי המועצה, בידי יושב ראש המועצה, לא יאוחר מאשר 21 ימים לפני ישיבת הבחירה; ההודעה לחברי הלשכה תפורסם במשרדי הלשכה במחוזות ובאתר האינטרנט של הלשכה ובשני עיתונים יומיים, וכן תישלח בדואר אלקטרוני לעורכי הדין שמסרו ללשכה כתובת דואר אלקטרוני למשלוח.

מועד הבחירה

3. כל שלושה מחברי המועצה הארצית רשאים, בחתימת ידם, להציע ליושב ראש המועצה, מועמד אחד לכל תפקיד של נציג הלשכה, לא יאוחר מאשר 14 ימים לפני ישיבת הבחירה; לכל מועמדות תצורף הסכמה בכתב של המועמד, וקורות חייו כפי שהוא פירט.

הגשת מועמדים

4. רשימת המועמדים שמועמדותם הוגשה כדין, תובא לידיעת חברי המועצה הארצית בידי יושב ראש המועצה לא יאוחר מאשר 7 ימים לפני ישיבת הבחירה.

רשימת מועמדים

5. (א) בחירת הנציג בידי חברי המועצה הארצית, מבין המועמדים שהוגשו כדין תיעשה בישיבת הבחירה, בבחירות חשאיות; המועמד שזכה במספר הקולות הרב ביותר של חברי המועצה המשתתפים בהצבעה, הוא הנבחר כנציג המועצה; במקרה של תוצאות זהות ייערך סיבוב בחירות נוסף בין המועמדים שזכו במספר קולות זהה, להכרעה בין המועמדים; עלה הצורך בבחירת נציג שני של הלשכה, תיערך בחירת הנציג הנוסף, לפי כלל זה, מבין כל המועמדים זולת זה שכבר נבחר, מיד לאחר בחירת הנציג הראשון.

ישיבת בחירה

(ב) היה מספר המועמדים שהוגשו כדין כמספר הנציגים של הלשכה העומדים לבחירה, יכריז עליהם יושב ראש המועצה הארצית במועד הבחירה כנציגי הלשכה, בלא צורך בקיום הצבעה.

6. המועצה הארצית רשאית, במקרים דחופים, בהחלטה של שני שלישים מחבריה, לסטות מכללים אלה, מטעמים שיירשמו.

חריגה מהכללים

|  |  |  |  |  |  |
| --- | --- | --- | --- | --- | --- |
|  | יהודה טוניק  יושב ראש המועצה הארצית של לשכת עורכי הדין |  |  |  |  |
|  |  |  |  | צחי הנגבי  שר המשפטים |  |