כללי לשכת עורכי הדין (נוהל התקנת כללים), תשל"ח-1978

תוכן ענינים

|  |  |
| --- | --- |
| [Go](#h1) | פרק ראשון:הדיון בהצעת כללים מטעם הוועד המרכזי של הלשכה |
| [Go](#h2) | הנחה על שולחן המועצה | סעיף 1 |
| [Go](#h3) | פרסום | סעיף 2 |
| [Go](#h4) | הצעה לדיון | סעיף 3 |
| [Go](#h5) | דיון ראשוני | סעיף 4 |
| [Go](#h6) | הצבעה לאחר הדיון הראשוני | סעיף 5 |
| [Go](#h7) | קבלת ההצעה על ידי המועצה ללא תיקונים | סעיף 6 |
| [Go](#h8) | תיקון ההצעה על ידי המועצה | סעיף 7 |
| [Go](#h9) | אישור משרד המשפטים | סעיף 8 |
| [Go](#h10) | אישור שר המשפטים | סעיף 9 |
| [Go](#h11) | פרק שני:הדיון בהצעת כללים מטעם חבר המועצה |
| [Go](#h12) | ייזום כללים | סעיף 10 |
| [Go](#h13) | אופן הגשת הצעות | סעיף 11 |
| [Go](#h14) | דיון מקדמי | סעיף 12 |
| [Go](#h15) | העברת ההצעה למועצה | סעיף 13 |
| [Go](#h16) | המשך הטיפול בהצעה | סעיף 14 |
| [Go](#h17) | פרק שלישי:שונות |
| [Go](#h18) | החלטה על סטיה מהכללים | סעיף 15 |
| [Go](#h19) | תוקף כללים שנקבעו בסטיה | סעיף 16 |
| [Go](#h20) | השם | סעיף 17 |

כללי לשכת עורכי הדין (נוהל התקנת כללים), תשל"ח-1978

בתוקף סמכותה לפי סעיף 109 לחוק לשכת עורכי הדין, תשכ"א-1961, מתקינה בזה המועצה הארצית של לשכת עורכי הדין כללים אלה:

**פרק ראשון:הדיון בהצעת כללים מטעם הוועד המרכזי של הלשכה**

1. הצעת כללים מטעם הוועד המרכזי תוגש למועצה על ידי מסירתה ליושב ראש המועצה.

הנחה על שולחן המועצה

2. (א) יושב ראש המועצה יפיץ את הצעת הכללים בין חברי המועצה ויושבי ראש הוועדים המחוזיים.

פרסום

(ב) המועצה תהיה רשאית להחליט על פרסום הצעת הכללים בדרך שתיקבע בידי המועצה, בנוסף לדרך הקבועה בסעיף קטן (א).

3. (א) בתום 21 יום מיום הפצת ההצעה כאמור, ידון הוועד המרכזי בהערות שנתקבלו.

הצעה לדיון

(ב) הוועד המרכזי יגיש ליושב ראש המועצה את ההצעה המתוקנת או יודיע כי אין לועד המרכזי תיקונים להצעת הכללים.

(ג) יושב ראש המועצה ישלח את הצעת הכללים אל חברי המועצה לפחות 14 יום לפני הדיון בהצעה במועצה.

4. (א) הדיון הראשוני במועצה יתחיל בדברי הסבר של חבר הועד המרכזי שנקבע לכך בידי הועד המרכזי.

דיון ראשוני

(ב) הדיון יתנהל בהתאם לסדרי הדיון המקובלים במועצה.

(ג) חבר הועד המרכזי רשאי להשמיע דברי תשובה בסוף הדיון.

5. (א) הדיון הראשוני יסתיים בהצבעה בעד המשך הטיפול בהצעה או נגד המשך הטיפול בה.

הצבעה לאחר הדיון הראשוני

(ב) החליטה המועצה שלא להמשיך בטיפול בהצעה, תוסר ההצעה מסדר יומה של המועצה.

6. לא החליטה המועצה להכניס תיקונים בהצעה, תצביע המועצה על ההצעה בנוסח שהוגש לה.

קבלת ההצעה על ידי המועצה ללא תיקונים

7. (א) החליטה המועצה על תיקונים בהצעה, רשאית היא לעשות אחת מאלה:

תיקון ההצעה על ידי המועצה

(1) לתקן את ההצעה;

(2) להחזיר את ההצעה לועד המרכזי לשם ניסוחה מחדש בהתאם להחלטות המועצה;

(3) להעביר ההצעה לועדת ניסוח לשם ניסוחה בהתאם להחלטות המועצה.

(ב) ההצעה המתוקנת, כפי שנוסחה בידי הועד המרכזי וועדת הניסוח תימסר ליושב ראש המועצה.

(ג) יושב ראש המועצה ישלח את ההצעה המתוקנת אל חברי המועצה לפחות 14 יום לפני הדיון בה במועצה.

(ד) המועצה תקיים דיון בהצעה המתוקנת ותצביע עליה.

8. (א) יושב ראש המועצה ימציא את הכללים כפי שהחליטה עליהם המועצה לפי סעיפים 6 או 7, למשרד המשפטים.

אישור משרד המשפטים

(ב) לא המציא משרד המשפטים את הערותיו תוך 30 יום, יראו את הצעת הכללים שנתקבלה על פי סעיף 6 או 7 כאילו נתאשרו לפי סעיף זה.

(ג) המציא משרד המשפטים את הערותיו, יביא יושב ראש המועצה לדיון המועצה את התיקונים שהוצעו על ידי משרד המשפטים.

9. (א) משאישרה המועצה כללים הטעונים אישור של שר המשפטים ימציאם ראש המועצה לשר המשפטים תוך 10 ימים מיום החלטת המועצה לפי סעיף 8.

אישור שר המשפטים

(ב) לא אישר שר המשפטים את הכללים כפי שהתקבלו על ידי המועצה תוך 60 יום מיום אישורם על ידי המועצה, יביא יושב ראש המועצה את הדבר לידיעת המועצה.

**פרק שני:הדיון בהצעת כללים מטעם חבר המועצה**

10. כל חבר מועצה רשאי להגיש הצעת כללים למועצה.

ייזום כללים

11. (א) חבר המועצה יגיש את הצעת הכללים ליושב ראש המועצה, בכתב.

אופן הגשת הצעות

(ב) הצעת הכללים שיגיש חבר המועצה תהיה מפורטת או שתכלול את הרעיון שהמציע מבקש לגבש בכללים.

12. (א) יושב ראש המועצה ישלח את הצעת הכללים אל חברי המועצה לפחות 14 יום לפני הדיון במועצה.

דיון מקדמי

(ב) הדיון המקדמי יתחיל בדברי הסבר של מגיש ההצעה, ובהעדרו – של חבר אחר במקומו, שיהיה רשאי לומר דברי תשובה לפני ההצבעה על הצעתו.

(ג) לאחר הדיון המקדמי תחליט המועצה אם עקרונית יש מקום להמשך הטיפול בהצעה.

13. החליטה המועצה על המשך הטיפול בהצעה רשאית היא לקבל את ההצעה או להעבירה לועדה להכנת נוסח של הכללים (להלן – ועדת הניסוח); החליטה המועצה על הקמתה של ועדת ניסוח, רשאי החבר המציע להימנות עם חברי הועדה.

העברת ההצעה למועצה

14. על הצעת ועדת הניסוח יחול האמור בפרק הראשון למעט הסעיפים 1, 4 ו-5 כאילו היתה הצעת הועד המרכזי; ועדת הניסוח תבוא לענין זה במקום הועד המרכזי.

המשך הטיפול בהצעה

**פרק שלישי:שונות**

15. המועצה תהיה רשאית לדון ולהחליט על קבלת כללים תוך סטיה מכללים אלה, כולם או מקצתם, בכל מקרה שלדעת המועצה יהיה צורך בסטיה כזו.

החלטה על סטיה מהכללים

16. כל סטיה מכללים אלה בדרך קבלתם של כללים על ידי המועצה, לא תפגע בתקפם של הכללים, גם אם הסטיה לא היתה בהתאם לאמור בסעיף 15.

תוקף כללים שנקבעו בסטיה

17. לכללים אלה ייקרא "כללי לשכת עורכי הדין (נוהל התקנת כללים), תשל"ח-1978".

השם

|  |  |  |  |  |  |
| --- | --- | --- | --- | --- | --- |
|  | י' ננר  יושב ראש המועצה הארצית של לשכת עורכי הדין |  |  |  |  |
|  |  |  |  | שמואל תמיר  שר המשפטים |  |