צו איגודי ערים (אשכול רשויות גליל מערבי), תשע"ח-2018

תוכן ענינים

|  |  |  |
| --- | --- | --- |
| [Go](#h1) | הקמת אשכול רשויות מקומיות | סעיף 1 |
| [Go](#h2) | תפקידי האשכול וסמכויותיו | סעיף 2 |
| [Go](#h3) | הרכב המועצה | סעיף 3 |
| [Go](#h4) | מינוי מנהל כללי | סעיף 4 |
| [Go](#h5) | התקשורויות לפי הסכם של תאגיד | סעיף 5 |
| [Go](#h6) | ייסוד תאגיד | סעיף 6 |
| [Go](#h7) | תוספת |

צו איגודי ערים (אשכול רשויות גליל מערבי), תשע"ח-2018

בתוקף סמכותי לפי סעיפים 2, 8א, 15, 16 ו-17ד1 לחוק איגודי ערים, התשט"ו-1955 (להלן – החוק), לאחר התייעצות עם שר האוצר ולבקשת הרשויות המקומיות המפורטות בתוספת, אני מצווה לאמור:

1. מוקם בזה איגוד ערים מסוג אשכול רשויות מקומיות שייקרא "אשכול רשויות גליל מערבי" (להלן – האשכול), כדי לעודד פיתוח אזורי וקידום שיתופי פעולה בנושאים שונים בין הרשויות המקומיות החברות בו, שתחומו הוא שטח שיפוטן של הרשויות המקומיות שבתוספת.

הקמת אשכול רשויות מקומיות

2. אלה תפקידי האשכול וסמכויותיו:

תפקידי האשכול וסמכויותיו

(1) ליזום ולקדם פעולות לצורך הכנה וביצוע של תכניות לפיתוח אזורי ושיתופי פעולה בין הרשויות המקומיות החברות באשכול, בתחומים שעליהם תחליט מועצת האשכול, ואולם לא יהיה באמור כדי להקנות לאשכול את הסמכויות והתפקידים של כל אחת מהרשויות המקומיות שבתחומו בתחומים אלה, אלא לפי פסקה (2);

(2) ככל שרשות מקומית החברה באשכול אצלה לאשכול מסמכותה לפי כל חיקוק או הטילה עליו תפקיד שהוטל עליה לפי כל חיקוק בהתאם ובכפוף לסעיף 17ד1(2) לחוק, האיגוד יפעל במסגרת הסמכויות שנאצלו לו ויבצע את התפקידים שהוטלו עליו, כאמור.

3. מועצת האשכול תהיה מורכבת מנציגי הרשויות המקומיות החברות באשכול כמפורט בתוספת.

הרכב המועצה

4. (א) מועצת האשכול תודיע בפומבי על כוונתה למנות מנהל כללי לאשכול ועל האפשרות להגיש מועמדות לתפקיד.

מינוי מנהל כללי

(ב) טרם החלטת המועצה על מינוי מנהל כללי לפי סעיף 8א לחוק תונח לפניה המלצה של ועדה לאיתור ולבחינת מועמדים בדבר המועמד המתאים ביותר למשרה.

(ג) הוועדה תקבע ותפרסם את מאפייני המשרה ואת תנאי הסף הנדרשים מן המועמדים, תבחן את כישוריהם וסגולותיהם של המועמדים למשרה בכל דרך שתיראה לה ותנמק את המלצותיה.

(ד) אלה יהיו חברי הוועדה לבחינת מועמדים לפי סעיף קטן (ב):

(1) נציג הרשויות המקומיות החברות באשכול שתמנה מועצת האשכול, והוא יהיה יושב ראש הוועדה;

(2) המנהל הכללי של משרד הפנים או נציגו;

(3) מנהל כללי של איגוד ערים מסוג אשכול, שימנה המנהל הכללי של משרד הפנים.

(ה) לתפקיד המנהל הכללי הראשון של האשכול ימונה המנהל הכללי של תאגיד שהרשויות המקומיות החברות באשכול מחזיקות את מרבית מניותיו, אם החליטה כך מועצת האשכול, וסעיפים קטנים (א) עד (ד) לא יחולו על מינויו.

(ו) המנהל הכללי ימונה לתקופת כהונה אחת של שמונה שנים.

5. (א) על אף האמור בסעיף 36 לצו איגודי ערים (הוראות אחידות), התשל"ז-1977, רשאי האשכול, באישור מועצת האשכול, אם שוכנע שהדבר נדרש מטעמי חיסכון ויעילות, להתקשר לקבלת שירותים או רכישת טובין לפי חוזה שעשה תאגיד שהרשויות המקומיות החברות באשכול מחזיקות את מרבית מניותיו, לפני הקמת האשכול בקשר לעניינים הנתונים במסגרת תפקידי האשכול ושנעשה בעקבות מכרז לפי הדין החל על עירייה בשינויים המחויבים, בתנאים ולתקופה שנכללו בחוזה שעשה התאגיד כאמור ולמעט זכות ברירה.

התקשורויות לפי הסכם של תאגיד

(ב) הודעה על התקשרויות לפי סעיף קטן (א), תפורסם באתר האינטרנט של האשכול.

6. סעיף 146א לצו המועצות המקומיות, התשי"א-1950, יחול על האשכול בשינויים המחויבים.

ייסוד תאגיד

**תוספת**

(סעיפים 1 ו-3)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/63037225e64b18b6fe977dd8/clause/63037883e64b18b6fe977ec6)

|  |  |  |  |  |  |
| --- | --- | --- | --- | --- | --- |
|  | אריה מכלוף דרעי  שר הפנים |  |  |  |  |
|  |  |  |  |  |  |