תקנות איסור הונאה בכשרות (אגרה), תשנ"ג-1992

תוכן ענינים

|  |  |  |
| --- | --- | --- |
| [Go](#h1) | אגרה עבור בקשה למתן תעודת הכשר למצרך מזון מיובא | סעיף 1 |
| [Go](#h2) | הצמדה למדד | סעיף 2 |

תקנות איסור הונאה בכשרות (אגרה), תשנ"ג-1992

בתוקף סמכותי לפי סעיף 17(ב) לחוק איסור הונאה בכשרות, התשמ"ג-1983, בהסכמת שר האוצר ובאישור ועדת הכלכלה של הכנסת, אני מתקין תקנות אלה:

1. עבור בקשה למתן תעודת הכשר למצרך מזון מיובא תשולם אגרה כמפורט להלן:

אגרה עבור בקשה למתן תעודת הכשר למצרך מזון מיובא

(1) עבור בשר – 32 שקלים חדשים לכל טון, כפי משקלו בנמל בישראל;

(2) עבור מצרכי מזון אחרים או רכיבי מזון – 3 פרומיל ממחירם בנמל בישראל כפי שנקבע לצורך תשלום המכס.

2. (א) בתקנות אלה, "מדד" – מדד המחירים לצרכן שמפרסמת הלשכה המרכזית לסטטיסטיקה.

הצמדה למדד

(ב) הסכום הנקוב בתקנה 1(1) ישתנה פעמיים בשנה (להלן – יום ההעלאה) לפי שיעור עליית המדד כמפורט להלן:

(1) ב-1 בינואר, לפי שיעור עליית המדד שפורסם בחודש נובמבר שקדם לו לעומת המדד שפורסם בחודש מאי שקדם לו;

(2) ב-1 ביולי, לפי שיעור עליית המדד שפורסם בחודש מאי שקדם לו לעומת המדד שפורסם בחודש נובמבר שקדם לו.

(ג) סכום שהשתנה כאמור, יעוגל לשקל החדש הקרוב וסכום של 50 אגורות יעוגל כלפי מעלה.

(ד) על אף האמור בתקנת משנה (ב), ישתנה סכום האגרה בכל יום העלאה רק אם שיעור העלייה במדד הגיע ל-5% לפחות; לא הגיע השיעור ל-5%, יצטבר שיעור העלייה לשיעור שיחושב ביום ההעלאה הבא אחריו, וכן הלאה עד שהשיעור המצטבר מיום שהסכום השתנה לאחרונה יגיע ל-5% לפחות.

(ה) השר לעניני דתות יפרסם ברשומות את נוסח תקנה 1(1) כפי שהשתנה עקב עליית המדד.

|  |  |  |  |  |  |
| --- | --- | --- | --- | --- | --- |
|  | יצחק רבין  השר לעניני דתות |  |  |  |  |
|  |  |  |  |  |  |