תקנות ביטוח בריאות ממלכתי (העברת דמי ביטוח בידי משרד הבטחון כמשלם תגמול), תשנ"ו-1996

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | דמי ביטוח בריאות ממקבל תגמול לפי חוק הנכים | סעיף 2 |
| [Go](#h3) | דמי ביטוח בריאות ממקבל תגמול לפי חוק משפחות חיילים | סעיף 3 |
| [Go](#h4) | העברת מידע | סעיף 4 |
| [Go](#h5) | התחשבנות | סעיף 5 |
| [Go](#h6) | תשריר | סעיף 6 |

תקנות ביטוח בריאות ממלכתי (העברת דמי ביטוח בידי משרד הבטחון כמשלם תגמול), תשנ"ו-1996

בתוקף סמכותנו לפי סעיפים 14(י)(2) ו-60(ד) לחוק ביטוח בריאות ממלכתי, התשנ"ד-1994 (להלן – החוק), באישור שר האוצר, אנו מתקינים תקנות אלה:

1. בתקנות אלה –

הגדרות

"נכה" ו"נצרך" – כהגדרתם בחוק הנכים (תגמולים ושיקום), התשי"ט-1959 (להלן – חוק הנכים);

"נכה מחוסר פרנסה" – כמשמעותו בסעיף 6(ב) לחוק הנכים;

"נכה המקבל תגמול טיפול רפואי" – כמשמעותו בסעיף 43 לחוק הנכים ובתקנה 14א(א)﻿(1), (2), (3) ו-(5) לתקנות הנכים (טיפול רפואי), התשי"ד-1953;

"שכולים" – כמשמעותם בפסקה (ג) של הגדרת "בן משפחה" בחוק משפחות חיילים שנספו במערכה (תגמולים ושיקום), התש"י-1950 (להלן – חוק משפחות החיילים);

"הכנסה" – כמשמעותה בסעיף 22(א) לחוק משפחות חיילים;

"תגמול" – כמשמעותו בחוק הנכים ובחוק משפחות חיילים לפי הענין.

2. בסוף כל חודש יעביר משרד הבטחון למוסד, דמי ביטוח בריאות בסכום המינימום האמור בסעיף 14(ו) לחוק לגבי –

דמי ביטוח בריאות ממקבל תגמול לפי חוק הנכים

(1) נכה מחוסר פרנסה, נצרך ונכה המקבל תגמול טיפול רפואי ובלבד שמשתלם לו תגמול לחודש מלא, ושאין משתלמים בעדו דמי ביטוח בריאות לפי סעיפים 14(ב) עד (ה) לחוק;

(2) נכים שהמוסד הודיע למשרד הבטחון שאין משתלמים בעדם דמי ביטוח בריאות לפי סעיפים 14(ב) עד (ה) לחוק.

3. (א) משרד הבטחון יעביר למוסד לביטוח לאומי את הפרטים שברשותו בדבר האלמנות הזכאיות לתגמול ממשרד הבטחון, והמוסד יודיע למשרד הבטחון מי מהאלמנות חייבות בתשלום דמי ביטוח לפי סעיף 14(ו) לחוק (להלן – האלמנות החייבות בתשלום סכום מינימום).

דמי ביטוח בריאות ממקבל תגמול לפי חוק משפחות חיילים

(ב) בסוף כל חודש יעביר משרד הבטחון למוסד דמי ביטוח בריאות בסכום המינימום האמור בסעיף 14(ו) לחוק בעד שכולים שאינם משלמים דמי ביטוח בריאות ממלכתי בסכום המינימום האמור לפי סעיפים 14(ב) עד (ה) לחוק, ובעד האלמנות החייבים בתשלום סכום המינימום, כאמור.

4. בסוף כל חודש יעביר משרד הבטחון למוסד את פרטיהם של מקבלי התגמול שמתגמוליהם נוכו דמי ביטוח בריאות כאמור בתקנות 2 ו-3.

העברת מידע

5. (א) אישר המוסד כי נוכו דמי ביטוח בריאות ממלכתי מתגמול של מי שפטור מתשלומם, מתגמול של מי ששילמם או ממי ששולמו בעדו לפי סעיף 14(ב) עד (ה) לחוק, יחזיר לו משרד הבטחון את סכומי דמי ביטוח הבריאות שנוכו מהתגמול.

התחשבנות

(ב) משרד הבטחון יפחית מסכום דמי ביטוח הבריאות שיעביר למוסד, את סכום דמי ביטוח הבריאות שהחזיר לזכאי לתגמול כאמור בתקנת משנה (א).

6. דמי ביטוח בריאות שהעביר משרד הבטחון למוסד לפני תחילתן של תקנות אלה יראו כאילו הועברו לפיהן.

תשריר

|  |  |  |  |  |  |
| --- | --- | --- | --- | --- | --- |
| אורה נמיר  שרת העבודה והרווחה | אפרים סנה  שר הבריאות |  |  |  |  |
|  |  |  |  |  |  |