תקנות בית הדין לעבודה (סדרי דין במצב חירום מיוחד), תשנ"א-1991

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | החלת התקנות | סעיף 2 |
| [Go](#h3) | ענינים שבהם יקויימו הליכים | סעיף 3 |
| [Go](#h4) | הארכת מועדים | סעיף 4 |
| [Go](#h5) | אגרה | סעיף 5 |
| [Go](#h6) | תחילה | סעיף 6 |

תקנות בית הדין לעבודה (סדרי דין במצב חירום מיוחד), תשנ"א-1991

בתוקף סמכותי לפי סעיף 43(ב) לחוק בית הדין לעבודה, התשכ"ט-1969, ושאר הסמכויות הנתונות לי לפי כל דין, ולאחר התייעצות עם שר העבודה והרווחה, אני מתקין תקנות אלה:

1. בתקנות אלה –

הגדרות

"בית דין" – בית הדין הארצי לעבודה ובית דין איזורי לעבודה;

"מצב חירום מיוחד" – מצב שבו נשתבשו סדרי החיים התקינים במדינה או בחלק ממנה מחמת מצב הבטחון, מחמת חשש ממשי לפגיעה חמורה בבריאות הציבור או מחמת פגע טבע.

2. (א) תקנות 3 עד 5, כולן או מקצתן, יחולו על בתי דין, כולם או מקצתם, אם פרסם שר המשפטים הודעה על כך בשל מצב חירום מיוחד (להלן בתקנות אלה – ההודעה).

החלת התקנות

(ב) תחולתן של התקנות כאמור בתקנת משנה (א) תהיה מן המועד שנקבע בהודעה, אף אם קדם לפרסומה, ועד למועד שייקבע.

(ג) פרסום הודעה כאמור בתקנת משנה (א) ייעשה, סמוך ככל האפשר למועד חתימתה, באתר האינטרנט של הרשות השופטת, וכן בשידורי רדיו או טלויזיה הניתנים לציבור או בשני עיתונים יומיים וכמו כן ייעשה ברשומות; הנוסח שפורסם ברשומות הוא המחייב אף אם קדם לו פרסום בדרך אחרת.

3. (א) בתקופת תקפה של ההודעה יקויימו דיונים רק בענינים המפורטים להלן:

ענינים שבהם יקויימו הליכים

(1) סוגי ענינים שהודיע עליהם נשיא בית הדין הארצי בדרך האמורה בתקנה 2(ג);

(2) הליך מסויים אחר שהחליט עליו נשיא בית הדין הארצי או שופט ראשי של בית דין אזורי, או שופט אחר שהם קבעו לכך, אם ראה לעשות כן מטעמים שיירשמו.

(ב) מועד דיון בענין שאינו מן הענינים המפורטים בתקנת משנה (א) שנקבע לתקופת תקפה של ההודעה – בטל; מועד דיון לענין כאמור ייקבע מחדש לאחר תום תקופת תקפה של ההודעה.

4. תקופת תקפה של ההודעה לא תבוא במנין הימים לעשיית דבר שבסדרי דין או בנוהג שנקבע בחיקוק או שקבע בית דין או רשם.

הארכת מועדים

5. אגרה שיש לשלמה, לפני תחילת הליך, לפי תקנות בית הדין לעבודה (אגרות), התשכ"ט-1969, יידחה תשלומה עד לאחר תום תקופת תקפה של ההודעה, אלא אם כן קבע בית הדין או הרשם אחרת.

אגרה

6. תחילתן של תקנות אלה ביום א' בשבט התשנ"א (16 בינואר 1991).

תחילה

|  |  |  |  |  |  |
| --- | --- | --- | --- | --- | --- |
|  | דן מרידור  שר המשפטים |  |  |  |  |
|  |  |  |  |  |  |