תקנות הבטיחות בעבודה (בטיחות במכונות חקלאיות), תשמ"ח-1988

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | הפעלת מכונה חקלאית | סעיף 2 |
| [Go](#h3) | גידור לבטח של מכונה חקלאית | סעיף 3 |
| [Go](#h4) | גידור בעת תיקון | סעיף 4 |
| [Go](#h5) | גידור בחלק המבצע | סעיף 5 |
| [Go](#h6) | העפת עצמים | סעיף 6 |
| [Go](#h7) | גרירה | סעיף 7 |
| [Go](#h8) | עובדים על מכונה חקלאית | סעיף 8 |
| [Go](#h9) | הסעה | סעיף 9 |
| [Go](#h10) | מיתקנים בגובה | סעיף 10 |
| [Go](#h11) | טיפול במכונה מורמת | סעיף 11 |
| [Go](#h12) | איסור מכירה | סעיף 12 |
| [Go](#h13) | הוראות בעברית | סעיף 13 |
| [Go](#h14) | חובותיו של יצרן או יבואן | סעיף 14 |
| [Go](#h15) | רשיון | סעיף 15 |
| [Go](#h16) | עליה ממכונה חקלאית | סעיף 16 |
| [Go](#h17) | השגחה על מכונה מונעת | סעיף 17 |
| [Go](#h18) | ביקורת בטיחות | סעיף 18 |

תקנות הבטיחות בעבודה (בטיחות במכונות חקלאיות), תשמ"ח-1988

בתוקף סמכותי לפי סעיפים 46, 47, 173 ו-216 לפקודת הבטיחות בעבודה [נוסח חדש], התש"ל-1970, אני מתקין תקנות אלה:

1. בתקנות אלה –

הגדרות

"חקלאות" – לרבות מיון, אריזה ושינוע של תוצרת חקלאית והצרכים הכרוכים בכל אלה:

1. גידולי שדה, גידולי גן, מטעים, בתי-צמיחה, משתלות, גני נוי וגנים ציבוריים;

2. גידול בעלי חיים, גידול דגים, גידול עופות והדגרת ביצים;

3. ענף הרפת, ענף הלול וענף המכוורת;

4. ייעור והפקת עץ מיערות;

5. הכשרת קרקע למטרות חקלאות המנויות בפסקאות (1) עד (4);

6. מטרה כלשהי של ישוב חקלאי או ישוב קיבוצי, או של תושב של אלה, למעט בניה ובניה הנדסית;

7. מטרה כלשהי של מוסד לחינוך חקלאי או מוסד למחקר חקלאי, למעט בניה ובניה הנדסית;

"מכונה חקלאית" – טרקטור או מכונה המשמשת בחקלאות, לרבות התקן מיכני המשמש להנעה, ולרבות גל מעביר כח, ממסרת ורצועת הנעה של התקן חשמלי, כימי או אחר;

"חלק מבצע" (Point of Operation) – חלק במכונה חקלאית המבצע למעשה את תפקיד המכונה.

2. לא יפעיל אדם מכונה חקלאית ולא יחזיק מכונה חקלאית לשם הפעלה אלא אם כן התקימו בה הוראות תקנות אלה.

הפעלת מכונה חקלאית

3. כל אחד מהחלקים של מכונה חקלאית, כמפורט להלן, יגודר לבטח:

גידור לבטח של מכונה חקלאית

1. במנועים חשמליים, בגנרטורים חשמליים ובממירים סיבוביים – כל חלק שלהם וכל גלגל תנופה המחובר אליהם במישרין;

2. בכל מניע ראשי חוץ ממניעים כאמור בפסקה (1) – כל חלק נע שלו וכל גלגל תנופה המחובר אליו במישרין בין שהמניע הראשי או גלגל התנופה נמצא בבית מכונות ובין אם לאו;

3. בממסרת – כל חלק שלה;

4. במכונות שאינו מניע ראשי או ממסרת – כל חלק מסוכן שבהן למעט חלק מן החלקים האמורים בפסקאות (1), (2) ו-(3), שהוצב או נבנה כך שיש בו אותה מידת בטיחות לכל עובד בקרבת המכונה כאילו גודר לבטח.

4. כל גידור או התקן בטיחות שהותקן בהתאם להוראות תקנות אלו יהיה מבנה של ממש, ויקויים ויוחזק במקומו למעט בעת תיקון, הכנה לתיקון או פעולת אחזקה, ובלבד שהסרת הגידור או התקן הבטיחות הכרחית לשם הפעולה האמורה.

גידור בעת תיקון

5. הפעלת מכונה חקלאית ללא גידור לבטח של חלק מבצע מותרת רק אם ננקטו אמצעים נאותים למניעת סיכון מהמפעיל ומאחרים.

גידור בחלק המבצע

6. במכונה חקלאית העלולה לגרום בעת הפעלתה תעופה של עצמים יותקנו גידורים יעילים למניעת תעופתם ולהבטחת שלום המפעיל ואחרים.

העפת עצמים

7. מכונה חקלאית הנגררת (להלן – נגררת) על ידי טרקטור, מכונה אחרת או כלי רכב (להלן – גורר) תחובר לגורר באופן שיאפשר שליטה בנגררת ובאופן שהנגררת תובטח היטב מפני הינתקות בלתי מבוקרת.

גרירה

8. במכונה חקלאית אשר עליה עובדים אנשים לצורך הפעלתה יותקנו:

עובדים על מכונה חקלאית

(1) מעקות ומדרגות לעליה בטוחה של העובדים;

(2) מושבים במספר מספיק לישיבת כל העובדים;

(3) אם היא נגררת, יהיה אמצעי אשר יאפשר קשר מיידי ויעיל בין העובדים לבין מפעיל הגורר.

9. לא יסע אדם על מכונה חקלאית אלא אם כן הוא יושב על המושב.

הסעה

10. מיתקן המחובר למכונה חקלאית או לחלק ממנה, הניתן להרמה והורדה, לא יישאר במצב מורם אלא כשיש הכרח בכך.

מיתקנים בגובה

11. אין לטפל במכונה חקלאית ואין לתקן אותה אלא אם כן החלק המורם שלה או המיתקן המחובר אליה כשהוא מורם מובטח באופן מיכני מפני ירידה בלתי מבוקרת.

טיפול במכונה מורמת

12. לא ימכור אדם, לא ישכיר ולא ישאיל מכונה חקלאית אלא אם כן התקיימו בה הוראות תקנות אלה, לפי הענין.

איסור מכירה

13. יצרן, יבואן או סוכן מטעמם לא ימכור מכונה חקלאית אלא אם כן סיפק ללקוח הוראות הפעלה ובטיחות של המכונה החקלאית בכתב בשפה העברית.

הוראות בעברית

14. על פי דרישת לקוח יספק יצרן או יבואן של מכונה חקלאית או סוכן מטעמם רק את מגיני המכונה או גידוריה עד תום שבע שנים מיום הספקת המכונה החקלאית.

חובותיו של יצרן או יבואן

15. לא ימסור אדם למטרת הפעלה מכונה חקלאית אשר על פי כל דין חייב הנוהג בה ברשיון נהיגה או ברישוי הפעלה אחר, אלא לבעל רשיון נהיגה בר תוקף או רישוי אחר כאמור, לפי הענין.

רשיון

16. מפעיל של מכונה חקלאית ניידת בעלת כושר תנועה עצמי –

עליה ממכונה חקלאית

(1) לא יניע אותה ולא יגרום לתנועתה אלא ממושב המפעיל;

(2) לא יעזוב את מושב המפעיל כל עת שהמכונה בתנועה;

(3) ימנע מכל אדם לעלות או לרדת ממכונה חקלאית הנמצאת בתנועה.

17. מפעיל מכונה חקלאית לא יעזוב את המכונה, כל עוד פועל המנוע שלה, ללא השגחה, ולא ישאיר בה מפתח התנעה בהעדרו.

השגחה על מכונה מונעת

18. לא ימסור אדם מכונה חקלאית לאחר לשם הפעלה אלא לאחר שבדק את תקינותה מבחינה בטיחותית ווידא כי קיימים בה מגינים ומנגנוני בטיחות תקינים.

ביקורת בטיחות

|  |  |  |  |  |  |
| --- | --- | --- | --- | --- | --- |
|  | משה קצב  שר העבודה והרווחה |  |  |  |  |
|  |  |  |  |  |  |