תקנות הירושה (אגרות בתי הדין הדתיים), תשנ"ט-1999

תוכן ענינים

|  |  |  |
| --- | --- | --- |
| [Go](#h1) | חובת תשלום אגרה | סעיף 1 |
| [Go](#h2) | הצמדה למדד | סעיף 2 |
| [Go](#h3) | פטור מאגרה | סעיף 3 |
| [Go](#h4) | זכאות לקבלת עותק | סעיף 4 |
| [Go](#h5) | פטור מאגרה בעד בקשה לעיון בתיק בית הדין | סעיף 4א |
| [Go](#h6) | דין אגרה ששולמה בבית הדין | סעיף 5 |
| [Go](#h7) | ביטול אגרות בעניני ירושה בתקנות בתי הדין | סעיף 6 |
| [Go](#h8) | תחילה | סעיף 7 |
| [Go](#h9) | תוספת |

תקנות הירושה (אגרות בתי הדין הדתיים), תשנ"ט-1999

בתוקף סמכותי לפי סעיף 160(א)(7) לחוק הירושה, התשכ"ה-1965 (להלן – החוק), באישור שר האוצר לפי סעיף 39ב לחוק יסודות התקציב, התשמ"ה-1985, באישור ועדת החוקה חוק ומשפט של הכנסת, לפי סעיף 160(ב) לחוק, אני מתקין תקנות אלה:

1. (א) בעד בקשות בעניני ירושה המתנהלים בבית דין דתי (להלן – בית הדין) ישולמו האגרות שנקבעו בתוספת.

חובת תשלום אגרה

(ב) לא תקובל בבית הדין בקשה, אלא אם כן שולמה האגרה.

2. (א) סכומי האגרות הנקובים בתוספת ישתנו ב-1 בינואר של כל שנה (להלן – יום השינוי) לפי שיעור השינוי של המדד שפורסם בחודש נובמבר שקדם ליום השינוי לעומת המדד שפורסם בחודש נובמבר שקדם ליום השינוי הקודם.

הצמדה למדד

(ב) סכום אגרה שהשתנה כאמור בתקנת משנה (א) –

(1) אם הוא נמוך מ-10 שקלים חדשים – לא יעוגל;

(2) אם הוא גבוה מ-10 שקלים חדשים – יעוגל לשקל החדש השלם הקרוב וסכום של מחצית השקל החדש יעוגל כלפי מעלה.

(ג) שר המשפטים יפרסם ברשומות את נוסח התוספת כפי שהשתנתה על פי האמור בתקנה זו.

3. אלה פטורים מחובת תשלום אגרה:

פטור מאגרה

(1) המדינה וכל מי שהורשה לייצגה כשהוא מביא הליך מכוח הרשאתו;

(2) האפוטרופוס הכללי;

(3) המוסד לביטוח לאומי;

(4) פקיד סעד של רשות מקומית כשהוא מביא הליך מכוח תפקידו;

(5) מגיש בקשה למתן צו ירושה או בקשר אליו שהוא בן זוגו, ילדו, אביו או אמו של אדם שנפטר –

(א) עקב פעולות מלחמה אחרי יום ט"ז בכסלו התש"ח (29 בנובמבר 1947) או שהוא נפגע פגיעת איבה כהגדרתה בחוק התגמולים לנפגעי פעולות איבה, התש"ל-1970 (להלן – חוק נפגעי איבה), זולת אם מי שנפטר כאמור היה איש כוחות האויב כמשמעותם בסעיף 1(1) לחוק נפגעי איבה ופטירתו היתה עקב פעולה שנעשתה בשליחותם או מטעמם או לקידום מטרותיהם של כוחות האויב כאמור;

(ב) בשירות צבאי כמשמעותו בסעיפים 1(א)(ב), 2(א), (ג) ו-14(ב) לחוק חיילים משוחררים (החזרה לעבודה), התש"ט-1949.

4. כל צד לבקשה זכאי לקבל עותק אחד מאושר מהחלטת בית הדין, בלא תשלום נוסף.

זכאות לקבלת עותק

4א. לא תשולם אגרה בעד בקשה לעיון בתיק בית הדין.

פטור מאגרה בעד בקשה לעיון בתיק בית הדין

5. שולמה אגרה בבית הדין ולאחר מכן נמחקה הבקשה שבעדה שולמה האגרה והוגשה בקשה בענין אותו עזבון לרשם לעניני ירושה, יראו אותה כאגרה ששולמה בעד אותו ענין לרשם לעניני ירושה או לבית המשפט, אם הענין הועבר אליו לפי סעיף 67א לחוק.

דין אגרה ששולמה בבית הדין

6. בתקנות בתי הדין שלהלן יימחקו ההוראות האלה:

ביטול אגרות בעניני ירושה בתקנות בתי הדין

(א) בתקנות הדיינים (אגרות), התשי"ז-1957 –

(1) פרט 9 לתוספת הראשונה – יימחק;

(2) בפרט 2 לתוספת השניה, המספרים "9(1)(ג), 9(7)" – יימחקו.

(ב) בתקנות בתי הדין הדתיים הדרוזים (אגרות), התשל"ג-1973, בפרט 1 לתוספת, המילים "ירושות, עזבונות וצוואות" – יימחקו.

(ג) בתקנות בתי הדין השרעיים (אגרות), התשכ"ח-1968, בפרט 1 לתוספת, המילים "ירושות, עזבונות, צוואות" – יימחקו.

7. תחילתן של תקנות אלה בתוך שלושים ימים מיום פרסומן.

תחילה

**תוספת**

(תקנה 1(א))

[סעיף זה מכיל טבלה או תמונה - לחצו לצפיה](https://www.nevo.co.il/laws/#/60467260315508eb66489f99/clause/604676b3315508eb6648a01d)

|  |  |  |  |  |  |
| --- | --- | --- | --- | --- | --- |
| צחי הנגבי  שר המשפטים |  |  |  |  |  |
|  |  |  |  |  |  |