תקנות המועצה לענף הלול (ייצור ושיווק) (הנוהל בפני ועדת קנסות וועדת ערר), תשכ"ה-1964

תוכן ענינים

|  |  |
| --- | --- |
| [Go](#h1) | פרק ראשון:פרשנות |
| [Go](#h2) | הגדרות | סעיף 1 |
| [Go](#h3) | פרק שני:הנוהל בפני ועדת קנסות |
| [Go](#h4) | המועצה התובעת | סעיף 2 |
| [Go](#h5) | הגשת תובענה | סעיף 3 |
| [Go](#h6) | פרטי כתב תובענה | סעיף 4 |
| [Go](#h7) | צירוף עילות ונתבעים | סעיף 5 |
| [Go](#h8) | הפרדת הדיון | סעיף 6 |
| [Go](#h9) | חזרה מתובענה | סעיף 7 |
| [Go](#h10) | המצאת כתב התובענה לנתבע | סעיף 8 |
| [Go](#h11) | קביעת מועד הדיון | סעיף 9 |
| [Go](#h12) | נוכחות הנתבע | סעיף 10 |
| [Go](#h13) | דין הנתבע שלא בפניו | סעיף 11 |
| [Go](#h14) | העדר המועצה | סעיף 12 |
| [Go](#h15) | הקראת כתב התובענה | סעיף 13 |
| [Go](#h16) | פרשת התביעה | סעיף 14 |
| [Go](#h17) | חזרה מהודאה | סעיף 15 |
| [Go](#h18) | טענת חוסר עילה | סעיף 16 |
| [Go](#h19) | זיכוי בהעדר הוכחה לכאורה | סעיף 17 |
| [Go](#h20) | פרשת ההגנה | סעיף 18 |
| [Go](#h21) | סיכומים | סעיף 19 |
| [Go](#h22) | הכרעת הדין | סעיף 20 |
| [Go](#h23) | חיוב בעבירה על פי העובדות שהוכחו | סעיף 21 |
| [Go](#h24) | עונש אחד בלבד בשל אותו מעשה | סעיף 22 |
| [Go](#h25) | טענות וראיות לענין שיעור הקנס | סעיף 23 |
| [Go](#h26) | גזר הדין | סעיף 24 |
| [Go](#h27) | פרק שלישי:הנוהל בפני ועדת ערר |
| [Go](#h28) | הגשת הערר | סעיף 25 |
| [Go](#h29) | פרטי כתב הערר | סעיף 26 |
| [Go](#h30) | המשיב בערר | סעיף 27 |
| [Go](#h31) | העברת הערר לועדת הערר | סעיף 28 |
| [Go](#h32) | חזרה מערר | סעיף 29 |
| [Go](#h33) | איחוד עררים | סעיף 30 |
| [Go](#h34) | הוצאת העתקי כתב הערר | סעיף 31 |
| [Go](#h35) | ערר בפני בעלי הדין | סעיף 32 |
| [Go](#h36) | סדר הטענות בערר | סעיף 33 |
| [Go](#h37) | הגבלת הדיון לנימוקים שבכתב הערר | סעיף 34 |
| [Go](#h38) | ראיות בערר | סעיף 35 |
| [Go](#h39) | החלטת ועדת הערר | סעיף 36 |
| [Go](#h40) | פרק רביעי:הוראות שונות |
| [Go](#h41) | הגדרות | סעיף 37 |
| [Go](#h42) | החלטות ברוב דעות | סעיף 38 |
| [Go](#h43) | דעת מיעוט | סעיף 39 |
| [Go](#h44) | שינוי בהרכב הועדה | סעיף 40 |
| [Go](#h45) | המצאת מסמכים | סעיף 41 |
| [Go](#h46) | דחיית הדיון והזמנה לדיון | סעיף 42 |
| [Go](#h47) | ליקויים שאינם פוגמים | סעיף 43 |
| [Go](#h48) | ניהול הדיון | סעיף 44 |
| [Go](#h49) | פרוטוקול | סעיף 45 |
| [Go](#h50) | צורת ההחלטות | סעיף 46 |
| [Go](#h51) | הוצאה לפועל | סעיף 47 |
| [Go](#h52) | פעולות על ידי באי כוח | סעיף 48 |
| [Go](#h53) | סדרי דין כשאין הוראה בחיקוק קיים | סעיף 49 |
| [Go](#h54) | השם | סעיף 50 |
| [Go](#h55) | תוספת |

תקנות המועצה לענף הלול (ייצור ושיווק) (הנוהל בפני ועדת קנסות וועדת ערר), תשכ"ה-1964

בתוקף סמכותנו לפי סעיף 72 לחוק המועצה לענף הלול (ייצור ושיווק), תשכ"ד-1963, אנו מתקינים תקנות אלה:

**פרק ראשון:פרשנות**

1. בתקנות אלה –

הגדרות

"המועצה" – כמשמעותה בסעיף 2 לחוק;

"מזכיר" – אדם שהשרים מינוהו כמזכיר לפני תקנות אלה;

"תובענה" – תובענה בפני ועדת קנסות שנתמנתה לפי סעיף 61 לחוק;

"ערר" – ערר בפני ועדת ערר שהוקמה לפי סעיף 63 לחוק.

**פרק שני:הנוהל בפני ועדת קנסות**

2. המועצה תהיה התובעת בפני ועדת קנסות.

המועצה התובעת

3. (א) תובענה תוגש על ידי המועצה בכתב למזכיר במספר עותקים העולה בשלושה על מספר הנתבעים.

הגשת תובענה

(ב) כתב תובענה ייחתם על ידי המועצה או בא כוחה.

4. כתב תובענה יכלול פרטים אלה:

פרטי כתב תובענה

(1) שמו של הנתבע, תיאורו, משלח ידו ומענו;

(2) ההוראה שבשל עבירה עליה מובא הנתבע לדין;

(3) תיאור העובדות המהוות את עילת התובענה.

5. מותר לצרף בכתב תובענה מספר תובענות או מספר נתבעים.

צירוף עילות ונתבעים

6. (א) נכללו בכתב תובענה מספר תובענות או מספר נתבעים, רשאית ועדת הקנסות, בכל שלב משלבי הדיון עד למתן החלטה, לצוות על הפרדת הדיון בתובענה פלונית או על הפרדת דינו של נתבע פלוני.

הפרדת הדיון

(ב) הופרד הדיון כאמור, יוגש כתב תובענה נפרד בשל התובענה שהדיון בה הופרד או נגד נתבע שדינו הופרד.

7. המועצה רשאית לחזור בה מתובענות שבכתב התובענה, כולן או מקצתן, לפני תחילת הדיון, או בכל שלב משלביו.

חזרה מתובענה

8. העתק מכתב התובענה ומכל הודעה על חזרה מתובענה, חתום על ידי המועצה או בא כוחה, יומצא על ידי המזכיר לנתבע.

המצאת כתב התובענה לנתבע

9. יושב ראש של ועדת הקנסות, לאחר שהמזכיר העביר אליה את כתב התובענה, יקבע את מועד תחילת הדיון, ובלבד שמועד זה לא יהיה לפני תום חמישה עשר יום מהיום בו הומצא כתב התובענה לנתבע, ויורה להזמין בכתב את בעלי הדין לאותו מועד.

קביעת מועד הדיון

10. לא יידון נתבע על ידי ועדת קנסות אלא בפניו, אולם רשאית ועדת הקנסות להרשות לנתבע, לפי בקשתו, שייעדר מהדיון, כולו או חלקו.

נוכחות הנתבע

11. על אף האמור בתקנה 10 רשאית ועדת קנסות לדון נתבע שלא בפניו אם, לאחר שהומצאה לו הזמנה ולא התייצב, הומצאה לו הזמנה שניה בצירוף התראה, שאם לא ייענה גם להזמנה השניה, ידונו בענין שלא בפניו.

דין הנתבע שלא בפניו

12. לא תדון ועדת קנסות בתובענה בהעדר המועצה; הוזמנה המועצה ולא התייצבה, רשאית ועדת הקנסות לדחות את מועד הדיון או לזכות את הנתבע.

העדר המועצה

13. בפתיחת הדיון יקרא יושב ראש של ועדת הקנסות את כתב התובענה בפני הנתבע ואם ראה צורך בכך אף יסביר לנתבע את התובענות המיוחסות לו בכתב התובענה, ויבקש אותו להשיב עליהן.

הקראת כתב התובענה

14. לא הודה הנתבע בעובדות המיוחסות לו בכתב התובענה, או הודה בחלק מהן, תביא המועצה בפני ועדת הקנסות את ראיותיה להוכחת העובדות שהנתבע לא הודה בהן, לפי סדר שתקבע ועדת הקנסות.

פרשת התביעה

15. ברשות ועדת הקנסות רשאי נתבע לחזור בו מהודאתו, כולה או מקצתה, בכל שלב משלבי הדיון עד למתן החלטה.

חזרה מהודאה

16. עם סיום הבאת ראיות המועצה רשאי הנתבע לטעון כי התובענה לא הוכחה אף לכאורה, והמועצה רשאית להשיב על הטענה.

טענת חוסר עילה

17. מצאה ועדת הקנסות כי התובענה לא הוכחה אף לכאורה, תזכה את הנתבע ורשאית היא לעשות כך אף אם לא נטענה טענה לפי תקנה 16, לאחר שנתנה למועצה הזדמנות להשמיע את דברה בענין.

זיכוי בהעדר הוכחה לכאורה

18. לא זוכה הנתבע לפי תקנה 17 רשאי הוא –

פרשת ההגנה

(1) להביא את ראיות ההגנה, ולהקדים להן דברי פתיחה;

(2) להעיד כעד הגנה, ואז הוא עשוי להיחקר;

(3) למסור הודעה, ואז לא ייחקר;

(4) להימנע הן מעדות והן ממסירת הודעה.

19. בתום הבאת הראיות, או, אם לא הובאו ראיות, עקב הודאת הנתבע בעובדות או מטעם אחר, רשאית המועצה, ואחריה הנתבע, להשמיע את סיכומיהם לענין ההאשמה.

סיכומים

20. בתום בירור התובענה תכריע ועדת הקנסות את דינו של הנתבע לזיכוי או חיוב; הכרעת הדין תהיה בכתב ותנומק.

הכרעת הדין

21. ועדת קנסות רשאית לחייב נתבע בדין בשל כל אחת מן העבירות שנתגלו מן העובדות שהוכחו בפניה אף אם עובדות אלה לא נטענו בכתב התובענה, ובלבד שניתנה לנתבע הזדמנות סבירה להתגונן.

חיוב בעבירה על פי העובדות שהוכחו

22. ועדת קנסות רשאית לחייב נתבע בדין בשל כל אחת מן העבירות שנתגלו מתוך העובדות שהוכחו בפניה, אך לא תטיל עליו בגזר דינה אלא עונש אחד בשל אותו מעשה.

עונש אחד בלבד בשל אותו מעשה

23. חייבה ועדת הקנסות את הנתבע בדין, רשאית המועצה ואחריה הנתבע, לטעון את טענותיהם לענין שיעור הקנס שיש להטיל. ועדת הקנסות רשאית להרשות להם להביא ראיות לענין זה.

טענות וראיות לענין שיעור הקנס

24. לאחר שמיעת הטענות והראיות, אם היו כאלה, תקבע ועדת הקנסות בגזר דינה את הקנס המוטל על הנתבע.

גזר הדין

**פרק שלישי:הנוהל בפני ועדת ערר**

25. העורר יגיש למזכיר כתב ערר מנומק וחתום על ידיו או על ידי בא כוחו, במספר עותקים העולה בשלושה על מספר הנתבעים שחוייבו בדינם על פי אותו הליך שהעורר חוייב בדינו על פיו, בצירוף העתק מאושר של ההחלטה שעוררים עליה.

הגשת הערר

26. כתב הערר יכלול פרטים אלה:

פרטי כתב הערר

(1) שם העורר, תיאורו, משלח ידו, מענו והמען למסירת מסמכים;

(2) התאריך שבו ניתנה ההחלטה שעוררים עליה, סימן התיק של ועדת הקנסות שבו ניתנה ההחלטה וכן התאריך שבו נמסר העתק ההחלטה לעורר;

(3) נימוקי הערר, לרבות נימוקים משפטיים;

(4) הסעד המבוקש על ידי הערר.

27. המועצה תהיה המשיבה בערר.

המשיב בערר

28. עם קבלת הערר יעבירו המזכיר, בצירוף תיק ועדת הקנסות שנתנה את ההחלטה שעוררים עליה, ליושב ראש ועדת הערר.

העברת הערר לועדת הערר

29. עורר רשאי לחזור בו מעררו בכל שלב משלבי הדיון בו עד למתן ההחלטה.

חזרה מערר

30. הוגשו עררים אחדים באותו ענין, רשאי יושב ראש ועדת הערר להחליט על איחוד העררים.

איחוד עררים

31. העתק מכתב הערר ומכל הודעה על חזרה מערר, חתום ביד העורר או בא כוחו ומסומן בתאריך הגשתו, יומצא על ידי המזכיר למועצה ולכל עורר נוסף בתיק הערר, אם אוחדו עררים. כן ימציא המזכיר לכל עורר נוסף כאמור, העתק מכל החלטה שעוררים עליה בתיק הערר ושבה אדם אחר חוייב בדינו.

הוצאת העתקי כתב הערר

32. הדיון בערר יהיה בפני בעלי הדין או באי כוחם, אולם אם הוזמן בעל דין ולא התייצב, הוא או בא כוחו, רשאית ועדת הערר לדון בערר שלא בפניו.

ערר בפני בעלי הדין

33. (א) בערר יטען תחילה העורר, אחריו המשיב ולאחריו יחזור ויטען העורר.

סדר הטענות בערר

(ב) אוחדו ערריהם של נתבעים אחדים, תקבע ועדת הערר את סדר הטענות ביניהם.

(ג) ועדת הערר רשאית, אם היא סבורה כי הדבר דרוש לעשיית צדק, להרשות למועצה להשיב על טענות שכנגד, ואולם רשאי העורר, בכל מקרה, להוסיף ולטעון בתום טענות המועצה.

34. בשמיעת הערר לא תיזקק ועדת הערר לכל נימוק שלא הוזכר בכתב הערר אלא אם היא משוכנעת שהנימוק נשמט שלא באשמת העורר או ששמיעת הנימוק דרושה לעשיית צדק.

הגבלת הדיון לנימוקים שבכתב הערר

35. ועדת הערר רשאית, אם היא סבורה כי הדבר דרוש לעשיית צדק, לקבל, לפי בקשת העורר, ראיות נוספות שלא הובאו בערכאה הקודמת. הביא העורר ראיות כאמור, רשאית ועדת הערר להרשות לבעלי הדין האחרים להביא ראיות הזמה.

ראיות בערר

36. לאחר טענות בעלי הדין תחליט ועדת הערר, בהחלטה מנומקת, על אחת מאלה:

החלטת ועדת הערר

(1) לדחות את הערר; ורשאית היא לעשות כן אף אם קיבלה טענה מן הטענות שנטענו בו על ידי העורר אם היא סבורה כי לא נגרם עיוות דין;

(2) לקבל את הערר, כולו או מקצתו, ולשנות את ההחלטה של ועדת הקנסות, לבטלה וליתן אחרת במקומה, או להחזיר את הדיון לועדת הקנסות, עם הוראות כפי שתמצא לנכון.

**פרק רביעי:הוראות שונות**

37. בפרק זה "הועדה" – ועדת קנסות או ועדת ערר.

הגדרות

38. נחלקו דעות חברי הועדה, תכריע דעת הרוב; אין רוב לדעה אחת, תכריע הדעה אשר היא, לדעת יושב ראש הועדה, מקילה עם הנתבע או העורר; אולם אם לא היה רוב דעות לגבי שיעור הקנס, רואים חבר הועדה שהציע את שיעור הקנס הגבוה ביותר כאילו הצטרף לדעתו של חבר הועדה שהציע את ההצעה הקרובה ביותר להצעתו.

החלטות ברוב דעות

39. כל חברי הועדה יחתמו על החלטתה שתינתן בכתב; אולם רשאי בעל דעת מיעוט להוסיף בהחלטה את דעתו החולקת ונימוקיו.

דעת מיעוט

40. נבצר מאחד מחברי הועדה לסיים את הדיון, ייקבע חבר אחר במקומו; על מינוי או קביעת החבר האחר יחולו הוראות סעיפים 61 או 63 לחוק והועדה בהרכבה החדש רשאית להמשיך בדיון מהשלב שאליו הגיעה לפני שינוי ההרכב.

שינוי בהרכב הועדה

41. (א) כל מסמך שיש להמציאו לאדם לפי תקנות אלה, המצאתו תהיה במסירה לידיו או במשלוח מכתב בדואר רשום לפי מען מקום מגוריו או מקום עסקיו העיקרי של הנמען, עם אישור מסירה.

המצאת מסמכים

(ב) אישור קבלת המכתב בחתימת הנמען על טופס הדואר או אישור הדוור שהוא הציג את המכתב לנמען והלה סירב לקבלו או לאשר את הקבלה, תראה הועדה כראיה שהמסמך הומצא כדין בתאריך המסומן באישור.

(ג) בתקנה זו "הנמען" – לרבות כל מי שאפשר למסור לו מסמך בשביל הנמען.

42. (א) הועדה רשאית לדחות את הדיון או את המשך הדיון למועד אחר, אם הדחיה דרושה, לדעתה, למען הצדק.

דחיית הדיון והזמנה לדיון

(ב) יושב ראש הועדה יודיע בכתב לכל בעל דין על כל מועד שנקבע לדיון, אם לא הודיע על כך בעל פה בשעת הדיון ולא רשם את ההודעה בפרוטוקול.

(ג) הזמנה לדיון תומצא לבעלי הדין שבעה ימים לפחות לפני מועד הדיון אלא אם הסכימו בעלי הדין לזמן קצר מזה.

43. ליקוי באחד המסמכים המשפטיים או אי התאמה בין מסמך למסמך, אין בהם כדי לפגום בתקפם של ההליכים על פיהם; אולם אם נראה לועדה כי יש בדבר חשש לעיוות דינו של הנתבע או העורר, תדחה את הדיון למועד אחר או תורה הוראה אחרת כדי להסיר את החשש.

ליקויים שאינם פוגמים

44. יושב ראש הועדה ינהל את הדיון בישיבות הועדה, והוא רשאי להורות כל הוראה הדרושה לקיום הסדר במקום הדיון.

ניהול הדיון

45. (א) פרוטוקול על מהלך הדיון בפני הועדה ינוהל על ידי יושב ראש הועדה או על פי הוראותיו; הפרוטוקול ייחתם על ידי היושב ראש ויכלול פרטים אלה:

פרוטוקול

(1) סימון התיק;

(2) מקום ותאריך הישיבה;

(3) שמות חברי הועדה, ואם הפרוטוקול מתנהל על פי הוראות היושב ראש על ידי אחר – גם שמו של רושם הפרוטוקול;

(4) שמות בעלי הדין;

(5) שמות המתייצבים;

(6) שמותיהם של בעלי הדין או באי כוחם שהוזמנו ולא התייצבו;

(7) בקשות, טענות, הוראות והודעות אחרות החשובות לענין;

(8) שמות העדים שנחקרו ותוכן עדותם או תמצית ממנה;

(9) ראיות אחרות שנגבו;

(10) החלטות ביניים;

(11) המועד להמשך הדיון וציון בעלי הדין או נציגיהם שהיו נוכחים בשעת קביעת המועד.

(ב) כתב התובענה, מסמכים שהוגשו ונתקבלו על ידי הועדה וכל תעודה הנוגעת לאותו דיון יצורפו לפרוטוקול ויהוו חלק ממנו.

46. (א) החלטת הועדה בגמר הדיון תיחתם בידי כל חברי הועדה והיא תכלול:

צורת ההחלטות

(1) סימון התיק;

(2) מען הועדה;

(3) שמות חברי הועדה;

(4) שמות בעלי הדין ושמות באי כוחם, ומעניהם;

(5) הכרעת הדין ונימוקיה;

(6) גזר הדין;

(7) תאריך ההחלטה.

(ב) העתק ההחלטה לפי תקנה זו יימסר לבעלי הדין סמוך ככל האפשר לאחר נתינתה.

47. כל החלטה סופית של הועדה הניתנת להוצאה לפועל, תיערך בצורת צו שיתאים להחלטה ויכיל את שם הועדה, מענה, שמות חברי הועדה וסימון התיק, שמות בעלי הדין, ויפרט את סכום הקנס לטובת המועצה ועל מי הוטל. הצו יכול שיהא ערוך לפי הנוסח שבתוספת ויהא חתום על ידי יושב ראש הועדה.

הוצאה לפועל

48. כל פעולה של נתבע, עורר או המועצה לפי תקנות אלה רשאים לעשותה גם באי כוחם במקומם, זולת אם נאמר אחרת בתקנות אלה.

פעולות על ידי באי כוח

49. בכל ענין של סדרי דין שאין עליו הוראה בחוק, בתקנות אלה או בחיקוק אחר, תנהג הועדה בדרך הנראית לה טובה ביותר לעשיית צדק.

סדרי דין כשאין הוראה בחיקוק קיים

50. לתקנות אלה ייקרא "תקנות המועצה לענף הלול (ייצור ושיווק) (הנוהל בפני ועדת קנסות וועדת ערר), תשכ"ה-1964".

השם

**תוספת**

(תקנה 47)

צו

[סעיף זה מכיל טבלה או תמונה - לחצו לצפיה](https://www.nevo.co.il/laws/#/624488148c9ed65a8420d61d/clause/624494f68c9ed65a8420d7e7)

|  |  |  |  |  |  |
| --- | --- | --- | --- | --- | --- |
|  | משה דיין  שר החקלאות |  | פנחס ספיר  שר המסחר והתעשיה |  |  |
|  |  |  |  |  |  |