תקנות הנהיגה הספורטיבית (אגרת רישיון נהיגה ספורטיבית), תש"ע-2010

תוכן ענינים

|  |  |  |
| --- | --- | --- |
| [Go](#h1) | אגרת רישיון נהיגה ספורטיבית | סעיף 1 |
| [Go](#h2) | החזרת אגרה | סעיף 2 |
| [Go](#h3) | עדכון סכומים | סעיף 3 |

תקנות הנהיגה הספורטיבית (אגרת רישיון נהיגה ספורטיבית), תש"ע-2010

בתוקף סמכותי לפי סעיפים 32 ו-33 לחוק הנהיגה הספורטיבית, התשס"ו-2005 (להלן – החוק), בהסכמת שר האוצר ובאישורו לפי סעיף 39ב לחוק יסודות התקציב, התשמ"ה-1985 ובאישור ועדת הכספים של הכנסת, אני מתקינה תקנות אלה:

1. האגרה בעד רישיון לנהיגה ספורטיבית לפי סעיף 7 לחוק או חידושו לשנה, תהיה 61 שקלים חדשים.

אגרת רישיון נהיגה ספורטיבית

2. הוכח להנחת דעתה של הרשות המוסמכת שבעל רישיון נהיגה ספורטיבית אינו מסוגל עוד מחמת נכות לנהוג בכלי תחרותי או נפטר בתקופת תוקפו של הרישיון, רשאית היא לבטל את הרישיון ולהחזיר למי שזכאי לכך את האגרה בשיעור של 1/12 מן האגרה ששולמה בעד כל חודש של יתרת תקופת תוקפו.

החזרת אגרה

3. (א) סכום האגרה הנקוב בתקנה 1 ישתנה ב-1 באפריל של כל שנה (להלן – יום השינוי), לפי שיעור השינוי במדד המחירים לצרכן שפרסמה הלשכה המרכזית לסטטיסטיקה (להלן – המדד), בחודש ינואר שקדם ליום השינוי לעומת המדד שפורסם בחודש ינואר בשנה שקדמה לה.

עדכון סכומים

(ב) סכום שהשתנה כאמור בתקנת משנה (א) יעוגל לשקל החדש השלם הקרוב; סכום של מחצית השקל החדש יעוגל כלפי מעלה.

(ג) המנהל הכללי של משרד התרבות והספורט יפרסם בהודעה ברשומות את נוסח תקנה 1 כפי שהשתנתה עקב האמור בתקנות משנה (א) ו-(ב).

|  |  |  |  |  |  |
| --- | --- | --- | --- | --- | --- |
|  | לימור לבנת  שרת התרבות והספורט |  |  |  |  |
|  |  |  |  |  |  |