תקנות הנהיגה הספורטיבית (חובת ביטוח), תש"ע-2009

תוכן ענינים

|  |  |  |
| --- | --- | --- |
| [Go](#h1) | ביטוח הנוהגים | סעיף 1 |
| [Go](#h2) | ביטוח צד ג' | סעיף 2 |
| [Go](#h3) | ביטוח לפי פקודת ביטוח רכב מנועי | סעיף 3 |
| [Go](#h4) | עדכון סכומים | סעיף 4 |
| [Go](#h5) | תחילה | סעיף 5 |

תקנות הנהיגה הספורטיבית (חובת ביטוח), תש"ע-2009

בתוקף סמכותי לפי סעיפים 15 ו-33 לחוק הנהיגה הספורטיבית, התשס"ו-2005 (להלן – החוק), בהתייעצות עם המפקח על הביטוח ובאישור ועדת החינוך התרבות והספורט של הכנסת, אני מתקינה תקנות אלה:

1. (א) הכיסוי הביטוחי בשל הוצאות חילוץ, פינוי, טיפול רפואי, עזרה, שירותי סיעוד ושירותי שיקום שיינתנו לנוהג בכלי תחרותי, לרבות מי שנוסע בכלי התחרותי שלא כנהג, בשל נזק גוף שנגרם לו עקב נהיגה ספורטיבית שנערכה לפי הוראות החוק (להלן – הנפגע), לא יפחת מסכום של 150,000 שקלים חדשים לנפגע באותו אירוע של נהיגה ספורטיבית ו-300,000 שקלים חדשים לתקופת ביטוח שנתית.

ביטוח הנוהגים

(ב) סכום ההשתתפות העצמית של כל מבוטח באירוע אחד של נהיגה ספורטיבית שייקבע בכיסוי הביטוחי, לא יעלה על 1,000 שקלים חדשים.

2. (א) הכיסוי הביטוחי מפני חבות בשל נזק גוף שנגרם לאדם שאינו נוהג ואינו נוסע בכלי תחרותי, בתאונה שאירעה עקב נהיגה ספורטיבית, יהיה בסכום כולל שלא יפחת מ-10,000,000 שקלים חדשים לתאונה ו-20,000,000 שקלים חדשים לתקופת ביטוח שנתית.

ביטוח צד ג'

(ב) סכום ההשתתפות העצמית באירוע נהיגה ספורטיבית אחד שייקבע בכיסוי הביטוחי, לא יעלה על 5,000 שקלים חדשים.

(ג) תקנות משנה (א) ו-(ב) לא יחולו כאשר אירוע נהיגה ספורטיבית ומשתתפיו, מבוטחים על ידי בעל רישיון לפי סעיף 8 או 9 לחוק, בסכום כולל שלא יפחת מ-50,000,000 שקלים חדשים לאירוע נהיגה ספורטיבית ו-100,000,000 שקלים חדשים לתקופת ביטוח שנתית.

3. לגבי כלי תחרותי ששר התחבורה והבטיחות בדרכים קבע לגביו הוראות בדבר נהיגה שאינה נהיגה ספורטיבית לפי סעיף 12(ד) לחוק, תכלול פוליסת הביטוח לפי סעיף 15 לחוק או ייערך בנפרד גם ביטוח לפי פקודת ביטוח רכב מנועי [נוסח חדש], התש"ל-1970, שיכסה את השימוש בכלי התחרותי בעת נהיגה ששר התחבורה והבטיחות הדרכים קבע לגביה הוראות כאמור.

ביטוח לפי פקודת ביטוח רכב מנועי

4. (א) סכומי הביטוח הנקובים בתקנות 1 ו-2, יתעדכנו ב-1 באפריל מדי שנתיים (להלן – יום העדכון), לפי שיעור שינוי המדד החדש לעומת המדד היסודי.

עדכון סכומים

(ב) בתקנה זו –

"המדד החדש" – המדד שפורסם לאחרונה, לפני יום העדכון;

"המדד היסודי" – המדד שפורסם לאחרונה לפני יום העדכון הקודם, ולעניין העדכון הראשון – המדד שפורסם לפני תחילתן של תקנות אלה;

"מדד" – מדד המחירים לצרכן שמפרסמת הלשכה המרכזית לסטטיסטיקה.

(ג) סכום שהשתנה כאמור בתקנת משנה (א) יעוגל לשקל החדש השלם הקרוב.

(ד) המנהל הכללי של משרד התרבות והספורט יפרסם בהודעה ברשומות את נוסח תקנות 1 ו-2, כפי שהשתנו עקב האמור בתקנה זו.

5. תחילתן של תקנות אלה 30 ימים מיום פרסומן.

תחילה

|  |  |  |  |  |  |
| --- | --- | --- | --- | --- | --- |
|  | לימור לבנת  שרת התרבות והספורט |  |  |  |  |
|  |  |  |  |  |  |