תקנות הנוטריונים (אגרות נוטריון), תשל"ז-1977

תוכן ענינים

|  |  |  |
| --- | --- | --- |
| [Go](#h1) | אגרת רשיון | סעיף 1 |
| [Go](#h2) | אגרה שנתית | סעיף 2 |
| [Go](#h3) | אגרות לחייל מילואים פעיל | סעיף 2א |
| [Go](#h4) | הצמדה למדד | סעיף 3 |
| [Go](#h5) | אגרה שנתית לנוטריון שרשיונו הותלה | סעיף 4 |
| [Go](#h6) | השם | סעיף 5 |

תקנות הנוטריונים (אגרות נוטריון), תשל"ז-1977

בתוקף סמכותי לפי סעיפים 5(3), 6 ו-55 לחוק הנוטריונים, תשל"ו-1976, ושאר הסמכויות הנתונות לי לפי כל דין, ובאישור ועדת הכספים של הכנסת, לפי סעיף 1(ב) לחוק יסוד: משק המדינה, אני מתקין תקנות אלה:

1. האגרה שעל נוטריון לשלם לפני שיתחיל לכהן, כאמור בסעיף 5 לחוק, היא 1,109 שקלים חדשים.

אגרת רשיון

2. (א) האגרה השנתית שעל נוטריון לשלם, כאמור בסעיף 6(א) לחוק היא בסכום של 1,109 שקלים חדשים.

אגרה שנתית

(ב) בעל רשיון נוטריון שהוא בגיל שבעים שנה ויותר, ישלם שליש האגרה השנתית.

2א. חייל מילואים פעיל ישלם מחצית מסכומי האגרות הקבועות בתקנות 1 ו-2; סכום של 50 אגורות יעוגל כלפי מטה; בתקנה זו, "חייל מילואים פעיל" – חייל מילואים כהגדרתו בחוק שירות המילואים, התשס"ח-2008, המחזיק בתעודת משרת מילואים פעיל תקפה שניתנה לו בידי צבא הגנה לישראל ושפרטיו הועברו למשרד המשפטים באופן ממוחשב על ידי משרד הביטחון.

אגרות לחייל מילואים פעיל

3. (א) בתקנה זו, "מדד" – מדד המחירים לצרכן שפרסמה הלשכה המרכזית לסטטיסטיקה.

הצמדה למדד

(ב) סכומי האגרות לפי תקנות אלה ישתנו ב-1 בינואר של כל שנה לפי שיעור השינוי של המדד שפורסם בחודש נובמבר שקדם לו לעומת המדד שפורסם בחודש נובמבר של השנה שקדמה לה.

(ג) סכום האגרה כפי שהשתנה עקב האמור בתקנה זו יעוגל לשקל החדש הקרוב וסכום של חמישים אגורות יעוגל כלפי מעלה.

(ד) המנהל הכללי של משרד המשפטים יפרסם ברשומות הודעה ובה נוסח תקנות 1 ו-2 כפי שהן מתוקנות עקב האמור בתקנת משנה (ב).

(ה) (נמחקה)

4. הותלה תקפו של רשיון שבידי נוטריון על פי האמור בסעיף 44 או בסעיף 39(א)(4) לחוק ותמה תקופת ההתליה – ישלם הנוטריון בשנה שבה תמה תקופת ההתליה אגרה שנתית בשיעור שיחסו לאגרה השנתית לפי תקנה 2 כיחס מספר החדשים שנותרו אותו זמן מחדשי השנה ל-12; לענין זה, דין חלקי חודש כדין חודש שלם.

אגרה שנתית לנוטריון שרשיונו הותלה

5. לתקנות אלה ייקרא "תקנות הנוטריונים (אגרות נוטריון), תשל"ז-1977".

השם

|  |  |  |  |  |  |
| --- | --- | --- | --- | --- | --- |
|  | חיים י' צדוק  שר המשפטים |  |  |  |  |
|  |  |  |  |  |  |