תקנות הנוער (טיפול והשגחה) (הוראות שונות), תשכ"ב-1962

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | פרסום ברשומות | סעיף 2 |
| [Go](#h3) | מסירת תעודה | סעיף 3 |
| [Go](#h4) | עובד סוציאלי ראשי | סעיף 4 |
| [Go](#h5) | תפקידיו וסמכויותיו של עובד סוציאלי | סעיף 5 |
| [Go](#h6) |  | סעיף 6 |
| [Go](#h7) | בירורים בקשר לתסקיר | סעיף 7 |
| [Go](#h8) | ביצוע החלטות של בית משפט | סעיף 8 |
| [Go](#h9) | מקום חסות הקטין | סעיף 9 |
| [Go](#h10) | מעקב עובד סוציאלי על קטין במקום חסות | סעיף 9א |
| [Go](#h11) |  | סעיף 10 |
| [Go](#h12) | נקיטת אמצעי חירום | סעיף 11 |
| [Go](#h13) | בקשה לאישור נקיטת אמצעי חירום | סעיף 12 |
| [Go](#h14) |  | סעיף 13 |
| [Go](#h15) | הוצאות החזקת קטין במשמורתה של רשות סעד | סעיף 14 |
| [Go](#h16) |  | סעיף 15 |
| [Go](#h17) | תוספת |
| [Go](#h18) |  | סעיף (1) |
| [Go](#h19) |  | סעיף (2) |
| [Go](#h20) |  | סעיף (3) |
| [Go](#h21) |  | סעיף (4) |
| [Go](#h22) |  | סעיף (5) |

תקנות הנוער (טיפול והשגחה) (הוראות שונות), תשכ"ב-1962

בתוקף סמכותי לפי סעיף 30 לחוק הנוער (טיפול והשגחה), תש"ך-1960 (להלן – החוק), אני מתקין תקנות אלה:

1. בתקנות אלה –

הגדרות

"השר" – שר הרווחה והשירותים החברתיים;

"מחלקה לשירותים חברתיים" – לשכת סעד כמשמעותה בסעיף 2 לחוק שירותי הסעד, התשי"ח-1958;

"עובד סוציאלי" ו"עובד סוציאלי ראשי" – עובד סוציאלי לפי חוק הנוער (טיפול והשגחה) ועובד סוציאלי ראשי לפי החוק האמור;

"עובד סוציאלי מחוזי" – עובד סוציאלי שהשר מינה לעובד סוציאלי מחוזי;

"רשות סעד" – מחלקה לשירותים חברתיים ברשות המקומית;

"רשות סעד ארצית" – רשות סעד שמינה השר לקטין נזקק שאין רשות סעד האחראית כלפיו;

"תע"ס" – תקנון לעבודה סוציאלית – הנחיות והוראות המנהל הכללי של משרד הרווחה והשירותים החברתיים כתוקפן מזמן לזמן, המצויות לעיון הציבור בלשכות הסעד, בלשכות המחוזיות של המשרד האמור ובאתר האינטרנט של משרד הרווחה והשירותים החברתיים.

2. הודעה על מינויים של פקיד סעד ראשי, פקידי סעד ורשות סעד ארצית תפורסם ברשומות.

פרסום ברשומות

3. לעובד סוציאלי תימסר תעודה חתומה על ידי השר המעידה על תפקידו וסמכויותיו.

מסירת תעודה

4. עובד סוציאלי ראשי –

עובד סוציאלי ראשי

(1) יהיה אחראי בפני המנהל הכללי של משרד הרווחה והשירותים החברתיים על פעולות העובדים הסוציאליים והדרכתם בחוק ובביצועו;

(2) יקיים קשר עם רשויות הסעד ויפעל בתיאום עמן, השירותים הסוציאליים, בתי המשפט והמשטרה, בענינים הנוגעים לביצועו של החוק ותקנות אלה;

(3) יקבע מזמן לזמן את אזור פעולתם של פקידי הסעד בשים לב לגבולות המחוזות ואזורי השיפוט של הרשויות המקומיות;

(4) יקבע את ההנחיות המקצועיות ואת סדרי נוהל, רישום ודיווח של פעולות העובדים הסוציאליים;

(5) יעביר לפי הצורך מעובד סוציאלי אחד לחברו את הטיפול בקטין נזקק מסויים.

5. (א) קיבל עובד סוציאלי מידע שעולה ממנו חשש כי קטין הוא נזקק, יפעל כמפורט להלן:

תפקידיו וסמכויותיו של עובד סוציאלי

(1) יבדוק את נסיבות המקרה ואת מצבו של הקטין, של האחראי עליו וכן של קטינים נוספים במשפחה ויבוא בדברים עם האחראי על הקטין ועם הקטין לגבי הטיפול בו ולעניין הסכמתם לטיפול;

(2) ידאג להבאת עניינו של הקטין לפני הוועדה כהגדרתה בתקנות הפיקוח על מעונות (החזקת ילדים במעון רגיל), התשכ"ו-1965 (להלן – הוועדה), לרבות המלצתו לגבי מקום חסותו של הקטין, אם סבר כי יש להוציא את הקטין ממשמורת האחראי עליו;

(3) יתעד בדרך שקבע העובד הסוציאלי הראשי את המידע שאסף, את המסקנות ואת ההחלטות שהתקבלו בעניינו של הקטין וכן את ההסכם שנערך עם האחראי עליו, ככל שנערך;

(4) ידאג להבאת עניינו של הקטין לדיוני מעקב לפני הוועדה, לפי הוראות תע"ס.

(ב) לשם מילוי תפקידו רשאי עובד סוציאלי להיכנס לכל מקום שבו נמצא הקטין או עשוי להימצא, לחקור כל אדם שהוא סבור שיש לו ידיעות הנוגעות לקטין וחייב הנחקר להשיב לעובד סוציאלי כאמור תשובות כנות ומלאות אך אין הוא חייב לעשות כן אם התשובה עלולה לגולל עליו אשמה פלילית; כמו כן רשאי עובד סוציאלי לדרוש את המצאתם בכתב של אבחונים ותוצאות של בדיקות שנערכו לקטין וכן של חומר אחר הנראה לו דרוש למילוי תפקידו.

(ג) לא הסכימו הקטין או האחראי עליו על דרך הטיפול שהוצעה להם, יביא העובד הסוציאלי את עניינו של הקטין לפני בית המשפט לצורך קביעת דרכי טיפול.

(ד) אין באמור בתקנת משנה (א) כדי לעכב הפעלת אמצעי חירום כאמור בסעיף 11 לחוק.

6. (בוטלה)

7. (א) לצורך הכנת תסקיר יברר עובד סוציאלי פרטים אלה:

בירורים בקשר לתסקיר

(1) שם הקטין;

(2) שם האחראי;

(3) תיאור התנאים השוררים בביתו של הקטין או במקום בו הוא מוחזק;

(4) תיאור הקטין והאחראי עליו;

(5) נסיבות שלפיהן הוא סבור כי הקטין נזקק;

(6) הטיפול הדרוש, לדעתו, לקטין.

(ב) (נמחקה)

8. עובד סוציאלי ידאג לביצוע החלטות בית המשפט ויפקח על שלומו של הקטין לפי הוראות תע"ס.

ביצוע החלטות של בית משפט

9. קבע בית משפט כי יש להוציא קטין נזקק ממשמורת האחראי עליו, יודיע עובד סוציאלי לבית המשפט את מקום חסותו של הקטין אשר קבעה רשות הסעד.

מקום חסות הקטין

9א. עובד סוציאלי יערוך ביקורים במקום חסותו של הקטין ויוודא כי מתקיימת התכנית הטיפולית העונה על צורכי הקטין ויקבל דיווח שוטף על מצבו מן הגורמים המטפלים בקטין במקום חסותו.

מעקב עובד סוציאלי על קטין במקום חסות

10. (בוטלה)

11. (א) עובד סוציאלי לא ינקוט אמצעי חירום לפי סעיף 11 לחוק אלא לאחר שקיבל את אישורו של עובד סוציאלי מחוזי לכך.

נקיטת אמצעי חירום

(ב) העובד הסוציאלי יודיע לעובד סוציאלי מחוזי את כל אלה:

(1) הנסיבות שלפיהן הוא סבור שיש צורך בנקיטת אמצעי חירום;

(2) מקום הימצאו של הקטין לצורך נקיטת אמצעים כאמור.

(ג) אישור כאמור בתקנת משנה (א) יכול שיינתן בכתב או בעל פה, ובלבד שאם ניתן בעל פה, יתקבל האישור בכתב, בתוך זמן סביר.

(ד) הודעה בדבר נקיטת אמצעי חירום כאמור בתקנת משנה (ב) תיערך לפי הטופס שבתוספת.

(ה) הודעה כאמור בתקנת משנה (ב) תימסר לאחראי על הקטין ביד; לא ניתן למסור הודעה כאמור ביד, תימסר ההודעה בדואר רשום או בדרך אחרת כפי שהחליט העובד הסוציאלי בנסיבות העניין.

(ו) עובד סוציאלי ידווח לעובד סוציאלי מחוזי על אמצעי החירום שנקט מיד לאחר נקיטתם, ולאחר מכן יודיע לו העובד הסוציאלי על מקום הימצאו של הקטין.

(ז) עובד סוציאלי שלא נקט אמצעי חירום לאחר שקיבל את אישורו של עובד סוציאלי מחוזי כאמור בתקנת משנה (א), ידווח על כך לעובד הסוציאלי המחוזי וימסור לו את נימוקיו לאי-נקיטת אמצעי החירום.

(ח) בתקנה זו, "עובד סוציאלי מחוזי" – לרבות עובד סוציאלי שעובד סוציאלי מחוזי הסמיך לעניין זה באישור של העובד הסוציאלי הראשי.

12. עובד סוציאלי שנקט אמצעי חירום כלפי קטין שלגביו הוגשה או תוגש בקשה לבית המשפט, יפנה לבית המשפט בתוך ארבעה ימים לאחר נקיטתם או במועד מוקדם ממנו ככל האפשר, בבקשה לאשר את אמצעי החירום שנקט אותם; ואולם עובד סוציאלי מחוזי רשאי לאשר פנייה כאמור לבית משפט בתוך שבעה ימים.

בקשה לאישור נקיטת אמצעי חירום

13. (בוטלה)

14. (א) בהוצאות החזקתו של קטין שנמסר למשמורתה של משרד הרווחה והשירותים החברתיים ישאו משרד הסעד והלשכה האחראית בשיעור שייקבע מזמן לזמן על ידי השר בהודעה שתפורסם ברשומות.

הוצאות החזקת קטין במשמורתה של רשות סעד

(ב) בהוצאות החזקתו של קטין שאין רשות סעד האחראית להוצאות החזקתו יישא משרד הרווחה והשירותים החברתיים.

15. (בוטלה)

**תוספת**

(תקנה 11(ב))

הודעה בדבר נקיטת אמצעי חירום

(1) הואיל ואני סבור כי הקטין(ה) \_\_\_\_\_\_\_\_\_\_ בעל(ת) מס' זיהוי \_\_\_\_\_\_\_\_\_\_ תאריך לידה \_\_\_\_\_\_\_\_\_\_ כתובת \_\_\_\_\_\_\_\_\_\_
הוא/היא קטין(ה) נזקק(ת) ונשקפת לו/לה סכנה תכופה והוא/היא זקוק(ה) לטיפול רפואי או \_\_\_\_\_\_\_\_\_\_ שאינו סובל דיחוי – אני מורה בזה, בתוקף סמכותי לפי סעיף 11 לחוק הנוער (טיפול והשגחה), התש"ך-1960, על נקיטת אמצעים אלה:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) אלה העובדות שעליהן התבססתי לצורך נקיטת אמצעי חירום:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
הקטין/ים הועבר/ו בידי אל: \_\_\_\_\_\_\_\_\_\_
ההודעה נמסרה לאחראי/ים על הקטין: \_\_\_\_\_\_\_\_\_\_
כתובת: \_\_\_\_\_\_\_\_\_\_
באחת מדרכים אלה:
(א)   ביד;
(ב)   באמצעות גורם אחר (משטרה וכו'), פרט: \_\_\_\_\_\_\_\_\_\_.
(ג)   בדואר רשום;
ההודעה לא נמסרה על ידי לאחראי/ים מסיבות אלה: \_\_\_\_\_\_\_\_\_\_.

(3) שאלות והבהרות בעניין הודעה זו ניתן להפנות אל:
(א)   שם העובד/ת הסוציאלי/ת: \_\_\_\_\_\_\_\_\_\_
(ב)   במחלקה לשירותים חברתיים, כתובת וטלפון: \_\_\_\_\_\_\_\_\_\_

(4) אישור עובד סוציאלי מחוזי לפי חוק הנוער (טיפול והשגחה): \_\_\_\_\_\_\_\_\_\_
ביום: \_\_\_\_\_\_\_\_\_\_ שעה: \_\_\_\_\_\_\_\_\_\_.

(5) הערות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[סעיף זה מכיל טבלה או תמונה - לחצו לצפיה](https://www.nevo.co.il/laws/#/632aab7c65d78406408ab624/clause/633e680f28fb0a072274e669)

|  |  |  |  |  |  |
| --- | --- | --- | --- | --- | --- |
|  | יוסף בורג  שר הסעד |  |  |  |  |
|  |  |  |  |  |  |