תקנות הנוער (שפיטה, ענישה ודרכי טיפול) (סדרי הדין בועדות שחרורים), תשל"ב-1971

תוכן ענינים

|  |  |  |
| --- | --- | --- |
| [Go](#h1) | מזכיר ועדה | סעיף 1 |
| [Go](#h2) | ישיבות הועדה | סעיף 2 |
| [Go](#h3) | בקשה לשחרור | סעיף 3 |
| [Go](#h4) | מצורפות לבקשה | סעיף 4 |
| [Go](#h5) | הזמנת הממונה על המעונות | סעיף 5 |
| [Go](#h6) | שמיעת קטין | סעיף 6 |
| [Go](#h7) | סדרי דין | סעיף 7 |
| [Go](#h8) | הגבלת זמן | סעיף 8 |
| [Go](#h9) | המצאת החלטת הועדה | סעיף 9 |
| [Go](#h10) | ביצוע החלטות הועדה | סעיף 10 |
| [Go](#h11) | בקשה לשינוי תנאים | סעיף 11 |
| [Go](#h12) | ביטול שחרור | סעיף 12 |
| [Go](#h13) | בקשה לאישור חופשה | סעיף 13 |
| [Go](#h14) | השם | סעיף 14 |

תקנות הנוער (שפיטה, ענישה ודרכי טיפול) (סדרי הדין בועדות שחרורים), תשל"ב-1971

בתוקף סמכותי לפי סעיף 44(ב) לחוק הנוער (שפיטה, ענישה ודרכי טיפול), תשל"א-1971, ובהתייעצות עם שר הסעד, אני מתקין תקנות אלה:

1. לכל ועדה שהוקמה לפי סעיף 35 לחוק ימנה הממונה על המעונות, בהסכמת יושב ראש הועדה, מזכיר מבין עובדי משרד הסעד, ומתפקידו יהיה לרכז את החומר המופנה לועדה, לזמן את ישיבותיה ולנהל פרוטוקול מדיוניה.

מזכיר ועדה

2. כל ועדה תשב במועד ובמקום שקבע לכך יושב ראש הועדה בהתייעצות עם הממונה על המעונות, ובלבד שהועדה תדון בכל בקשה תוך שלושים יום מיום הגשתה.

ישיבות הועדה

3. (א) בקשה לשחרור ממעון או ממעון נעול לפי סעיף 36(א) לחוק, יכול להגישה הקטין, הורהו או הממונה על המעונות או בא-כוחם.

בקשה לשחרור

(ב) הבקשה תוגש בכתב למזכיר הועדה שבתחום סמכותה נמצא המעון או המעון הנעול.

4. הוגשה הבקשה כאמור בתקנה 3, ידאג הממונה על המעונות כי יובאו בפני חברי הועדה, לפחות שבעה ימים לפני היום שנקבע לדיון בקטין –

מצורפות לבקשה

(1) העתק מפסק הדין שלפיו הקטין מוחזק במעון או במעון הנעול;

(2) העתק התסקיר של קצין המבחן שהוגש במשפט שבו ניתן פסק הדין האמור; על התסקיר יחול האמור בסעיף 23 לחוק, בשינויים המחוייבים;

(3) גליון רישומים פליליים קודמים, אם היו כאלה;

(4) תעודה הקובעת את תאריך כניסתו של הקטין לאותו מעון או מעון נעול;

(5) דין וחשבון על מצבו והתנהגותו של הקטין וכן על תכנית שיקום לגביו;

(6) אם היתה החלטה קודמת של הועדה – העתק ההחלטה וכל החומר שהוגש לפניה.

5. (א) מזכיר הועדה יזמין לכל ישיבותיה את הממונה על המעונות או בא-כוחו, והוא רשאי להשמיע טענותיו בפני הועדה.

הזמנת הממונה על המעונות

(ב) על דיון בועדה בענינו של קטין שנגזר עליו עונש של החזקה במעון נעול לתקופה של שנתיים לפחות, יודיע מזכיר הועדה לבא כוח היועץ המשפטי לממשלה, אשר יוכל, לפי שיקול דעתו, להביא את עמדתו בכתב או בהופעה לפני הועדה.

(ג) להודעה כאמור בתקנת משנה (ב) יצורפו המסמכים המפורטים בתקנה 4.

6. הועדה רשאית לדון בבקשה שלא בפני הקטין, אולם אם ראתה הועדה כי לכאורה אין מקום לשחרר את הקטין, תדון מחדש בענין לאחר שנתנה לקטין או להורהו הזדמנות לטעון טענותיו.

שמיעת קטין

7. ועדה אינה חייבת לנהוג לפי סדרי הדין של בית משפט, ואין היא כפופה לדיני הראיות.

סדרי דין

8. לא תזדקק ועדה לבקשת שחרור נוספת מאת קטין או הורהו, אלא כעבור תשעים יום מיום הגשת בקשת השחרור הקודמת, או אם היו נסיבות מיוחדות שלא היו ידועות בשעת הדיון הקודם.

הגבלת זמן

9. מזכיר הועדה ימציא את החלטת הועדה למגיש הבקשה, וכן לממונה על המעונות אף אם לא היה הוא מגיש הבקשה.

המצאת החלטת הועדה

10. הממונה על המעונות ידאג מיד לביצוע החלטת הועדה והיא תבוצע לא יאוחר מחמישה עשר יום מיום שהומצאה לו.

ביצוע החלטות הועדה

11. בקשה לשינוי תנאים כאמור בסעיף 36(ב) לחוק, יכול להגישה הקטין, הורהו או הממונה על המעונות או בא-כוחם, ויחולו עליה הוראות תקנות אלו לענין בקשת שחרור, בשינויים המחוייבים.

בקשה לשינוי תנאים

12. (א) בקשה לביטול שחרור יכול להגישה הממונה על המעונות או בא-כוחו.

ביטול שחרור

(ב) הבקשה תוגש בכתב ותצורף אליה חוות דעת של הממונה על המעונות או בא-כוחו.

(ג) ראתה הועדה מקום לביטול השחרור, יחולו על דיוניה הוראות תקנות 6, 7 ו-9.

13. בקשה לאישור חופשה כאמור בסעיף 37(א) לחוק, יכול להגישה הממונה על המעונות או בא-כוחו; הבקשה תוגש בכתב ותצורף אליה חוות דעת הממונה על המעונות או בא-כוחו.

בקשה לאישור חופשה

14. לתקנות אלה ייקרא "תקנות הנוער (שפיטה, ענישה ודרכי טיפול) (סדרי הדין בועדות שחרורים), תשל"ב-1971".

השם

|  |  |  |  |  |  |
| --- | --- | --- | --- | --- | --- |
|  | יעקב ש' שפירא  שר המשפטים |  |  |  |  |
|  |  |  |  |  |  |