תקנות הסדרת העיסוק במקצועות הבריאות (הכשרה מעשית), תש"ע-2009

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | תקופת הכשרה מעשית | סעיף 2 |
| [Go](#h3) | מוסד מוכר להכשרה מעשית | סעיף 3 |
| [Go](#h4) | אחראי להכשרה מעשית | סעיף 4 |
| [Go](#h5) | מדריך להכשרה מעשית | סעיף 5 |
| [Go](#h6) | אופן ההכשרה המעשית | סעיף 6 |
| [Go](#h7) | פטור | סעיף 7 |
| [Go](#h8) | הוראות מעבר | סעיף 8 |

תקנות הסדרת העיסוק במקצועות הבריאות (הכשרה מעשית), תש"ע-2009

בתוקף סמכותי לפי סעיפים 14, 17 ו-49 לחוק הסדרת העיסוק במקצועות הבריאות, התשס"ח-2008 (להלן – החוק), לאחר התייעצות עם הוועדות המייעצות, ובאישור ועדת העבודה הרווחה והבריאות של הכנסת, אני מתקין תקנות אלה:

1. בתקנות אלה –

הגדרות

"הכשרה מעשית" – הכשרה מעשית במקצוע בריאות כאמור בטור ב' בתוספת הראשונה לחוק לעניין סעיף 8(3) לחוק;

"מוסד מוכר להכשרה מעשית" – מוסד שהוכר לפי תקנה 3;

"מקצוע בריאות" – מקצוע המנוי בפרטים 1 עד 4 בטור א' בתוספת הראשונה לחוק.

2. [סעיף זה מכיל טבלה או תמונה - לחצו לצפיה](https://www.nevo.co.il/laws/#/63c9269a28020308b48daef3/clause/63c929df28020308b48daf14)

תקופת הכשרה מעשית

3. ההכשרה המעשית תיעשה במוסד שהכיר בו המנהל לעניין הכשרה מעשית במקצוע בריאות מסוים.

מוסד מוכר להכשרה מעשית

4. (א) מנהל מוסד מוכר להכשרה מעשית ימנה עובד ביחידה מקצועית במוסד, בעל תעודה במקצוע הבריאות ובעל ותק של 5 שנים לפחות, אשר יהיה אחראי לבקרה על ההכשרה המעשית במוסד.

אחראי להכשרה מעשית

(ב) אחראי להכשרה מעשית ידווח למנהל על סיום ההכשרה של מקבל ההכשרה המעשית; הדיווח יכלול פירוט על אופן ביצוע ההכשרה ועל עמידה במטלות אשר נדרשו במסגרת ההכשרה.

5. (א) עובד ביחידה מקצועית, בעל ותק של שנתיים לפחות במוסד מוכר להכשרה מעשית יהיה אחראי לליווי מקצועי של מקבל הכשרה מעשית ביחידה מקצועית.

מדריך להכשרה מעשית

(ב) ליווי מקצועי יכלול הדרכה ופיקוח על הפעולות המתבצעות במסגרת ההכשרה.

6. ההכשרה המעשית תיעשה בהיקף של 20 שעות בשבוע לפחות, ולא יותר מ-40 שעות בשבוע באופן רצוף; לעניין רציפות ההכשרה, שירות מילואים או שירות צבאי אחר לפי צו שר הביטחון, חופשת לידה כמשמעה בחוק עבודת נשים, התשי"ד-1954, או חופשה אחרת לתקופה שאינה עולה על 60 ימים, לא ייחשבו להפסקת רציפות ההכשרה.

אופן ההכשרה המעשית

7. (א) בעל תואר אקדמי ממוסד להשכלה גבוהה בישראל במקצוע בריאות אשר חלק מתכנית הלימודים בו היא הכשרה מעשית בהיקף כאמור בתקנה 2, פטור מהכשרה מעשית כאמור.

פטור

(ב) בעל תואר אקדמי ממוסד להשכלה גבוהה מחוץ לישראל, שהוא בעל הרשיון או התעודה הנדרשים לצורך עיסוק במקצוע הבריאות במדינה שבה עסק באותו מקצוע, בעל ניסיון עבודה של שנה לפחות במדינת החוץ, במוסד שהכיר בו המנהל, פטור מהכשרה מעשית כאמור; תקנת משנה זו תחול גם על מי שהוא בעל תעודת סיום לימודים כמשמעותה בסעיף 58(ה1)(1) לחוק שהכיר בה המנהל לפי סעיף 58(ה1)﻿(2) לחוק, בשינויים המחויבים.

8. מי שהחל בהכשרה מעשית במסגרת לימודיו לתואר אקדמי במקצוע בריאות עד יום פרסומן של תקנות אלה, יהיה פטור מהכשרה מעשית אף אם היקף ההכשרה המעשית שהוא עובר היא עד 10 אחוז פחות מן האמור בתקנה 2.

הוראות מעבר

|  |  |  |  |  |  |
| --- | --- | --- | --- | --- | --- |
|  | בנימין נתניהו  ראש הממשלה ושר הבריאות |  |  |  |  |
|  |  |  |  |  |  |