תקנות הסמים המסוכנים (תעודה לזיהוי סם שמבקשים לחלטו או להשמידו וסדרי דין בדבר בקשה לחילוט סם או להשמדתו), תשנ"ה-1995

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | פעולות הקודמות לבקשה | סעיף 2 |
| [Go](#h3) | עריכת תעודה | סעיף 3 |
| [Go](#h4) | הודעה לנאשם | סעיף 4 |
| [Go](#h5) | פעולה נוספת | סעיף 5 |
| [Go](#h6) | הגשת הבקשה | סעיף 6 |
| [Go](#h7) | פעולה בסם מטעם בית המשפט | סעיף 7 |
| [Go](#h8) | אישור בית המשפט | סעיף 8 |
| [Go](#h9) | שמירת מדגם הסם | סעיף 9 |
| [Go](#h10) | הוצאות | סעיף 10 |
| [Go](#h11) | תחילה | סעיף 11 |
| [Go](#h12) | תוספת |

תקנות הסמים המסוכנים (תעודה לזיהוי סם שמבקשים לחלטו או להשמידו וסדרי דין בדבר בקשה לחילוט סם או להשמדתו), תשנ"ה-1995

בתוקף סמכותי לפי סעיף 31(5) לפקודת הסמים המסוכנים [נוסח חדש], התשל"ג-1973 (להלן – הפקודה), וסעיף 108 לחוק בתי המשפט [נוסח משולב], התשמ"ד-1984, אני מתקין תקנות אלה:

1. בתקנות אלה –

הגדרות

"בדיקה" –

(1) לגבי מספר יחידות סם – בדיקה בהתאם לתקנות הסמים המסוכנים (בדיקה מדגמית של סמים), התשנ"א-1991;

(2) לגבי יחידת סם אחת – בהתאם לקביעת מומחה;

"בית משפט" –

(1) בטרם הוגש כתב אישום – בית משפט השלום;

(2) לאחר הגשת כתב אישום – בית המשפט שאליו הוגש כתב אישום;

"בקשה" – בקשה לחילוט סם או להשמדתו בהתאם להוראות סעיף 36 לפקודה;

"כמות הסם" – ביחידות, במשקל או בנפח;

"סם" – סם מסוכן;

"קצין משטרה" – קצין משטרה בדרגת פקד ומעלה;

"תובע" – כהגדרתו בסעיף 12 לחוק סדר הדין הפלילי [נוסח משולב], התשמ"ב-1982.

2. סבר קצין משטרה בדרגה רב פקד ומעלה שיש צורך בחילוט סם או בהשמדתו כאמור בסעיף 36 לפקודה, יורה על –

פעולות הקודמות לבקשה

(1) צילום הסם על כל אריזותיו;

(2) עריכת חוות דעת מומחה, לאחר בדיקה של הסם שלגביו תוגש הבקשה;

(3) עריכת תעודה לפי טופס 1 שבתוספת (להלן – התעודה).

3. התעודה תיערך בידי המומחה שערך את חוות הדעת, כאמור בתקנה 2, ואת הבדיקה של הסם, ותיחתם בידו ובידי קצין משטרה.

עריכת תעודה

4. הוגש כתב אישום, ימסור התובע הודעה לנאשם או לסניגורו על כוונתו להגיש בקשה; ההודעה תהיה לפי טופס 2 שבתוספת.

הודעה לנאשם

5. (א) הנאשם או סניגורו רשאי לבקש מהתובע, תוך חמישה עשר ימים מיום מסירת ההודעה כאמור בתקנה 4, שתיעשה בסם פעולה הנדרשת לפי דעתו כדי לסתור את ראיות התביעה בעניינו (להלן – פעולה נוספת בסם).

פעולה נוספת

(ב) ביקש נאשם או סניגורו שתיעשה פעולה נוספת בסם, יורה התובע על עשייתה אלא אם כן הוא סבור שהפעולה בלתי סבירה או מיותרת.

6. (א) בקשה תיערך לפי טופס 3 שבתוספת ותוגש לבית המשפט בידי מבקש כמפורט להלן (להלן – המבקש):

הגשת הבקשה

(1) בטרם מתקיימת חקירה נגד חשוד – בידי קצין משטרה, בהסכמת פרקליט מחוז;

(2) אחרי הגשת כתב האישום – בידי התובע.

(ב) לבקשה תצורף התעודה, חוות הדעת בקשר לבדיקה של הסם וצילומו וכן דיווח על פעולה נוספת בסם, אם נעשתה.

(ג) הוגש כתב אישום, תוגש הבקשה בתום חמישה עשר ימים מיום מסירת ההודעה לנאשם או לסניגורו כאמור בתקנה 4; נתבקשה בידי הנאשם או סניגורו עשיית פעולה נוספת בסם, תוגש הבקשה בתום עשיית הפעולה, אלא אם כן סבר התובע שאין לעשות את הפעולה כאמור בתקנה 5(ב).

7. בית המשפט רשאי לצוות שתיעשה פעולה בקשר לסם שלגביו הוגשה בקשה, בין לבקשת בעל דין ובין ביוזמתו שלו.

פעולה בסם מטעם בית המשפט

8. לאחר שמיעת מגיש הבקשה, ואם הוגש כתב אישום, לאחר שמיעת שני בעלי הדין, או בתום ביצוע הפעולה האמורה בתקנה 7, לפי המאוחר, יורה בית המשפט מה יעשה בסם, לרבות מתן צו על חילוטו החלקי או על השמדתו החלקית; הורה בית המשפט על חילוט חלקי או על השמדה חלקית של הסם, תיערך תעודה חדשה והוראות תקנה 3 יחולו על עריכתה; צו בית המשפט יהא לפי טופס 4 שבתוספת.

אישור בית המשפט

9. (א) כללה כמות הסם יחידות סם נפרדות שלגביהן נעשתה בדיקה כאמור בתקנה 2(2), יישמרו היחידות שנבדקו במשטרה עד לסגירת תיק החקירה, ואם הוגש כתב אישום – עד תום ההליכים הפליליים שבמהלכם הוגשה הבקשה, אלא אם כן קבע בית המשפט אחרת; היה הסם ביחידה אחת, יישמרו חמישה אחוזים מכמות הסם הכוללת, אך לא יותר מקילוגרם אחד.

שמירת מדגם הסם

(ב) הורה בית המשפט על חילוט חלקי או השמדה חלקית של הסם, תישמר יתרת הסם במשטרה.

10. משטרת ישראל תישא בהוצאות בשל הפעולה הנוספת בסם שתיעשה על פי בקשת הנאשם או סניגורו לפי תקנות אלה או על פי הוראת בית המשפט.

הוצאות

11. תחילתן של תקנות אלה שלושים ימים מיום פרסומן.

תחילה

**תוספת**

(תקנות 2, 4, 6 ו-8)

טופס 1
(תקנה 2(3))
[תעודה לזיהוי סם שמבקשים לחלט/להשמיד](https://www.nevo.co.il/lawattachments/6447b1850a2e3f1ab8d0c4d7/439c4523-0d2f-42b2-a8cb-7dd7c1c7e9c2.pdf)

טופס 2
(תקנה 4)
[הודעה לנאשם או לסניגור בקשר לסם שמבקשים לחלט/להשמיד](https://www.nevo.co.il/lawattachments/6447b1850a2e3f1ab8d0c4d7/0f22c34f-97b5-4afb-a9fd-4a864885ab0d.pdf)

טופס 3
(תקנה 6)
[בקשה לחילוט/להשמדת סם](https://www.nevo.co.il/lawattachments/6447b1850a2e3f1ab8d0c4d7/627e335d-bdee-4e8e-938b-c80e1c5a3613.pdf)

טופס 4
(תקנה 8)
[צו לחילוט/להשמדת סם](https://www.nevo.co.il/lawattachments/6447b1850a2e3f1ab8d0c4d7/d4771511-b9f7-4b3e-864c-9163e9d74014.pdf)

|  |  |  |  |  |  |
| --- | --- | --- | --- | --- | --- |
|  | דוד ליבאי  שר המשפטים |  |  |  |  |
|  |  |  |  |  |  |