תקנות הפיקוח על מעונות (בקשה לרשיון למוסד פנימייתי לטיפול סוציאלי ולמוסד אמבולטורי לטיפול סוציאלי), תשנ"ד-1994

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | הגשת הבקשה | סעיף 2 |
| [Go](#h3) | אופן הגשת הבקשה | סעיף 3 |
| [Go](#h4) | פרטים נוספים | סעיף 4 |
| [Go](#h5) | מועד הגשת הבקשה | סעיף 5 |
| [Go](#h6) | קביעת הועדה | סעיף 6 |
| [Go](#h7) | מתן הודעה על ההחלטה | סעיף 7 |
| [Go](#h8) | מתן רשיון ותוקפו | סעיף 8 |
| [Go](#h9) | בקשה לחידוש רשיון | סעיף 9 |
| [Go](#h10) | שינויים | סעיף 10 |
| [Go](#h11) | דיון מחודש | סעיף 11 |
| [Go](#h12) | ועדה מייעצת | סעיף 12 |
| [Go](#h13) | החלטה בבקשה לדיון מחודש | סעיף 13 |
| [Go](#h14) | בקשה לשינוי סיווג | סעיף 14 |
| [Go](#h15) | פנקס | סעיף 15 |
| [Go](#h16) | תוספת |

תקנות הפיקוח על מעונות (בקשה לרשיון למוסד פנימייתי לטיפול סוציאלי ולמוסד אמבולטורי לטיפול סוציאלי), תשנ"ד-1994

בתוקף סמכותי לפי סעיף 12 לחוק הפיקוח על מעונות, התשכ"ה-1965 (להלן – חוק המעונות), אני מתקינה תקנות אלה:

1. בתקנות אלה –

הגדרות

"רשיון" – רשיון לניהול מעון הניתן לפי סעיף 2(א) לחוק המעונות;

"מעון" – מוסד לטיפול סוציאלי, כמשמעותו בחוק הפיקוח על מוסדות לטיפול במשתמשים בסמים, התשנ"ג-1993 (להלן – חוק המוסדות);

"מוסד אמבולטורי לטיפול סוציאלי" – מעון שבו לא מתגוררים המטופלים;

"מנהל" – לרבות מי שמיועד להיות מנהל;

"מטופל" – חוסה המקבל טיפול סוציאלי במעון;

"השר" – שר העבודה והרווחה;

"השרים" – השר ושר הבריאות.

2. (א) בקשה לרשיון למעון יגיש המנהל לועדה שהוקמה לפי חוק המוסדות (להלן – הועדה).

הגשת הבקשה

(ב) הבקשה תוגש באמצעות משרד הרשות למלחמה בסמים.

3. (א) בקשה לרשיון למעון שהוא מוסד פנימייתי לטיפול סוציאלי תוגש בשלושה עותקים לפי טופס 1 שבתוספת.

אופן הגשת הבקשה

(ב) בקשה לרשיון למעון שהוא מוסד אמבולטורי לטיפול סוציאלי תוגש בשלושה עותקים לפי טופס 2 שבתוספת.

4. המנהל ימציא לועדה, לפי דרישתה, פרטים נוספים על אלה שנקבעו בטפסים 1 ו-2, לפי הענין.

פרטים נוספים

5. בקשה לרשיון תוגש לועדה לא יאוחר מארבעה חודשים לפני המועד המיועד לפתיחתו של המעון.

מועד הגשת הבקשה

6. הוראות תקנה 6 לתקנות הפיקוח על מוסדות לטיפול במשתמשים בסמים (בקשה לרשיון למוסד משולב), התשנ"ד-1994 (להלן – תקנות בקשה לרשיון למוסד משולב), יחולו, בשינויים המחויבים, על אלה:

קביעת הועדה

(1) מועד קביעת הועדה בדבר סוג המוסד שאליו מתייחסת הבקשה;

(2) דרך העברת הבקשה לשר;

(3) מועד ההודעה למנהל על קביעת הסיווג בידי הועדה והעברת הבקשה לשר.

7. הודעת השר על החלטה שניתנה בבקשה לרשיון למעון תישלח למנהל תוך שלושה חודשים מיום קבלת הבקשה לרשיון, לפי טופס 3 שבתוספת.

מתן הודעה על ההחלטה

8. (א) רשיון יהא ערוך לפי טופס 4 שבתוספת.

מתן רשיון ותוקפו

(ב) תוקף רשיון למעון יהיה לשנתיים; השר רשאי לתת רשיון זמני לתקופה שלא תעלה על שנה אחת.

9. (א) בקשה לחידוש רשיון למעון שהוא מוסד פנימייתי לטיפול סוציאלי ובקשה לחידוש רשיון למעון שהוא מוסד אמבולטורי לטיפול סוציאלי תוגש לא יאוחר משלושה חודשים לפני תום תוקף הרשיון, לפי טופס 1 או 2 בתוספת, לפי הענין.

בקשה לחידוש רשיון

(ב) הבקשה תוגש ליחידה לטיפול בנפגעי סמים שבמשרד העבודה והרווחה.

(ג) מתן הודעה על ההחלטה בבקשה לחידוש רשיון למוסד לטיפול סוציאלי תישלח למנהל, תוך חודשיים מיום קבלת הבקשה, לפי טופס 3 שבתוספת.

10. (א) חלו אחרי מתן רשיון שינויים בפרטים הכלולים בבקשה לרשיון או לחידושו, יודיע המנהל עליהם לשר תוך חודש מיום השינוי.

שינויים

(ב) ההודעה תישלח ליחידה לטיפול בנפגעי סמים במשרד העבודה והרווחה.

11. (א) נדחתה בקשה לרשיון או לחידושו, רשאי המנהל לבקש מהשר, תוך 30 ימים מיום קבלת ההחלטה על הדחייה, לדון מחדש בבקשה.

דיון מחודש

(ב) הבקשה לדיון מחודש תישלח ליחידה לטיפול בנפגעי סמים במשרד העבודה והרווחה.

12. (א) השר רשאי להעביר בקשה לדיון מחודש לחוות דעתה של ועדה מייעצת שימנה, ושהרכבה:

ועדה מייעצת

(1) משפטן בשירות המדינה, והוא יהיה היושב ראש;

(2) עובד בכיר במשרד העבודה והרווחה;

(3) נציג ציבור.

(ב) הועדה המייעצת תשמע את המנהל, נציג המחלקה וכן כל אדם שאת דעתו תראה לנכון לשמוע.

(ג) הועדה המייעצת תקבע את סדרי דיוניה.

(ד) חוות דעת הועדה המייעצת תימסר לשר תוך 30 ימים מיום שהענין הופנה לחוות דעתה.

13. (א) החלטת השר בבקשה לדיון מחודש תינתן תוך 30 ימים מיום שהוגשה לו הבקשה, ואם הועברה הבקשה לועדה מייעצת – תוך 30 ימים מיום שנמסרה חוות דעתה של הועדה המייעצת לשר.

החלטה בבקשה לדיון מחודש

(ב) ההחלטה תינתן לפי טופס 5 שבתוספת.

14. (א) בקשה לשינוי סיווג מעון תוגש בידי המנהל לועדה.

בקשה לשינוי סיווג

(ב) קבעה הועדה כי סיווג המעון לא שונה ימשיכו לחול עליו הוראות תקנות אלה.

(ג) שונה סיווג המעון ממוסד לטיפול סוציאלי למוסד אחר, יגיש המנהל בקשה לרשיון לפי סוג המוסד שאותו קבעה הועדה.

(ד) הוראות תקנה 14(ב) ו-(ד) לתקנות בקשה לרשיון למוסד משולב יחולו גם על בקשה לשינוי סיווג לפי תקנות אלה בשינויים המחויבים ולענין זה, "מוסד מסוג אחר" – מוסד לטיפול רפואי במשתמשים בסמים לפי פקודת בריאות העם, 1940, או מוסד משולב לפי חוק המוסדות.

15. השר ינהל פנקס של מעונות בעלי רשיון; הפנקס יכיל את הפרטים האלה:

פנקס

(1) המספר הסידורי של הרשיון;

(2) שם המעון, מענו, ומספר הטלפון שלו;

(3) צורת ההתארגנות ומקורות התקציב להפעלת המעון;

(4) פרטי הזיהוי של הבעל המעון, מקצועו והשכלתו;

(5) פרטי הזיהוי של המנהל, במקרה שבעל המעון אינו המנהל, בציון מקצועו והשכלתו;

(6) תפוסתו המלאה של המעון;

(7) תקן כוח אדם ומספר עובדים במעון;

(8) תקופת הרשיון של המעון;

(9) פרטים נוספים לפי שיקול דעת השר;

(10) שינויים בפרטים שנרשמו.

**תוספת**

טופס 1
(תקנות 3(א) ו-9(ב))
[בקשה לרישיון למוסד פנימייתי](https://www.nevo.co.il/lawattachments/638d838c608d3fa98ade799c/6bcda540-a22d-4303-9ca6-4ceba6315752.doc)

טופס 2
(תקנות 3(ב) ו-9(ב))
[בקשה לרשיון למוסד אמבולטורי](https://www.nevo.co.il/lawattachments/638d838c608d3fa98ade799c/6518c113-0448-4bc4-991a-666ecedcd35c.doc)

טופס 3
(תקנות 7 ו-9(ג))
[החלטה על בקשה לרשיון](https://www.nevo.co.il/lawattachments/638d838c608d3fa98ade799c/fcd0a971-2554-45a7-8a8a-4b1eadaef899.pdf)

טופס 4
(תקנה 8)
[רשיון](https://www.nevo.co.il/lawattachments/638d838c608d3fa98ade799c/9d4de7c9-11aa-4b52-8548-6064267e9d0e.pdf)

טופס 5
(תקנה 13(ב))
[החלטה בבקשה לדיון מחודש על בקשה לרשיון](https://www.nevo.co.il/lawattachments/638d838c608d3fa98ade799c/1aa6ab0e-b0fd-44c4-b827-f69c8877bbb4.pdf)

|  |  |  |  |  |  |
| --- | --- | --- | --- | --- | --- |
|  | אורה נמיר  שרת העבודה והרווחה |  |  |  |  |
|  |  |  |  |  |  |