תקנות התחרות הכלכלית (סדרי דין בבית הדין ובערעור), תשמ"ט-1988

תוכן ענינים

|  |  |
| --- | --- |
| [Go](#h1) | פרק א':פרשנות |
| [Go](#h2) | הגדרות | סעיף 1 |
| [Go](#h3) | פרק ב':הסדר כובל |
| [Go](#h4) | בקשה לאישור הסדר כובל | סעיף 2 |
| [Go](#h5) | מתנגד לבקשה לאישור | סעיף 3 |
| [Go](#h6) | צירוף צד | סעיף 4 |
| [Go](#h7) | בקשה למתן היתר זמני | סעיף 5 |
| [Go](#h8) | בקשה לביטול היתר זמני | סעיף 6 |
| [Go](#h9) | ערר על ביטול הפטור | סעיף 7 |
| [Go](#h10) | בקשה לביטול או לשינוי אישור | סעיף 8 |
| [Go](#h11) | פרק ג':מיזוג חברות |
| [Go](#h12) | משיב בערר על התנגדות הממונה למיזוג חברות | סעיף 9 |
| [Go](#h13) | משיבים בערר על הסכמת הממונה למיזוג חברות | סעיף 10 |
| [Go](#h14) | בקשה להפרדת חברות | סעיף 11 |
| [Go](#h15) | פרק ד':מונופולין וקביעת הממונה |
| [Go](#h16) | משיב בערר על דרישת הממונה | סעיף 12 |
| [Go](#h17) | בקשה להסדרת פעולות | סעיף 13 |
| [Go](#h18) | בקשה להפרדת מונופולין | סעיף 14 |
| [Go](#h19) | ערר על קביעת הממונה | סעיף 15 |
| [Go](#h20) | פרק ה':כתב בקשה וכתב תשובה |
| [Go](#h21) | סימן א':כתב בקשה וכתב תשובה |
| [Go](#h22) | הגשת בקשה | סעיף 16 |
| [Go](#h23) | הגשת תשובה | סעיף 17 |
| [Go](#h24) | תצהיר | סעיף 18 |
| [Go](#h25) |  | סעיף 19 |
| [Go](#h26) | סימן ב':הדיון בבקשה |
| [Go](#h27) | קביעת מועד הדיון והזמנת בעלי הדין | סעיף 20 |
| [Go](#h28) | דיון שלא בפני בעלי הדין | סעיף 21 |
| [Go](#h29) | סדר הדיון וסיכומים | סעיף 22 |
| [Go](#h30) | טענות הממונה | סעיף 23 |
| [Go](#h31) | חקירת מצהיר | סעיף 24 |
| [Go](#h32) | מומחה מטעם בית הדין | סעיף 25 |
| [Go](#h33) | דיני ראיות | סעיף 26 |
| [Go](#h34) | צירוף בעלי דין | סעיף 27 |
| [Go](#h35) | פומביות הדיון | סעיף 28 |
| [Go](#h36) | רישום פרוטוקול | סעיף 29 |
| [Go](#h37) | מתן החלטה | סעיף 30 |
| [Go](#h38) | סימן ג':שונות |
| [Go](#h39) | המצאת מסמכים | סעיף 31 |
| [Go](#h40) | הוצאות עדים | סעיף 32 |
| [Go](#h41) | תשלום הוצאות | סעיף 33 |
| [Go](#h42) | חילופי חבר מותב בית הדין | סעיף 34 |
| [Go](#h43) | סדרי דין באין הוראה בחיקוק | סעיף 35 |
| [Go](#h44) | בקשות בפני אב בית הדין | סעיף 36 |
| [Go](#h45) | פרק ו':ערעור |
| [Go](#h46) | סדרי דין בערעור | סעיף 37 |
| [Go](#h47) | פרק ז':שונות |
| [Go](#h48) | ביטול | סעיף 38 |
| [Go](#h49) | תוספת |

תקנות התחרות הכלכלית (סדרי דין בבית הדין ובערעור), תשמ"ט-1988

בתוקף סמכותי לפי סעיף 40 לחוק התחרות הכלכלית, התשמ"ח-1988 (להלן – החוק), ובתוקף שאר הסמכויות הנתונות לי לפי כל דין, אני מתקין תקנות אלה:

**פרק א':פרשנות**

1. בתקנות אלה –

הגדרות

"בקשה" – בקשה, פניה או ערר המוגשים לבית הדין או לאב בית הדין לפי הענין;

"תקנות סדר הדין" – תקנות סדר הדין האזרחי, התשע"ט-2018.

**פרק ב':הסדר כובל**

2. בקשה לאישור הסדר כובל לפי סעיף 7(א) לחוק תיערך לפי טופס 1 בתוספת (בפרק זה – בקשה לאישור).

בקשה לאישור הסדר כובל

3. (א) מתנגד לפי סעיף 8(ב) יגיש כתב התנגדות מנומק לבית הדין.

מתנגד לבקשה לאישור

(ב) הוגשה התנגדות, יראו את המתנגד, לכל ענין, כמשיב נוסף בבקשה.

4. המבקש לעשות הסדר כובל שלא צויין בבקשה לאישור כמבקש, רשאי להודיע לבית הדין כי הוא מצטרף לדיון; מיום שהצטרף יראוהו, לכל ענין, כמבקש.

צירוף צד

5. (א) בקשה למתן היתר זמני לפי סעיף 13(א) לחוק תוגש לאב בית הדין ותצורף אליה המלצת הממונה.

בקשה למתן היתר זמני

(ב) המבקשים והמשיבים בבקשה למתן היתר זמני יהיו אלה שבבקשה לאישור.

6. המשיבים בבקשה לפי סעיף 13(ג) לחוק יהיו הצדדים להסדר הכובל, ואם הוגשה הבקשה בידי משיב בבקשה לאישור – גם הממונה.

בקשה לביטול היתר זמני

7. המשיבים בערר לפי סעיף 15(א) לחוק הם הממונה והצדדים להסדר הכובל שלגביו ניתן פטור.

ערר על ביטול הפטור

8. המשיבים בבקשה לפי סעיף 12(א) לחוק הם מי שהיו המבקשים והמשיבים בבקשה לאישור.

בקשה לביטול או לשינוי אישור

**פרק ג':מיזוג חברות**

9. המשיב בערר לפי סעיף 22(א) לחוק הוא הממונה.

משיב בערר על התנגדות הממונה למיזוג חברות

10. המשיבים בערר לפי סעיף 22(ב) לחוק הם הממונה והחברות המבקשות להתמזג.

משיבים בערר על הסכמת הממונה למיזוג חברות

11. (א) בקשת הממונה לפי סעיף 25 לחוק תכלול בנוסף לאמור בתקנה 16(ב), את הפרטים הבאים:

בקשה להפרדת חברות

(1) מהות המיזוג;

(2) הפגיעה שפוגע המיזוג בתחרות או בציבור;

(3) דרכים להפרדת החברות שמוזגו.

(ב) המשיבות בבקשה הן החברות שמוזגו.

**פרק ד':מונופולין וקביעת הממונה**

12. המשיב בערר לפי סעיף 28 לחוק הוא הממונה.

משיב בערר על דרישת הממונה

13. (א) בקשת ממונה או ארגון צרכנים, לפי סעיף 30 לחוק, תכלול בנוסף לאמור בתקנה 16(ב), את הפרטים הבאים:

בקשה להסדרת פעולות

(1) מהות המונופולין;

(2) הפגיעה שפוגע המונופולין בציבור;

(3) הצעדים שיש לנקוט כדי למנוע את הפגיעה.

(ב) המשיב בבקשה הוא בעל המונופולין.

14. (א) בקשת ממונה לפי סעיף 31 לחוק, תכלול בנוסף לאמור בתקנה 17(ב), את הפרטים הבאים:

בקשה להפרדת מונופולין

(1) מהות המונופולין;

(2) הפגיעה שפוגע המונופולין בציבור;

(3) הטעמים שבגללם יש לנקוט בדרך הפרדת המונופולין ולא להסתפק בהסדרת פעולותיו לפי סעיף 30 לחוק;

(4) דרכים להפרדת המונופולין.

(ב) המשיב בבקשה הוא בעל המונופולין.

15. המשיב בערר לפי סעיף 43(א) לחוק הוא הממונה.

ערר על קביעת הממונה

**פרק ה':כתב בקשה וכתב תשובה**

**סימן א':כתב בקשה וכתב תשובה**

16. (א) בקשה תוגש לבית הדין חתומה בידי המבקש.

הגשת בקשה

(ב) בבקשה יפורטו שם המבקש, מענו ומען למסירת מסמכים, שמות המשיבים, מען המשיבים ונימוקי הבקשה.

(ג) לבקשה יצורפו העתקי החלטה של הממונה או של בית הדין, לפי הענין.

17. (א) תשובה תוגש לבית הדין חתומה בידי המשיב.

הגשת תשובה

(ב) בתשובה יפורטו שם המשיב, מענו ומען למסירת מסמכים, שמות המבקשים ונימוקי התשובה.

(ג) תשובה תוגש לבית הדין תוך שלושים ימים מיום שהומצאה הבקשה למשיב.

18. לבקשה או לתשובה יצורף תצהיר לאימות העובדות המשמשות יסוד לבקשה או לתשובה, שהמצהיר יכול להוכיחן מתוך ידיעתו הוא וכן רשאי הוא להצהיר לפי מיטב אמונתו ובלבד שיציין את הנימוקים לכך.

תצהיר

19. (בוטלה)

**סימן ב':הדיון בבקשה**

20. (א) קביעת מועד הדיון והזמנת בעלי הדין לדיון תיעשה בידי בית הדין.

קביעת מועד הדיון והזמנת בעלי הדין

(ב) ההזמנה תישלח שבעה ימים לפחות לפני מועד הדיון.

21. לא התייצב בעל דין במועד שנקבע לדיון בבקשה, רשאי בית הדין לדחות את הדיון או לדון בבקשה שלא לפניו.

דיון שלא בפני בעלי הדין

22. (א) בית הדין יקבע את סדר שמיעת בעלי הדין.

סדר הדיון וסיכומים

(ב) בית הדין רשאי לצוות על בעלי הדין לסכם את טענותיהם בעל פה או בכתב.

23. הממונה יוזמן לכל דיוני בית הדין והוא רשאי להביע את עמדתו בכל שלב של הדיון.

טענות הממונה

24. (א) בעל דין רשאי לחקור מצהיר חקירה שכנגד ובלבד שהודיע על כך לבית הדין ולבעל הדין שכנגד שבעה ימים לפחות לפני מועד הדיון.

חקירת מצהיר

(ב) לא התייצב המצהיר בהתאם להודעה, לא ישמש תצהירו ראיה אלא ברשות מיוחדת של בית הדין.

(ג) בית הדין רשאי בכל עת לדרוש, מיזמתו הוא, התייצבותו של מצהיר לשם חקירה, והוראות תקנת משנה (ב) יחולו.

25. (א) בית הדין רשאי, בכל עת, לאחר שנתן לבעלי הדין הזדמנות נאותה להשמיע את טענותיהם, לקבוע מומחה או מומחים לענין שבמחלוקת בין בעלי הדין.

מומחה מטעם בית הדין

(ב) נקבע מומחה כאמור בתקנת משנה (א) לפי בקשת כל בעלי הדין או בהסכמתם, לא יהיו בעלי הדין רשאים להביא עדות נוספת של מומחה לענין הנדון, אלא ברשות בית הדין, ומטעמים שיירשמו.

(ג) בית הדין רשאי להורות, בכל עת, לבעלי הדין או לאחד מהם, להפקיד סכומי כסף שיקבע לכיסוי שכרו והוצאותיו של מומחה; בגמר הדיון יחליט בית הדין מי ישא בשכר ובהוצאות המומחה.

(ד) בתקנה זו, "מומחה" – מי שעוסק כמומחה בנושא שבמדע, במחקר, באמנות או במקצוע.

26. בית הדין לא יהיה קשור בדיני ראיות, פרט לדינים בדבר חסינות עדים ובדבר ראיות חסויות כאמור בפרק ג' לפקודת הראיות [נוסח חדש], תשל"א-1971.

דיני ראיות

27. בית הדין רשאי, בכל שלב של הדיון, לצרף כבעל דין מי שימצא לנכון ובתנאים שייראו לו.

צירוף בעלי דין

28. דיוני בית הדין יתקיימו בפומבי זולת אם החליט בית הדין אחרת מטעמים מיוחדים שיירשמו.

פומביות הדיון

29. הדיונים יירשמו בפרוטוקול בדרך שיקבע בית הדין.

רישום פרוטוקול

30. (א) החלטת בית הדין תהיה מנומקת ותיחתם בידי חברי המותב.

מתן החלטה

(ב) החלטת בית הדין תהיה על פי דעת רוב חברי המותב, אך כל אחד מהם רשאי לרשום דעה חולקת וליתן את נימוקיו לכך; אם אין רוב לדעה אחת – תכריע דעת אב בית הדין.

**סימן ג':שונות**

31. על המצאת מסמכים והחלטות לפי תקנות אלה יחול פרק י"ט לחלק ב' לתקנות סדר הדין, בשינויים המחוייבים.

המצאת מסמכים

32. (א) עד שהוזמן להעיד או להציג מסמך או מוצג אחר לפני בית הדין, רשאי בית הדין לפסוק לו דמי נסיעה ולינה ושכר בטלה כמו לעד שהוזמן להעיד בפני בית משפט.

הוצאות עדים

(ב) העיד אדם בבית הדין כמומחה, ישולם לו, בנוסף לדמי הנסיעה והלינה, שכר כפי שייראה לבית הדין.

(ג) (בוטלה)

33. בית הדין רשאי להחליט בדבר הוצאות בעלי הדין, לרבות שכר טרחת עורך דין, ככל שהדבר ייראה לו בנסיבות הענין.

תשלום הוצאות

34. (א) נבצר מחבר מותב בית הדין להמשיך בדיון, ימנה אב בית הדין חבר אחר תחתיו.

חילופי חבר מותב בית הדין

(ב) מונה חבר אחר למותב בית הדין, יימשך הדיון מהשלב שאליו הגיע, אולם רשאי אב בית הדין להורות שראיות שנגבו ייגבו מחדש.

35. בכל ענין של סדרי דין שאין עליו הוראה בחוק או בתקנות אלה, ידון בית הדין בדרך הנראית לו מועילה ביותר להכרעה צודקת ומהירה.

סדרי דין באין הוראה בחיקוק

36. פרק זה יחול גם על בקשות הנידונות בפני אב בית הדין, כשבכל מקום שנאמר "בית הדין" יבוא "אב בית הדין".

בקשות בפני אב בית הדין

**פרק ו':ערעור**

37. על ערעור לבית המשפט העליון לפי סעיף 39 לחוק יחולו בשינויים המחוייבים הוראות פרק י"ז לחלק ב' לתקנות סדר הדין, ואולם לעניין הגשת תשובה לערעור יקראו את תקנה 140(א)(1) לפרק האמור כאילו במקום "שישים ימים" נאמר בה "ארבעים וחמישה ימים".

סדרי דין בערעור

**פרק ז':שונות**

38. בטלות –

ביטול

(1) תקנות ההגבלים העסקיים (סדרי הדין של המועצה), התש"ך-1960;

(2) תקנות בתי המשפט (ערעורים בעניני הגבלים עסקיים), התש"ך-1960.

**תוספת**

(תקנה 2)

טופס 1
(תקנה 2)
[בקשה לאישור הסדר כובל](https://www.nevo.co.il/lawattachments/614db678a6e0afe96e963ed1/ea6ad924-4e5c-433b-92ab-6620071098f1.doc)

|  |  |  |  |  |  |
| --- | --- | --- | --- | --- | --- |
|  | אברהם שריר  שר המשפטים |  |  |  |  |
|  |  |  |  |  |  |