תקנות חינוך ממלכתי (בתי מדרש למורים ולגננות), תשי"ח-1958

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) |  | סעיף 2 |
| [Go](#h3) | חינוך ממלכתי או חינוך ממלכתי דתי | סעיף 3 |
| [Go](#h4) | תכנית הלימודים | סעיף 4 |
| [Go](#h5) | תכניות הלימודים הנלמדות במוסד להכשרת עובדי חינוך | סעיף 4א |
| [Go](#h6) |  | סעיף 5 |
| [Go](#h7) | תכנית נוספת | סעיף 6 |
| [Go](#h8) |  | סעיף 7 |
| [Go](#h9) | סמכויות המועצה לחינוך ממלכתי דתי | סעיף 8 |
| [Go](#h10) |  | סעיף 9 |
| [Go](#h11) | התנגדות למינוי או המשך העסקה מטעמים דתיים | סעיף 10 |
| [Go](#h12) | איסור תעמולה | סעיף 11 |
| [Go](#h13) | העברת סמכויות | סעיף 12 |
| [Go](#h14) | תחולת סעיף 34 לחוק | סעיף 13 |
| [Go](#h15) | השם | סעיף 14 |

תקנות חינוך ממלכתי (בתי מדרש למורים ולגננות), תשי"ח-1958

בתוקף סמכותי לפי סעיף 28 לחוק חינוך ממלכתי, תשי"ג-1953, אני מצווה לאמור:

1. בצו זה –

הגדרות

"בית מדרש" – בית מדרש למורים וגננות שאינו מוסד מוכר לפי חוק המועצה להשכלה גבוהה, שהשר הכריז עליו שהוא בית מדרש לצורך תקנות אלה; השר יפרסם הודעה על הכרזה כאמור ברשומות;

"חוק המועצה להשכלה גבוהה" – חוק המועצה להשכלה גבוהה, התשי"ח-1958;

"חינוך ממלכתי" – חינוך הניתן בבית מדרש מאת המדינה על פי תכנית הלימודים, ללא זיקה לגוף מפלגתי, עדתי או ארגון אחר מחוץ לממשלה, ובפיקוחו של השר או של מי שהוסמך לכך על ידיו;

"חינוך ממלכתי דתי" – חינוך ממלכתי, אלא שמוסדותיו הם דתיים לפי אורח חייהם, תכנית לימודיהם, מוריהם ומפקחיהם;

"מוסד להכשרת עובדי חינוך" – בית מדרש למורים ולגננות שהוכר כמוסד להשכלה גבוהה לפי סעיף 9 לחוק המועצה להשכלה גבוהה;

"המועצה להשכלה גבוהה" – המועצה להשכלה גבוהה שהוקמה לפי חוק המועצה להשכלה גבוהה;

"תכנית הלימודים" – תכנית לימודים שנקבעה על ידי השר לבתי מדרש להשגת המטרה האמורה בסעיף 2, וכולל תכנית היסוד שהשר יקבעה כתכנית חובה על כל בית מדרש;

"תכניות הלימודים במוסדות החינוך" – תכנית הלימודים, לרבות כל סוגי תכניות ההשלמה, כהגדרותיהן בחוק;

"בית מדרש ממלכתי" – בית מדרש שניתן בו חינוך ממלכתי, למעט בית מדרש ממלכתי דתי;

"בית מדרש ממלכתי דתי" – בית מדרש ממלכתי שניתן בו חינוך ממלכתי דתי;

"תכנית השלמה" – (נמחקה)

"תכנית השלמה לבית מדרש ממלכתי דתי" – (נמחקה)

"תלמיד" – אדם שנרשם כתלמיד בבית מדרש;

שאר המונחים – כמשמעותם בחוק לימוד חובה, תש"ט-1949.

2. (בוטלה)

3. בכל בית מדרש יונהג חינוך ממלכתי או חינוך ממלכתי דתי.

חינוך ממלכתי או חינוך ממלכתי דתי

4. השר יקבע את תכנית הלימודים של כל בית מדרש. בבתי מדרש לא יהודיים תותאם תכנית הלימודים לתנאיהם המיוחדים.

תכנית הלימודים

4א. תכניות הלימודים לקראת תואר מוכר כמשמעותו בסעיף 22 לחוק המועצה להשכלה גבוהה, הנלמדות במוסד להכשרת עובדי חינוך, יתאימו לדרישות הרישוי של עובדי הוראה ולצורכי מערכת החינוך, לפי תכניות הלימודים במוסדות החינוך; השר או מי שהסמיכו לכך, רשאי לאשר למועצה להשכלה גבוהה כי תכנית לימודים במוסד להכשרת עובדי חינוך מתאימה כאמור.

תכניות הלימודים הנלמדות במוסד להכשרת עובדי חינוך

5. (בוטלה)

6. השר רשאי לקבוע לבית מדרש תכנית לשעות נוספות על השעות שנקבעו בתכנית הלימודים. השר יקבע על מי יחולו ההוצאות הנובעות מביצוע התכנית.

תכנית נוספת

7. (בוטלה)

8. השר יוועץ במועצה לחינוך ממלכתי דתי, שהוקמה על פי סעיף 13 לחוק, בטרם ישתמש בסמכותו לפי תקנה 4א הנוגעת למוסד להכשרת עובדי חינוך לחינוך ממלכתי דתי.

סמכויות המועצה לחינוך ממלכתי דתי

9. (בוטלה)

10. המועצה לחינוך ממלכתי דתי רשאית להחליט שהיא מתנגדת, מטעמים דתיים בלבד, בנסיבות המצדיקות זאת, למינויו או להמשך העסקתו של מנהל מוסד להכשרת עובדי חינוך לחינוך ממלכתי דתי או מרצה או מורה במוסד כאמור; הוגש על החלטה זו ערר של חבר מחברי המועצה, לא יהיה להחלטה תוקף כל עוד לא הכריעו בערר.

התנגדות למינוי או המשך העסקה מטעמים דתיים

11. מורה, וכן עובד אחר בבית מדרש, לא ינהל תעמולה לטובת מפלגה או ארגון פוליטי אחר בקרב תלמידים של בית מדרש.

איסור תעמולה

12. השר רשאי להעביר לאחר את הסמכויות המסורות לו לפי צו זה, כולן או מקצתן. הודעה על העברת סמכויות לפי סעיף זה תפורסם ברשומות.

העברת סמכויות

13. הוראות סעיף 34 לחוק – למעט הפסקאות (3) עד (7) – יחולו על בתי מדרש, בשינויים המחוייבים לפי הענין.

תחולת סעיף 34 לחוק

14. לצו זה ייקרא "צו חינוך ממלכתי (בתי מדרש למורים ולגננות), תשי"ח-1958".

השם

|  |  |  |  |  |  |
| --- | --- | --- | --- | --- | --- |
|  | זלמן ארן  שר החינוך והתרבות |  |  |  |  |
|  |  |  |  |  |  |