תקנות להסדר ההימורים בספורט (קבלת עובדים למועצה ותנאי עבודתם), תשל"ד-1973

תוכן ענינים

|  |  |  |
| --- | --- | --- |
| [Go](#h1) | תחולת חוק המינויים | סעיף 1 |
| [Go](#h2) | תחולת חוק המשמעת | סעיף 2 |
| [Go](#h3) | אי-תחולת חוק הגמלאות | סעיף 3 |
| [Go](#h4) | השם | סעיף 4 |

תקנות להסדר ההימורים בספורט (קבלת עובדים למועצה ותנאי עבודתם), תשל"ד-1973

בתוקף סמכותנו לפי סעיף 6 לחוק להסדר ההימורים בספורט, תשכ"ז-1967, ובאישור ועדת העבודה של הכנסת, אנו מתקינים תקנות אלה:

1. חוק שירות המדינה (מינויים), תשי"ט-1959 (להלן – חוק המינויים), יחול על קבלת עובדים למועצה בתיאומים אלה:

תחולת חוק המינויים

(1) סמכות הנתונה לועדת שירות המדינה בחוק המינויים תהיה נתונה למועצה לגבי עובדיה;

(2) סמכות הנתונה לממשלה בחוק המינויים תהיה נתונה לשרים לגבי עובדי המועצה;

(3) סמכות הנתונה לנציב שירות המדינה או למנהל הכללי בחוק המינויים תהיה נתונה ליושב ראש המועצה לגבי עובדיה;

(4) הצעת תקן כמשמעותה בחוק המינויים תוצע מאת המועצה, ותאושר בידי השרים או מי שהסמיכו; הוראות סעיף 14 לחוק המינויים לא יחולו;

(5) הצהרת האמונים לפי סעיף 34 לחוק המינויים תהיה בפני יושב ראש המועצה;

(6) הסמכות להתקשר בחוזה מיוחד, לפי סעיף 40 לחוק המינויים, תהיה נתונה ליושב ראש המועצה;

(7) חובת ההתייעצות הקבועה בסעיף 47 לחוק המינויים תקויים עם ארגון העובדים המייצג את המספר הגדול ביותר של עובדים במועצה;

(8) כל מקום בחוק המינויים שבו נאמר "שירות המדינה" יראו כאילו נאמר "שירות המועצה" וכל מקום שנאמר בו "עובד המדינה" יראו כאילו נאמר "עובד המועצה".

2. חוק שירות המדינה (משמעת), תשכ"ג-1963 (להלן – חוק המשמעת), יחול על עובדי המועצה בתיאומים אלה:

תחולת חוק המשמעת

(1) סמכות הנתונה בחוק המשמעת לנציב שירות המדינה, או לשר לגבי עובדי משרד, תהיה נתונה ליושב ראש המועצה לגבי עובדי המועצה;

(2) כל מקום בחוק המשמעת שבו נאמר "עובד המדינה" יראו כאילו נאמר "עובד המועצה", וכל מקום שנאמר בו "שירות המדינה" יראו כאילו נאמר בו "שירות המועצה".

3. (א) חוק שירות המדינה (גמלאות) [נוסח משולב], תש"ל-1970 (להלן – חוק הגמלאות), לא יחול על עובדי המועצה.

אי-תחולת חוק הגמלאות

(ב) זכויות עובדי המועצה להטבות פרישה כמשמעותן בחוק הגמלאות יהיו בהתאם לתקנות של קופת גמל מוכרת כמשמעותה בחוק הגנת השכר, תשי"ח-1958, אשר המועצה תבחר להיות חברה בה.

4. לתקנות אלה ייקרא "תקנות להסדר ההימורים בספורט (קבלת עובדים למועצה ותנאי עבודתם), תשל"ד-1973".

השם

|  |  |  |  |  |  |
| --- | --- | --- | --- | --- | --- |
|  | יגאל אלון  שר החינוך והתרבות | פנחס ספיר  שר האוצר |  |  |  |
|  |  |  |  |  |  |