תקנות למניעת אלימות במשפחה (סדרי דין בבתי דין שרעיים), תשפ"ב-2021

תוכן ענינים

|  |  |
| --- | --- |
| [Go](#h1) | פרק א':פרשנות |
| [Go](#h2) | הגדרות | סעיף 1 |
| [Go](#h3) | פרק ב':פתיחת הליך |
| [Go](#h4) | הגשת בקשה | סעיף 2 |
| [Go](#h5) | ערובה | סעיף 3 |
| [Go](#h6) | מועד לדיון | סעיף 4 |
| [Go](#h7) | הודעה למשיב | סעיף 5 |
| [Go](#h8) | פרק ג':מהלך הדיון ומתן הצו |
| [Go](#h9) | התייצבות | סעיף 6 |
| [Go](#h10) | הצגת מסמכים | סעיף 7 |
| [Go](#h11) | צו הגנה | סעיף 8 |
| [Go](#h12) | בקשה להארכת צו והדיון בה | סעיף 9 |
| [Go](#h13) | פרק ד':בקשות בקשר להחזקה או נשיאה של נשק |
| [Go](#h14) | הגדרות | סעיף 10 |
| [Go](#h15) | בקשה להיתר נשיאת נשק | סעיף 11 |
| [Go](#h16) | בקשה לביטול איסור נשיאת נשק | סעיף 12 |
| [Go](#h17) | בקשה לביטול תנאים והסדרים לנשיאת נשק | סעיף 13 |
| [Go](#h18) | הודעה על דיון | סעיף 14 |
| [Go](#h19) | התייצבות לדיון | סעיף 15 |
| [Go](#h20) | פרק ה':הפרת צו הגנה |
| [Go](#h21) | הפרת צו הגנה | סעיף 16 |
| [Go](#h22) | מועד להגשת בקשה בשל הפרת צו | סעיף 17 |
| [Go](#h23) | פרק ו':הוראות שונות |
| [Go](#h24) | החלת סדרי הדין של בתי הדין השרעיים | סעיף 18 |
| [Go](#h25) | תחילה | סעיף 19 |
| [Go](#h26) | תוספת ראשונה |

תקנות למניעת אלימות במשפחה (סדרי דין בבתי דין שרעיים), תשפ"ב-2021

בתוקף סמכותי לפי סעיף 13(ב) לחוק למניעת אלימות במשפחה, התשנ"א-1991 (להלן – החוק), אני מתקין תקנות אלה:

**פרק א':פרשנות**

1. בתקנות אלה –

הגדרות

"בית דין" – בית דין שרעי;

"בקשה" – בקשה למתן צו הגנה;

"מוגן" – מי שלטובתו מבוקש צו הגנה;

"משיב" – האדם שמפניו מתבקש צו הגנה;

"פרטי זיהוי" –

(1) שם פרטי, שם האב ושם משפחה;

(2) מספר זיהוי וסוג התעודה שממנה נרשם המספר, אם הדבר ידוע;

(3) המען הקבוע.

**פרק ב':פתיחת הליך**

2. (א) בקשה לפי פרק זה תהיה ערוכה לפי טופס 1 שבתוספת; בקשה זו וכל בקשה אחרת לפי תקנות אלה יוגשו בכתב, בעותק אחד, לבית הדין שבאזור שיפוטו מצוי מקום המגורים הקבוע של המוגן.

הגשת בקשה

(ב) בית הדין רשאי, בנסיבות מיוחדות ולפי שיקול דעתו, לדון בבקשה שהוגשה, אף שלא באזור השיפוט שבו מצוי מקום המגורים של המוגן.

(ג) ניתן צו הגנה בבית הדין שמקום המגורים של המוגן אינו נמצא באזור שיפוטו, יורה בית הדין על העברת העניין לבית הדין שבאזור שיפוטו נמצא מקום המגורים של המוגן, אלא אם כן ראה שלא להורות כן מטעמים שיירשמו; הורה בית הדין על העברת העניין – כל בקשה שלפי תקנות אלה יש להגיש לבית הדין שנתן את צו ההגנה, תוגש לבית הדין שהועבר אליו העניין.

3. הוגשה הבקשה בידי בן משפחה, יצורף כתב ערובה חתום בידו, ערוך לפי טופס 2 שבתוספת, לשם פיצוי המשיב על כל נזק שייגרם לו מהוצאת צו ההגנה, כפי שיראה בית הדין לנכון, אם יקבע בית הדין כי הבקשה קנטרנית.

ערובה

4. בסמוך להגשת הבקשה היא תובא לפני קאדי שיחליט מה יהיה המועד לדיון בה, מוקדם ככל האפשר ולא יאוחר משבעה ימים מיום הגשת הבקשה, ואם ניתן צו הגנה במעמד צד אחד כאמור בסעיף 4(א) לחוק – לא יאוחר משבעה ימים מיום מתן הצו.

מועד לדיון

5. (א) הוגשה בקשה והוחלט על מועד דיון כאמור בתקנה 4, תומצא למשיב הודעה ערוכה לפי טופס 3 שבתוספת ובה יפורט המועד הקבוע לדיון.

הודעה למשיב

(ב) ניתן צו במעמד צד אחד לפי סעיף 4(א) לחוק, יומצא העתק הצו יחד עם הבקשה ונספחיה, בצירוף הודעה כאמור בתקנת משנה (א).

**פרק ג':מהלך הדיון ומתן הצו**

6. (א) לא התייצב המבקש לאחר שנמסרה לו הודעה על מועד הדיון, רשאי בית הדין למחוק את הבקשה או לדחותה ולחייב את המבקש בהוצאות כפי שיראה לנכון, אלא אם כן נמנע מן המבקש להופיע מסיבות שאינן תלויות בו.

התייצבות

(ב) לא התייצב איש מבעלי הדין, רשאי בית הדין לדחות את הדיון למועד אחר או למחוק את הבקשה או לדחותה, ולפסוק הוצאות לטובת המדינה כאמור בסעיף 11 לחוק.

(ג) לא התייצב המשיב, רשאי בית הדין לתת צו הגנה, להאריך את תוקפו של הצו, לבטלו או להכניס בו שינויים, לפי סעיף 4 לחוק.

7. במועד הדיון, רשאי בית הדין להורות למבקש להציג מסמכים התומכים בבקשתו.

הצגת מסמכים

8. (א) צו הגנה יהיה ערוך לפי טופס 4 שבתוספת.

צו הגנה

(ב) הודעה לפי סעיף 2ו לחוק, תימסר ערוכה לפי טופס 5 שבתוספת.

9. (א) נתן בית הדין צו הגנה לתקופה קצרה מהתקופה המרבית הכוללת הקבועה בסעיף 5 לחוק, רשאי המבקש להגיש לבית הדין שנתן את הצו, בקשה להארכת תוקפו (להלן בתקנה זו – בקשת הארכה) ערוכה לפי טופס 6 שבתוספת.

בקשה להארכת צו והדיון בה

(ב) הוגשה בקשת ההארכה עד שבעה ימים לפני מועד פקיעת צו ההגנה, ידון בית הדין בבקשת ההארכה ויחליט בה לפני מועד פקיעתו של הצו.

(ג) הודעה על דיון בבקשת ההארכה תישלח למשיב לפי טופס 3 שבתוספת.

(ד) תקנה 6 תחול, בשינויים המחויבים, לעניין התייצבות בעלי הדין לדיון בבקשת ההארכה.

**פרק ד':בקשות בקשר להחזקה או נשיאה של נשק**

10. בפרק זה –

הגדרות

"בית הדין" – בית הדין שדן בבקשה למתן צו הגנה או שנתן את צו ההגנה, לפי העניין;

"מבקש" – המחויב בצו הגנה, למעט לעניין תקנה 11(ג) ותקנה 12(ב);

"משיב" – מי שלטובתו ניתן צו הגנה.

11. (א) מחויב בצו הגנה, המבקש להתיר לו המשך החזקה או נשיאה של נשק לפי סעיף 2ג(א) לחוק, יגיש לבית הדין בקשה בטופס 8 שבתוספת.

בקשה להיתר נשיאת נשק

(ב) טען המבקש כי התקיימו בעניינו הוראות סעיף 2ג(א)(2)(ב) או (3) לחוק, יצרף לבקשתו גם בקשה מנומקת בכתב מאת הממונה עליו, כמשמעותו באותן פסקאות, לפי העניין (להלן בתקנה זו – הממונה); בקשת הממונה תוגש כשהיא ערוכה לפי טופס 9 שבתוספת.

(ג) בקשת מפקד יחידה כאמור בסעיף 2ג(ב) לחוק, תוגש לבית הדין ערוכה לפי טופס 10 שבתוספת.

12. (א) בקשת המחויב בצו הגנה לביטול איסור נשיאה או החזקה של נשק, לפי סעיף 5(ב) לחוק, תוגש לבית הדין ערוכה לפי טופס 11 שבתוספת.

בקשה לביטול איסור נשיאת נשק

(ב) בקשה לביטול איסור נשיאה או החזקה של נשק לפי סעיף 5(ב) לחוק, שמגיש מפקד יחידה כמשמעותו באותו סעיף, תוגש לבית הדין ערוכה לפי טופס 12 שבתוספת.

13. (א) בקשת המחויב בצו לביטול תנאים והסדרים שבהם הותרו נשיאה או החזקה של נשק לפי סעיף 5(ג) לחוק, תוגש לבית הדין ערוכה לפי טופס 13 שבתוספת.

בקשה לביטול תנאים והסדרים לנשיאת נשק

(ב) בקשה כאמור, שמגיש מפקד יחידה כמשמעותו באותו סעיף, תוגש לבית הדין ערוכה לפי טופס 14 שבתוספת.

14. הודעה על דיון בבקשה לפי פרק זה תהיה ערוכה לפי טופס 15 שבתוספת, ותומצא למבקש ולמשיב, וכן –

הודעה על דיון

(1) בבקשה לפי סעיף 2ג(א)(2) או (3) לחוק – גם לממונה על המבקש, לפי העניין, כמשמעותו בסעיף האמור;

(2) בבקשה לפי סעיפים 2ג(ב) ו-5(ב) או (ג) לחוק, שמגיש מפקד היחידה, כמשמעותו באותם סעיפים – גם למפקד היחידה.

15. (א) תקנה 6(א) ו-(ב) תחול, בשינויים המחויבים, גם על התייצבות בעלי הדין והמצהירים לדיון לפי פרק זה.

התייצבות לדיון

(ב) זומן המשיב לדיון כדין ולא הופיע, רשאי בית הדין לדחות את הדיון למועד אחר או לדון בבקשה; לצורך החלטתו ישקול בית הדין את דחיפות הבקשה והחשיבות שבנוכחות המשיב בנסיבות העניין.

**פרק ה':הפרת צו הגנה**

16. (א) בקשה בשל הפרת צו הגנה (בפרק זה – בקשה בשל הפרה) תוגש כשהיא ערוכה לפי טופס 16 שבתוספת; בקשה בשל הפרה תוגש לבית הדין שנתן את הצו, אלא אם כן הועבר התיק, לפי תקנה 2(ג).

הפרת צו הגנה

(ב) תקנה 4 בעניין מועד הדיון תחול בשינויים המחויבים; והודעה על דיון בבקשה בשל הפרה תומצא למשיב ערוכה לפי טופס 17.

(ג) תקנה 6 תחול, בשינויים המחויבים, לעניין התייצבות בעלי הדין לדיון בבקשה בשל הפרה.

17. (א) בקשה בשל הפרה כאמור בתקנה 16(א) תוגש בתוך שבעה ימים מיום הפרת צו ההגנה.

מועד להגשת בקשה בשל הפרת צו

(ב) הוגשה תלונה למשטרה בשל הפרת צו הגנה הכולל איסור לפי סעיף 2(א)(1) לחוק, תוגש הבקשה בתוך ארבעים ושמונה שעות מזמן הגשת התלונה, אלא אם כן נמנע מהמבקש להגישה בשל סיבות שאינן תלויות בו; במניין השעות לא יבואו בחשבון שבתות וחגים.

**פרק ו':הוראות שונות**

18. (א) בכל עניין של סדר דין הנוגע לצו הגנה, שאין עליו הוראה אחרת בתקנות אלה, יחולו סדרי הדין הנהוגים בבית הדין, בשינוים המחויבים לפי עניין.

החלת סדרי הדין של בתי הדין השרעיים

(ב) תקנת משנה (א) תחול גם על הליך ערעור שהוגש על החלטה של בית הדין.

19. תחילתן של תקנות אלה 60 ימים מיום פרסומן.

תחילה

**תוספת ראשונה**

(לפי תקנות 2, 3, 5, 8, 9, 11, 12, 13, 14 ו-16)

טופס 1
(תקנה 2(א))
[בקשה לצו הגנה](https://www.nevo.co.il/lawattachments/6179074a281b2b23aac6a6e8/39b38131-5284-4b11-81e4-27ddac9021fe.doc)

טופס 2
(תקנה 3)
[כתב ערובה](https://www.nevo.co.il/lawattachments/6179074a281b2b23aac6a6e8/f2d504cc-4686-4b90-9dca-2c63839897d7.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6179074a281b2b23aac6a6e8/clause/61791c4d281b2b23aac6a8b0)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6179074a281b2b23aac6a6e8/clause/617920aa281b2b23aac6a948)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6179074a281b2b23aac6a6e8/clause/6179224a281b2b23aac6a97a)

טופס 6
(תקנה 9(א))
[בקשה להארכת תוקפו של צו הגנה](https://www.nevo.co.il/lawattachments/6179074a281b2b23aac6a6e8/f6935aef-1b46-4180-90a5-483483d8fead.doc)

טופס 8
(תקנה 11(א))
[בקשה להתיר המשך החזקה או נשיאת נשק למחויב בצו הגנה](https://www.nevo.co.il/lawattachments/6179074a281b2b23aac6a6e8/ec3941f7-4745-4591-8ce0-4613ca043595.doc)

טופס 9
(תקנה 11(ב))
[בקשת ממונה להתיר החזקה או נשיאה של נשק על ידי מחויב בצו הגנה](https://www.nevo.co.il/lawattachments/6179074a281b2b23aac6a6e8/14680b47-9d61-4cac-8347-48c634013947.doc)

טופס 10
(תקנה 11(ג))
[בקשת מפקד יחידה&nbsp;בצבא ההגנה לישראל להתיר למחויב בצו להחזיק או לשאת נשק](https://www.nevo.co.il/lawattachments/6179074a281b2b23aac6a6e8/ad1abe69-60e0-4048-9ff9-09e24409e55e.doc)

טופס 11
(תקנה 12(א))
[בקשת מחויב בצו לביטול איסור החזקה או נשיאה של נשק](https://www.nevo.co.il/lawattachments/6179074a281b2b23aac6a6e8/90f92641-4d92-4a39-94e2-0a27151e50db.doc)

טופס 12
(תקנה 12(ב))
[בקשת מפקד יחידה בצבא ההגנה לישראל לביטול איסור החזקה או נשיאה של נשק](https://www.nevo.co.il/lawattachments/6179074a281b2b23aac6a6e8/db700304-152a-47f9-8da9-59d2bccfd0a8.doc)

טופס 13
(תקנה 13(א))
[בקשת מחויב בצו לביטול תנאים / הסדרים להחזקה או נשיאת נשק](https://www.nevo.co.il/lawattachments/6179074a281b2b23aac6a6e8/fb2033e7-8a15-4574-ab9a-56e2132ba840.doc)

טופס 14
(תקנה 13(ב))
[בקשת מפקד יחידה לביטול תנאים / הסדרים להחזקה או נשיאת נשק](https://www.nevo.co.il/lawattachments/6179074a281b2b23aac6a6e8/30fd76ca-6b5c-432c-a318-871024a20125.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6179074a281b2b23aac6a6e8/clause/61794569281b2b23aac6abef)

טופס 16
(תקנה 16(א))
[בקשה בשל הפרת צו הגנה](https://www.nevo.co.il/lawattachments/6179074a281b2b23aac6a6e8/99ba37a6-04f9-464b-9176-8b3ee9cfe258.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/6179074a281b2b23aac6a6e8/clause/61794750281b2b23aac6ac3b)

|  |  |  |  |  |  |
| --- | --- | --- | --- | --- | --- |
|  | גדעון סער  שר המשפטים |  |  |  |  |
|  |  |  |  |  |  |