תקנות למניעת אלימות במשפחה (סדרי דין בבתי הדין הדתיים הדרוזיים), תשפ"ב-2021

תוכן ענינים

|  |  |
| --- | --- |
| [Go](#h1) | פרק א':פרשנות |
| [Go](#h2) | הגדרות | סעיף 1 |
| [Go](#h3) | פרק ב':פתיחת ההליך |
| [Go](#h4) | הגשת בקשה | סעיף 2 |
| [Go](#h5) | ערובה | סעיף 3 |
| [Go](#h6) | מועד לדיון | סעיף 4 |
| [Go](#h7) | הודעה למשיב | סעיף 5 |
| [Go](#h8) | פרק ג':מהלך הדיון ומתן הצו |
| [Go](#h9) | התייצבות | סעיף 6 |
| [Go](#h10) | צו הגנה | סעיף 7 |
| [Go](#h11) | בקשה להארכת צו והדיון בה | סעיף 8 |
| [Go](#h12) | פרק ד':בקשות בקשר להחזקה או נשיאה של נשק |
| [Go](#h13) | הגדרות | סעיף 9 |
| [Go](#h14) | בקשה להיתר נשיאת נשק | סעיף 10 |
| [Go](#h15) | בקשה לביטול איסור נשיאת נשק | סעיף 11 |
| [Go](#h16) | בקשה לביטול תנאים והסדרים לנשיאת נשק | סעיף 12 |
| [Go](#h17) | הודעה על דיון | סעיף 13 |
| [Go](#h18) | התייצבות לדיון | סעיף 14 |
| [Go](#h19) | פרק ה':הפרת צו הגנה |
| [Go](#h20) | הפרת צו הגנה | סעיף 15 |
| [Go](#h21) | מועד להגשת בקשה בשל הפרת צו | סעיף 16 |
| [Go](#h22) | פרק ו':הוראות שונות |
| [Go](#h23) | הגשת בקשות | סעיף 17 |
| [Go](#h24) | מסירת כתבי בי-דין | סעיף 18 |
| [Go](#h25) | החלת סדרי הדין של בתי הדין הדתיים הדרוזיים | סעיף 19 |
| [Go](#h26) | תחילה | סעיף 20 |
| [Go](#h27) | תוספת ראשונה |

תקנות למניעת אלימות במשפחה (סדרי דין בבתי הדין הדתיים הדרוזיים), תשפ"ב-2021

בתוקף סמכותי לפי סעיף 13(ב) לחוק למניעת אלימות במשפחה, התשנ"א-1991 (להלן – החוק), אני מתקין תקנות אלה:

**פרק א':פרשנות**

1. בתקנות אלה –

הגדרות

"בית דין" – בית דין דתי דרוזי;

"בקשה" – בקשה למתן צו הגנה;

"מוגן" – מי שלטובתו מבוקש הצו;

"משיב" – האדם שמפניו מתבקש צו הגנה;

"פרטי זיהוי" –

(1) שם פרטי, שם האב ושם משפחה;

(2) מספר זיהוי וסוג התעודה שממנה נרשם המספר, אם הדבר ידוע;

(3) המען הקבוע.

**פרק ב':פתיחת ההליך**

2. (א) בקשה תוגש בכתב לבית הדין שבאזור שיפוטו מצוי מקום המגורים של המוגן, ערוכה לפי טופס 1 שבתוספת, ויצורף לה תצהיר מטעם המבקש או מאת יודע הפרטים הקשורים לבקשה, ערוך לפי טופס 2 שבתוספת.

הגשת בקשה

(ב) בית הדין רשאי, בנסיבות מיוחדות לפי שיקול דעתו, לדון בבקשה שהוגשה אף שלא באזור השיפוט שבו מצוי מקום המגורים של המוגן.

(ג) בקשה למתן צו במעמד צד אחד תוגש כשהיא ערוכה לפי טופס 3 שבתוספת, בצירוף תצהיר כאמור בתקנת משנה (א).

(ד) ניתן צו הגנה בבית הדין שמקום המגורים של המוגן אינו נמצא באזור שיפוטו, יורה בית הדין על העברת העניין לבית הדין שבאזור שיפוטו נמצא מקום המגורים של המוגן, אלא אם כן ראה שלא להורות כן מטעמים שיירשמו; הורה בית הדין על העברת העניין – כל בקשה שלפי תקנות אלה יש להגיש לבית הדין שנתן את צו ההגנה, תוגש לבית הדין שהועבר אליו העניין.

3. הוגשה הבקשה בידי בן משפחה, יצורף כתב ערובה חתום בידו, ערוך לפי טופס 4 שבתוספת, לשם פיצוי המשיב על כל נזק שייגרם לו מהוצאת צו ההגנה, כפי שיראה בית הדין לנכון, אם יקבע בית הדין כי הבקשה קנטרנית.

ערובה

4. במעמד הגשת הבקשה ייקבע המועד לדיון בה, מוקדם ככל האפשר ולא יאוחר משבעה ימים מיום הגשת הבקשה, ואם ניתן צו הגנה במעמד צד אחד כאמור בסעיף 4(א) לחוק – לא יאוחר משבעה ימים מיום מתן הצו.

מועד לדיון

5. (א) הוגשה בקשה והוחלט על מועד לדיון כאמור בתקנה 4, תומצא למשיב הודעה ערוכה לפי טופס 5 שבתוספת ובה יפורט המועד הקבוע לדיון, וכן יוזמן המשיב להגיש תצהיר נגדי עד למועד הדיון.

הודעה למשיב

(ב) ניתן צו במעמד צד אחד לפי סעיף 4(א) לחוק, יומצא למשיב העתק הצו יחד עם הבקשה ונספחיה, בצירוף הודעה כאמור בתקנת משנה (א).

**פרק ג':מהלך הדיון ומתן הצו**

6. (א) בתאריך שנקבע לדיון במעמד שני הצדדים, יתייצבו המצהירים כדי לאפשר את חקירתם על תצהיריהם.

התייצבות

(ב) לא התייצב המבקש לאחר שנמסרה לו הודעה על מועד הדיון, רשאי בית הדין למחוק את הבקשה או לדחותה, ולחייב את המבקש בהוצאות כפי שיראה לנכון, אלא אם כן נמנע מן המבקש להופיע מסיבות שאינן תלויות בו.

(ג) לא התייצב איש מבעלי הדין, רשאי בית הדין לדחות את הדיון למועד אחר או למחוק את הבקשה או לדחותה, ולפסוק הוצאות לטובת המדינה כאמור בסעיף 11 לחוק.

(ד) לא התייצב המשיב, רשאי בית הדין לתת צו הגנה, להאריך את תוקפו של הצו, לבטלו או להכניס בו שינויים, לפי סעיף 4 לחוק.

7. (א) צו הגנה יהיה ערוך לפי טופס 6 שבתוספת.

צו הגנה

(ב) הודעה לפי סעיף 2ו לחוק, תימסר ערוכה לפי טופס 7 שבתוספת.

8. (א) נתן בית הדין צו הגנה לתקופה קצרה מהתקופה המרבית הכוללת הקבועה בסעיף 5 לחוק, רשאי המבקש להגיש לבית הדין שנתן את הצו, בקשה להארכת תוקפו (להלן בתקנה זו – בקשת הארכה) ערוכה לפי טופס 8 שבתוספת, ויצורף לה תצהיר מטעם המבקש או מאת יודע הפרטים הקשורים לבקשת ההארכה, ערוך לפי טופס 2 שבתוספת.

בקשה להארכת צו והדיון בה

(ב) הוגשה בקשת ההארכה עד שבעה ימים לפני מועד פקיעת צו ההגנה, ידון בית הדין בבקשת ההארכה ויחליט בה לפני מועד פקיעתו של הצו.

(ג) הודעה על דיון בבקשת ההארכה תישלח למשיב לפי טופס 5 שבתוספת.

(ד) תקנה 6 תחול, בשינויים המחויבים, לעניין התייצבות בעלי הדין לדיון בבקשת ההארכה.

**פרק ד':בקשות בקשר להחזקה או נשיאה של נשק**

9. בפרק זה –

הגדרות

"בית הדין" – בית הדין שדן בבקשה למתן צו הגנה או שנתן את צו ההגנה, לפי העניין;

"מבקש" – המחויב בצו הגנה, למעט לעניין תקנה 10(ג) ותקנה 11(ב);

"משיב" – מי שלטובתו ניתן צו הגנה.

10. (א) מחויב בצו הגנה, המבקש להתיר לו המשך החזקה או נשיאה של נשק לפי סעיף 2ג(א) לחוק, יגיש לבית הדין בקשה בטופס 9 שבתוספת.

בקשה להיתר נשיאת נשק

(ב) טען המבקש כי התקיימו בעניינו הוראות סעיף 2ג(א)(2)(ב) או (3) לחוק, יצרף לבקשתו גם בקשה מנומקת בכתב מאת הממונה עליו, כמשמעותו באותן פסקאות, לפי העניין (להלן בתקנה זו – הממונה); בקשת הממונה תוגש כשהיא ערוכה לפי טופס 10 שבתוספת.

(ג) בקשת מפקד יחידה כאמור בסעיף 2ג(ב) לחוק, תוגש לבית הדין ערוכה לפי טופס 11 שבתוספת.

11. (א) בקשת המחויב בצו הגנה לביטול איסור נשיאה או החזקה של נשק, לפי סעיף 5(ב) לחוק, תוגש לבית הדין ערוכה לפי טופס 12 שבתוספת.

בקשה לביטול איסור נשיאת נשק

(ב) בקשה לביטול איסור נשיאה או החזקה של נשק לפי סעיף 5(ב) לחוק, שמגיש מפקד יחידה כמשמעותו באותו סעיף, תוגש לבית הדין ערוכה לפי טופס 13 שבתוספת.

12. (א) בקשת המחויב בצו לביטול תנאים והסדרים שבהם הותרו נשיאה או החזקה של נשק לפי סעיף 5(ג) לחוק, תוגש לבית הדין לפי טופס 14 שבתוספת.

בקשה לביטול תנאים והסדרים לנשיאת נשק

(ב) בקשה כאמור, שמגיש מפקד יחידה כמשמעותו באותו סעיף, תוגש לבית הדין לפי טופס 15 שבתוספת.

13. (א) הודעה על דיון בבקשה לפי פרק זה תהיה ערוכה לפי טופס 16 שבתוספת, ותומצא למבקש ולמשיב, וכן –

הודעה על דיון

(1) בבקשה לפי סעיף 2ג(א)(2) או (3) לחוק – גם לממונה על המבקש, לפי העניין, כמשמעותו בסעיף האמור;

(2) בבקשה לפי סעיפים 2ג(ב) ו-5(ב) או (ג) לחוק, שמגיש מפקד היחידה, כמשמעותו באותם סעיפים – גם למפקד היחידה.

(ב) המשיב בבקשות לפי פרק זה וכן מי שהומצאה לו הודעה על הדיון בהן לפי תקנת משנה (א), יוזמנו להגיש תצהיר נגדי עד למועד הדיון.

14. (א) תקנה 6(א) עד (ג) תחול, בשינויים המחויבים, גם על התייצבות בעלי הדין והמצהירים לדיון לפי פרק זה.

התייצבות לדיון

(ב) זומן המשיב לדיון כדין ולא הופיע, רשאי בית הדין לדחות את הדיון למועד אחר או לדון בבקשה; לצורך החלטתו ישקול בית הדין את דחיפות הבקשה והחשיבות שבנוכחות המשיב בנסיבות העניין.

**פרק ה':הפרת צו הגנה**

15. (א) בקשה בשל הפרת צו הגנה (בפרק זה – בקשה בשל הפרה) תוגש כשהיא ערוכה לפי טופס 17 שבתוספת; ויצורף לה תצהיר לפי טופס 18 שבתוספת, והודעה על הדיון בבקשה תומצא למשיב לפי טופס 19 שבתוספת; הבקשה תוגש לבית הדין שנתן את הצו, אלא אם כן הועבר התיק לבית דין אחר, לפי תקנה 2(ד).

הפרת צו הגנה

(ב) תקנה 6 תחול, בשינויים המחויבים, לעניין התייצבות בעלי הדין לדיון בבקשה בשל הפרה.

16. (א) בקשה בשל הפרה כאמור בתקנה 15(א) תוגש בתוך שבעה ימים מיום הפרת צו ההגנה.

מועד להגשת בקשה בשל הפרת צו

(ב) הוגשה תלונה למשטרה בשל הפרת צו הגנה הכולל איסור לפי סעיף 2(א)(1) לחוק, תוגש בקשה בשל הפרה בתוך ארבעים ושמונה שעות מזמן הגשת התלונה, אלא אם כן נמנע מהמבקש להגישה בשל סיבות שאינן תלויות בו; במניין השעות לא יבואו בחשבון שבתות וחגים.

**פרק ו':הוראות שונות**

17. בקשות לפי תקנות אלה, לרבות תצהיר ונספחים אחרים, יוגשו בשלושה עותקים.

הגשת בקשות

18. כתבי בי-דין והודעות לעניין הליכים לפי החוק, יומצאו בהתאם לסעיף 9 לחוק, בדרך שתבטיח את מסירתם לפי דחיפות ההליך, בהתאם לכתובת למסירת כתבי בי-דין כמפורט בתצהיר המבקש.

מסירת כתבי בי-דין

19. בכל עניין של סדר דין הנוגע לצו הגנה שאין עליו הוראה בתקנות אלה, יחולו סדרי דין הנהוגים בבית הדין לפי תקנות סדרי הדין בפני בתי הדין הדתיים הדרוזיים–1964, בשינויים המחויבים לפי העניין.

החלת סדרי הדין של בתי הדין הדתיים הדרוזיים

20. תחילתן של תקנות אלה 60 ימים מיום פרסומן.

תחילה

**תוספת ראשונה**

(לפי תקנות 2, 5, 6, 7, 8, 10, 11, 12, 13 ו-15)

טופס 1
(תקנה 2(א))
[בקשה לצו הגנה](https://www.nevo.co.il/lawattachments/616fc1395892a7587451bd9a/1a5a50b2-ec73-4d3f-a1c9-b8c0ac701932.doc)

טופס 2
(תקנות 2(א) ו-8(א))
[תצהיר לבקשה לצו הגנה](https://www.nevo.co.il/lawattachments/616fc1395892a7587451bd9a/b210f3bc-940c-4a7b-9d9b-202e63569154.doc)

טופס 3
(תקנה 2(ג))
[בקשה לצו הגנה במעמד צד אחד](https://www.nevo.co.il/lawattachments/616fc1395892a7587451bd9a/23a98ac4-cb60-42e0-b4cc-b37db40be060.doc)

טופס 4
(תקנה 3)
[כתב ערובה](https://www.nevo.co.il/lawattachments/616fc1395892a7587451bd9a/ef7afb73-e14d-454a-84d4-d825434aa149.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/616fc1395892a7587451bd9a/clause/617001f65892a7587451c4b2)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/616fc1395892a7587451bd9a/clause/61700fd35892a7587451c59d)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/616fc1395892a7587451bd9a/clause/6170125a5892a7587451c614)

טופס 8
(תקנה 8(א))
[בקשה להארכת תוקפו של צו הגנה](https://www.nevo.co.il/lawattachments/616fc1395892a7587451bd9a/62f67d0b-5380-43fa-aaa8-dfa715d0bbc3.doc)

טופס 9
(תקנה 10(א))
[בקשה להתיר המשך החזקה או נשיאת נשק למחויב בצו הגנה](https://www.nevo.co.il/lawattachments/616fc1395892a7587451bd9a/40250c60-82e3-4637-8b1a-0d203687789d.doc)

טופס 10
(תקנה 10(ב))
[בקשת ממונה להתיר החזקה או נשיאה של נשק על ידי מחויב בצו הגנה](https://www.nevo.co.il/lawattachments/616fc1395892a7587451bd9a/5ad6c9f7-9247-48e2-ac53-cdb5ce34bf6e.doc)

טופס 11
(תקנה 10(ג))
[בקשת מפקד יחידה בצבא הגנה לישראל להתיר למחויב בצו להחזיק או לשאת נשק](https://www.nevo.co.il/lawattachments/616fc1395892a7587451bd9a/85367202-7595-44b7-aabd-2a1fcb3b2c7f.doc)

טופס 12
(תקנה 11(א))
[בקשת מחויב בצו לביטול איסור החזקה או נשיאה של נשק](https://www.nevo.co.il/lawattachments/616fc1395892a7587451bd9a/f18adfe9-276f-4c39-91dc-e57d2ccd6414.doc)

טופס 13
(תקנה 11(ב))
[בקשת מפקד יחידה בצבא ההגנה לישראל לביטול איסור החזקה או נשיאה של נשק](https://www.nevo.co.il/lawattachments/616fc1395892a7587451bd9a/53e8dfab-6626-40d2-8214-3e52ef7e2b86.doc)

טופס 14
(תקנה 12(א))
[בקשת מחויב בצו לביטול תנאים / הסדרים להחזקה או נשיאת נשק לפי סעיף 5(ג) לחוק למניעת אלימות במשפחה, התשנ"א-1991](https://www.nevo.co.il/lawattachments/616fc1395892a7587451bd9a/7b760932-7669-44e2-b6d7-50adab1975ae.doc)

טופס 15
(תקנה 12(ב))
[בקשת מפקד יחידה לביטול תנאים / הסדרים להחזקה או נשיאת נשק לפי סעיף 5(ג) לחוק למניעת אלימות במשפחה, התשנ"א-1991](https://www.nevo.co.il/lawattachments/616fc1395892a7587451bd9a/3282606f-c8e0-48c2-bb16-7fe3c194cb65.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/616fc1395892a7587451bd9a/clause/61703e8de35081ff549970a5)

טופס 17
(תקנה 15(א))
[בקשה בשל הפרת צו הגנה](https://www.nevo.co.il/lawattachments/616fc1395892a7587451bd9a/5fc190c0-45ea-4d5e-b796-9b9472f8fbad.doc)

טופס 18
(תקנה 15(א))
[תצהיר](https://www.nevo.co.il/lawattachments/616fc1395892a7587451bd9a/bab3dbf4-3b39-4d26-ac54-4bbb902defc4.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/616fc1395892a7587451bd9a/clause/617044708f7628421c83c507)

|  |  |  |  |  |  |
| --- | --- | --- | --- | --- | --- |
|  | גדעון סער  שר המשפטים |  |  |  |  |
|  |  |  |  |  |  |