תקנות לפיקוח על ייצוא של בעלי חיים ושל תוצרת מן החי (דגים, יענים, דבש וחלב ומוצריהם ומוצרי ביצים), תשנ"ח-1998

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | תנאים לייצוא | סעיף 2 |
| [Go](#h3) | בקשה לאישור מפעל | סעיף 3 |
| [Go](#h4) | אישור מפעל | סעיף 4 |
| [Go](#h5) | דיווח של רופא וטרינר | סעיף 5 |
| [Go](#h6) | ביטול והתליית אישור | סעיף 6 |
| [Go](#h7) | בדיקת תוצרת מן החי | סעיף 7 |
| [Go](#h8) | החלטת מבקר | סעיף 8 |
| [Go](#h9) | הוראות בדבר תוצרת שנפסלה | סעיף 9 |
| [Go](#h10) | תחילה | סעיף 10 |
| [Go](#h11) | תוספת |

תקנות לפיקוח על ייצוא של בעלי חיים ושל תוצרת מן החי (דגים, יענים, דבש וחלב ומוצריהם ומוצרי ביצים), תשנ"ח-1998

בתוקף סמכותי לפי סעיפים 4, 12, 14 ו-15 לחוק לפיקוח על יצוא של בעלי חיים ושל תוצרת מן החי, התשי"ז-1957 (להלן – החוק), וסעיף 22(א) לפקודת מחלות בעלי חיים [נוסח חדש], התשמ"ה-1985 (להלן – הפקודה), בהתייעצות עם ועדות מייעצות לפי סעיף 17 לחוק, באישור ועדת הכלכלה של הכנסת לפי סעיף 48(א) לחוק-יסוד: הממשלה וסעיף 2(ב) לחוק העונשין, התשל"ז-1977, אני מתקין תקנות אלה:

1. בתקנות אלה –

הגדרות

"בעל מפעל" – לרבות מנהל המפעל, מחזיקו או מפעילו, שותף בו;

"דרישות .E.U" – (נמחקה)

"המבקר" – כמשמעותו בסעיף 3 לחוק;

"המנהל" – מנהל השירותים הווטרינריים;

"מפעל" – מקום המשמש לייצור תוצרת מן החי;

"מפעל מאושר" – מפעל שאושר לפי תקנה 4;

"משלוח" – כמות התוצרת שנשלחת לפי תעודה אחת;

"רופא וטרינר" – רופא וטרינר עובד המדינה או עובד רשות מקומית או רופא וטרינר של גוף אחר הממלא תפקידים ציבוריים על פי דין;

"תוצרת מן החי" – דגים, יענים, דבש וחלב ומוצריהם ומוצרי ביצים.

2. לא ייצא אדם תוצרת מן החי אלא אם כן יוצרה במפעל מאושר וקוימו בה, באיסופה, במיונה, בהובלתה, בעיבודה, בפיסטורה, בחיטויה, בשימורה, באריזתה, בסימונה, בהחסנתה, בטיפול בה, במפעל שבו יוצרה, בעוסקים בייצורה ובכלי הרכב שבו הובלה הוראות החוק, הפקודה ותקנות אלה.

תנאים לייצוא

3. בקשה לאישור מפעל תוגש למנהל, חתומה בידי בעל מפעל, ואם הוא תאגיד – בצירוף אישור רואה חשבון לענין בעלי זכות החתימה, לפי טופס 1 בתוספת.

בקשה לאישור מפעל

4. (א) המנהל יאשר מפעל כמפעל מאושר אם נתקיימו כל אלה:

אישור מפעל

(1) למפעל יש רשיון עסק תקף לפי חוק רישוי עסקים, התשכ"ח-1968, ורשיון יצרן לפי צו הפיקוח על מצרכים ושירותים (הסחר במזון ייצורו והחסנתו), התשכ"א-1960;

(2) נתקיימו במפעל דרישות הרשויות המוסמכות במדינת היעד;

(3) מינוי רופא וטרינר במפעל לפי תקנת משנה (ב) – בר ביצוע.

(ב) אישר המנהל מפעל, ימנה לו רופא וטרינר ויתן אישור למפעל לפי טופס 2 שבתוספת.

(ג) תוקף האישור יהיה לשנה מיום נתינתו.

5. רופא וטרינר ידווח למנהל, עד היום העשירי בכל חודש, על מספר המשלוחים שאישר לבדיקת המבקר בחודש החולף, על סוג התוצרת מן החי שבדק תוך פירוט תאריך ייצורה ויעדיה, מספר הבדיקות שערך וסוגיהן, ועל כמות הפסילות שפסל; הדיווח יינתן לפי טופס 3 שבתוספת.

דיווח של רופא וטרינר

6. ראה המנהל כי במפעל מאושר חדלו להתקיים התנאים ששימשו בסיס לאישורו רשאי המנהל להתלות את אישורו או לבטלו, אולם לא יעשה כן אלא לאחר שנתן הזדמנות, לבעל המפעל, לטעון טענותיו בכתב.

ביטול והתליית אישור

7. תוצרת מן החי תוגש לבדיקת מבקר בצירוף תעודה חתומה ביד הרופא הווטרינר שמינה המנהל למפעל המאושר, בנוסח לפי דרישת המנהל, שלפיו אישר הרופא הווטרינר כי התוצרת ראויה לייצוא ליעד המסוים וכי נתקיימו בה הוראות תקנה 2.

בדיקת תוצרת מן החי

8. (א) אישר מבקר ייצוא תוצרת מן החי יצרף לתוצרת אישור בנוסח שנדרש על ידי מדינת היעד או לפי דרישת המנהל; באישור ייקבעו התנאים לייצוא לשם שמירה על איכות התוצרת; עותק האישור יימסר לבעל המפעל.

החלטת מבקר

(ב) סירב מבקר לאשר תוצרת מן החי לייצוא או שביטל, בתוקף הסמכות הקבועה בסעיף 5 לחוק, אישור שנתן, יודיע על כך לבעל המפעל, בכתב, תוך עשרים וארבע שעות מעת הגשת התוצרת לאישורו ויפרט בהודעה את הסיבות לסירוב או לביטול.

(ג) סירב מבקר, בתוקף סמכותו לפי סעיף 7 לחוק, לבדוק תוצרת מן החי, יודיע על כך בכתב לבעל המפעל, לבעל התוצרת מן החי ולמנהל, תוך שבעה ימים ממועד הסירוב, בצירוף נימוקיו.

(ד) המבקר יודיע, לבעל מפעל או לבעל תוצרת מן החי, לפי הענין, בכתב, על זכותם לערור על תנאי אישור או על החלטותיו לפי תקנות משנה (א) עד (ג), לפני ועדת ערר לפי סעיף 9 לחוק.

9. החליטה ועדת ערר לדחות את הערר, תחליט מה ייעשה בתוצרת מן החי שנפסלה לייצוא.

הוראות בדבר תוצרת שנפסלה

10. תחילתן של תקנות אלה ביום ז' בסיון התשנ"ח (1 ביוני 1998).

תחילה

**תוספת**

טופס 1
(תקנה 3)
 [בקשה לאישור מפעל](https://www.nevo.co.il/lawattachments/643d0f35fffa0818c0e0b0b7/9192b95c-731b-4e5d-bc53-bc72c21b0e77.doc)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/643d0f35fffa0818c0e0b0b7/clause/643fb3d7d2658516cc9c0a87)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/643d0f35fffa0818c0e0b0b7/clause/643fb66ad2658516cc9c0aad)

|  |  |  |  |  |  |
| --- | --- | --- | --- | --- | --- |
|  | רפאל איתן  שר החקלאות ופיתוח הכפר |  |  |  |  |
|  |  |  |  |  |  |