תקנות לקידום הבנייה במתחמים מועדפים לדיור (הוראת שעה) (הוראות לעניין משלוח הודעה), תשע"ו-2016

תוכן ענינים

|  |  |  |
| --- | --- | --- |
| [Go](#h1) | מתן הודעה | סעיף 1 |
| [Go](#h2) | תחליף המצאה של הודעה | סעיף 2 |

תקנות לקידום הבנייה במתחמים מועדפים לדיור (הוראת שעה) (הוראות לעניין משלוח הודעה), תשע"ו-2016

בתוקף סמכותי לפי סעיף 29ב(ג) לחוק לקידום הבנייה במתחמים מועדפים לדיור (הוראת שעה), התשע"ד-2014 (להלן – החוק), אני מתקין תקנות אלה:

1. הודעה לבעל זכות או טובת הנאה לגבי קרקע להשבה בדבר הגשת תכנית מועדפת לדיור או תכנית רחבת היקף לדיור, או בדבר קיומה של תכנית רחבת היקף לדיור בתוקף, תישלח בדואר רשום הממוען אל בעל הזכות או טובת ההנאה כאמור לפי מען מגוריו הרשום בלשכת רישום האוכלוסין במשרד הפנים, עם אישור מסירה.

מתן הודעה

2. אם לא ניתן לקיים מסירה כאמור בתקנה 1 או אם יש קושי באיתור בעל הזכויות או טובת ההנאה, יראו את ההודעה כאילו נמסרה כדין אם הודבקה במען המגורים האמור בתקנה 1 או במקום בולט לעין בקרקע להשבה או אם פורסמה בשני עיתונים יומיים, ובמקרה שהקרקע להשבה נמצאת במרחב תכנון מקומי כמשמעותו בסעיף 13(א) לחוק התכנון והבנייה, התשכ"ה-1965, שבו האוכלוסייה הדוברת ערבית מהווה עשרה אחוזים לפחות מכלל האוכלוסייה במרחב התכנון המקומי, פרסום אחד יהיה בעיתון המתפרסם בשפה הערבית.

תחליף המצאה של הודעה

|  |  |  |  |  |  |
| --- | --- | --- | --- | --- | --- |
|  | משה כחלון  שר האוצר |  |  |  |  |
|  |  |  |  |  |  |