תקנות נכי המלחמה בנאצים (נכים המקבלים תשלומים ממדינת חוץ), תשי"ז-1957

תוכן ענינים

|  |  |  |
| --- | --- | --- |
| [Go](#h1) | הודעה לרשות המוסמכת | סעיף 1 |
| [Go](#h2) | מסירת דין וחשבון לרשות המוסמכת | סעיף 2 |
| [Go](#h3) | חישוב ההפחתה | סעיף 3 |
| [Go](#h4) | השם | סעיף 4 |

תקנות נכי המלחמה בנאצים (נכים המקבלים תשלומים ממדינת חוץ), תשי"ז-1957

בתוקף סמכותי לפי סעיפים 17 ו-27 לחוק נכי המלחמה בנאצים, תשי"ד-1954, אני מתקין תקנות אלה:

1. (א) נכה שאושרה זכותו לתשלומים כאמור בסעיף 17(א) לחוק (להלן – הענקת חוץ), יודיע על כך לרשות המוסמכת תוך חמישה עשר יום מיום פרסום תקנות אלה ברשומות (להלן – יום הפרסום), או מיום שאושרה זכותו האמורה, הכל לפי המועד המאוחר יותר.

הודעה לרשות המוסמכת

(ב) משתלמת הענקת חוץ לנכה או לזכותו, ימסור הנכה הודעה על כך לרשות המוסמכת – נוסף להודעה האמורה בתקנת משנה (א) – תוך חמישה עשר יום מיום הפרסום או מיום שהוחל בו לשלם לו הענקת חוץ, הכל לפי המועד המאוחר יותר.

2. (א) נכה המקבל הענקת חוץ ימסור לרשות המוסמכת – עם מסירת ההודעה האמורה בתקנה 1(ב) ולאחר מכן בכל ראשון לחדשי ינואר, אפריל, יולי, ואוקטובר – דין וחשבון על הסכומים שהוא קיבל כהענקת חוץ בשלושת החדשים שקדמו ליום מסירת הדין וחשבון.

מסירת דין וחשבון לרשות המוסמכת

(ב) הדין וחשבון האמור בתקנת משנה (א) ייערך בטופס שקבעה הרשות המוסמכת ויצורפו אליו ראיות כפי שתדרוש הרשות המוסמכת.

3. נכה המקבל הענקת חוץ יופחת לו מן התגמולים או מדמי הנכות, שהוא זכאי להם לאותה תקופה שבעדה משתלמת לו הענקת חוץ, הסכום שקיבל במטבע ישראלי בשל אותה הענקת חוץ או הסכום במטבע ישראלי שהיה משתלם עבור הענקת החוץ האמורה במטבע ישראלי.

חישוב ההפחתה

4. לתקנות אלה ייקרא "תקנות נכי המלחמה בנאצים (נכים המקבלים תשלומים ממדינת חוץ), תשי"ז-1957".

השם

|  |  |  |  |  |  |
| --- | --- | --- | --- | --- | --- |
|  | לוי אשכול  שר האוצר |  |  |  |  |
|  |  |  |  |  |  |