תקנות פיצויים לנפגעי תאונות דרכים (כללים ותנאים למתן גמול או החזר הוצאות לחברי המינהלה), תשע"ט-2019

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | גמול לחבר המינהלה | סעיף 2 |
| [Go](#h3) | החזר הוצאות ישיבה | סעיף 3 |
| [Go](#h4) | מועדים לעניין החזר הוצאות | סעיף 4 |

תקנות פיצויים לנפגעי תאונות דרכים (כללים ותנאים למתן גמול או החזר הוצאות לחברי המינהלה), תשע"ט-2019

בתוקף סמכותי לפי סעיף סעיף 13א לחוק פיצויים לנפגעי תאונות דרכים, התשל"ה-1975 (להלן – החוק), ולאחר קבלת הסכמת שרת המשפטים, אני מתקין תקנות אלה:

1. בתקנות אלה –

הגדרות

"הקרן" – קרן לפיצוי נפגעי תאונות דרכים שהוקמה לפי סעיף 10 לחוק;

"חבר המינהלה" – מי שמונה להיות חבר מינהלה בקרן, לפי סעיף 13(א) לחוק;

"חוזר הממונה על השכר" – חוזר בדבר תשלום גמול והחזר הוצאות ליושב ראש וחברי מועצה בתאגידים הסטטוטוריים מיום ט"ז באלול התשע"א (15 בספטמבר 2011), כפי שיעודכן מזמן לזמן, שמתפרסם באתר האינטרנט של אגף השכר והסכמי עבודה משרד האוצר תחת הלשונית "חוזרים – כללי העסקה", בכתובת .<http://mof.gov.il/Sachar/Instructions/Documents/StatutarimCorporation_Ruls_Payment.pdf>

2. (א) חבר מינהלה שהתקיים בו האמור בסעיף 13א(א) לחוק זכאי לקבל מהקרן גמול בעד השתתפותו בישיבת המינהלה כמפורט בסעיף האמור.

גמול לחבר המינהלה

(ב) חבר המינהלה כאמור בתקנת משנה (א) זכאי לגמול בעד ישיבת המינהלה כקבוע בחוזר הממונה על השכר, לרבות לעניין סוג ישיבת המינהלה ומספר ישיבות המינהלה המרבי, ובהתאם לרמת סיווג הקרן על ידי הוועדה הציבורית לסיווג תאגידים סטטוטוריים שהוקמה מכוח החלטת ועדת שרים לענייני כלכלה מס' כל/218 מיום י"ב באדר ב' התשנ"ה (14 במרס 1995).

(ג) הגמול ישולם לחבר המינהלה כאמור בתקנת משנה (ב) אם אישר יושב ראש המינהלה כי השתתף בישיבה כולה או רובה, לא יאוחר מתום החודש שלאחר החודש שבו התקיימה ישיבת המינהלה.

3. (א) גמול לפי תקנה 2 כולל כיסוי של כל הוצאה שהוציא חבר המינהלה בקשר להשתתפותו בישיבה וכולל מס ערך מוסף כמשמעותו בחוק מס ערך מוסף, התשל"ו-1975.

החזר הוצאות ישיבה

(ב) חבר המינהלה שאינו זכאי לגמול לפי תקנה 2 זכאי לקבל מאת הקרן החזר הוצאות שהוציא לצורך השתתפות בישיבות המינהלה, לפי הוראות חוזר הממונה על השכר, ובלבד שאינו זכאי לקבל, ממקור אחר, החזר הוצאות.

(ג) תעריף תשלום בעד קילומטר נסיעה שנסע חבר המינהלה לישיבה שבה השתתף יהיה בהתאם לתעריף שבחוזר החשב הכללי של משרד האוצר בדבר החזר הוצאות נסיעה בתפקיד לנותני שירותים חיצוניים – תעריפים, מיום כ"ט בתמוז התשס"ח (1 באוגוסט 2008), שמתפרסם באתר החשב הכללי תחת הלשונית "הוראות תכ"ם – ניהול תקציבי שכר, גמלאות וכוח אדם – החזר הוצאות נסיעה בתפקיד ברכב פרטי" כפי שיעודכנו מזמן לזמן.

4. (א) חבר מינהלה הזכאי להחזר הוצאות כאמור בתקנה 3 יגיש דרישה לתשלום החזר הוצאות בסוף החודש שבו נשא בהוצאה.

מועדים לעניין החזר הוצאות

(ב) בכפוף לאמור בתקנה (א) החזר הוצאות לפי תקנה 3 ישולם לא יאוחר מתום החודש שלאחר החודש שבו נשא בהוצאה.

|  |  |  |  |  |  |
| --- | --- | --- | --- | --- | --- |
|  | משה כחלון  שר האוצר |  |  |  |  |
|  |  |  |  |  |  |