תקנות פיקוח על בתי ספר (סדרי הדין בועדת ערר), תשל"ב-1972

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | הכנת תיק | סעיף 2 |
| [Go](#h3) | עיון בתיק | סעיף 3 |
| [Go](#h4) | הגשת הערר | סעיף 4 |
| [Go](#h5) | העתקים לכל חברי הועדה | סעיף 5 |
| [Go](#h6) | משלוח התיק ותשובת המנכ"ל | סעיף 6 |
| [Go](#h7) | כינוס הועדה | סעיף 7 |
| [Go](#h8) | מחיקת הערר | סעיף 8 |
| [Go](#h9) | החלטה על יסוד חומר בכתב | סעיף 9 |
| [Go](#h10) | הדיונים | סעיף 10 |
| [Go](#h11) | פרוטוקול | סעיף 11 |
| [Go](#h12) | זכות היו"ר להפסיק דיונים | סעיף 12 |
| [Go](#h13) | איסוף נתונים נוספים | סעיף 13 |
| [Go](#h14) | אי כבילות לדיני הראיות | סעיף 14 |
| [Go](#h15) | נימוקים נוספים | סעיף 15 |
| [Go](#h16) | שינוי בהרכב | סעיף 16 |
| [Go](#h17) | החלטה | סעיף 17 |
| [Go](#h18) |  | סעיף 18 |
| [Go](#h19) | הוראת שעה | סעיף 19 |
| [Go](#h20) | השם | סעיף 20 |
| [Go](#h21) | תוספת |

תקנות פיקוח על בתי ספר (סדרי הדין בועדת ערר), תשל"ב-1972

בתוקף סמכותי לפי סעיף 14(ג) לחוק פיקוח על בתי-ספר, תשכ"ט-1969, אני מתקין תקנות אלה:

1. בתקנות אלה –

הגדרות

"הועדה" – ועדת ערר שמונתה לפי סעיף 14(א) לחוק;

"יושב ראש" – יושב ראש הועדה;

"המרכז" – מי שהשר מינהו לכהן כמרכז הועדה;

"ערר" – כמשמעותו בסעיף 13 לחוק;

"תצהיר" – כמשמעותו בתקנה 1 לתקנות סדר הדין האזרחי, תשכ"ג-1963, לרבות חוות דעת של מומחה ותעודת עובד ציבור.

2. סירב המנהל הכללי ליתן לאדם רשיון לפתוח, לקיים או להעביר בית ספר לאחר, או ביטל המנהל הכללי רשיון כאמור, יכין, עם ההודעה על הסירוב או על הביטול, תיק מיוחד (להלן – התיק) שבו יתוייקו כל אלה:

הכנת תיק

(1) הבקשה למתן הרשיון;

(2) המצורפות לבקשה כמפורט בתקנות פיקוח על בתי-ספר (בקשה לרשיון), תש"ל-1970, או המסמכים וההתחייבות כאמור בתקנות פיקוח על בתי ספר (בקשה להעברת רשיון), תש"ל-1970;

(3) ממצאים לגבי האמור בפסקה (2);

(4) פרטים אחרים הקשורים בהחלטת המנהל הכללי לסרב לבקשה אם הסירוב נובע מסיבה שאינה מפורטת בסעיף 9(א) לחוק.

3. אדם שהמנהל הכללי סירב ליתן לו רשיון או סירב לבקשתו להעביר את רשיונו לאחר, או שביטל את רשיונו, יהא רשאי לעיין בתיק תוך עשרים ואחד יום מיום שנמסר לו הסירוב.

עיון בתיק

4. (א) אדם רשאי להגיש ערר לועדה על סירוב המנהל הכללי ליתן לו רשיון או להרשות העברת הרשיון לאחר או על ביטול רשיונו בידי המנהל הכללי, למרכז ועדת הערר במשרד החינוך והתרבות, רחוב שבטי ישראל 34, ירושלים.

הגשת הערר

(ב) הערר יוגש בכתב בחמישה עתקים ויימסר ביד נגד אישור קבלתו.

(ג) נוסח הערר יהיה כמפורט בתוספת.

(ד) כתב הערר ילווה בתצהיר של העורר על אמיתות פרטי הערר.

(ה) כל ראיה וכל מסמך שברצון העורר להביא בפני הועדה יצויינו בתצהיר.

5. המרכז ישלח עותק של הערר אל היושב ראש ואל כל חבר של הועדה.

העתקים לכל חברי הועדה

6. אחרי תום המועד האמור בתקנה 3, ישלח המנהל הכללי ליושב ראש את התיק יחד עם תשובתו המאומתת בתצהיר בארבעה עותקים; המרכז ישלח עותק אחד מתשובת המנהל הכללי אל המערער.

משלוח התיק ותשובת המנכ"ל

7. היושב ראש יקבע את המקום והמועד לישיבת הועדה ויזמין את המערער ואת המנהל הכללי או בא כוחו לישיבה כאמור תוך ציון מקום הישיבה.

כינוס הועדה

8. (א) הועדה רשאית למחוק את הערר בכל אחד מהמקרים הבאים:

מחיקת הערר

(1) הערר לא הוגש בהתאם לתקנה 4;

(2) העורר לא הופיע בפני הועדה בימים שנקבעו לכך, אלא אם היו נסיבות שלא היו לו שליטה עליהן והוא הודיע עליהן לועדה תוך עשרה ימים מיום הישיבה.

(ב) עורר שנמחק עררו רשאי להגישו פעם אחת נוספת בלבד תוך שבעה ימים לאחר שהודיעו לו על המחיקה; ערר שנמחק פעם שניה מאותה סיבה – לא יישמע שנית.

9. לא ביקשו העורר והמנהל הכללי או בא כוחו להשמיע טענותיהם בפני הועדה, רשאית הועדה לתת את החלטתה על יסוד החומר בכתב שהובא בפניה.

החלטה על יסוד חומר בכתב

10. (א) העורר יטען ראשון.

הדיונים

(ב) חברי הועדה והמנהל הכללי או בא-כוחו רשאים לחקור את העורר או את העדים שחתמו על תצהירים בכל דבר הנוגע לראיה או למסמכים שהוגשו או לבית הספר שלגביו הוגש הערר.

(ג) לאחר סיום דברי העורר ושמיעת עדיו, אם היו כאלה, תשמע הועדה את המנהל הכללי או בא-כוחו ואת העדים שחתמו על תצהירים ומסמכים, אם אלה צויינו בתשובתו לערר.

(ד) חברי הועדה והעורר רשאים לחקור את המנהל הכללי או בא כוחו ואת העדים שהגישו תצהירים בכל דבר הנוגע לעדים ולמסמכים שהוגשו או לבית הספר שלגביו הוגש הערר.

(ה) היושב ראש רשאי להרשות לעורר ולמנהל הכללי או בא כוחו להביא עדים נוספים או להגיש מסמכים נוספים על אף שאלה לא הוזכרו בכתב הערר או בתשובה, אם ראה צורך בכך לשם הבהרת הענין.

11. (א) פרוטוקול על מהלך הדיון בפני הועדה ינוהל בידי היושב ראש או בידי מי שהוא מינה לכך וייחתם ביד היושב ראש.

פרוטוקול

(ב) המסמכים שקיבלה הועדה, לרבות התיק, יצורפו לפרוטוקול ויהוו חלק בלתי נפרד ממנו.

12. היושב ראש רשאי, בהסכמת שאר חברי הועדה, להפסיק כל מתן עדות בפני הועדה, אם ראה שהמשך השמעת העדות אינו לענין ומהווה הטרדה או גורם לאיבוד זמן.

זכות היו"ר להפסיק דיונים

13. הועדה רשאית לדחות את המשך דיוניה ולאסוף ראיות ומסמכים נוספים בכל מקום שתמצא לנכון, לרבות בדיקה בשטח של בית הספר של העורר.

איסוף נתונים נוספים

14. הועדה לא תהיה קשורה בדיני הראיות ובסדרי הדין הנהוגים בבתי המשפט והיא רשאית לקבל כל ראיה בכל דרך הנראית לה מועילה.

אי כבילות לדיני הראיות

15. לא תיזקק הועדה לכל נימוק שלא הוזכר בערר, אלא אם ראתה ששמיעת הנימוק הנוסף דרושה מטעמים שיירשמו.

נימוקים נוספים

16. נבצר מחבר הועדה להמשיך בשמיעת הערר, רשאית הועדה להמשיך בהרכב אחר מן השלב שאליו הגיע הדיון, ורואים את הדיון שקויים בהרכבו הקודם כאילו היה בהרכב החדש.

שינוי בהרכב

17. החלטת הועדה תתקבל ברוב דעות והיא תהיה מנומקת; המרכז ישלח העתק ממנה חתום בידי היושב ראש ובידי יתר חברי הועדה לעורר ולמנהל הכללי.

החלטה

18. (בוטל)

19. על ערר שהוגש לפני פרסומן של תקנות אלה לא יחולו הוראות תקנות 2, 3 ו-6.

הוראת שעה

20. לתקנות אלה ייקרא "תקנות פיקוח על בתי ספר (סדרי הדין בועדת ערר), תשל"ב-1972".

השם

**תוספת**

(תקנה 4)

[בקשה לערור על סירוב מתן רשיון לפתוח, לקיים או להעביר בית-ספר, או על ביטול רשיון](https://www.nevo.co.il/lawattachments/62e57cd32fa3042bfb7ede4c/4f345c4a-bc63-4fb5-bf8d-a01d8b6078aa.doc)

|  |  |  |  |  |  |
| --- | --- | --- | --- | --- | --- |
|  | יגאל אלון  שר החינוך והתרבות |  |  |  |  |
|  |  |  |  |  |  |