תקנות שמירת הנקיון (היטל לשמירת הנקיון), תשמ"ז-1987

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | קביעת היטל | סעיף 2 |
| [Go](#h3) | אופן תשלום ההיטל וגבייתו | סעיף 3 |
| [Go](#h4) |  | סעיף 4 |

תקנות שמירת הנקיון (היטל לשמירת הנקיון), תשמ"ז-1987

בתוקף סמכותי לפי סעיפים 11 ו-16 לחוק שמירת הנקיון, התשמ"ד-1984 (להלן – החוק), בהסכמת שר האוצר ובאישור ועדת הפנים ואיכות הסביבה של הכנסת, אני מתקין תקנות אלה:

1. בתקנות אלה –

הגדרות

"היטל" – היטל לשמירת הנקיון כאמור בסעיף 11 לחוק;

"הקרן" – הקרן לשמירת הנקיון כאמור בסעיף 10(א) לחוק;

"מכל למשקה" – כמשמעותו בחוק;

"מכירה" – התמורה המשולמת ליצרן של מכלים למשקאות בעד מכירתם, למעט מכירה ליצוא;

"הפרשי הצמדה" – (נמחקה);

"ריבית" – (נמחקה).

2. נקבע בזה היטל על יצרנים ויבואנים של מכלים למשקאות בשיעורים כלהלן:

קביעת היטל

(1) יצרנים – 0.25 אחוז מסך כל המכירות של מכלים למשקאות;

(2) יבואנים – 0.25 אחוז מערך היבוא של מכלים למשקאות, כפי שנקבע לענין דיני המכס.

3. (א) ההיטל ישולם לקרן באמצעות חשב משרד הפנים, באופן שתקבע הנהלת הקרן.

אופן תשלום ההיטל וגבייתו

(ב) תשלום ההיטל יבוצע כמפורט להלן:

(1) יצרן מכלים למשקאות ישלם את סכום ההיטל בשעור המפורט בתקנה 2(1) בכל חודש עד ה-15 בו, בעד החודש שקדם לו;

(2) יבואן מכלים למשקאות ישלם את סכום ההיטל בשיעור המפורט בתקנה 2(2) בעת היבוא ויציג אישור בדבר התשלום בפני פקיד המכס.

(ג) היטל שלא שולם במועדו בידי החייב יתווספו עליו הפרשי הצמדה וריבית, כהגדרתם בחוק פסיקת ריבית והצמדה, התשכ"א-1961, ממועד הפרעון עד התשלום בפועל.

(ד) במקביל לביצוע התשלום, יעביר המשלם הודעה בכתב על העברת סכום ההיטל למרכז פעולות הנהלת הקרן, באופן שתקבע הנהלת הקרן; ההודעה תיערך לפי דוגמת טופס שתקבע הנהלת הקרן, תכלול את פירוט החישוב לקביעת הסכום ששולם ותהיה חתומה ומאושרת בתצהיר.

(ה) מרכז פעולות הנהלת הקרן ישלח למשלם ההיטל אישור בדבר קבלת התשלום וההודעה כאמור בתקנת משנה (ד).

(ו) מי שחייב בתשלום היטל ימציא בתום כל שנת כספים של עסקו, ולא יאוחר מששה חדשים מתום שנת כספים כאמור, דין וחשבון שנתי שיפרט את המכירות או היבוא של מכלים למשקה, לפי הענין, ואת תשלומי ההיטל ששילם לקרן, כשהוא חתום ומאושר בידי רואה חשבון.

(ז) חשב משרד הפנים או נציגו לענין זה רשאי לבדוק ולבקר את הנתונים שנמסרו, והחייב בתשלום ההיטל יעמיד לרשותם את החומר ששימש בסיס לעריכת המסמכים כאמור בתקנת משנה (ו).

4. (בוטלה)

|  |  |  |  |  |  |
| --- | --- | --- | --- | --- | --- |
|  | יצחק פרוץ  שר הפנים |  |  |  |  |
|  |  |  |  |  |  |