אכרזת גנים לאומיים, שמורות טבע, אתרים לאומיים ואתרי הנצחה (שמורת טבע נחל קדש הרחבה, לפי תוכנית מס' ג/8942), תשפ"ג-2022

תוכן ענינים

|  |  |  |
| --- | --- | --- |
| [Go](#h1) | אכרזה על שמורת טבע | סעיף 1 |
| [Go](#h2) | הפקדת העתקי התשריט | סעיף 2 |
| [Go](#h3) | תוספת |

אכרזת גנים לאומיים, שמורות טבע, אתרים לאומיים ואתרי הנצחה (שמורת טבע נחל קדש הרחבה, לפי תוכנית מס' ג/8942), תשפ"ג-2022

בתוקף סמכותי לפי סעיף 22 לחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998 (להלן – החוק), לאחר התייעצות עם השרה להגנת הסביבה ולאחר שהתקיימו כל התנאים כאמור בסעיף 22(ב)(1), (2), (4) ו-(5) לחוק, אני מכריזה לאמור:

1. השטחים המתוארים בתוספת הנמצאים במורדות רכס הרי נפתלי ממזרח לקיבוץ יפתח, צבועים בירוק, מקווקווים בקווים אלכסוניים ומצולבים ירוקים ומוקפים בקו חום, ומסומנים באות ה' בתשריט מס' שג/צפ/ג/8942, הערוך בקנה מידה 1:20,000 והחתום ביום י"ג בכסלו התשפ"ג (7 בדצמבר 2022) ביד שרת הפנים, הם שמורת טבע.

אכרזה על שמורת טבע

2. העתקים מהתשריט האמור בסעיף 1, מפורסמים באינטרנט באתר "מידע תכנוני" של מינהל התכנון ומופקדים במשרדי מינהל התכנון בירושלים, במשרדי הוועדה המחוזית לתכנון ולבנייה מחוז הצפון בנוף הגליל ובמשרדי הוועדה המקומית לתכנון ולבנייה הגליל העליון, וכל המעוניין בדבר רשאי לעיין בהם בימים ובשעות שהמשרדים האמורים פתוחים לקהל.

הפקדת העתקי התשריט

**תוספת**

(סעיף 1)

השטחים האמורים בסעיף 1 נמצאים בתחום שטחי השיפוט של המועצות האזוריות הגליל העליון ומבואות החרמון, שבהם חלה תוכנית מס' ג/8942, שניתן לה תוקף בהודעה שפורסמה בילקוט הפרסומים 7235, מיום י"ט באדר ב' התשע"ו (29 במרס 2016), עמ' 4657, והם כוללים גוש וחלקות רישום קרקע אלה:
גוש 13503 – חלקי חלקות 4 עד 8, 10, 12, 17, 20, 22 עד 24, 33.

|  |  |  |  |  |  |
| --- | --- | --- | --- | --- | --- |
|  | איילת שקד  שרת הפנים |  |  |  |  |
|  |  |  |  |  |  |