חוק איסור גידול חזיר, תשכ"ב-1962

תוכן ענינים

|  |  |  |
| --- | --- | --- |
| [Go](#h1) | האיסור | סעיף 1 |
| [Go](#h2) | אי תחולת האיסור | סעיף 2 |
| [Go](#h3) | ענשין | סעיף 3 |
| [Go](#h4) | אחריות בעלי המקום | סעיף 4 |
| [Go](#h5) | כניסה חיפוש ותפיסה | סעיף 5 |
| [Go](#h6) | החרמה והשמדה | סעיף 6 |
| [Go](#h7) | זכויות הבעלים והמחזיקים | סעיף 7 |
| [Go](#h8) | הגדרה | סעיף 8 |
| [Go](#h9) | ביצוע ותקנות | סעיף 9 |
| [Go](#h10) | תיקון חוק ההסמכה | סעיף 10 |
| [Go](#h11) | מחיקה מן התוספת | סעיף 11 |
| [Go](#h12) | תחילה | סעיף 12 |
| [Go](#h13) | התוספת |

חוק איסור גידול חזיר, תשכ"ב-1962

1. לא יגדל אדם חזירים, לא יחזיקם ולא ינחרם.

האיסור

2. הוראות סעיף 1 לא יחולו –

אי תחולת האיסור

(1) בתחומי הישובים המפורטים בתוספת לחוק זה;

(2) על גידול, החזקה ונחירה של חזירים במוסדות מדע ומחקר ובגני חיות ציבוריים.

3. העובר על הוראות סעיף 1, דינו – קנס 10,000 לירות.

ענשין

4. בעליו של מבנה או של מקום אחר המשכיר אותו מבנה או מקום או מחדש השכרתו או נותן הרשאה להשתמש בו או מחדש הרשאה כזאת בידעו שהמבנה או המקום משמש או ישמש לגידול חזירים, החזקתם או נחירתם, דינו – קנס 5,000 לירות.

אחריות בעלי המקום

5. שוטר ומי שהוסמך לכך בכתב על ידי שר המשטרה רשאי –

כניסה חיפוש ותפיסה

(1) להיכנס לכל מקום שיש לו יסוד סביר להניח שמגדלים, מחזיקים או נוחרים בו חזירים בניגוד להוראות חוק זה, ולערוך בו חיפוש;

(2) לתפוס חזירים שיש לו יסוד סביר להניח שמגדלים, מחזיקים או נוחרים אותם בניגוד להוראות חוק זה, וכן חזירים שביחס אליהם הורשע אדם בשל עבירה על חוק זה;

על חיפוש ותפיסה לפי סעיף זה יחולו הוראות הסעיפים 19 עד 21 לפקודת הפרוצדורה הפלילית (מאסר וחיפושים), בשינויים המחוייבים, ולענין סעיף 21 לאותה פקודה, "מחזיק במקום" – לרבות מחזיק בחזיר שנתפס.

6. חזירים שנתפסו לפי סעיף 5(2) יוחרמו ויושמדו בדרך שתיקבע בתקנות; אין החרמתם או השמדתם תלויה בהליכים לפי סעיף 7 או בהליכים משפטיים אחרים.

החרמה והשמדה

7. הבעלים והמחזיקים של חזירים שנתפסו לפי סעיף 5(2) רשאים, תוך שבועיים מיום התפיסה, לפנות לבית משפט השלום שבאזור שיפוטו נתפסו החזירים, ואם לא הוכח שהיה יסוד סביר לתפיסת החזירים או שהוכח שלא נעברה בהם עבירה לפי חוק זה, רשאי בית המשפט לצוות על תשלום שוויים למבקש או לאדם אחר הזכאי לכך, או – במקרה שהחזירים טרם הושמדו – על החזרתם למבקש או לאדם אחר הזכאי לכך, הכל כפי שייראה לבית המשפט. צו לפי סעיף זה ניתן לערעור כמו פסק דין של בית משפט שלום בענין פלילי.

זכויות הבעלים והמחזיקים

8. בחוק זה "נחירה" – כל המתה לשם אכילה.

הגדרה

9. שר הפנים ממונה על ביצוע חוק זה והוא רשאי להתקין תקנות לביצועו; שר המשפטים רשאי להתקין תקנות סדרי דין בבקשות לפי סעיף 7.

ביצוע ותקנות

10. מיום תחילת חוק זה יימחקו בסעיף 1 לחוק הרשויות המקומיות (הסמכה מיוחדת), תשי"ז-1957, המלים "גידול חזירים והחזקתם", ומאותו יום יראו חוקי עזר שנעשו על פי אותו חוק כאילו נמחקו מהם ההוראות הנוגעות לגידול חזירים והחזקתם.

תיקון חוק ההסמכה

11. שר הפנים ימחוק, בצו, את שמו של ישוב מן התוספת לחוק זה אם אותו ישוב הוא רשות מקומית ומועצת הרשות המקומית החליטה לבקש מחיקת שם הישוב.

מחיקה מן התוספת

12. חוק זה תחילתו כעבור שנה מיום קבלתו בכנסת.

תחילה

**התוספת**

(סעיף 2(1))

[סעיף זה מכיל טבלה או תמונה - לחצו לצפיה](https://www.nevo.co.il/laws/#/628ce4f6a13eb286a70041b1/clause/628ce753a13eb286a700423a)

|  |  |  |  |  |  |
| --- | --- | --- | --- | --- | --- |
| חיים משה שפירא  שר הפנים | דוד בן-גוריון  ראש הממשלה |  |  |  |  |
|  |  |  |  |  | קדיש לוז  יושב ראש הכנסת ממלא מקום נשיא המדינה |