חוק הגז הפחמימני המעובה, תשפ"א-2020

תוכן ענינים

|  |  |
| --- | --- |
| [Go](#h1) | פרק א':הגדרות |
| [Go](#h2) | הגדרות | סעיף 1 |
| [Go](#h3) | פרק ב':רישוי |
| [Go](#h4) | סימן א':רישיון ספק גז |
| [Go](#h5) | חובת קבלת רישיון ספק גז | סעיף 2 |
| [Go](#h6) | פטור מחובת קבלת רישיון ספק גז | סעיף 3 |
| [Go](#h7) | תנאים למתן רישיון ספק גז | סעיף 4 |
| [Go](#h8) | בקשה לרישיון ספק גז או לחידושו | סעיף 5 |
| [Go](#h9) | תקופת רישיון ספק גז וחידושו | סעיף 6 |
| [Go](#h10) | איסור העברה, שעבוד או עיקול של רישיון ספק גז | סעיף 7 |
| [Go](#h11) | ביטול רישיון ספק גז, התלייתו, הגבלתו או סירוב לחדשו | סעיף 8 |
| [Go](#h12) | סימן ב':היתר למיתקן גז |
| [Go](#h13) | חובת קבלת היתר להקמה או להפעלה של מיתקן גז טעון היתר | סעיף 9 |
| [Go](#h14) | תנאים למתן היתר ותנאים בהיתר | סעיף 10 |
| [Go](#h15) | בקשה להיתר או לחידושו | סעיף 11 |
| [Go](#h16) | תקופת ההיתר וחידושו | סעיף 12 |
| [Go](#h17) | ביטול היתר, התלייתו, הגבלתו או סירוב לחדשו | סעיף 13 |
| [Go](#h18) | סימן ג':רישיון עבודת גז |
| [Go](#h19) | חובת קבלת רישיון עבודת גז | סעיף 14 |
| [Go](#h20) | תנאים למתן רישיון עבודת גז ותנאים ברישיון עבודת גז | סעיף 15 |
| [Go](#h21) | בקשה לרישיון עבודת גז או לחידושו | סעיף 16 |
| [Go](#h22) | תקופת רישיון עבודת גז וחידושו | סעיף 17 |
| [Go](#h23) | ביטול רישיון עבודת גז, התלייתו, הגבלתו או סירוב לחדשו | סעיף 18 |
| [Go](#h24) | פרק ג':חובות והגבלות על פעילותם של בעל רישיון ספק גז ובעל רישיון עבודת גז |
| [Go](#h25) | סימן א':חובות והגבלות על בעל רישיון ספק גז |
| [Go](#h26) | רכישת גז בידי בעל רישיון ספק גז | סעיף 19 |
| [Go](#h27) | הספקת גז בידי בעל רישיון ספק גז | סעיף 20 |
| [Go](#h28) | אמות מידה לעניין מתן שירות לצרכני גז | סעיף 21 |
| [Go](#h29) | ביטוח לבעל רישיון ספק גז | סעיף 22 |
| [Go](#h30) | דיווח על מיתקני גז שאינם טעוני היתר | סעיף 23 |
| [Go](#h31) | בדיקת תקינות של מיתקן גז טעון היתר שאינו מיתקן גז לצריכה עצמית | סעיף 24 |
| [Go](#h32) | בדיקת תקינות של מיתקן גז לצריכה עצמית | סעיף 25 |
| [Go](#h33) | תיקון ליקויים במיתקן גז | סעיף 26 |
| [Go](#h34) | ניתוק זרימת גז למיתקן גז לצריכה עצמית | סעיף 27 |
| [Go](#h35) | סימן ב':ביצוע פעולת ספק גז באמצעות סוכן |
| [Go](#h36) | ביצוע פעולת ספק גז באמצעות סוכן | סעיף 28 |
| [Go](#h37) | תנאים לביצוע פעולת ספק גז באמצעות סוכן | סעיף 29 |
| [Go](#h38) | בקשה לביצוע פעולת ספק גז באמצעות סוכן | סעיף 30 |
| [Go](#h39) | הודעה על הפסקת התקשרות עם סוכן | סעיף 31 |
| [Go](#h40) | איסור ביצוע פעולת ספק גז באמצעות סוכן | סעיף 32 |
| [Go](#h41) | ביטוח לסוכן | סעיף 33 |
| [Go](#h42) | החלת הוראות על סוכן | סעיף 34 |
| [Go](#h43) | חובת פיקוח של בעל רישיון ספק גז על קיום ההוראות בידי סוכן | סעיף 35 |
| [Go](#h44) | סימן ג':חובת בעל רישיון עבודת גז |
| [Go](#h45) | ביטוח לבעל רישיון עבודת גז | סעיף 36 |
| [Go](#h46) | פרק ד':הגבלות נוספות לעניין ביצוע פעולות בקשר לגז |
| [Go](#h47) | התאמת הגז לדרישות התקן | סעיף 37 |
| [Go](#h48) | איסור רכישת גז ממי שאינו בעל רישיון ספק גז | סעיף 38 |
| [Go](#h49) | איסור העסקת מי שאינו בעל רישיון עבודת גז | סעיף 39 |
| [Go](#h50) | אחסון מכלי מחנאות שאינם משמשים למילוי חוזר | סעיף 40 |
| [Go](#h51) | אחסון או הובלה של גז בידי צרכן גז שאינו צרכן גז ביתי | סעיף 41 |
| [Go](#h52) | פרק ה':המנהל וסמכויותיו |
| [Go](#h53) | המנהל וסמכויותיו | סעיף 42 |
| [Go](#h54) | תיקון ליקוי או הפסקת הפרה | סעיף 43 |
| [Go](#h55) | הכנת תכנית בטיחות | סעיף 44 |
| [Go](#h56) | הפסקת שימוש במיתקן גז | סעיף 45 |
| [Go](#h57) | הפסקת ביצוע עבודת גז שאינה טעונה רישיון עבודת גז | סעיף 46 |
| [Go](#h58) | פרק ו':פיקוח ואכיפה |
| [Go](#h59) | הסמכת מפקחים וסמכויות פיקוח | סעיף 47 |
| [Go](#h60) | סמכויות אכיפה | סעיף 48 |
| [Go](#h61) | זיהוי מפקח | סעיף 49 |
| [Go](#h62) | פרק ז':עונשין |
| [Go](#h63) | עונשין | סעיף 50 |
| [Go](#h64) | אחריות נושא משרה בתאגיד | סעיף 51 |
| [Go](#h65) | פרק ח':עיצום כספי |
| [Go](#h66) | סימן א':הטלת עיצום כספי |
| [Go](#h67) | עיצום כספי | סעיף 52 |
| [Go](#h68) | הודעה על כוונת חיוב | סעיף 53 |
| [Go](#h69) | זכות טיעון | סעיף 54 |
| [Go](#h70) | החלטת המנהל ודרישת תשלום | סעיף 55 |
| [Go](#h71) | הפרה חוזרת והפרה נמשכת | סעיף 56 |
| [Go](#h72) | סכומים מופחתים | סעיף 57 |
| [Go](#h73) | סכום מעודכן של העיצום הכספי | סעיף 58 |
| [Go](#h74) | המועד לתשלום העיצום הכספי | סעיף 59 |
| [Go](#h75) | הפרשי הצמדה וריבית | סעיף 60 |
| [Go](#h76) | גבייה | סעיף 61 |
| [Go](#h77) | סימן ב':התראה מינהלית |
| [Go](#h78) | התראה מינהלית | סעיף 62 |
| [Go](#h79) | בקשה לביטול התראה מינהלית | סעיף 63 |
| [Go](#h80) | הפרה נמשכת והפרה חוזרת לאחר התראה מינהלית | סעיף 64 |
| [Go](#h81) | סימן ג':הוראות כלליות |
| [Go](#h82) | עיצום כספי בשל הפרה לפי חוק זה ולפי חוק אחר | סעיף 65 |
| [Go](#h83) | ערעור | סעיף 66 |
| [Go](#h84) | פרסום | סעיף 67 |
| [Go](#h85) | שמירת אחריות פלילית | סעיף 68 |
| [Go](#h86) | פרק ט':תחולה על המדינה ועל מערכת הביטחון |
| [Go](#h87) | הגדרות – פרק ט' | סעיף 69 |
| [Go](#h88) | תחולה על המדינה | סעיף 70 |
| [Go](#h89) | תחולה על צבא הגנה לישראל | סעיף 71 |
| [Go](#h90) | הוראות מיוחדות לעניין סמכויות פיקוח ואכיפה כלפי מערכת הביטחון | סעיף 72 |
| [Go](#h91) | התאמה ביטחונית ומידע מסווג | סעיף 73 |
| [Go](#h92) | סמכות כניסה | סעיף 74 |
| [Go](#h93) | הזדהות | סעיף 75 |
| [Go](#h94) | תיעוד ממצאים | סעיף 76 |
| [Go](#h95) | מסירת ידיעות ומסמכים | סעיף 77 |
| [Go](#h96) | מדידות ודגימות | סעיף 78 |
| [Go](#h97) | תפיסה | סעיף 79 |
| [Go](#h98) | סייג למסירת מידע | סעיף 80 |
| [Go](#h99) | פרק י':הוראות שונות |
| [Go](#h100) | שמירת דינים | סעיף 81 |
| [Go](#h101) | פרסום רישיונות ספקי גז ורשימת רישיונות ספקי גז וסוכניהם | סעיף 82 |
| [Go](#h102) | ביצוע ותקנות | סעיף 83 |
| [Go](#h103) | שינוי התוספות | סעיף 84 |
| [Go](#h104) | פרק י"א:תיקונים עקיפים |
| [Go](#h105) | תיקון חוק הגז (בטיחות ורישוי) – מס' 8 | סעיף 85 |
| [Go](#h106) | תיקון חוק הגנת הצרכן – מס' 62 | סעיף 86 |
| [Go](#h107) | תיקון חוק העבירות המינהליות – מס' 28 | סעיף 87 |
| [Go](#h108) | תיקון חוק הסדרים במשק המדינה (תיקוני חקיקה) – מס' 17 | סעיף 88 |
| [Go](#h109) | תיקון חוק המקרקעין (החלפת ספק גז המספק גז באמצעות מערכת גז מרכזית) – מס' 4 | סעיף 89 |
| [Go](#h110) | תיקון חוק בתי משפט לעניינים מינהליים – מס' 126 | סעיף 90 |
| [Go](#h111) | תיקון חוק לקידום התחרות ולצמצום הריכוזיות – מס' 6 | סעיף 91 |
| [Go](#h112) | פרק י"ב:תחילה והוראות מעבר |
| [Go](#h113) | תחילה | סעיף 92 |
| [Go](#h114) | תקנות ראשונות | סעיף 93 |
| [Go](#h115) | הוראות מעבר לעניין רישיונות והיתרים וחובת דיווח | סעיף 94 |
| [Go](#h116) | הוראות מעבר לעניין ביצוע פעולת גז באמצעות סוכן | סעיף 95 |
| [Go](#h117) | הוראות מעבר לעניין מעבר מאכיפה פלילית לעיצום כספי | סעיף 96 |
| [Go](#h118) | הוראות מעבר לעניין דיווח על מיתקני גז שאינם מיתקני גז טעוני היתר | סעיף 97 |
| [Go](#h119) | שמירת תוקף של החלטות או הוראות לפי חוק הגז (בטיחות ורישוי) | סעיף 98 |
| [Go](#h120) | הוראות מעבר לעניין מינויים | סעיף 99 |
| [Go](#h121) | הוראות מעבר לעניין תקנות וצווים | סעיף 100 |
| [Go](#h122) | תוספת ראשונה |
| [Go](#h123) |  | סעיף (1) |
| [Go](#h124) |  | סעיף (2) |
| [Go](#h125) |  | סעיף (3) |
| [Go](#h126) |  | סעיף (4) |
| [Go](#h127) | תוספת שנייה |
| [Go](#h128) |  | סעיף (1) |
| [Go](#h129) |  | סעיף (2) |
| [Go](#h130) |  | סעיף (3) |
| [Go](#h131) |  | סעיף (4) |
| [Go](#h132) |  | סעיף (5) |
| [Go](#h133) |  | סעיף (6) |
| [Go](#h134) | תוספת שלישית |
| [Go](#h135) |  | סעיף (1) |
| [Go](#h136) |  | סעיף (2) |
| [Go](#h137) | תוספת רביעית |
| [Go](#h138) |  | סעיף (1) |
| [Go](#h139) |  | סעיף (2) |
| [Go](#h140) |  | סעיף (3) |
| [Go](#h141) |  | סעיף (4) |
| [Go](#h142) |  | סעיף (5) |
| [Go](#h143) | תוספת חמישית |
| [Go](#h144) |  | סעיף (1) |
| [Go](#h145) |  | סעיף (2) |
| [Go](#h146) |  | סעיף (3) |
| [Go](#h147) | תוספת שישית |
| [Go](#h148) | תוספת שביעית |
| [Go](#h149) |  | סעיף (1) |
| [Go](#h150) |  | סעיף (2) |
| [Go](#h151) | תוספת שמינית |
| [Go](#h152) |  | סעיף (1) |
| [Go](#h153) |  | סעיף (2) |
| [Go](#h154) |  | סעיף (3) |
| [Go](#h155) |  | סעיף (4) |
| [Go](#h156) | תוספת תשיעית |
| [Go](#h157) |  | סעיף (1) |
| [Go](#h158) |  | סעיף (2) |
| [Go](#h159) |  | סעיף (3) |
| [Go](#h160) |  | סעיף (4) |
| [Go](#h161) |  | סעיף (5) |
| [Go](#h162) |  | סעיף (6) |
| [Go](#h163) |  | סעיף (7) |
| [Go](#h164) |  | סעיף (8) |
| [Go](#h165) |  | סעיף (9) |
| [Go](#h166) |  | סעיף (10) |
| [Go](#h167) |  | סעיף (11) |
| [Go](#h168) | תוספת עשירית |
| [Go](#h169) | תוספת אחת-עשרה |
| [Go](#h170) | הגדרות | סעיף 1 |
| [Go](#h171) | הפחתת סכומי העיצום הכספי | סעיף 2 |
| [Go](#h172) | הפחתה בשל נסיבות אישיות | סעיף 3 |
| [Go](#h173) | הפחתה בשל כמה נסיבות | סעיף 4 |
| [Go](#h174) | הפחתה בשל התחשבות במחזור עסקאות | סעיף 5 |

חוק הגז הפחמימני המעובה, תשפ"א-2020

**פרק א':הגדרות**

1. בחוק זה –

הגדרות

"גז פחמימני מעובה", "גז" – גז פחמימני המורכב ברובו מפרופאן, פרופילן, בוטאן או בוטילן או האיזומרים שלהם, הנמצא במצב צבירה של גז או נוזל, למעט גז כאמור המפורט בתוספת הראשונה;

"היתר למיתקן גז" – כמשמעותו בסעיף 9;

"הזרמת גז" – הזרמת גז בצנרת בין מיתקני גז שאינם מיתקני גז לצריכה עצמית, למעט הזרמת גז כאמור בצנרת הנמצאת כולה בשטח שמחזיק בעל רישיון ספק גז אחד;

"הליכים בשל עבירה" – החל בפתיחה בחקירה על פי דין;

"ועדת הכלכלה" – ועדת הכלכלה של הכנסת;

"חוק החברות" – חוק החברות, התשנ"ט-1999;

"חוק התקנים" – חוק התקנים, התשי"ג-1953;

"מיתקן גז" – מיתקן או מכשיר המשמש למילוי, להזרמה, למדידה, לשקילה, לצריכה או לאחסון של גז, לרבות מכל, צינור או אבזר קבוע או מיטלטל במיתקן או במכשיר כאמור;

"מיתקן גז טעון היתר" – כל אחד מאלה:

(1) מיתקן גז המשמש לאחד מאלה:

(א) מילוי גז, לרבות בתחנת תדלוק בגז;

(ב) הזרמת גז;

(ג) אחסון גז, לרבות במקום המשמש לחניית כלי רכב המוביל גז שלא בעת פריקה או טעינה, ולמעט אחסון גז כמפורט בתוספת השנייה;

(2) מיתקן גז לצריכה עצמית או כמה מיתקני גז כאמור המחוברים ביניהם, שמתקיים לגביהם המפורט להלן, לפי העניין:

(א) אם הם נמצאים באזור מגורים – קיבולתם עולה על 10 טונות;

(ב) אם הם נמצאים באזור אחר – קיבולתם עולה על 20 טונות;

"מיתקן גז לצריכה עצמית" – מיתקן גז המשמש צרכן גז;

"מכל מחנאות" – מכל מיטלטל שקיבולתו אינה עולה על 12 ליטרים;

"מכל מיטלטל" – כלי קיבול מיטלטל לאחסון גז;

"מכל נייח" – כלי קיבול לאחסון גז המותקן באופן קבוע וממולא במקום ההתקנה;

"המנהל" – המנהל כמשמעותו בסעיף 42;

"מעבדה מאושרת" – כמשמעותה בסעיף 12(א) לחוק התקנים;

"מערכת גז" – מערכת שבאמצעותה מסופק גז לצרכן גז;

"מערכת גז מרכזית" – מערכת גז שבאמצעותה מסופק גז לשני צרכני גז לפחות;

"מפקח" – כמשמעותו בסעיף 47;

"המשרד" – משרד האנרגיה;

"נושא משרה" – כהגדרתו בחוק החברות;

"סוכן" – מי שמבצע פעולת ספק גז מטעם בעל רישיון ספק גז לפי הוראות סימן ב' בפרק ג';

"עבודת גז" – כל אחת מפעולות אלה:

(1) מילוי או ריקון גז, למעט מילוי גז ברכב מנועי המונע בגז למכל המחובר למערכת הנעת הרכב בתחנת תדלוק בגז;

(2) הזרמת גז;

(3) תכנון, התקנה, בדיקה, תחזוקה, שינוי, תיקון או פירוק של מיתקן גז, למעט תכנון של אחד מאלה:

(א) מכשיר המשמש לצריכת גז;

(ב) מכל, צינור או אבזר במיתקן גז;

(4) הובלת גז, למעט הובלת גז כמפורט בתוספת השלישית;

"פעולת ספק גז" ו"רישיון ספק גז" – כמשמעותם בסעיף 2;

"צרכן גז" – מי שרוכש גז לצריכה עצמית;

"צרכן גז ביתי" – צרכן גז הרוכש גז לצריכה ביתית;

"רישיון עבודת גז" – כמשמעותו בסעיף 14(א);

"רכב מנועי" – כהגדרתו בפקודת התעבורה;

"שינוי יסודי" – שינוי יסודי במיתקן גז טעון היתר כמפורט בתוספת הרביעית;

"שליטה" – כהגדרתה בחוק ניירות ערך, התשכ"ח-1968;

"תחנת תדלוק בגז" – אתר שבו מספקים גז, בדרך של תדלוק, לרכב מנועי המונע בגז או למכל המשמש להפעלת בלון כהגדרתו בסעיף 75(א)(2) לחוק הטיס, התשע"א-2011;

"תקן" – תקן כמשמעותו בסעיף 6(א) לחוק התקנים החל על גז או על מיתקן גז, כתוקפו מזמן לזמן, ומפורסם באתר האינטרנט של מכון התקנים הישראלי;

"תקן רשמי" – תקן רשמי כמשמעותו בסעיף 8(א) לחוק התקנים החל על גז או על מיתקן גז, כתוקפו מזמן לזמן, ומפורסם באתר האינטרנט של מכון התקנים הישראלי;

"השר" – שר האנרגיה.

**פרק ב':רישוי**

**סימן א':רישיון ספק גז**

2. לא יבצע אדם, בתמורה או שלא בתמורה, פעולת ספק גז כמפורט להלן אלא אם כן בידו רישיון ספק גז לביצוע אותה פעולה שניתן לו לפי סעיף 4 ובהתאם לתנאי הרישיון:

חובת קבלת רישיון ספק גז

(1) שיווק, מכירה או הספקה של גז;

(2) הקמה או הפעלה של מיתקן גז טעון היתר או ביצוע שינוי יסודי במיתקן כאמור;

(3) הובלת גז.

3. (א) על אף האמור בסעיף 2, המבצע פעולת ספק גז כמפורט להלן פטור מחובת קבלת רישיון ספק גז לגבי אותה פעולה:

פטור מחובת קבלת רישיון ספק גז

(1) סוכן הרשום ברישיונו של בעל רישיון ספק גז המבצע פעולת ספק גז מטעם בעל הרישיון בהתאם להוראות סימן ב' בפרק ג';

(2) מי שמשווק גז לצרכן גז באמצעות מילוי גז ברכב מנועי המונע בגז או במכל המשמש להפעלת בלון בתחנת תדלוק בגז שניתן לגביה היתר למיתקן גז; לעניין זה, "בלון" – כהגדרתו בסעיף 75(א)(2) לחוק הטיס, התשע"א-2011;

(3) מי שמשווק מכל מחנאות לצרכן גז במיתקן גז המשמש לאחסון גז שניתן לגביו היתר למיתקן גז או במיתקן גז שאינו מיתקן גז טעון היתר;

(4) מי שמוביל גז כמפורט בתוספת השלישית;

(5) מי שמבצע פעולת ספק גז אחרת, אם קבע השר פעולה כאמור, באישור ועדת הכלכלה.

(ב) (1) על אף האמור בסעיף 2, המנהל רשאי, בהחלטה מנומקת בכתב, לתת פטור לאדם מחובת קבלת רישיון ספק גז במקרים דחופים ובהתקיים נסיבות מיוחדות אם שוכנע כי אין במתן הפטור כדי לפגוע בבטיחות הציבור או בשלומו;

(2) פטור לפי פסקה (1) יינתן לבקשת אדם או אם מצא המנהל כי יש צורך בכך ובנסיבות כאמור באותה פסקה.

(3) המנהל רשאי להורות על תנאים למתן הפטור ועל חובות שיחולו על מקבל הפטור לשם הבטחת רמת הבטיחות הנדרשת לפי חוק זה.

4. (א) המנהל רשאי לתת רישיון ספק גז למבקש שמתקיימים לגביו כל אלה:

תנאים למתן רישיון ספק גז

(1) הוא חברה כהגדרתה בחוק החברות;

(2) המנהל הכללי של החברה או מנהל בכיר בחברה, וכן עובדים בחברה שיבצעו פעולת ספק גז, הם בעלי מיומנות, ידע וניסיון מקצועי הנדרשים לצורך ביצוע פעולת ספק הגז שלגביה מתבקש הרישיון, כפי שקבע השר, באישור ועדת הכלכלה;

(3) ברשותו אמצעים ותשתית מתאימים לביצוע פעולת ספק הגז שלגביה מתבקש הרישיון, כפי שקבע השר, באישור ועדת הכלכלה;

(4) הוא מבוטח בביטוח לכיסוי חבותו בשל נזקים, בהתאם להוראות כאמור בסעיף 22;

(5) ברשותו הון עצמי שקבע השר, באישור ועדת הכלכלה, ומתקיימים בו תנאים אחרים שקבע השר בדרך האמורה, המצביעים על איתנותו הפיננסית;

(6) הוא, וכן בעל שליטה או נושא משרה בו, לא הורשעו בעבירה שמפאת מהותה, חומרתה או נסיבותיה המבקש אינו ראוי, לדעת המנהל, לבצע פעולת ספק גז.

(ב) במתן רישיון ספק גז לפי סעיף זה רשאי המנהל להביא בחשבון, בין השאר, שיקולים שבטובת הציבור.

(ג) המנהל רשאי לסרב לתת רישיון ספק גז למבקש אף אם מתקיימים לגביו התנאים לפי סעיף קטן (א) אם נגד מבקש הרישיון, או נגד בעל שליטה או נושא משרה בו, תלויים ועומדים הליכים בשל עבירה כאמור בסעיף קטן (א)(6) או משיקולים שבטובת הציבור, ובלבד שנתן למבקש הרישיון הזדמנות לטעון את טענותיו.

(ד) המנהל רשאי לקבוע תנאים ברישיון ספק גז.

5. (א) המבקש לקבל רישיון ספק גז או לחדשו, יגיש למנהל בקשה לכך; בבקשה יכלול המבקש פרטים ומסמכים כפי שקבע השר, ורשאי המנהל לדרוש מהמבקש פרטים או מסמכים נוספים אם נראה לו כי הדבר דרוש בנסיבות העניין לשם מתן החלטה בבקשה.

בקשה לרישיון ספק גז או לחידושו

(ב) בקשה לחידוש רישיון ספק גז תוגש למנהל 90 ימים לפחות לפני תום תקופת תוקפו של הרישיון.

(ג) החלטת המנהל בבקשה לרישיון ספק גז או לחידושו תינתן בתוך 75 ימים מיום קבלת הבקשה; לא סיים המנהל את הטיפול בבקשה לחידוש רישיון ספק גז ותוקף הרישיון עמד לפקוע, רשאי המנהל, אם נוכח כי אין מניעה בטיחותית לעשות כן, להאריך את תוקף רישיון ספק הגז עד לסיום הטיפול בבקשה.

6. (א) תוקפו של רישיון ספק גז יהיה לחמש שנים, וניתן לחדשו לתקופות נוספות של חמש שנים בכל פעם; הרישיון יחודש בכפוף להוראות סעיף 8.

תקופת רישיון ספק גז וחידושו

(ב) על אף האמור בסעיף קטן (א), המנהל רשאי, בהחלטה מנומקת בכתב ולאחר שנתן למבקש הזדמנות לטעון את טענותיו, לתת למבקש רישיון ספק גז או לחדשו לתקופה הקצרה מחמש שנים, אם המבקש הפר תנאי מתנאי רישיון כאמור, הוראה מההוראות לפי חוק זה או הוראה מהוראות לפי חוק התקנים בקשר לגז או למיתקן גז; בבואו לתת החלטה לפי סעיף זה ישקול המנהל, בין השאר, את היקף ההפרה ונסיבותיה ואת היות ההפרה הפרה חוזרת.

7. (א) רישיון ספק גז אינו ניתן להעברה, לשעבוד או לעיקול אלא באישור המנהל ובהתאם לתנאים שהורה.

איסור העברה, שעבוד או עיקול של רישיון ספק גז

(ב) העברת השליטה בבעל רישיון ספק גז טעונה אישור מראש ובכתב מאת המנהל, ורשאי המנהל לקבוע כי העברה כאמור טעונה רישיון ספק גז חדש.

(ג) אישור לפי סעיף קטן (א) או (ב) יינתן בתוך 60 ימים מיום הגשת הבקשה לאישור, אם שוכנע המנהל שמתקיימים בנעבר כל התנאים הנדרשים למתן רישיון ספק גז.

8. (א) המנהל רשאי לבטל רישיון ספק גז, להתלותו עד למילוי תנאים שיורה עליהם, להגבילו או לסרב לחדשו, בהתקיים אחד מאלה:

ביטול רישיון ספק גז, התלייתו, הגבלתו או סירוב לחדשו

(1) הרישיון ניתן על יסוד מידע כוזב, שגוי, מטעה או חלקי;

(2) בעל הרישיון חדל לבצע את פעולת ספק הגז נושא הרישיון;

(3) חדל להתקיים בבעל הרישיון תנאי מהתנאים למתן הרישיון;

(4) בעל הרישיון הפר תנאי מתנאי הרישיון;

(5) בעל הרישיון הפר הוראה מההוראות לפי חוק זה או הוראה מההוראות לפי חוק התקנים בקשר לגז או למיתקן גז;

(6) ניתן לגבי בעל הרישיון צו לפתיחת הליכים לפי חוק חדלות פירעון ושיקום כלכלי, התשע"ח-2018, המורה על פירוקו, או שהוא החליט על פירוקו מרצון.

(ב) בלי לגרוע מהוראות סעיף קטן (א), המנהל רשאי להתלות, להגביל או לסרב לחדש רישיון ספק גז אם תלויים ועומדים נגד בעל הרישיון הליכים בשל עבירה כאמור בסעיף 4(א)(6), עד לסיום ההליכים.

(ג) הגבלת רישיון ספק גז לפי סעיף קטן (א) או (ב) יכול שתהיה, בין השאר, לעניין האזור שבו רשאי בעל הרישיון לבצע פעולת ספק גז או כמות הגז המרבית שבעל הרישיון רשאי לרכוש ולספק, בעצמו או באמצעות סוכן, בהתחשב במספר צרכניו ובסוגיהם.

(ד) המנהל לא יבטל, לא יתלה, לא יגביל ולא יסרב לחדש רישיון ספק גז לפי סעיף זה, אלא לאחר שנתן לבעל הרישיון הזדמנות לטעון את טענותיו, ואם ההגבלה היא בנוגע לסוכן – לאחר שנתן גם לסוכן הזדמנות לטעון את טענותיו.

(ה) הודעה על ביטול רישיון, התלייתו, הגבלתו או סירוב לחדשו תפורסם באתר האינטרנט של המשרד ובכל דרך אחרת שיחליט המנהל.

(ו) המנהל רשאי להורות למי שרישיונו בוטל, הותלה, הוגבל או לא חודש לפי סעיף זה לפעול להסדרת סיום פעולות ספק הגז נושא הרישיון או לצמצומן, והכול לפי העניין, באופן ובמועד שהורה; בהוראות לפי סעיף קטן זה רשאי המנהל, בין השאר, לדרוש ממי שרישיונו בוטל, הותלה, הוגבל או לא חודש כאמור –

(1) להעביר לו את רשימת צרכני הגז שהוא סיפק להם גז ואת כתובותיהם;

(2) להודיע לצרכני הגז על סיום או צמצום ביצוע הפעולות כאמור, לפי העניין;

(3) לטפל במיתקני הגז באופן שיורה המנהל.

**סימן ב':היתר למיתקן גז**

9. בלי לגרוע מהוראות סעיף 2, לא יקים אדם ולא יפעיל מיתקן גז טעון היתר ולא יבצע שינוי יסודי במיתקן כאמור אלא אם כן ניתן לו, נוסף על רישיון ספק גז, גם היתר לביצוע אותה פעולה במיתקן הגז לפי סימן זה, ובהתאם לתנאי ההיתר.

חובת קבלת היתר להקמה או להפעלה של מיתקן גז טעון היתר

10. (א) המנהל רשאי לתת לבעל רישיון ספק גז היתר למיתקן גז אם שוכנע כי השימוש במיתקן הגז שלגביו הוגשה הבקשה יהיה באופן שאין בו סיכון לאדם או לרכוש וכי מתקיימות הדרישות לעניין תנאי בטיחות שקבע השר; השר רשאי לקבוע כי תנאי לקבלת היתר למיתקן גז לפי סעיף זה הוא גם עמידה בדרישות לעניין תנאי בטיחות הקבועות בחיקוקים אחרים כפי שיקבע.

תנאים למתן היתר ותנאים בהיתר

(ב) המנהל רשאי לקבוע תנאים בהיתר למיתקן גז.

11. (א) בעל רישיון ספק גז המבקש לקבל היתר למיתקן גז או לחדשו, יגיש למנהל בקשה לכך; בבקשה יכלול המבקש פרטים ומסמכים כפי שקבע השר, ורשאי המנהל לדרוש מהמבקש פרטים או מסמכים נוספים אם נראה לו כי הדבר דרוש בנסיבות העניין לשם מתן החלטה בבקשה.

בקשה להיתר או לחידושו

(ב) בקשה לחידוש היתר למיתקן גז תוגש למנהל 90 ימים לפחות לפני תום תקופת תוקפו של ההיתר.

(ג) החלטת המנהל בבקשה להיתר מיתקן גז או לחידושו תינתן בתוך 75 ימים מיום קבלת הבקשה; לא סיים המנהל את הטיפול בבקשה לחידוש היתר ותוקף ההיתר עומד לפקוע, רשאי המנהל, אם נוכח כי אין מניעה בטיחותית לעשות כן, להאריך את תוקף ההיתר עד לסיום הטיפול בבקשה.

12. (א) תוקפם של היתר להקמה של מיתקן גז ושל היתר לביצוע שינוי יסודי במיתקן גז יהיה לשנה.

תקופת ההיתר וחידושו

(ב) תוקפו של היתר להפעלה של מיתקן גז יהיה לחמש שנים; ואולם, המנהל רשאי, בהחלטה מנומקת בכתב ולאחר שנתן למבקש הזדמנות לטעון את טענותיו, לתת למבקש היתר כאמור לתקופה הקצרה מחמש שנים, אם המבקש הפר תנאי מתנאי רישיון ספק גז או היתר למיתקן גז, הוראה מההוראות לפי חוק זה או הוראה מההוראות לפי חוק התקנים בקשר לגז או למיתקן גז, או מטעמים הנוגעים לשלום הציבור; בבואו לתת החלטה לפי סעיף זה ישקול המנהל, בין השאר, את היקף ההפרה ונסיבותיה ואת היות ההפרה הפרה חוזרת.

(ג) היתר כאמור בסעיף קטן (א) או (ב) ניתן לחידוש, בהתקיים התנאים למתן ההיתר לפי סעיף 10(א), לתקופות נוספות של שנה או חמש שנים בכל פעם, לפי העניין, ולעניין היתר כאמור בסעיף קטן (ב) – אף לתקופה הקצרה מחמש שנים בנסיבות המנויות באותו סעיף קטן.

(ד) על אף האמור בסעיפים קטנים (א) עד (ג) –

(1) פקע תוקפו של רישיון ספק גז שניתן לבעל היתר למיתקן גז או שהרישיון כאמור בוטל או הותלה לפני תום תקופת תוקפו של ההיתר, יפקע או יותלה, לפי העניין, באותו מועד גם תוקפו של ההיתר למיתקן הגז;

(2) הוגבל רישיון ספק גז לפני תום תקופת תוקפו של ההיתר, רשאי המנהל לבטל או להגביל את ההיתר בהתאם להגבלות הרישיון.

13. (א) המנהל רשאי לבטל היתר למיתקן גז, להתלותו עד למילוי תנאים שיורה עליהם, להגבילו או לסרב לחדשו אם מתקיימות לגבי ההיתר או בעל רישיון ספק הגז המחזיק בהיתר, לפי העניין, אחת הנסיבות האמורות בסעיף 8(א)(1) עד (5), בשינויים המחויבים, או אם מצא שטעמי בטיחות של אדם או רכוש מחייבים זאת.

ביטול היתר, התלייתו, הגבלתו או סירוב לחדשו

(ב) בלי לגרוע מהוראות סעיף קטן (א), המנהל רשאי להתלות או להגביל היתר למיתקן גז אם תלויים ועומדים נגד בעל רישיון ספק הגז המחזיק בהיתר, או נגד בעל שליטה או נושא משרה בו, הליכים בשל עבירה כאמור בסעיף 4(א)(6), עד לסיום ההליכים.

(ג) (1) המנהל לא יבטל, לא יתלה, לא יגביל ולא יסרב לחדש היתר למיתקן גז לפי סעיף זה אלא לאחר שנתן לבעל רישיון ספק הגז המחזיק בהיתר הזדמנות לטעון את טענותיו; ואולם, המנהל רשאי להתלות היתר או להגבילו אף בטרם ניתנה לבעל רישיון ספק הגז המחזיק בהיתר הזדמנות כאמור, אם היה לו יסוד סביר להניח כי מיתקן גז מהווה סכנה ממשית ומיידית לאדם או לרכוש, ובלבד שייתן לבעל הרישיון כאמור הזדמנות לטעון את טענותיו בהקדם האפשרי לאחר מתן ההחלטה ולא יאוחר מ-30 ימים לאחר מתן ההחלטה.

(2) הותלה או הוגבל היתר לפי פסקה (1) וניתנה לבעל הרישיון הזדמנות לטעון את טענותיו לאחר מתן ההחלטה בדבר ההתליה או ההגבלה כאמור, רשאי המנהל, לאחר ששמע את טענותיו של בעל הרישיון, גם לבטל את ההיתר או לסרב לחדשו.

**סימן ג':רישיון עבודת גז**

14. (א) לא יבצע אדם, בתמורה או שלא בתמורה, עבודת גז, אלא אם כן בידו רישיון לביצוע אותה עבודת גז שניתן לו לפי סעיף 15 ובהתאם לתנאי הרישיון.

חובת קבלת רישיון עבודת גז

(ב) על אף האמור בסעיף קטן (א), מי שמבצע עבודת גז כמפורט להלן פטור מחובת קבלת רישיון עבודת גז לגביה:

(1) עובד הרשות הארצית לכבאות והצלה או אדם אחר שמונה והוכשר לסייע לרשות הארצית לכבאות והצלה המבצע עבודת גז במסגרת מילוי תפקידו ובהתאם לנוהלי הרשות לעניין זה;

(2) מפקח המבצע עבודת גז במסגרת מילוי תפקידו לפי חוק זה;

(3) מי שמבצע עבודת גז כפי שקבע השר, באישור ועדת הכלכלה; השר רשאי לקבוע חובה לעבור הכשרה לפי תכנית שיאשר המנהל או עובד המשרד שהמנהל הסמיך לכך כתנאי לקבלת פטור מרישיון עבודת גז לפי פסקה זו וכן חובות שיחולו על מי שמבצע עבודת גז כאמור.

15. (א) המנהל רשאי לתת למבקש רישיון עבודת גז אם מתקיימים לגביו כל אלה:

תנאים למתן רישיון עבודת גז ותנאים ברישיון עבודת גז

(1) הוא אזרח ישראלי או תושב ישראל;

(2) הוא לא הורשע בעבירה שמפאת מהותה, חומרתה או נסיבותיה הוא אינו ראוי, לדעת המנהל, לבצע עבודת גז;

(3) הוא עומד בתנאים בדבר השכלה אקדמית, תקופת ותק, כשירות, השתלמויות וניסיון מעשי, כפי שקבע השר, באישור ועדת הכלכלה; בתקנות לפי פסקה זו רשאי השר לקבוע, בהסכמת שר העבודה הרווחה והשירותים החברתיים, חובה לעבור הכשרה מקצועית כתנאי למתן רישיון עבודת גז;

(4) הוא סיים התמחות כפי שקבע השר, באישור ועדת הכלכלה; תקופת ההתמחות שיקבע השר כתנאי למתן רישיון לפי פסקה זו לא תעלה על שנה;

(5) הוא עמד בבחינות מקצועיות בנושאים ולפי סדרים שקבע השר, בהסכמת שר העבודה הרווחה והשירותים החברתיים ובאישור ועדת הכלכלה;

(6) הוא מבוטח בביטוח לכיסוי חבותו בשל נזקים, בהתאם להוראות לפי סעיף 36.

(ב) על אף האמור בסעיף קטן (א), המנהל רשאי לתת למבקש שאינו אזרח ישראלי ואינו תושב ישראל רישיון לביצוע עבודת גז מסוימת, לתקופה ובתנאים כפי שיורה, אם מתקיימים לגביו כל אלה:

(1) הוא בעל ניסיון, מומחיות וידע מקצועי בביצוע עבודת הגז;

(2) הוא הציג בפני המנהל רישיון או תעודה הנדרשים לביצוע אותה עבודת גז במדינה שבה הוא מבצע את אותה עבודה, אם רישיון או תעודה כאמור נדרשים באותה מדינה;

(3) הוא מבוטח בביטוח לכיסוי חבותו בשל נזקים, בהתאם להוראות לפי סעיף 36.

(ג) המנהל רשאי לסרב לתת רישיון עבודת גז למבקש אף אם מתקיימים לגביו התנאים לפי סעיף קטן (א) אם נגד מבקש הרישיון תלויים ועומדים הליכים בשל עבירה כאמור בסעיף קטן (א)(2), ובלבד שנתן למבקש הרישיון הזדמנות לטעון את טענותיו.

(ד) המנהל רשאי לקבוע תנאים ברישיון עבודת גז.

16. על הגשת בקשה לרישיון עבודת גז או לחידושו יחולו הוראות סעיף 5, בשינויים המחויבים.

בקשה לרישיון עבודת גז או לחידושו

17. (א) תוקפו של רישיון עבודת גז יהיה לחמש שנים, וניתן לחדשו לתקופות נוספות של חמש שנים בכל פעם; הרישיון יחודש בכפוף להוראות סעיף 18.

תקופת רישיון עבודת גז וחידושו

(ב) על אף האמור בסעיף קטן (א), המנהל רשאי, בהחלטה מנומקת בכתב ולאחר שנתן למבקש הזדמנות לטעון את טענותיו, לתת למבקש רישיון עבודת גז או לחדשו לתקופה הקצרה מחמש שנים אם המבקש הפר תנאי מתנאי רישיון כאמור, הוראה מההוראות לפי חוק זה או הוראה מההוראות לפי חוק התקנים בקשר לגז או למיתקן גז; בבואו לתת החלטה לפי סעיף זה ישקול המנהל, בין השאר, את היקף ההפרה ונסיבותיה ואת היות ההפרה הפרה חוזרת.

18. (א) המנהל רשאי לבטל רישיון עבודת גז, להתלותו עד למילוי תנאים שיורה עליהם, להגבילו או לסרב לחדשו בהתקיים לגבי הרישיון או בעל הרישיון הוראות סעיף 8(א)(1) עד (5), בשינויים המחויבים.

ביטול רישיון עבודת גז, התלייתו, הגבלתו או סירוב לחדשו

(ב) בלי לגרוע מהוראות סעיף קטן (א), המנהל רשאי להתלות רישיון עבודת גז, להגבילו או לסרב לחדשו אם תלויים ועומדים נגד בעל הרישיון הליכים בשל עבירה כאמור בסעיף 15(א)(2), עד לסיום ההליכים.

(ג) (1) המנהל לא יבטל, לא יתלה, לא יגביל ולא יסרב לחדש רישיון עבודת גז לפי סעיף זה אלא לאחר שנתן לבעל הרישיון הזדמנות לטעון את טענותיו; ואולם, המנהל רשאי להתלות או להגביל רישיון עבודת גז אף בטרם ניתנה לבעל הרישיון הזדמנות כאמור אם היה לו יסוד סביר להניח כי בשל פעילותו של בעל הרישיון יש חשש לסכנה מיידית לפגיעה באדם או לגרימת נזק חמור לרכוש, ובלבד שייתן לבעל הרישיון הזדמנות לטעון את טענותיו בהקדם האפשרי לאחר מתן ההחלטה, ולא יאוחר מ-30 ימים לאחר מתן ההחלטה.

(2) הותלה או הוגבל רישיון עבודת גז לפי פסקה (1) וניתנה לבעל הרישיון הזדמנות לטעון את טענותיו לאחר מתן ההחלטה בדבר ההתליה או ההגבלה כאמור, רשאי המנהל, לאחר ששמע את טענותיו של בעל הרישיון, גם לבטל את הרישיון או לסרב לחדשו.

**פרק ג':חובות והגבלות על פעילותם של בעל רישיון ספק גז ובעל רישיון עבודת גז**

**סימן א':חובות והגבלות על בעל רישיון ספק גז**

19. בעל רישיון ספק גז לא ירכוש גז אלא מבעל רישיון ספק גז אחר או בדרך של יבוא לפי כל דין.

רכישת גז בידי בעל רישיון ספק גז

20. (א) בעל רישיון ספק גז לא יספק גז אלא לאחד מאלה:

הספקת גז בידי בעל רישיון ספק גז

(1) צרכן גז;

(2) בעל רישיון ספק גז אחר;

(3) מי שפטור מחובת קבלת רישיון ספק גז לפי הוראות סעיף 3.

(ב) בעל רישיון ספק גז לא יספק גז לצרכן גז אלא אם כן הוא התקשר עמו בחוזה בכתב להספקת גז; ואולם, בעל רישיון ספק גז רשאי לספק גז אף אם לא התקשר עמו בחוזה, ובלבד שנמסרה לצרכן הגז, בסמוך למועד הספקת הגז וחמישה ימים לכל היותר לאחר מועד ההפסקה, חשבונית ובה פרטי בעל הרישיון ופרטי צרכן הגז.

21. (א) השר, בהתייעצות עם שר הכלכלה והתעשייה ובאישור ועדת הכלכלה, רשאי לקבוע אמות מידה לעניין הרמה, הטיב והאיכות של השירותים שעל בעל רישיון ספק גז המספק גז לתת לצרכני הגז, ורשאי הוא לקבוע הוראות מיוחדות לעניין מתן שירותים כאמור לצרכן גז ביתי.

אמות מידה לעניין מתן שירות לצרכני גז

(ב) המנהל רשאי לקבוע ברישיון ספק גז תנאים לעניין מתן שירות לצרכני גז, בכפוף להוראות לפי סעיף קטן (א).

22. בעל רישיון ספק גז יהיה מבוטח בביטוח לכיסוי חבותו בשל נזקים במשך כל תקופת הרישיון, בהתאם להוראות התוספת החמישית ולהוראות שקבע השר באישור ועדת הכלכלה.

ביטוח לבעל רישיון ספק גז

23. (א) בסעיף זה –

דיווח על מיתקני גז שאינם טעוני היתר

"מיתקני גז טעוני דיווח" – מכל נייח שאינו טעון היתר או מכלים מיטלטלים המחוברים למערכת גז מרכזית, אשר באמצעותם בעל רישיון ספק גז מספק גז לצרכני גז, בעצמו או באמצעות סוכן;

"שינוי יסודי" – כמפורט בחלק א' לתוספת השישית.

(ב) בעל רישיון ספק גז ידווח למנהל, ביום העבודה הראשון בכל רבעון, על כל מיתקני הגז טעוני הדיווח שברבעון הקודם הוא החל לספק להם גז, חדל לספק להם גז או ביצע בהם שינוי יסודי.

(ג) דיווח כאמור בסעיף קטן (ב) יכלול את הפרטים המנויים בחלק ב' לתוספת השישית ויועבר במתכונת שיורה המנהל.

(ד) המנהל רשאי להעביר מידע מדיווח שנמסר לו לפי סעיף קטן (ב) לרשות ציבורית המנויה בחלק ג' לתוספת השישית, על פי בקשתה, לשם שמירה על שלום הציבור או מניעת פגיעה ברכוש, אם שוכנע כי הרשות הציבורית נוקטת אמצעים מספקים לשמירה על סודיות המידע כאמור בסעיף קטן (ה).

(ה) רשות ציבורית שהועבר לה מידע לפי סעיף זה תשמור אותו בסוד, לא תעבירו לאחר ולא תעשה בו כל שימוש, אלא לשם שמירה על שלום הציבור או מניעת פגיעה ברכוש בהתאם להוראות לפי חוק זה או על פי צו בית משפט.

24. (א) בעל רישיון ספק גז יבצע בדיקה ראשונית ובדיקות תקופתיות למיתקן גז טעון היתר שאינו מיתקן גז לצריכה עצמית, והכול בהתאם להוראות שקבע השר ולתנאי ההיתר למיתקן הגז; בחוק זה, "בדיקה ראשונית" – בדיקת תקינותו של מיתקן גז לפני הספקה ראשונית של גז אליו.

בדיקת תקינות של מיתקן גז טעון היתר שאינו מיתקן גז לצריכה עצמית

(ב) בעל רישיון ספק גז ישמור את התיעוד הנוגע לביצוע בדיקה ראשונית ושתי בדיקות תקופתיות אחרונות שבוצעו לפי סעיף זה, באמצעותו או באמצעות סוכן, וכן תיעוד נוסף אם קבע השר, למשך שבע שנים מתום תוקף ההיתר למיתקן הגז; תיעוד כאמור יכול שיישמר באמצעים דיגיטליים.

25. (א) בעל רישיון ספק גז יבצע בדיקה ראשונית למיתקן גז לצריכה עצמית; במקרה של הספקת גז באמצעות מכל גז מיטלטל תבוצע בדיקה ראשונית במועד שבו בעל הרישיון סיפק את המכל לראשונה לצרכן או בחודש שקדם לאותו מועד, ובלבד שלא חל שינוי במיתקן הגז ממועד הבדיקה עד מועד הספקת המכל.

בדיקת תקינות של מיתקן גז לצריכה עצמית

(ב) (1) בעל רישיון ספק גז יבצע בדיקה תקופתית למיתקן גז לצריכה עצמית שהוא מספק לו גז;

(2) בדיקה תקופתית תבוצע אחת לחמש שנים לפחות, אלא אם כן נקבעה תקופה קצרה יותר לגבי סוגי מיתקני גז בתקן רשמי או בהוראות שקבע השר.

(ג) החובה לבצע בדיקה תקופתית כאמור בסעיף קטן (ב) תחול כל עוד מתקיים אחד מאלה:

(1) ההתקשרות בין בעל רישיון ספק הגז ובין צרכן הגז לא הסתיימה;

(2) המכל הנייח שבבעלות בעל רישיון ספק הגז או מכלי הגז המיטלטלים שבאמצעותם בעל רישיון ספק הגז סיפק גז למיתקן הגז מחוברים למיתקן הגז.

(ד) בדיקה ראשונית או בדיקה תקופתית של מיתקן גז לצריכה עצמית תבוצע בהתאם לתקן רשמי; לא נקבעו בתקן רשמי הוראות לגבי ביצוע בדיקה כאמור או לגבי ביצוע בדיקה כאמור בעניין מסוים, רשאי השר לקבוע הוראות לעניין זה.

(ה) בלי לגרוע מהוראות סעיפים קטנים (א) ו-(ב), בעל רישיון ספק גז יבצע בדיקה של מיתקן גז לצריכה עצמית אם התבקש לעשות כן על ידי אדם אחר בשל חשש לליקוי במיתקן הגז.

(ו) ספק גז נכנס יבדוק מיתקן גז לצריכה עצמית לפני שהוא מספק גז למיתקן; בדיקה כאמור תבוצע בהתאם להוראות שנקבעו לפי סעיף קטן (ד) לעניין בדיקה תקופתית.

(ז) בעל רישיון ספק גז יפנה לצרכן הגז לשם תיאום מועד לביצוע בדיקה במיתקן הגז לפי סעיף זה, בהתאם לתנאים שנקבעו לעניין זה ברישיון ספק הגז ובכפוף להוראות לפי סעיף 21 לעניין תיאום המועד.

(ח) צרכן גז יאפשר לבעל רישיון ספק גז או לסוכן לבצע בדיקה לפי סעיף זה במיתקן הגז, במועד שתואם עמו לפי הוראות סעיף קטן (ז).

(ט) (1) בעל רישיון ספק גז ישמור את התיעוד הנוגע לביצוע בדיקה ראשונית ושתי בדיקות תקופתיות אחרונות שבוצעו לפי סעיף זה, ולעניין הספקת גז באמצעות בדיקות תקופתיות אחרונות שבוצעו לפי סעיף זה, ולעניין הספקת גז באמצעות מערכת גז מרכזית – גם שרטוט של המערכת הכולל את הצנרת, והכול כל עוד הוא מספק גז למיתקן; תיעוד כאמור יכול שיישמר באמצעים דיגיטליים, ורשאי השר לקבוע חובה לשמור תיעוד נוסף;

(2) במקרה של החלפת ספק גז יעביר ספק הגז היוצא לספק הגז הנכנס את התיעוד כאמור בפסקה (1) וכן תיעוד בנוגע למיתקן הגז הנדרש לפי תקן רשמי.

(י) בסעיף זה, "ספק גז יוצא" ו"ספק גז נכנס" – כהגדרתם בפרק ד' לחוק הסדרים במשק המדינה (תיקוני חקיקה), התשמ"ט-1989.

26. ראה בעל רישיון ספק גז, במהלך בדיקת מיתקן גז או הספקת גז למיתקן גז או שנודע לו בדרך אחרת, כי המיתקן לא עומד בהוראה מהוראות לפי חוק זה, ובכלל זה בתנאי ההיתר למיתקן גז, או בדרישות תקן רשמי, יפעל לתיקון הליקוי לשם התאמת המיתקן להוראה או לדרישה, בהתאם לדרישות תקן רשמי או לתנאי ההיתר; לא נקבעו בתקן רשמי דרישות לעניין תיקון ליקויים במיתקן גז, רשאי השר לקבוע הוראות לעניין זה.

תיקון ליקויים במיתקן גז

27. (א) בעל רישיון ספק גז ינתק את הספקת הגז למיתקן גז לצריכה עצמית בהתקיים אחד מאלה:

ניתוק זרימת גז למיתקן גז לצריכה עצמית

(1) צרכן הגז לא איפשר לבעל הרישיון לבצע לגביו בדיקה לפי הוראות סעיף 25, לאחר שבעל הרישיון פנה אליו לשם תיאום מועד ביצוע הבדיקה בהתאם להוראות לפי סעיף 25(ז);

(2) נמצאו במיתקן הגז ליקויים אשר לפי דרישות תקן רשמי יש להפסיק בשלהם מיידית את הספקת הגז למיתקן; לא נקבעו בתקן רשמי דרישות כאמור, רשאי השר לקבוע הוראות לעניין זה.

(ב) לא ינתק בעל רישיון ספק גז את הספקת הגז כאמור בסעיף קטן (א) אלא לאחר שמסר לצרכן, ככל הניתן בטרם הניתוק, הודעה שבה צוין, בין היתר, סיבת הניתוק.

(ג) ניתוק הספקת הגז לפי סעיף קטן (א) ייעשה באמצעות אבזר שיעצור את הספקת הגז למיתקן הגז; לאחר הניתוק, יסמן בעל הרישיון על גבי המיתקן כי הספקת הגז למיתקן נותקה.

(ד) צרכן גז יאפשר לבעל רישיון ספק גז לנתק את הספקת הגז למיתקן גז, לפי הוראות סעיף זה, ולא יחדש את זרימת הגז למיתקן גז שנותק כאמור.

(ה) בעל רישיון ספק גז לא יחדש את הספקת הגז למיתקן גז שנותק לפי סעיף זה ולא יספק גז למיתקן הגז עד לביצוע הבדיקות או לתיקון הליקויים כאמור בסעיף קטן (א), לפי העניין.

(ו) בעל רישיון ספק גז יהיה פטור מחובת ניתוק לפי סעיף קטן (א)(1) אם לא היתה לו גישה למיתקן הגז לשם הניתוק כאמור או שצרכן הגז לא איפשר לו לנתק את הספקת הגז למיתקן הגז, ובלבד שבעל רישיון ספק הגז מחזיק תיעוד בנוגע לסיבה לאי-הניתוק.

(ז) פנה צרכן גז לבעל רישיון ספק גז כדי לתאם ביצוע בדיקות או תיקון ליקויים כאמור בסעיף קטן (א), יפעל ספק הגז לתיאום הביצוע או התיקון בהקדם האפשרי.

(ח) בתובענה אזרחית שהוגשה נגד בעל רישיון ספק גז בשל הפרת חובותיו לבצע פעולת ספק גז, תהיה זו הגנה טובה לבעל רישיון ספק הגז אם הוכיח כי ניתק את הספקת הגז למיתקן הגז לפי הוראות סעיף זה.

**סימן ב':ביצוע פעולת ספק גז באמצעות סוכן**

28. בעל רישיון ספק גז לא יבצע פעולת ספק גז באמצעות סוכן אלא אם כן המנהל התיר לו ברישיון לבצעה באמצעות אותו סוכן ובהתאם לתנאים שנקבעו ברישיון.

ביצוע פעולת ספק גז באמצעות סוכן

29. המנהל רשאי להתיר לבעל רישיון ספק גז, ברישיון ספק הגז ובתנאים שיקבע בו, לבצע פעולת ספק גז באמצעות סוכן, אם מתקיימים כל אלה:

תנאים לביצוע פעולת ספק גז באמצעות סוכן

(1) הסוכן הוא אזרח ישראלי או תושב ישראל, או חברה כהגדרתה בחוק החברות;

(2) בעל הרישיון והסוכן התקשרו ביניהם בחוזה בכתב לביצוע פעולת ספק גז מטעמו של בעל הרישיון באמצעות הסוכן; בחוזה כאמור יפורטו פעולות ספק גז שהסוכן יבצע מטעם בעל הרישיון, ובכלל זה רשימת מיתקני הגז טעוני ההיתר שהסוכן יפעיל מטעמו של בעל הרישיון או רשימת האזורים שבהם הסוכן יספק גז לצרכני גם מטעם בעל הרישיון, לפי העניין;

(3) לסוכן מיומנות, ידע מקצועי וניסיון, ואם הסוכן הוא חברה – למנהל הכללי של החברה או למנהל בכיר בחברה וכן לבעלי תפקידים בחברה המבצעים פעולות ספק גז מיומנות, ידע מקצועי וניסיון, והכול כפי שקבע השר באישור ועדת הכלכלה;

(4) הסוכן עבר הכשרה בביצוע פעולות ספק גז שערך בעל הרישיון לפי תכנית שאישר המנהל, ואם הסוכן הוא חברה – המנהל הכללי של החברה או מנהל בכיר בחברה וכן בעלי תפקידים בחברה המבצעים פעולות ספק גז עברו הכשרה כאמור;

(5) הסוכן מבוטח בביטוח לכיסוי חבותו על נזקים, בהתאם להוראות כאמור בסעיף 33;

(6) הסוכן אינו עוסק בביצוע פעולות ספק גז מטעם בעל רישיון ספק גז אחר;

(7) הסוכן לא הורשע בעבירה שמפאת מהותה, חומרתה או נסיבותיה אין הוא ראוי, לדעת המנהל, לבצע פעולות ספק גז, ואם הסוכן הוא חברה – גם בעל שליטה או נושא משרה בה לא הורשעו בעבירה כאמור.

30. (א) מבקש רישיון ספק גז או בעל רישיון ספק גז רשאי לבקש מהמנהל, בבקשה לרישיון ספק גז או לחידוש הרישיון לפי סעיף 5, להתיר לו לבצע פעולת ספק גז באמצעות סוכן.

בקשה לביצוע פעולת ספק גז באמצעות סוכן

(ב) בעל רישיון ספק גז רשאי לבקש מהמנהל, בתקופת תוקפו של רישיונו, להתיר לו לבצע פעולת ספק גז באמצעות סוכן; בקשה כאמור תכלול פרטים ומסמכים שקבע השר, ורשאי המנהל לדרוש מבעל הרישיון פרטים או מסמכים נוספים, אם נראה לו שהדבר דרוש בנסיבות העניין לשם מתן ההחלטה בבקשה; החלטת המנהל בבקשה לפי סעיף קטן זה תינתן בתוך 60 ימים מיום קבלת הבקשה.

31. בעל רישיון ספק גז שהחליט על הפסקת ההתקשרות עם סוכן שביצע מטעמו פעולות ספק גז לפי סימן זה והודיע על כך לסוכן, יודיע למנהל, ללא דיחוי ובטרם הפסקת ההתקשרות על כוונתו לעשות כן; המנהל רשאי לתת הוראות לבעל הרישיון ולסוכן לעניין זה, ובכלל זה הוראות לעניין הסדרת סיום פעולות הסוכן באופן ובמועד כפי שיורה ולעניין הספקת הגז לצרכנים.

הודעה על הפסקת התקשרות עם סוכן

32. (א) המנהל רשאי להחליט, בהחלטה מנומקת בכתב, כי בעל רישיון ספק גז שהותר לו לבצע פעולת ספק גז באמצעות סוכן מסוים לא יהיה רשאי לעשות כן –

איסור ביצוע פעולת ספק גז באמצעות סוכן

(1) ליתרת תקופת הרישיון או לתקופה קצרה יותר עד לקיום תנאים שיורה, בהתקיים אחד מאלה:

(א) חדל להתקיים באותו סוכן תנאי מהתנאים כאמור בסעיף 29;

(ב) הותר בעל הרישיון לבצע פעולת ספק גז באמצעות סוכן על יסוד מידע כוזב, שגוי, מטעה או חלקי;

(ג) אחת הנסיבות כאמור בסעיף 8(א)(2), (4) או (5), שיחולו לעניין זה בשינויים המחויבים;

(2) כל עוד תלויים ועומדים נגד הסוכן הליכים בשל עבירה כאמור בסעיף 29(7), ואם הסוכן הוא חברה – תלויים ועומדים נגד בעל שליטה או נושא משרה בה הליכים בשל עבירה כאמור.

(ב) המנהל לא ייתן החלטה לפי סעיף קטן (א) אלא לאחר שנתן לבעל רישיון ספק הגז ולסוכן הזדמנות לטעון את טענותיהם.

33. (א) בעל רישיון ספק גז יבטח סוכן המבצע פעולת ספק גז מטעמו בביטוח לכיסוי חבותו בשל נזקים, בהתאם להוראות לפי סעיף 22, בשינויים המחויבים.

ביטוח לסוכן

(ב) ביטוח כאמור בסעיף קטן (א) יהיה באותם התנאים שבהם בעל רישיון ספק הגז מבוטח כאמור בסעיף 22 ויהיה תקף במשך כל התקופה שבה אותו סוכן רשאי לבצע מטעמו של בעל הרישיון פעולת ספק גז כאמור בסעיפים 30 ו-31.

34. הוראות לפי חוק התקנים בקשר לגז או למיתקן גז החלות לגבי בעל רישיון ספק גז, וכן ההוראות לפי חוק זה, למעט הוראות סעיפים 22 ו-23 ופרקים ב' ו-ה', יחולו גם לגבי סוכן המבצע פעולת ספק גז מטעמו של בעל רישיון ספק גז, בכפוף להוראות הרישיון לעניין ביצוע פעולת ספק גז באמצעות סוכן כאמור בסימן זה, והכול בשינויים המחויבים ובשינויים אלה:

החלת הוראות על סוכן

(1) בסעיף 19, במקום האמור בו יקראו "סוכן לא ירכוש גז אלא מבעל רישיון ספק הגז שמטעמו הוא מבצע פעולת ספק גז";

(2) בסעיף 20, במקום האמור בו יקראו:

"(א)   סוכן לא יספק גז אלא לאחד מאלה:

(1)  צרכן גז;

(2)  מי שפטור מחובת קבלת רישיון ספק גז לפי הוראות סעיף 3(א)(2) או (3).

(ב)   סוכן לא יספק גז לצרכן גז אלא אם כן בעל רישיון ספק הגז שמטעמו הוא פועל התקשר עם הצרכן בחוזה בכתב להספקת גז; ואולם סוכן רשאי לספק גז לצרכן גז אף אם בעל הרישיון לא התקשר עם הצרכן בחוזה, ובלבד שבעל הרישיון מסר לצרכן, בסמוך למועד הספקת הגז וחמישה ימים לכל היותר לאחר מועד ההספקה, חשבונית ובה פרטי בעל הרישיון ופרטי צרכן הגז".

35. (א) בעל רישיון ספק גז המבצע פעולת ספק גז באמצעות סוכן לפי הוראות פרק זה חייב לפקח על קיום ההוראות בידי הסוכן כאמור בסעיף 34.

חובת פיקוח של בעל רישיון ספק גז על קיום ההוראות בידי סוכן

(ב) בלי לגרוע מכלליות האמור בסעיף קטן (א), בעל רישיון ספק גז המבצע פעולת ספק גז באמצעות סוכן, יבצע את כל הפעולות האלה:

(1) יערוך ביקורת, אחת לשישה חודשים לפחות, שבה –

(א) יבדוק את התאמת כמות הגז שהסוכן רכש למספר צרכני הגז שהוא מספק להם גז מטעם בעל הרישיון ולסוגיהם;

(ב) יבדוק את קיומו של חוזה בכתב להספקת גז עם כל צרכן גז שהסוכן מספק לו גז מטעם בעל הרישיון או קיומה של חשבונית כאמור בסעיף 20(ב) שנמסרה לצרכן הגז;

(ג) יבדוק את קיומם של טפסים המעידים על ביצוע בדיקות ראשוניות ובדיקות תקופתיות בהתאם להוראות לפי סעיף 25 לכל מיתקני הגז לצריכה עצמית המשמשים צרכני גז שהסוכן מספק להם גז מטעם בעל הרישיון;

(ד) יבדוק את תקינותם של 1% לפחות ממיתקני הגז לצריכה עצמית המשמשים צרכני גז שהסוכן מספק להם גז מטעם בעל הרישיון, ובלבד שמספר המיתקנים שייבדקו לפי פסקת משנה זו לא יקטן מ־10 ולא יעלה על 500; בדיקה לפי פסקת משנה זו לא תבוא במקום הבדיקה התקופתית למיתקן גז; בדיקה כאמור תתבצע במיתקני הגז;

(2) יקיים אחת לשנה לסוכנים המבצעים פעולות ספק גז מטעמו הדרכת ריענון לגבי פעולות הספקת הגז שהם מבצעים מטעם בעל הרישיון, במתכונת שאישר המנהל;

(3) פעולות נוספות, אם קבע השר כאלה.

(ג) בעל רישיון ספק גז ירשום את הפעולות שביצע לפי סעיף קטן (ב), יתעד את הבדיקות כאמור וישמור את הרישום והתיעוד חמש שנים.

(ד) מצא בעל רישיון ספק גז בביקורת שערך לפי סעיף זה כי סוכן מטעמו הפר הוראה מהוראות לפי חוק זה או הוראה מהוראות לפי חוק התקנים בקשר לגז או למיתקן גז או שנודע לו על כך בדרך אחרת, יפעל לתיקון ההפרה ולמניעת הישנותה; מצא בעל רישיון ספק גז כי הפרה כאמור שביצע סוכן מטעמו עלולה לסכן באופן ממשי ומיידי אדם או רכוש, ידווח על כך למנהל בכתב מייד.

**סימן ג':חובת בעל רישיון עבודת גז**

36. בעל רישיון עבודת גז יהיה מבוטח בביטוח לכיסוי חבותו בשל נזקים, במשך כל תקופת הרישיון, בהתאם להוראות שקבע השר, באישור ועדת הכלכלה.

ביטוח לבעל רישיון עבודת גז

**פרק ד':הגבלות נוספות לעניין ביצוע פעולות בקשר לגז**

37. (א) לא ייצר אדם, לא ייבא, לא ירכוש מייבוא ולא יספק גז אלא אם כן הגז עומד בדרישות התקן כמפורט בתוספת השביעית.

התאמת הגז לדרישות התקן

(ב) על אף האמור בסעיף קטן (א), המנהל רשאי, בנסיבות מיוחדות, בהחלטה מנומקת בכתב, לתת לאדם פטור מחובת התאמת הגז לדרישות התקן כאמור באותו סעיף קטן, לתקופה קצובה כפי שיורה, אם שוכנע כי אין בכך כדי לפגוע בבטיחות הציבור או בשלומו; המנהל רשאי להורות על תנאים למתן הפטור ועל חובות שיחולו על מקבל הפטור לשם הבטחת רמת הבטיחות הנדרשת לפי חוק זה; פטור לפי סעיף קטן זה יפורסם באתר האינטרנט של המשרד.

38. (א) צרכן גז לא ירכוש גז אלא מבעל רישיון ספק גז או ממי שפטור מחובת קבלת רישיון ספק גז לפי הוראות סעיף 3.

איסור רכישת גז ממי שאינו בעל רישיון ספק גז

(ב) מי שפטור מחובת קבלת רישיון ספק גז לפי הוראות סעיף 3(א)(2) או (3) לא ירכוש גז אלא מבעל רישיון ספק גז או מסוכן.

39. מי שאינו צרכן גז ביתי, ובכלל זה בעל רישיון ספק גז או סוכן, לא יעסיק בעבודות גז אלא את מי שהוא בעל רישיון עבודת גז או את מי שפטור מחובת קבלת רישיון כאמור לפי הוראות סעיף 14(ב).

איסור העסקת מי שאינו בעל רישיון עבודת גז

40. מי שמאחסן מכלי מחנאות שאינם משמשים למילוי חוזר בקיבולת כוללת שאינה עולה על 60 ליטרים או קיבולת אחרת שקבע השר, לשם שיווקם, יחולו עליו הדרישות המפורטות בתוספת השמינית.

אחסון מכלי מחנאות שאינם משמשים למילוי חוזר

41. צרכן גז שאינו צרכן גז ביתי המאחסן או מוביל מכלים מיטלטלים כאמור בתוספת השנייה או השלישית לשם עיסוקו, יאחסן או יוביל את המכלים במקום מאוורר ובמצב מאונך, ובזמן ההובלה יבטיח כי המכלים מאובטחים מפני נפילה ויחזיק בכלי הרכב אישור המעיד על רכישת המכלים מבעל רישיון ספק גז; השר רשאי לקבוע דרישות נוספות לאחסון או להובלה של גז לפי סעיף זה.

אחסון או הובלה של גז בידי צרכן גז שאינו צרכן גז ביתי

**פרק ה':המנהל וסמכויותיו**

42. (א) השר ימנה, מקרב עובדי משרדו, אדם בעל ידע וכישורים מתאימים להיות מנהל ענייני בטיחות הגז שיהיו נתונות לו הסמכויות לפי חוק זה; הודעה על המינוי תפורסם ברשומות.

המנהל וסמכויותיו

(ב) על אף האמור בסעיף קטן (א), סמכויות המנהל לפי סעיפים 3(ב), 37(ב) ו־47(ב)(2) ופרקים ח' ו־ט' יהיו נתונות למנהל מינהל הדלק במשרד.

(ג) מנהל מינהל הדלק במשרד רשאי לאצול את סמכויותיו לפי פרק ח', למעט לפי סעיף 62(ג), למנהל ענייני בטיחות הגז או לעובד בכיר אחר האחראי לנושא העיצומים הכספיים במשרד; הודעה על אצילת סמכות כאמור תפורסם ברשומות.

43. היה למנהל יסוד סביר להניח כי קיים ליקוי במיתקן גז או כי בעל רישיון ספק גז או סוכן הפר הוראה מההוראות לפי חוק זה או מההוראות לפי חוק התקנים בקשר לגז או למיתקן גז, רשאי הוא להורות לבעל רישיון ספק הגז, בהודעה בכתב, לתקן את הליקוי או להפסיק את ההפרה, לפי העניין, באופן, בתוך פרק הזמן ובתנאים כפי שיורה.

תיקון ליקוי או הפסקת הפרה

44. המנהל רשאי להורות לבעל רישיון ספק גז להכין תכנית בטיחות בנוגע למיתקן גז שלגביו ניתן לו היתר למיתקן גז, לפי הנחיות ועד המועד כפי שיורה; הוראה כאמור יכול שתהיה לגבי סוג של מיתקני גז או לגבי מיתקן גז מסוים.

הכנת תכנית בטיחות

45. (א) המנהל רשאי להורות לבעל רישיון ספק גז או למחזיק במיתקן גז, בהודעה בכתב, להפסיק שימוש במיתקן גז ולרוקן את הגז מהמיתקן ללא דיחוי, בהתקיים אחד מאלה:

הפסקת שימוש במיתקן גז

(1) מיתקן הגז טעון היתר ולא ניתן לגביו היתר;

(2) אם ראה שטעמי בטיחות של אדם או רכוש מחייבים זאת.

(ב) המנהל לא ייתן הוראה לפי סעיף זה אלא לאחר שנתן למי שכלפיו מופנית ההוראה הזדמנות לטעון את טענותיו; ואולם, המנהל רשאי לתת הוראה לפי סעיף זה אף בטרם נתן למי שכלפיו מופנית ההוראה הזדמנות כאמור אם היה לו יסוד סביר להניח כי מיתקן הגז מהווה סכנה ממשית ומיידית לאדם או לרכוש, ובלבד שייתן למי שכלפיו מופנית ההוראה הזדמנות לטעון את טענותיו בהקדם האפשרי לאחר מתן ההוראה, ולא יאוחר מ־30 ימים לאחר מתן ההוראה.

(ג) לא בוצעה הוראה שנתן המנהל לפי סעיף זה וראה המנהל שאי־ביצועה מהווה סכנה ממשית ומיידית לאדם או לרכוש, רשאי הוא לנקוט צעדים לכפיית קיומה או לבצעה במקום מי שחייב בביצועה ולגבות מהאדם שכלפיו מופנית ההוראה את כפל ההוצאות שהוציא לשם כך; על גביית הוצאות כאמור יחולו הוראות פקודת המסים (גבייה), כאילו היו מס כמשמעותו באותה פקודה.

46. (א) המנהל רשאי להורות למי שמבצע עבודת גז שביצועה אינו טעון רישיון עבודת גז בהתאם להוראות לפי סעיף 14(ב)(3) להפסיק לבצעה, אם מבצע עבודת הגז הפר הוראה מההוראות לפי חוק זה או מהוראות לפי חוק התקנים בקשר לגז או למיתקן גז.

הפסקת ביצוע עבודת גז שאינה טעונה רישיון עבודת גז

(ב) המנהל לא ייתן הוראה לפי סעיף זה אלא לאחר שנתן למי שכלפיו מופנית ההוראה הזדמנות לטעון את טענותיו; ואולם, המנהל רשאי לתת הוראה לפי סעיף זה אף בטרם ניתנה למי שכלפיו מופנית ההוראה הזדמנות כאמור אם היה לו יסוד סביר להניח כי בשל פעילותו יש חשש לסכנה מיידית של פגיעה באדם או של גרימת נזק חמור לרכוש, ובלבד שייתן למי שכלפיו מופנית ההוראה הזדמנות לטעון את טענותיו בהקדם האפשרי לאחר מתן ההוראה, ולא יאוחר מ־30 ימים לאחר מתן ההוראה.

**פרק ו':פיקוח ואכיפה**

47. (א) השר רשאי להסמיך, מקרב עובדי משרדו, מפקחים שיהיו נתונות להם הסמכויות לפי פרק זה, כולן או חלקן, לשם פיקוח על ביצוע הוראות לפי חוק זה (בפרק זה – מפקח).

הסמכת מפקחים וסמכויות פיקוח

(ב) לא יוסמך מפקח לפי הוראות סעיף קטן (א) אלא אם כן מתקיימים בו כל אלה:

(1) משטרת ישראל הודיעה, לא יאוחר משלושה חודשים מיום קבלת פרטי העובד, כי היא אינה מתנגדת להסמכתו מטעמים של שלום הציבור וביטחונו, לרבות בשל עברו הפלילי;

(2) הוא קיבל הכשרה מתאימה בתחום הסמכויות שיהיו נתונות לו לפי פרק זה, כפי שהורה השר, בהסכמת השר לביטחון הפנים, וכן הכשרה מתאימה בנושאים הנוגעים לחוק זה ולהוראות חוק התקנים בקשר לגז או למיתקן גז, כפי שהורה המנהל;

(3) הוא עומד בתנאי כשירות נוספים כפי שהורה השר, בהתייעצות עם השר לביטחון הפנים.

(ג) הודעה על הסמכת מפקח לפי סעיף זה תפורסם ברשומות ובאתר האינטרנט של המשרד.

(ד) לשם פיקוח על ביצוע ההוראות לפי חוק זה רשאי מפקח –

(1) לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו;

(2) לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח את ביצוען של ההוראות לפי חוק זה או להקל על ביצוען; בפסקה זו, "מסמך" – לרבות פלט כהגדרתו בחוק המחשבים, התשנ"ה-1995;

(3) לערוך בדיקות או מדידות או ליטול דגימות, למסור את המדידות או הדגימות לבדיקת מעבדה מאושרת, לשמור אותן או לנהוג בהן בדרך אחרת, וכן להורות לבעל רישיון ספק גז על מסירת המדידות או הדגימות כאמור לבדיקת מעבדה מאושרת או על שמירתן לתקופה שיורה או לנהוג בהן בדרך אחרת;

(4) להיכנס למקום שיש לו יסוד להניח כי נמצא בו מיתקן גז, לרבות לכלי תחבורה כשהוא נייח, ובלבד שלא ייכנס למקום המשמש למגורים אלא על פי צו של בית משפט; ואולם, מפקח רשאי להיכנס למקום המשמש למגורים גם בלא צו של בית משפט, לבקשת המחזיק במקום או אם יש לו יסוד סביר להניח שמיתקן הגז הנמצא במקום מהווה סכנה ממשית ומיידית לאדם או לרכוש; לעניין זה לא יראו שטחים משותפים בבניין מגורים כמקום המשמש למגורים.

48. התעורר חשד לביצוע עבירה לפי הוראות חוק זה, רשאי מפקח –

סמכויות אכיפה

(1) לחקור כל אדם הקשור לעבירה כאמור או שעשויות להיות לו ידיעות הנוגעות לעבירה כאמור; על חקירה לפי פסקה זו יחולו הוראות סעיפים 2 ו־3 לפקודת הפרוצדורה הפלילית (עדות), בשינויים המחויבים;

(2) לתפוס כל חפץ הקשור לביצוע עבירה כאמור; על תפיסה לפי פסקה זו יחולו הוראות הפרק הרביעי לפקודת סדר הדין הפלילי (מעצר וחיפוש) [נוסח חדש], התשכ"ט-1969 (בסעיף קטן זה – פקודת מעצר וחיפוש), בשינויים המחויבים;

(3) לבקש מבית משפט צו חיפוש לפי סעיף 23 לפקודת מעצר וחיפוש, ולבצעו; על חיפוש לפי פסקה זו יחולו הוראות סעיפים 24(א)(1), 26 עד 28 ו־45 לפקודת מעצר וחיפוש, בשינויים המחויבים.

49. (א) מפקח לא יעשה שימוש בסמכויות הנתונות לו לפי פרק זה אלא בעת מילוי תפקידו ובהתקיים אלה:

זיהוי מפקח

(1) הוא עונד באופן גלוי תג המזהה אותו ואת תפקידו;

(2) בעת ביצוע סמכויותיו לפי סעיף 48, הוא לובש מדי מפקח בצבע ובצורה שהורה השר לעניין זה, ובלבד שהמדים כאמור אינם נחזים להיות מדי משטרה;

(3) יש בידו תעודה החתומה בידי השר, המעידה על תפקידו ועל סמכויותיו של מפקח, שאותה יציג על פי דרישה.

(ב) חובת ההזדהות לפי סעיף קטן (א) לא תחול אם קיומה עלול לגרום לפגיעה בביטחון המפקח או בביטחון אדם אחר; חלפה הנסיבה שבשלה לא קיים המפקח את חובת ההזדהות כאמור בסעיף קטן זה, יקיים המפקח את חובתו כאמור מוקדם ככל האפשר.

**פרק ז':עונשין**

50. (א) העושה אחד מאלה, דינו – מאסר שנתיים או קנס כאמור בסעיף 61(א)(4) לחוק העונשין, ואם נעברה העבירה בידי תאגיד – כפל הקנס האמור:

עונשין

(1) מבצע פעולת ספק גז בלא רישיון ספק גז, בניגוד להוראות סעיף 2, ובלבד שאינו פטור מחובת רישוי לפי סעיף 3;

(2) מקים או מפעיל מיתקן גז טעון היתר בלא היתר למיתקן הגז, בניגוד להוראות סעיף 9;

(3) מבצע עבודת גז ללא רישיון עבודת גז, בניגוד להוראות סעיף 14(א), ובלבד שאינו פטור מחובת רישוי לפי סעיף 14(ב);

(4) בעל רישיון ספק גז –

(א) הרוכש גז, בניגוד להוראות סעיף 19;

(ב) המספק גז בניגוד להוראות סעיף 20(א);

(ג) המעסיק בעבודת גז את מי שאינו בעל רישיון עבודת גז, בניגוד להוראות סעיף 39;

(5) סוכן –

(א) הרוכש גז, בניגוד להוראות סעיף 19 כפי שהוחל בסעיף 34(1);

(ב) המספק גז, בניגוד להוראות סעיף 20(א) כפי שהוחל בסעיף 34(2);

(ג) המעסיק בעבודת גז את מי שאינו בעל רישיון עבודת גז, בניגוד להוראות סעיף 39 כפי שהוחל בסעיף 34.

(ב) העושה אחד מאלה, דינו – מאסר 18 חודשים או קנס כאמור בסעיף 61(א)(3) לחוק העונשין, ואם נעברה העבירה בידי תאגיד – כפל הקנס האמור:

(1) בעל רישיון ספק גז –

(א) המבצע פעולת ספק גז שלא בהתאם לתנאי רישיון ספק הגז, בניגוד להוראות סעיף 2;

(ב) המבצע שינוי יסודי במיתקן גז טעון היתר בלא היתר לביצוע שינוי יסודי במיתקן הגז, בניגוד להוראות סעיף 9;

(ג) שאינו מבצע בדיקה ראשונית או בדיקה תקופתית למיתקן גז טעון היתר שאינו מיתקן גז לצריכה עצמית, בניגוד להוראות סעיף 24(א);

(ד) המבצע פעולת ספק גז באמצעות סוכן בלי שהמנהל התיר לו ברישיון לעשות כן או שלא בהתאם לתנאים שנקבעו ברישיונו, בניגוד להוראות סעיף 28;

(2) סוכן –

(א) המבצע פעולת ספק גז שלא בהתאם לתנאי רישיון ספק הגז, בניגוד להוראות סעיף 2 כפי שהוחל בסעיף 34;

(ב) המבצע שינוי יסודי במיתקן גז טעון היתר בלא היתר לביצוע שינוי יסודי במיתקן הגז, בניגוד להוראות סעיף 9 כפי שהוחל בסעיף 34;

(ג) שאינו מבצע בדיקה ראשונית או בדיקה תקופתית למיתקן גז טעון היתר שאינו מיתקן גז לצריכה עצמית, בניגוד להוראות סעיף 24(א) כפי שהוחל בסעיף 34;

(3) בעל רישיון ספק גז או מחזיק במיתקן גז שאינו פועל בהתאם להוראת המנהל להפסיק שימוש במיתקן גז או לרוקן אותו שניתנה לפי סעיף 45;

(4) מי שמבצע עבודת גז, שביצועה אינו טעון רישיון עבודת גז בהתאם להוראות לפי סעיף 14(ב)(3) שאינו פועל בהתאם להוראת המנהל להפסקת ביצוע עבודת הגז שניתנה לפי סעיף 46.

(ג) העושה אחד מאלה, דינו – מאסר שנה או קנס כאמור בסעיף 61(א)2) לחוק העונשין, ואם נעברה העבירה בידי תאגיד – כפל הקנס האמור:

(1) בעל רישיון ספק גז –

(א) המקים או מפעיל מיתקן גז טעון היתר או מבצע שינוי יסודי במיתקן כאמור שלא בהתאם לתנאי ההיתר, בניגוד להוראות סעיף 9;

(ב) שאינו מבצע בדיקה ראשונית למיתקן גז לצריכה עצמית, בניגוד להוראות סעיף 25(א);

(ג) שאינו מבצע בדיקה תקופתית למיתקן גז לצריכה עצמית שהוא מספק לו גז, בניגוד להוראות סעיף 25(ב);

(ד) שאינו מבצע בדיקה של מיתקן גז לצריכה עצמית אף שהתבקש לעשות כן על ידי צרכן גז, בניגוד להוראות סעיף 25(ה);

(ה) שהוא ספק גז נכנס שאינו מבצע בדיקה למיתקן גז לצריכה עצמית לפני שהוא מספק גז למיתקן, בניגוד להוראות סעיף 25(ו);

(ו) שאינו מנתק את זרימת הגז למיתקן גז, בניגוד להוראות סעיף 27(א) עד (ג);

(ז) המחדש את זרימת הגז למיתקן גז שנותק או המספק גז למיתקן כאמור, בניגוד להוראות סעיף 27(ה);

(ח) שאינו פועל בהתאם להוראת המנהל לתיקון ליקוי או להפסקת הפרה שניתנה לפי סעיף 43;

(2) סוכן –

(א) המקים או מפעיל מיתקן גז טעון היתר או מבצע שינוי יסודי במיתקן כאמור שלא בהתאם לתנאי ההיתר, בניגוד להוראות סעיף 9 כפי שהוחל בסעיף 34;

(ב) שאינו מבצע בדיקה ראשונית למיתקן גז לצריכה עצמית, בניגוד להוראות סעיף 25(א) כפי שהוחל בסעיף 34;

(ג) שאינו מבצע בדיקה תקופתית למיתקן גז לצריכה עצמית שהוא מספק לו גז, בניגוד להוראות סעיף 25(ב) כפי שהוחל בסעיף 34;

(ד) שאינו מבצע בדיקה של מיתקן גז לצריכה עצמית אף שהתבקש לעשות כן על ידי צרכן גז, בניגוד להוראות סעיף 25(ה) כפי שהוחל בסעיף 34;

(ה) שאינו מבצע בדיקה מטעמו של ספק גז נכנס למיתקן גז לצריכה עצמית לפני הספקת גז למיתקן, בניגוד להוראות סעיף 25(ו) כפי שהוחל בסעיף 34;

(ו) שאינו מנתק את זרימת הגז למיתקן גז, בניגוד להוראות סעיף 27(א) עד (ג) כפי שהוחל בסעיף 34;

(ז) המחדש את זרימת הגז למיתקן גז שנותק או המספק גז למיתקן כאמור, בניגוד להוראות סעיף 27(ה) כפי שהוחל בסעיף 34;

(3) בעל רישיון עבודת גז המבצע עבודת גז ללא רישיון לביצוע אותה עבודה או שלא בהתאם לתנאי הרישיון, בניגוד להוראות סעיף 14(א);

(4) מייצר, מייבא, רוכש מייבוא או מספק גז שאינו עומד בדרישות התקן, בניגוד להוראות סעיף 37;

(5) מי שפטור מחובת קבלת רישיון ספק גז לפי הוראות סעיף 3(א)(2) או (3) הרוכש גז בניגוד להוראות סעיף 38(ב).

(ד) העושה אחד מאלה, דינו – קנס כאמור בסעיף 61(א)(1) לחוק העונשין, ואם נעברה העבירה בידי תאגיד – כפל הקנס האמור:

(1) צרכן גז שאינו צרכן גז ביתי –

(א) המחדש את זרימת הגז למיתקן גז שנותק, בניגוד להוראות סעיף 27(ד);

(ב) הרוכש גז בניגוד להוראות סעיף 38(א);

(2) מי שאינו צרכן גז ביתי ואינו בעל רישיון ספק גז או סוכן המעסיק בעבודת גז את מי שאינו בעל רישיון עבודת גז, בניגוד להוראות סעיף 39.

(ה) המפר הוראה מהוראות לפי חוק זה כמפורט בתוספת התשיעית, דינו – מאסר שישה חודשים או קנס כאמור בסעיף 61(א)(1) לחוק העונשין, ואם נעברה העבירה בידי תאגיד – כפל הקנס האמור.

51. (א) נושא משרה בתאגיד חייב לפקח ולעשות כל שניתן למניעת עבירה לפי סעיף 50 בידי התאגיד או בידי עובד מעובדיו; המפר הוראה זו, דינו – מחצית הקנס הקבוע ליחיד בשל אותה עבירה או קנס כאמור בסעיף 61(א)(1) לחוק העונשין, לפי הגבוה.

אחריות נושא משרה בתאגיד

(ב) נעברה עבירה לפי סעיף 50 בידי תאגיד או בידי עובד מעובדיו, חזקה היא כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

(ג) בסעיף זה, "נושא משרה" – מנהל פעיל בתאגיד, שותף למעט שותף מוגבל, או בעל תפקיד אחר האחראי מטעם התאגיד על התחום שבו בוצעה העבירה.

**פרק ח':עיצום כספי**

**סימן א':הטלת עיצום כספי**

52. (א) המפר הוראה מההוראות לפי חוק זה החלה עליו, כמפורט להלן, רשאי המנהל להטיל עליו עיצום כספי לפי הוראות פרק זה:

עיצום כספי

(1) בעל רישיון ספק גז או בעל רישיון עבודת גז כמפורט בטור א' בחלק א' לעניין הוראות החוק או בחלק ג' לתוספת העשירית לעניין תקנות וצווים – בסכום הנקוב בטור ב' באותה תוספת לצד אותה הפרה;

(2) מי שהפר הוראה מהוראות לפי חוק זה כמפורט בטור א' בחלק ב' לתוספת העשירית – בסכום הנקוב בטור ב' באותה תוספת לצד אותה הפרה.

(ב) המפר הוראה מהוראות חוק התקנים כמפורט בטור א' בחלק ד' לתוספת העשירית, רשאי המנהל להטיל עליו עיצום כספי לפי הוראות פרק זה בסכום הנקוב בטור ב' באותה תוספת לצד אותה הפרה.

(ג) סוכן שהפר הוראה מההוראות כאמור בסעיפים קטנים (א)(1) ו-(ב) כפי שהוחלה לגביו בסעיף 34, רשאי המנהל להטיל עליו עיצום כספי לפי הוראות פרק זה בסכום שניתן להטיל על בעל רישיון ספק הגז בשל אותה הפרה.

53. (א) היה למנהל יסוד סביר להניח כי אדם הפר הוראה מההוראות לפי חוק זה או הוראה מהוראות חוק התקנים כאמור בסעיף 52 (בפרק זה – המפר), ובכוונתו להטיל עליו עיצום כספי לפי אותו סעיף, ימסור למפר הודעה על הכוונה להטיל עליו עיצום כספי (בפרק זה – הודעה על כוונת חיוב).

הודעה על כוונת חיוב

(ב) בהודעה על כוונת חיוב יציין המנהל, בין השאר, את אלה:

(1) המעשה או המחדל (בפרק זה – המעשה) המהווה את ההפרה ומועד ביצועו;

(2) סכום העיצום הכספי והתקופה לתשלומו;

(3) זכותו של המפר לטעון את טענותיו לפני המנהל לפי הוראות סעיף 54;

(4) הסמכות להוסיף על סכום העיצום הכספי בשל הפרה נמשכת או הפרה חוזרת לפי הוראות סעיף 56 ושיעור התוספת.

54. מפר שנמסרה לו הודעה על כוונת חיוב לפי הוראות סעיף 53 רשאי לטעון את טענותיו, בפני המנהל, בכתב או בעל פה לפי החלטת המנהל, לעניין הכוונה להטיל עליו עיצום כספי ולעניין סכומו, בתוך 45 ימים ממועד מסירת ההודעה, ורשאי המנהל להאריך את התקופה האמורה בתקופה נוספת שלא תעלה על 45 ימים.

זכות טיעון

55. (א) המנהל יחליט, לאחר ששקל את הטענות שנטענו לפי סעיף 54, אם להטיל על המפר עיצום כספי, ורשאי הוא להפחית את סכום העיצום הכספי לפי הוראות סעיף 57.

החלטת המנהל ודרישת תשלום

(ב) החליט המנהל לפי הוראות סעיף קטן (א) –

(1) להטיל על המפר עיצום כספי – ימסור לו דרישה, בכתב, לשלם את העיצום הכספי (בפרק זה – דרישת תשלום), שבה יציין, בין השאר, את סכום העיצום הכספי המעודכן ואת התקופה לתשלומו;

(2) שלא להטיל על המפר עיצום כספי – ימסור לו הודעה על כך, בכתב.

(ג) בדרישת התשלום או בהודעה לפי סעיף קטן (ב) יפרט המנהל את נימוקי החלטתו.

(ד) לא טען המפר את טענותיו לפי הוראות סעיף 54 בתוך התקופה האמורה באותו סעיף, יראו את ההודעה על כוונת חיוב, בתום אותה תקופה, כדרישת תשלום שנמסרה למפר במועד האמור.

56. (א) בהפרה נמשכת ייווסף על העיצום הכספי הקבוע לאותה הפרה החלק העשרים שלו לכל חודש מלא שבו נמשכת ההפרה.

הפרה חוזרת והפרה נמשכת

(ב) בהפרה חוזרת ייווסף על העיצום הכספי הקבוע לאותה הפרה סכום השווה לעיצום הכספי כאמור; לעניין זה, "הפרה חוזרת" – הפרת הוראה מההוראות לפי חוק זה או מהוראות חוק התקנים בקשר לגז או למיתקן גז, כאמור בסעיף 52, בתוך שנתיים מהפרה קודמת של אותה הוראה שבשלה הוטל על המפר עיצום כספי או שבשלה הורשע.

57. המנהל אינו רשאי להטיל עיצום כספי בסכום הנמוך מהסכומים הקבועים בסימן זה אלא במקרים, בנסיבות ובהתאם לשיקולים המפורטים בתוספת האחת־עשרה ובשיעורים הקבועים בה.

סכומים מופחתים

58. (א) העיצום הכספי יהיה לפי סכומו המעודכן ביום מסירת דרישת התשלום, ולגבי מפר שלא טען את טענותיו לפני המנהל כאמור בסעיף 54 – ביום מסירת ההודעה על כוונת חיוב; הוגש ערעור לבית משפט לפי סעיף 66 ועוכב תשלומו של העיצום הכספי בידי המנהל או בית המשפט יהיה העיצום הכספי לפי סכומו המעודכן ביום ההחלטה בערעור.

סכום מעודכן של העיצום הכספי

(ב) סכומי העיצום הכספי הקבועים בתוספת העשירית יתעדכנו ב־1 בינואר בכל שנה (בסעיף קטן זה – יום העדכון), בהתאם לשיעור שינוי המדד הידוע ביום העדכון לעומת המדד שהיה ידוע ב־1 בינואר של השנה הקודמת; הסכומים האמורים יעוגלו לסכום הקרוב שהוא מכפלה של 10 שקלים חדשים; עדכון ראשון לפי סעיף קטן זה יהיה ביום כ"ח בטבת התשפ"ב (1 בינואר 2022); לעניין זה, "מדד" – מדד המחירים לצרכן שמפרסמת הלשכה המרכזית לסטטיסטיקה.

(ג) המנהל יפרסם ברשומות ובאתר האינטרנט של המשרד הודעה על סכומי העיצום הכספי המעודכנים לפי סעיף קטן (ב).

59. המפר ישלם את העיצום הכספי בתוך 45 ימים מיום מסירת דרישת התשלום כאמור בסעיף 55.

המועד לתשלום העיצום הכספי

60. לא שילם המפר עיצום כספי במועד, ייווספו על העיצום הכספי לתקופת הפיגור הפרשי הצמדה וריבית כהגדרתם בחוק פסיקת ריבית והצמדה, התשכ"א-1961 (בפרק זה – הפרשי הצמדה וריבית), עד לתשלומו.

הפרשי הצמדה וריבית

61. עיצום כספי ייגבה לאוצר המדינה, ועל גבייתו יחול חוק המרכז לגביית קנסות, אגרות והוצאות, התשנ"ה-1995.

גבייה

**סימן ב':התראה מינהלית**

62. (א) היה למנהל יסוד סביר להניח כי אדם הפר הוראה מההוראות לפי חוק זה, כאמור בסעיף 52, והתקיימו נסיבות שקבע המנהל בנהלים, באישור היועץ המשפטי לממשלה, רשאי הוא, במקום להמציא למפר הודעה על כוונת חיוב ולהטיל עליו עיצום כספי לפי הוראות סימן א', להמציא לו התראה מינהלית לפי הוראות סימן זה; בסעיף קטן זה, "היועץ המשפטי לממשלה" – לרבות משנה ליועץ המשפטי לממשלה שהיועץ המשפטי לממשלה הסמיכו לעניין זה.

התראה מינהלית

(ב) בהתראה המינהלית יציין המנהל מהו המעשה המהווה את ההפרה ומועד ביצועו, יודיע למפר כי עליו להפסיק את ההפרה וכי אם ימשיך בהפרה או יחזור עליה יהא צפוי לעיצום כספי בשל הפרה נמשכת או הפרה חוזרת, לפי העניין, כאמור בסעיף 64, וכן יציין את זכותו של המפר לבקש את ביטול ההתראה לפי הוראות סעיף 63.

(ג) נהלים לפי סעיף קטן (א) שקבע המנהל יפורסמו באתר האינטרנט של המשרד.

63. (א) נמסרה למפר התראה מינהלית כאמור בסעיף 62, רשאי הוא לפנות למנהל בכתב, בתוך 45 ימים, בבקשה לבטל את ההתראה בשל אחד מטעמים אלה:

בקשה לביטול התראה מינהלית

(1) המפר לא ביצע את ההפרה;

(2) המעשה שביצע המפר המפורט בהתראה אינו מהווה הפרה.

(ב) קיבל המנהל בקשה לביטול התראה מינהלית לפי הוראות סעיף קטן (א), רשאי הוא לבטל את ההתראה או לדחות את הבקשה ולהותיר את ההתראה על כנה; החלטת המנהל תינתן בכתב, ותימסר למפר בצירוף נימוקים.

64. (א) נמסרה למפר התראה מינהלית לפי הוראות סימן זה והמפר המשיך להפר את ההוראה שבשלה נמסרה לו ההתראה, יראו את ההפרה כאמור כהפרה נמשכת לעניין סעיף 56(א), והמנהל ימסור למפר הודעה על כוונת חיוב בשל ההפרה הנמשכת בהתאם להוראות סעיף 53, בשינויים המחויבים; מפר שנמסרה לו הודעה על כוונת חיוב כאמור רשאי לטעון את טענותיו לפני המנהל ויחולו לעניין זה הוראות סעיפים 54 ו־55, בשינויים המחויבים.

הפרה נמשכת והפרה חוזרת לאחר התראה מינהלית

(ב) נמסרה למפר התראה מינהלית לפי הוראות סימן זה והמפר חזר והפר את ההוראה שבשלה נמסרה לו ההתראה, בתוך שנתיים מיום מסירת ההתראה, יראו את ההפרה הנוספת כאמור כהפרה חוזרת לעניין סעיף 56(ב), והמנהל ימסור למפר הודעה על כוונת חיוב בשל ההפרה החוזרת, בהתאם להוראות סעיף 53, בשינויים המחויבים; מפר שנמסרה לו הודעה על כוונת חיוב כאמור רשאי לטעון את טענותיו לפני המנהל ויחולו לעניין זה הוראות סעיפים 54 ו־55, בשינויים המחויבים.

**סימן ג':הוראות כלליות**

65. על מעשה אחד המהווה הפרה של הוראה מההוראות כאמור בסעיף 52 ושל הוראה מההוראות לפי חוק אחר לא יוטל יותר מעיצום כספי אחד.

עיצום כספי בשל הפרה לפי חוק זה ולפי חוק אחר

66. (א) על החלטה סופית של המנהל לפי פרק זה ניתן לערער לבית משפט השלום שבו יושב נשיא בית משפט השלום; ערעור כאמור יוגש בתוך 30 ימים מיום שנמסרה למפר הודעה על ההחלטה.

ערעור

(ב) אין בהגשת ערעור לפי סעיף קטן (א) כדי לעכב את תשלום העיצום הכספי, אלא אם כן הסכים לכך המנהל או שבית המשפט הורה על כך.

(ג) החליט בית המשפט לקבל ערעור שהוגש לפי סעיף קטן (א) לאחר ששולם העיצום הכספי לפי הוראות פרק זה, והורה על החזרת סכום העיצום הכספי ששולם או על הפחתת העיצום הכספי, יוחזר הסכום ששולם או כל חלק ממנו אשר הופחת, בתוספת הפרשי הצמדה וריבית מיום תשלומו עד יום החזרתו.

67. (א) הטיל המנהל עיצום כספי לפי פרק זה, יפרסם באתר האינטרנט של המשרד את הפרטים שלהלן, בדרך שתבטיח שקיפות לגבי הפעלת שיקול דעתו בקבלת ההחלטה להטיל עיצום כספי.

פרסום

(1) דבר הטלת העיצום הכספי;

(2) מהות ההפרה שבשלה הוטל העיצום הכספי ונסיבות ההפרה;

(3) סכום העיצום הכספי שהוטל;

(4) אם הופחת העיצום הכספי – הנסיבות שבשלהן הופחת סכום העיצום ושיעור ההפחתה;

(5) פרטים על המפר הנוגעים לעניין;

(6) שמו של המפר – אם המפר הוא תאגיד.

(ב) הוגש ערעור לפי סעיף 66, יפרסם המנהל בפרסום לפי סעיף קטן (א) גם את דבר הגשת הערעור ואת תוצאותיו, באותה הדרך שפרסם לפי סעיף קטן (א).

(ג) על אף האמור בסעיף קטן (א)(6), המנהל רשאי לפרסם את שמו של מפר שהוא יחיד לאחר שנתן לו הזדמנות לטעון את טענותיו לעניין זה, אם סבר שהדבר נחוץ לצורך אזהרת הציבור; ההזדמנות לטעון טענות לפי סעיף קטן זה יכול שתינתן למפר במסגרת זכות הטיעון לפי סעיף 54, ובלבד שהמנהל הודיע למפר על כוונתו לפרסם את שמו בהודעה על כוונת חיוב לפי סעיף 53.

(ד) על אף האמור בסעיף זה, לא יפרסם המנהל פרטים שהם בגדר מידע שרשות ציבורית מנועה מלמסור לפי סעיף 9(א) לחוק חופש המידע, התשנ"ח-1998, וכן רשאי הוא שלא לפרסם פרטים לפי סעיף זה שהם בגדר מידע שרשות ציבורית אינה חייבת למסור לפי סעיף 9(ב) לחוק האמור.

(ה) פרסום לפי סעיף זה בעניין עיצום כספי שהוטל על תאגיד יהיה לתקופה של ארבע שנים, ובעניין עיצום כספי שהוטל על יחיד – לתקופה של שנתיים; בפרסום כאמור יישם המנהל אמצעים טכנולוגיים נאותים ומתקדמים כדי למנוע, ככל האפשר, את העיון בפרטים שפורסמו באתר האינטרנט של המשרד בתום תקופת הפרסום, ובלבד שיש אמצעים מקובלים למניעת העיון כאמור.

(ו) השר רשאי לקבוע דרכים נוספות לפרסום הפרטים האמורים בסעיף זה.

68. (א) תשלום עיצום כספי או המצאת התראה מינהלית לפי פרק זה לא יגרעו מאחריותו הפלילית של אדם בשל הפרת הוראה מההוראות לפי חוק זה או מהוראות לפי חוק התקנים בקשר לגז או למיתקן גז, כאמור בסעיף 52, המהווה עבירה.

שמירת אחריות פלילית

(ב) שלח המנהל למפר הודעה על כוונת חיוב או המציא לו התראה מינהלית בשל הפרה המהווה עבירה כאמור בסעיף קטן (א), לא יוגש נגדו כתב אישום בשל אותה הפרה אלא אם כן התגלו עובדות חדשות המצדיקות זאת.

(ג) הוגש נגד אדם כתב אישום בשל הפרה המהווה עבירה כאמור בסעיף קטן (א), לא ינקוט נגדו המנהל הליכים לפי פרק זה בשל אותה הפרה, ואם הוגש כתב האישום בנסיבות האמורות בסעיף קטן (ב) לאחר שהמפר שילם עיצום כספי – יוחזר לו הסכום ששולם בתוספת הפרשי הצמדה וריבית מיום תשלום הסכום, עד יום החזרתו.

**פרק ט':תחולה על המדינה ועל מערכת הביטחון**

69. בפרק זה –

הגדרות – פרק ט'

"גוף ביטחוני" – גוף מהגופים המנויים בהגדרה "מערכת הביטחון";

"התאמה ביטחונית" – כמשמעותה בסעיף 15 לחוק שירות הביטחון הכללי, התשס"ב-2002;

"מערכת הביטחון" – כל אחד מאלה:

(1) משרד הביטחון ויחידות הסמך שלו;

(2) צבא הגנה לישראל;

(3) יחידות ויחידות סמך של משרד ראש הממשלה שעיקר פעילותן בתחום ביטחון המדינה;

(4) מפעלי מערכת הביטחון כמשמעותם בסעיף 20 לחוק להסדרת הביטחון בגופים ציבוריים, התשנ"ח-1998, שאינם יחידות כאמור בפסקה (3) ואשר שר הביטחון הודיע עליהם לשר;

(5) משטרת ישראל, שירות בתי הסוהר והרשות להגנה על עדים;

"פקודות הצבא" – כהגדרתן בחוק השיפוט הצבאי, התשט"ו-1955;

"קצין בכיר" ו"קצין מוסמך" – כהגדרתם בסעיף 10 לחוק הגנת הסביבה (סמכויות פיקוח ואכיפה), התשע"א-2011;

"השר הממונה" – כמפורט להלן:

(1) לעניין גוף המנוי בפסקאות (1), (2) או (4) להגדרה "מערכת הביטחון" – שר הביטחון;

(2) לעניין גוף המנוי בפסקה (3) להגדרה "מערכת הביטחון" – ראש הממשלה;

(3) לעניין גוף המנוי בפסקה (5) להגדרה "מערכת הביטחון" – השר לביטחון הפנים.

70. הוראות חוק זה יחולו גם על המדינה.

תחולה על המדינה

71. על אף האמור בסעיף 70 –

תחולה על צבא הגנה לישראל

(1) הובלת מכלים מיטלטלים בידי צבא הגנה לישראל פטורה מחובת קבלת רישיון ספק גז, ובלבד שבוצעה לפי נהלים שנקבעו לעניין זה בפקודות הצבא; נהלים כאמור ייקבעו בשים לב להוראות לפי חוק זה ובהסכמת המנהל;

(2) ההוראות לפי חוק זה לא יחולו על הקמה של מיתקן גז טעון היתר המשמש לאחסון מכלים מיטלטלים בשטח המוחזק בידי צבא הגנה לישראל ולשימוש הצבא ועל הפעלה של מיתקן כאמור או על שינוי יסודי בו המבוצעים על ידי צבא הגנה לישראל, ובלבד שבוצעו על פי פקודות הצבא שייקבעו לעניין זה בהסכמת המנהל ויבטיחו את רמת הבטיחות הנדרשת לפי חוק זה;

(3) בעל רישיון ספק גז שהתקשר עם משרד הביטחון לשם הקמה או הפעלה של מכל נייח שהוא מיתקן גז טעון היתר בשטח המוחזק בידי צבא הגנה לישראל ולשימוש הצבא או לשם ביצוע של שינוי יסודי במיתקן כאמור – פטור מחובת קבלת היתר למיתקן גז, ובלבד שבהתקשרות נקבעו תנאים המבטיחים את רמת הבטיחות הנדרשת לפי חוק זה; אין בהוראות פסקה זו כדי לגרוע מחובתו של בעל רישיון ספק גז או של סוכן מטעמו לפעול בהתאם להוראות לפי חוק זה ולהוראות לפי חוק התקנים בקשר לגז או למיתקן גז כאמור;

(4) חובת הדיווח לפי הוראות סעיף 23 לא תחול על מיתקני גז שבעל רישיון ספק גז מספק להם גז בשטח המוחזק בידי צבא הגנה לישראל ולשימוש הצבא.

72. (א) על אף האמור בפרק ו', לעניין סמכויות פיקוח ואכיפה כלפי מערכת הביטחון יחולו הוראות סעיפים קטנים (ב) עד (ז).

הוראות מיוחדות לעניין סמכויות פיקוח ואכיפה כלפי מערכת הביטחון

(ב) מפקח לא יפעיל את סמכויותיו לפי דיני הגפ"מ לעניין מיתקן גז המוחזק בידי צבא הגנה לישראל, למעט מיתקן גז המשמש למילוי גז או תחנת תדלוק בגז.

(ג) מפקח לא יפעיל סמכויותיו לפי דיני הגפ"מ לעניין מיתקן גז מסוים המוחזק בידי יחידות סמך של משרד ראש הממשלה שעיקר פעילותן בתחום ביטחון מדינת ישראל אם ראה ראש הממשלה כי יש צורך בכך במקרים חריגים ומטעמים מיוחדים של ביטחון המדינה המתקיימים לגבי אותו מיתקן, לעניין כל סמכויות המפקח או חלקן.

(ד) מפקח לא יפעיל סמכויותיו לפי דיני הגפ"מ לעניין מיתקן גז מסוים המוחזק בידי יחידות סמך של משרד הביטחון שעיקר פעילותן בתחום ביטחון המדינה, אם ראה ראש הממשלה, לפי המלצת שר הביטחון, כי יש צורך בכך במקרים חריגים ומטעמים מיוחדים של ביטחון המדינה המתקיימים לגבי אותו מיתקן, לעניין כל סמכויות המפקח או חלקן.

(ה) החליט ראש הממשלה כאמור בסעיף קטן (ג) או (ד), יחולו על הגוף הביטחוני הוראות סעיף 71(4), בשינויים המחויבים; ראש הממשלה יודיע לשר על החלטתו.

(ו) צבא הגנה לישראל ויחידות סמך שהוחלט לגבי מיתקן גז מסוים המוחזק בידיהן כאמור בסעיף קטן (ג) או (ד) יקבעו בפקודות הצבא או בהוראות פנימיות, לפי העניין, בהסכמת המנהל, את אופן הפיקוח על ביצוע דיני הגפ"מ; פקודות או הוראות פנימיות כאמור ייקבעו בהתחשב במאפייני מיתקני הגז והשימוש בהם ויבטיחו את רמת הבטיחות הנדרשת לפי דיני הגפ"מ ואת האפשרות לפקח על ביצועם, ובכלל זה לעניין העברת מידע מהגוף הביטחוני למנהל לגבי הפרה של דיני הגפ"מ שביצע בעל רישיון ספק גז המספק גז לגוף הביטחוני.

(ז) לעניין מיתקן גז המוחזק בידי גוף ביטחוני שאינו צבא הגנה לישראל או שאינו יחידת סמך שהוחלט לגבי מיתקן גז מסוים המוחזק בידיה כאמור בסעיפים קטנים (ג) או (ד), מפקח יפעיל את סמכויותיו לפי דיני הגפ"מ בכפוף להוראות סעיפים 73 עד 80.

(ח) בסעיף זה, "דיני הגפ"מ" – ההוראות לפי חוק זה וההוראות לפי חוק התקנים בקשר לגז או למיתקן גז.

73. לא יפעיל מפקח את סמכויותיו כאמור בסעיף 72 אלא אם כן נקבעה לו התאמה ביטחונית מתאימה לכך ובהתאם לכללי אבטחת המידע של גוף ביטחוני; גוף ביטחוני יביא לידיעת המנהל את כללי אבטחת המידע האמורים.

התאמה ביטחונית ומידע מסווג

74. (א) קצין בכיר או קצין מוסמך רשאי לעכב את כניסתו המיידית של מפקח למיתקן של גוף ביטחוני, אם מצא כי התקיים אחד מאלה:

סמכות כניסה

(1) כניסתו באותה העת תשבש פעילות מבצעית או מודיעינית, חקירה פלילית או תרגיל או אימון רחבי היקף, או שנעשה בהם שימוש באמצעי לחימה;

(2) מתרחשת במקום פעילות עוינת;

(3) מתקיימת במיתקן פעילות שמפקח אינו רשאי להיחשף לה מטעמים של ביטחון המדינה או יחסי החוץ של מדינת ישראל.

(ב) קבע קצין בכיר או קצין מוסמך כאמור בסעיף קטן (א), יודיע על כך למנהל או לעובד המשרד שהמנהל הסמיכו לכך, וייקבע מועד חדש לכניסתו של המפקח, מוקדם ככל האפשר לאחר שחלפה העילה שמנעה את כניסתו.

75. דרש מפקח מאדם להזדהות לפניו לשם הפעלת סמכויותיו במיתקן של גוף ביטחוני, וכללי אבטחת המידע של הגוף הביטחוני אוסרים על אותו אדם להזדהות אלא לפני מי שמוסמך לכך על פיהם, רשאי אותו אדם להימנע מהצגת תעודה מזהה ולמסור כינוי או מידע אחר שיאפשר את איתורו ככל שיידרש באמצעות הקצין המוסמך, באופן שיאפשר את זימונו לחקירה ככל שיידרש.

הזדהות

76. לשם הפעלת סמכויותיו, רשאי מפקח להשתמש באמצעים שונים לתיעוד ממצאיו; הכנסת האמצעים האמורים או תנאי השימוש בהם יהיו בהתאם לכללי אבטחת המידע של הגוף הביטחוני ובאופן שיאפשר את התיעוד הנדרש.

תיעוד ממצאים

77. (א) מסירת ידיעה או מסמך, כולם או חלקם, למפקח, תהיה בהתאם להתאמתו הביטחונית ובהתאם לכללי אבטחת המידע של הגוף הביטחוני, אולם –

מסירת ידיעות ומסמכים

(1) קצין מוסמך רשאי להורות כי ידיעה או מסמך מסוימים בעלי רגישות ביטחונית מיוחדת לא יועברו למפקח, אף אם התאמתו הביטחונית מתאימה, אלא למנהל;

(2) קצין מוסמך רשאי להורות כי מפקח לא יוציא ממיתקן של גוף ביטחוני מסמך מסוים שהקצין המוסמך קבע לגביו כי הוא בעל רגישות ביטחונית מיוחדת; מסמך כאמור יישמר במקום שייועד לשם כך במיתקן, ויהיה נגיש למפקח או למנהל, לפי העניין, בהתאם לכללי אבטחת המידע של הגוף הביטחוני.

(ב) קצין מוסמך רשאי להורות כי מידע מסווג שאינו קשור לחומר החקירה ואינו קשור במישרין לעילת הפיקוח לא ייכלל בידיעה או במסמך הנמסרים למפקח או למנהל כאמור בסעיף קטן (א)(1), ובלבד שיידע את המפקח בכך שהשמיט מידע.

78. מדידות ודגימות שהן או תוצאותיהן עשויות להיות מסווגות, יבוצעו ויישמרו במעבדות מסווגות שאישר המנהל, בהסכמת קצין בכיר, ובלבד שלא יהיה בכך כדי למנוע עריכת מדידה או נטילת דגימה.

מדידות ודגימות

79. (א) לא יתפוס מפקח חפץ שיש חשש כי בשל הוצאתו מידי גוף ביטחוני יינזקו משמעותית כשירותו של הגוף הביטחוני, רמת הכוננות שלו ויכולתו להגן על ביטחון המדינה או על שלום הציבור.

תפיסה

(ב) קצין מוסמך רשאי להורות כי מפקח לא יוציא ממיתקן של גוף ביטחוני חפץ מסוים שהקצין המוסמך קבע לגביו כי הוא בעל רגישות ביטחונית מיוחדת; חפץ כאמור יישמר במקום שייועד לשם כך במיתקן, בהתאם לכללי אבטחת המידע של הגוף הביטחוני, ויהיה נגיש למפקח.

80. מסירת מידע למנהל או לעובד המשרד לפי פרק זה תהיה בהתאם להתאמתו הביטחונית של המנהל או של עובד המשרד.

סייג למסירת מידע

**פרק י':הוראות שונות**

81. אין בהוראות חוק זה כדי לגרוע מהוראות כל דין, ובכלל זה מהוראות לפי דין המחייבות היתר, רישיון או אישור למיתקן גז ומהוראות לפי חוק הגנת הצרכן, התשמ"א-1981.

שמירת דינים

82. רישיונות ספקי גז ורשימת בעלי רישיונות ספקי גז והסוכנים שפועלים מטעמם יפורסמו באתר האינטרנט של המשרד; המידע לפי סעיף זה יעודכן מעת לעת.

פרסום רישיונות ספקי גז ורשימת רישיונות ספקי גז וסוכניהם

83. (א) השר ממונה על ביצוע חוק זה והוא רשאי להתקין תקנות בכל עניין הנוגע לביצועו.

ביצוע ותקנות

(ב) בלי לגרוע מכלליות האמור בסעיף קטן (א), השר רשאי להתקין תקנות בעניינים אלה:

(1) בטיחות ביצוע פעולת ספק גז או עבודת גז;

(2) בטיחות מיתקן גז, ובכלל זה טיפול באירוע גז;

(3) בטיחות הצריכה של גז;

(4) החזקה, אחסון או הובלה של מכל מיטלטל בידי צרכן גז;

(5) מתן הודעה מוקדמת לצרכן גז על מועד בדיקה של מיתקן גז וביצוע עבודת גז;

(6) קביעת אגרות בעד בקשות לרישיונות והיתרים לפי חוק זה וחידושם, ובכלל זה בקשה לביצוע פעולת ספק גז באמצעות סוכן, וגביית תשלומים בשל הוצאות שהוציאה המדינה לפי חוק זה; תקנות לפי פסקה זו יותקנו בהסכמת שר האוצר;

(7) חובת מסירת מידע שתחול על בעלי רישיונות לפי חוק זה לעניין רכישה או הספקה של גז או מיתקני גז;

(8) השמדת מיתקן גז שאינו עומד בדרישות תקן רשמי לעניין בטיחות מיתקן גז או בדרישות לעניין בטיחות מיתקן גז שקבע השר לפי פסקה (2).

(ג) תקנות לפי סעיפים קטנים (א) ו-(ב) יכול שיהיו כלליות או לסוגים של גז, של מיתקני גז או של עבודות גז, לפי העניין.

(ד) תקנות לפי סעיף קטן (ב)(1) עד (7) טעונות אישור של ועדת הכלכלה.

84. השר, באישור ועדת הכלכלה, רשאי, בצו, לשנות את התוספות, ולעניין שינוי התוספת התשיעית, התוספת העשירית והתוספת האחת־עשרה – גם בהסכמת שר המשפטים, ובלבד שסכומי העיצום הכספי שייקבעו לפי סעיף זה בתוספת העשירית לא יעלו על סכומים אלה, לפי העניין:

שינוי התוספות

(1) 1,500,000 שקלים חדשים – לעניין הפרות של הוראות חוק זה והוראות חוק התקנים;

(2) 200,000 שקלים חדשים – לעניין הפרות של הוראות התקנות.

**פרק י"א:תיקונים עקיפים**

85. [בוצע תיקון בחוק הגז (בטיחות ורישוי), התשמ"ט-1989].

תיקון חוק הגז (בטיחות ורישוי) – מס' 8

86. בחוק הגנת הצרכן, התשמ"א-1981, בתוספת השנייה, בפרט 5, במקום "בחוק הגז (בטיחות ורישוי), התשמ"ט-1989" יבוא "בחוק הגז הפחמימני המעובה, התשפ"א-2020".

תיקון חוק הגנת הצרכן – מס' 62

87. בחוק העבירות המינהליות, התשמ"ו-1985, בתוספת הראשונה, בטור א' –

תיקון חוק העבירות המינהליות – מס' 28

(1) במקום "חוק הגז (בטיחות ורישוי), התשמ"ט-1989" יבוא "חוק הגז הפחמימני המעובה, התשפ"א-2020";

(2) בסופו יבוא "חוק הגז (בטיחות ורישוי), התשמ"ט-1989".

88. בחוק הסדרים במשק המדינה (תיקוני חקיקה), התשמ"ט-1989 –

תיקון חוק הסדרים במשק המדינה (תיקוני חקיקה) – מס' 17

(1) בסעיף 17ג1(ב), במקום ההגדרה "מיתקן גז" יבוא:

""מיתקן גז" – מיתקן גז לצריכה עצמית כהגדרתו בחוק הגז הפחמימני המעובה, התשפ"א-2020;";

(2) בסעיף 17ו(ג)(1), במקום "עבודות גז כמשמעותן בחוק הגז (בטיחות ורישוי), התשמ"ט-1989" יבוא "עבודת גז כהגדרתה בחוק הגז הפחמימני המעובה, התשפ"א-2020".

89. בחוק המקרקעין (החלפת ספק גז המספק גז באמצעות מערכת גז מרכזית), התשנ"א-1991, בתוספת, בסעיף 2(ג), במקום "עבודות גז כמשמעותן בחוק הגז (בטיחות ורישוי), התשמ"ט-1989" יבוא "עבודת גז כהגדרתה בחוק הגז הפחמימני המעובה, התשפ"א-2020".

תיקון חוק המקרקעין (החלפת ספק גז המספק גז באמצעות מערכת גז מרכזית) – מס' 4

90. בחוק בתי משפט לעניינים מינהליים, התש"ס-2000, בתוספת הראשונה, בפרט 21 –

תיקון חוק בתי משפט לעניינים מינהליים – מס' 126

(1) בפרט משנה (24), אחרי "המנהל" יבוא "או הממונה";

(2) בסופו יבוא:

"(30)  חוק הגז הפחמימני המעובה, התשפ"א-2020."

91. בחוק לקידום התחרות ולצמצום הריכוזיות, התשע"ד-2013, בתוספת, בפרט 11, בטור ב' –

תיקון חוק לקידום התחרות ולצמצום הריכוזיות – מס' 6

(1) בפרט משנה 11.1, במקום "רישיון ספק גז, לפי חוק הגז (בטיחות ורישוי), התשמ"ט-1989 (בתוספת זו – חוק הגז)" יבוא "רישיון ספק גז לפי חוק הגז הפחמימני המעובה, התשפ"א-2020 (בתוספת זו – חוק הגפ"מ)";

(2) בפרט משנה 11.2, במקום "החסנה" יבוא "הקמה או הפעלה של מיתקן גז טעון היתר המשמש לאחסון גז" ובמקום "לפי חוק הגז" יבוא "לפי חוק הגפ"מ";

(3) פרט משנה 11.3 – יימחק.

**פרק י"ב:תחילה והוראות מעבר**

92. (א) תחילתו של חוק זה ביום כ"א בתמוז התשפ"א (1 ביולי 2021) (להלן – יום התחילה).

תחילה

(ב) על אף האמור בסעיף קטן (א) –

(1) תחילתו של סעיף 23 ושל פרט (8) בחלק א' לתוספת העשירית ביום כ"ה בתשרי התשפ"ב (1 באוקטובר 2021);

(2) תחילתן של הוראות לעניין מיתקן טעון היתר שלפי חוק הגז (בטיחות ורישוי) לא נדרש לו היתר, ובכלל זה הוראות לעניין חובת קבלת היתר ואכיפתן, ביום כ"ח בטבת התשפ"ב (1 בינואר 2022).

93. תקנות ראשונות לפי סעיף 21 יובאו לאישור ועדת הכלכלה בתוך שנה מיום התחילה.

תקנות ראשונות

94. (א) רישיון ספק גז ורישיון לעיסוק בעבודת גז שניתנו לפי הוראות פרק ג' לחוק הגז (בטיחות ורישוי) כנוסחו ערב יום התחילה ועמדו בתוקפם ערב המועד האמור, יראו אותם כרישיונות שניתנו לפי סימן א' לפרק ב' או סימן ג' לפרק ב' לחוק זה, בהתאמה, והם יהיו בתוקף עד תום תקופת תוקפם אלא אם כן בוטלו או הותלו קודם לכן לפי הוראות חוק זה.

הוראות מעבר לעניין רישיונות והיתרים וחובת דיווח

(ב) היתר למיתקן גז שניתן לפי הוראות סעיף 4 לחוק הגז (בטיחות ורישוי) כנוסחו ערב יום התחילה לתקופה קצובה, ועמד בתוקפו ערב המועד האמור, יראו אותו כהיתר למיתקן גז שניתן לפי סימן ב' לפרק ב' לחוק זה, והוא יהיה בתוקף עד תום תקופת תוקפו אלא אם כן בוטל או הותלה קודם לכן לפי הוראות חוק זה.

(ג) היתר למיתקן גז שניתן לפי הוראות סעיף 4 לחוק הגז (בטיחות ורישוי) כנוסחו ערב יום התחילה לתקופה שאינה קצובה, ועמד בתוקפו ערב המועד האמור, יראו אותו כהיתר למיתקן גז שניתן לפי סימן ב' לפרק ב' לחוק זה והוא יהיה בתוקף עד יום י"ב בתמוז התשפ"ג (1 ביולי 2023) אלא אם כן בוטל או הותלה קודם לכן לפי הוראות חוק זה, ובלבד שבעל רישיון ספק הגז הגיש למנהל בקשה להיתר למיתקן לפי סעיף 11 לא יאוחר מיום ח' בטבת התשפ"ג (1 בינואר 2023), והבקשה לא נדחתה עד אותו מועד.

95. (א) בעל רישיון ספק גז כאמור בסעיף 94(א) שביצע ערב יום התחילה פעולת ספק גז באמצעות סוכן, וסוכן שביצע פעולת ספק גז כאמור, רשאים, על אף הוראות סעיף 28, להמשיך ולבצע את אותה פעולה עד יום ח' בטבת התשפ"ג (1 בינואר 2023), ובלבד שהתקיימו כל אלה:

הוראות מעבר לעניין ביצוע פעולת גז באמצעות סוכן

(1) בעל הרישיון הגיש למנהל בקשה להתיר לו לבצע את פעולת ספק הגז באמצעות אותו סוכן לפי הוראות סעיף 30 עד יום ב' בתמוז התשפ"ב (1 ביולי 2022), והבקשה לא נדחתה עד אותו מועד;

(2) רישיון ספק הגז לא בוטל במהלך התקופה האמורה לפי הוראות חוק זה.

(ב) על אף האמור בסעיף קטן (א), המנהל רשאי להורות לבעל רישיון ספק גז שביצע פעולת ספק גז באמצעות סוכן כאמור בסעיף קטן (א) להפסיק לבצע פעולת ספק גז באמצעות אותו סוכן, אם הסוכן הפר הוראה מההוראות לפי חוק זה או הוראה מההוראות לפי חוק התקנים בקשר לגז או למיתקן גז; המנהל לא ייתן החלטה כאמור אלא לאחר שנתן לבעל רישיון ספק הגז ולסוכן הזדמנות לטעון את טענותיהם.

(ג) בסעיף זה, "סוכן" – יחיד או תאגיד שפעל כמורשה מטעמו של ספק הגז לשם ביצוע פעולה החייבת ברישיון ספק גז לפי התקשרות ביניהם שהייתה בתוקף ערב יום התחילה.

96. (א) עבר אדם לפני יום התחילה עבירה לפי חוק הגז (בטיחות ורישוי) או עבירה לפי חוק התקנים בקשר לגז או למיתקן גז והמעשה מהווה הפרה שבשלה ניתן להטיל עיצום כספי או להמציא התראה מינהלית לפי הוראות פרק ח' לחוק זה, רשאי המנהל להטיל עליו עיצום כספי או להמציא לו התראה מינהלית לפי הוראות הפרק האמור, ובלבד שטרם הוגש נגדו כתב אישום בשל אותה עבירה, ואם הוגש כתב אישום – בוטל האישום בהסכמת הצדדים לפי סעיף 94(ב) לחוק סדר הדין הפלילי [נוסח משולב], התשמ"ב-1982.

הוראות מעבר לעניין מעבר מאכיפה פלילית לעיצום כספי

(ב) עבר אדם לפני יום התחילה עבירה לפי חוק הגז (בטיחות ורישוי) ולאחר ביצועה בוטלה העבירה והמעשה המהווה את העבירה נקבע כהפרה לפי חוק זה, רשאי המנהל להטיל עליו עיצום כספי או להמציא התראה מינהלית לפי הוראות פרק ח' גם אם החלו נגדו הליכים פליליים בשל אותה עבירה שהופסקו לפי סעיף 4 לחוק העונשין, ובלבד שטרם ניתן בעניינו פסק דין חלוט.

(ג) סכום העיצום הכספי שיוטל בשל הפרה כאמור בסעיפים קטנים (א) או (ב) יהיה הסכום הנקוב בטור ב' לתוספת העשירית לצד אותה הפרה או סכום הקנס שהיה ניתן להטיל בשל העבירה לפי הוראות חוק הגז (בטיחות ורישוי) כנוסחו ערב יום התחילה או לפי חוק התקנים בקשר לגז או למיתקן גז, לפי העניין, לפי הנמוך.

97. בלי לגרוע מהוראות סעיף 23, עד יום התחילה ידווח בעל רישיון ספק גז למנהל על כל מיתקני הגז טעוני הדיווח שלו והוראות הסעיף האמור יחולו בשינויים המחויבים; במקום הוראות סעיף 23(ד) יחולו הוראות אלה: המנהל רשאי להעביר מידע מדיווח שנמסר לו לפי סעיף זה לרשות ציבורית המנויה בחלק ד' לתוספת השישית, על פי בקשתה, לשם שמירה על שלום הציבור או מניעת פגיעה ברכוש, אם שוכנע כי הרשות הציבורית נוקטת אמצעים מספקים לשמירה על סודיות המידע כאמור בסעיף 23(ה); בקשה של רשות ציבורית לפי סעיף זה תוגש לא יאוחר מיום ב' בתמוז התשפ"ב (1 ביולי 2022).

הוראות מעבר לעניין דיווח על מיתקני גז שאינם מיתקני גז טעוני היתר

98. החלטות או הוראות שנתן המנהל לפי חוק הגז (בטיחות ורישוי) בנוגע לגז או למיתקן גז לפני יום התחילה ועמדו בתוקף ערב היום האמור, יראו אותן כאילו ניתנו לפי חוק זה, כל עוד לא בוטלו או שונו לפי חוק זה.

שמירת תוקף של החלטות או הוראות לפי חוק הגז (בטיחות ורישוי)

99. (א) מי שמונה למנהל לפי סעיף 3 לחוק הגז (בטיחות ורישוי) לעניין גז פחמימני מעובה, יראו אותו כמנהל ענייני בטיחות הגז שמונה לפי סעיף 42(א) לחוק זה.

הוראות מעבר לעניין מינויים

(ב) מי שמונה למפקח לפי הוראות סעיפים 22 ו־23 לחוק הגז (בטיחות ורישוי) ומינויו היה בתוקף ערב יום תחילתו של חוק זה, יראו אותו כמפקח שהוסמך לפי סעיף 47 לחוק זה.

100. (א) תקנות וצווים שנקבעו לפי חוק הגז (בטיחות ורישוי) בנוגע לגז פחמימני מעובה יעמדו בתוקפם כנוסחם ערב יום התחילה כאילו הותקנו לפי ההוראות בחוק זה שבהן נתונה סמכות התקנת תקנות וצווים באותם עניינים, אלא אם כן נקבעו במקומם הוראות בחוק זה וכל עוד לא שונו או בוטלו התקנות והצווים כאמור לפי חוק זה.

הוראות מעבר לעניין תקנות וצווים

(ב) צו הפיקוח על מצרכים ושירותים (תשלומים בעד גז המסופק במערכת גז מרכזית), התשמ"ט-1989, יעמוד בתוקפו כנוסחו ערב יום התחילה, ויראו אותו כאילו נקבע לפי חוק זה, כל עוד לא שונה או בוטל לפי דין או כל עוד לא נכנסו לתוקפן הוראות במקומו לפי חוק זה.

**תוספת ראשונה**

(סעיף 1)

חריגים להגדרה "גז פחמימני מעובה", "גז"

(1) גז פחמימני מעובה שנעשה בו שימוש לייצור של גז פחמימני מעובה, של גז פחמימני שאינו גז פחמימני מעובה או של חומר אחר, בתהליך ייצור בתעשייה הכימית או במפעלים פטרוכימיים, ובלבד שאינו משמש חומר בעירה בתהליך הייצור;

(2) גז פחמימני מעובה המיועד לשימוש במערכת מיזוג אוויר או קירור;

(3) גז פחמימני מעובה המיועד לשימוש במצית, או במכל למילוי מצית שקיבולתו אינה עולה על 600 סמ"ק;

(4) גז פחמימני מעובה שנעשה בו שימוש בתרסיס, למעט תרסיס המיועד לשימוש כחומר בעירה.

**תוספת שנייה**

(סעיף 1 – פסקה (1)(ג) להגדרה "מיתקן גז טעון היתר", סעיף 41)

אחסון גז שאינו טעון היתר

(1) אחסון גז במכל נייח לצריכה עצמית או בכמה מכלים נייחים לצריכה עצמית המחוברים זה לזה שקיבולתם הכוללת אינה עולה על 10 טון אם הם באזור מגורים או על 20 טון אם הם באזור אחר;

(2) אחסון מכל מיטלטל המחובר למיתקן גז;

(3) אחסון של לא יותר משני מכלים מיטלטלים שאינם מכלי מחנאות שלא מחוברים למיתקן גז;

(4) אחסון של לא יותר מארבעה מכלים מיטלטלים שקיבולתם הכוללת אינה עולה על 220 ליטרים בידי צרכן גז שאינו צרכן גז ביתי ולצורך עיסוקו, ובלבד שהמכלים מיועדים להספקת גז למכשיר מיטלטל המשמש לצריכת גז במסגרת עיסוקו;

(5) אחסון של לא יותר מחמישה מכלי מחנאות שאינם מחוברים למיתקן גז שקיבולתם הכוללת אינה עולה על 24 ליטרים;

(6) אחסון של מכלי מחנאות שאינם משמשים למילוי חוזר שקיבולתם הכוללת אינה עולה על 60 ליטרים בידי מי שמשווק מכלים כאמור לצרכן גז.

**תוספת שלישית**

סעיף 1 – פסקה (4) להגדרה "עבודת גז", סעיפים 3(א)(4) ו-41)

הובלת גז הפטורה מרישיון ספק גז ומרישיון עבודת גז

(1) הובלה של לא יותר מחמישה מכלי מחנאות שקיבולתם הכוללת אינה עולה על 24 ליטרים;

(2) הובלה של לא יותר מארבעה מכלים מיטלטלים שקיבולתם הכוללת אינה עולה על 220 ליטרים בידי צרכן גז שאינו צרכן גז ביתי ולצורך עיסוקו, ובלבד שהמכלים מיועדים להספקת גז למכשיר מיטלטל המשמש לצריכת גז במסגרת עיסוקו.

**תוספת רביעית**

(סעיף 1)

"שינוי יסודי", לעניין מיתקן גז טעון היתר

(1) שינוי הקיבולת של מיתקן הגז;

(2) שינוי ייעוד מיתקן הגז;

(3) הוספת עמדות מילוי או ריקון גז במיתקן גז או שינוי המיקום של עמדות כאמור;

(4) שינוי מיקום או הוספה של מכל נייח או של משאבות, מדחסים או מאיידים במערכת הגז של מיתקן הגז;

(5) שינוי בצנרת הגז.

**תוספת חמישית**

(סעיף 22)

דרישות לעניין ביטוח בעל רישיון ספק גז

(1) בעל רישיון ספק גז יערוך ביטוח לכיסוי חבותו בשל כל אירוע, בסכום שלא יפחת מסכום השווה, בשקלים חדשים, ל־5 מיליון דולר של ארצות הברית לפי שער החליפין היציג של הדולר של ארצות הברית לעומת השקל החדש כפי שמפרסם בנק ישראל, ואם הוא בעל רישיון ספק גז העוסק רק באחסון או בשיווק של מכלי מחנאות שאינם משמשים למילוי חוזר – בסכום שלא יפחת מסכום השווה, בשקלים חדשים, לחצי מיליון דולר של ארצות הברית לפי שער כאמור;

(2) הביטוח ייערך אצל מבטח כהגדרתו בחוק הפיקוח על שירותים פיננסיים (ביטוח), התשמ"א-1981, ויכסה תביעות בשל אירועים שאירעו בתקופת תוקפה של הפוליסה, גם אם הוגשו לאחר מכן;

(3) סכום ההשתתפות העצמית בביטוח כאמור לא יעלה על 1% מסכום הביטוח לאירוע.

**תוספת שישית**

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1d3a9521b0561886ef555)

(1) שינוי מיקום מיתקן הגז ביותר מחמישה מטרים;

(2) חיבור מבנה נוסף למיתקן הגז;

(3) הוספה או הורדה של מכל נייח או של מאייד.

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1d46c521b0561886ef565)

(1) כתובת מלאה של כל מכל נייח או מכלים מיטלטלים המחוברים למערכת גז מרכזית ונקודות ציון שלהם;

(2) סוג צרכן הגז;

(3) רשימת כתובות של מבנים המחוברים לאותה מערכת גז;

(4) תאריך התקנה ראשוני של מיתקן הגז;

(5) תאריך בדיקה אחרונה של מיתקן הגז;

(6) מספר המאיידים;

(7) במכל נייח – גם כל אלה:

(א) נפח המכל (בליטרים או בגאלון אמריקני);

(ב) מספר סידורי שהיצרן הטביע על המכל;

(ג) שנת ייצור המכל;

(ד) פרטי מכלים נייחים נוספים המחוברים למכל הנייח;

(ה) תאריך התקנת הגנה קתודית;

(8) במכלים מיטלטלים המחוברים למערכת גז מרכזית – גם מספר המכלים וקיבולתם (בליטרים).

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1d792521b0561886ef5a0)

(1) הרשות הארצית לכבאות והצלה;

(2) שירות ההתגוננות האזרחית.

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1d7e0521b0561886ef5ac)

(1) הרשות הארצית לכבאות והצלה;

(2) שירות ההתגוננות האזרחית;

(3) רשות מקומית.

**תוספת שביעית**

(סעיף 37(א))

תקנים לעניין גז

(1) לעניין גז שאינו משמש לרכב מנועי – תקן ישראלי ת"י 1134 חלק 1 – "גז פחמימני מעובה (גפ"מ): גפ"מ למטרות כלליות, למעט גפ"מ לתחבורה – דרישות כימיות ופיזיקליות";

(2) לעניין גז המשמש לרכב מנועי – תקן ישראלי ת"י 5202 – "דלק לרכב מנועי – גפ"מ (גז פחמימני מעובה) – דרישות ושיטות בדיקה".

**תוספת שמינית**

(סעיף 40)

אחסון מכלי מחנאות שאינם משמשים למילוי חוזר

(1) המכלים יאוחסנו בכלוב מגן מרשת מתכת צפופה (בתוספת זו – כלוב מגן);

(2) כלוב המגן יותקן במקום שאינו נמוך ממפלס הקרקע;

(3) כלוב המגן יותקן במרחק של מטר וחצי לפחות מנקודת חשמל או ממיתקן חשמלי המחובר לנקודת חשמל;

(4) יותקנו מתזים מעל כלוב המגן או יותקן מטף שקיבולתו 3 ליטרים לפחות בסמוך לכלוב המגן.

**תוספת תשיעית**

(סעיפים 50(ה) ו-84)

עונשין על הפרת תקנות לפי החוק

בתוספת זו –

"צו אירוע גפ"מ" – צו הגז (בטיחות ורישוי) (אירוע גפ"מ), התש"ף-2020;

"צו מכלי גפ"מ מיטלטלים" – צו הגז (בטיחות ורישוי) (מכלי גפ"מ מיטלטלים), התשע"ה-2015;

"תקנות רישוי העוסקים בעבודות גפ"מ" – תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006.

(1) עוסק בעבודת גפ"מ כאמור בתקנות 3(א)(6) ו-3(א)(11) לתקנות רישוי העוסקים בעבודות גפ"מ בלא שעבר הכשרה והסמכה, בניגוד להוראות תקנה 3(ג) או (ד) לתקנות האמורות;

(2) מבצע שינוי במכל גפ"מ, בניגוד להוראות סעיף 2 לצו מכלי גפ"מ מיטלטלים;

(3) ספק גז או סוכן הממלא, מוליך, מוביל, מחזיק, מוכר או משווק מכל גפ"מ, בניגוד להוראות סעיף 3(א) לצו מכלי גפ"מ מיטלטלים או בניגוד להוראות סעיף 3(א) לצו האמור כפי שהוחל בסעיף 34, לפי העניין;

(4) ספק גז או סוכן הממלא מכל בגפ"מ, בניגוד להוראות סעיף 4 לצו מכלי גפ"מ מיטלטלים או בניגוד להוראות סעיף 4 לצו האמור כפי שהוחל בסעיף 34, לפי העניין;

(5) ספק גז או סוכן המחבר מכל גפ"מ למיתקן גז, בניגוד להוראות סעיף 5 לצו מכלי גפ"מ מיטלטלים או בניגוד להוראות סעיף 5 לצו האמור כפי שהוחל בסעיף 34, לפי העניין;

(6) מכניס לישראל או מייבא אליה מכל גפ"מ, בניגוד להוראות סעיף 6 לצו מכלי גפ"מ מיטלטלים או בניגוד להוראות סעיף 6 לצו האמור כפי שהוחל בסעיף 34, לפי העניין;

(7) ספק גז שאינו מפעיל מוקד חירום טלפוני במשך 24 שעות ביממה, כל ימות השנה, בניגוד להוראות סעיף 2(א) לצו אירוע גפ"מ;

(8) ספק גז, בעל רישיון לעיסוק בעבודת גפ"מ או בעל הכשרה שהוא עובד של ספק הגז או של נותן שירותים לספק הגז, שאינו מגיע ללא דיחוי למקום שנתקבלה לגביו קריאה, או אינו מפסיק את דליפת הגז ממכלית הגז או את הספקת הגז הראשית למיתקן כאמור, לפי העניין, בניגוד להוראות סעיף 3(ג) לצו אירוע גפ"מ;

(9) ספק גז או בעל רישיון לעיסוק בעבודת גפ"מ העורך שינוי במקום אירוע גז שיש בו נפגעים או נזק לרכוש או נוטל דבר ממקום האירוע או נוקט כל פעולה, בניגוד להוראות סעיף 3(ו) לצו אירוע גפ"מ;

(10) ספק גז או בעל רישיון לעיסוק בעבודת גפ"מ המחדש הספקת גז למיתקן גז, בניגוד להוראות סעיף 4(ב) לצו אירוע גפ"מ;

(11) ספק גז או בעל רישיון לעיסוק בעבודת גפ"מ המחדש הספקת גז באירוע דליפה ממכשיר צורך גפ"מ ללא אישור תקינות המכשיר מאת מי שמורשה לתחזק מכשיר כאמור, בניגוד להוראות סעיף 4(ג) לצו אירוע גפ"מ.

**תוספת עשירית**

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1dcde521b0561886ef5db)

בתוספת זו –

"צו אירוע גפ"מ" – צו הגז (בטיחות ורישוי) (אירוע גפ"מ), התש"ף-2020;

"צו המחסנים" – צו הגז (בטיחות ורישוי) (בטיחות ההחסנה של מכלים ומכלי מחנאות במחסן גפ"מ ובמחסן עזר), התשנ"ב-1992;

"צו מכלי גפ"מ מיטלטלים" – צו הגז (בטיחות ורישוי) (מכלי גפ"מ מיטלטלים), התשע"ה-2015;

"תקנות החלת תקן 1134" – תקנות הגז (בטיחות ורישוי) (החלת תקן 1134), התשס"א-2001;

"תקנות רישוי העוסקים בעבודות גפ"מ" – תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006;

"תקנות רישוי ספקי גפ"מ" – תקנות הגז (בטיחות ורישוי) (רישוי ספקי גפ"מ), התשע"ט-2018.

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1f73e521b0561886ef662)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1f772521b0561886ef67f)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1f88a521b0561886ef69b)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1f8be521b0561886ef69f)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1ff93521b0561886ef712)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe1ffc4521b0561886ef71a)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/5fdf07b55a1885a868ef1330/clause/5fe20088521b0561886ef732)

**תוספת אחת-עשרה**

(סעיפים 57 ו-84)

סכומים מופחתים לעניין עיצום כספי

1. בתוספת זו –

הגדרות

"אישור" – כל אחד מאלה:

(1) אם המפר חייב, לפי דין, במינוי רואה חשבון מבקר – אישור שנתן רואה חשבון מבקר שמונה כאמור המבקר את הדוחות הכספיים השנתיים;

(2) אישור שנתן רואה חשבון או אישור שנתן יועץ מס מייצג כי נתון פלוני תואם לאמור במסמך שהוגש במסגרת פעולת הייצוג של יועץ המס;

"יועץ מס מייצג" – כהגדרתו בחוק הסדרת העיסוק בייצוג על ידי יועצי מס, התשס"ה-2005;

"מחזור עסקאות" – מחזור עסקאות של עוסק כהגדרתו בחוק מס ערך מוסף, התשל"ו-1975;

"רואה חשבון מבקר" – כהגדרתו בחוק החברות.

2. המנהל רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:

הפחתת סכומי העיצום הכספי

(1) המפר לא הפר כל הוראה מהוראות חוק זה או לפיו בארבע השנים שקדמו להפרה – 30%; לא הפר את אותה הוראה בשנתיים שקדמו להפרה – 20%;

(2) מפר הפסיק את ההפרה מיוזמתו ודיווח עליה למנהל – 40%;

(3) המפר נקט פעולות למניעת הישנות ההפרה ולהקטנת הנזק, להנחת דעתו של המנהל – 30%.

3. ראה המנהל, לגבי מפר שהוא יחיד, שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר, רשאי הוא להפחית למפר את סכום העיצום הכספי בשיעור של 20%.

הפחתה בשל נסיבות אישיות

4. התקיימו לגבי מפר כמה נסיבות כאמור בסעיפים 2 ו־3, רשאי המנהל להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה לא יעלה על 80% מסכום העיצום הכספי הקבוע בשל אותה הפרה אם היתה זו הפרה ראשונה, ועל 70% ממנו, אם היתה זו הפרה שאינה הפרה ראשונה.

הפחתה בשל כמה נסיבות

5. (א) מצא המנהל שסכום העיצום הכספי עולה על 5% ממחזור העסקאות של המפר, רשאי הוא להפחית את הסכום ל־5% ממחזור העסקאות שלו.

הפחתה בשל התחשבות במחזור עסקאות

(ב) סעיף קטן (א) יחול בין שהופחת סכום העיצום הכספי לפי סעיפים 2 ו־3 ובין שלא הופחת.

(ג) מפר המבקש הפחתה של סכום העיצום הכספי לפי סעיף זה, יגיש למנהל אישור, לעניין גובה מחזור העסקאות שלו, בתוך 45 ימים ממועד מסירת ההודעה על כוונת חיוב.

|  |  |  |  |  |  |
| --- | --- | --- | --- | --- | --- |
|  | יובל שטייניץ  שר האנרגיה |  | בנימין נתניהו  ראש הממשלה |  |  |
|  |  | יריב לוין  יושב ראש הכנסת |  | ראובן ריבלין  נשיא המדינה |  |