חוק המועצה להנצחת מורשת יהדות ספרד והמזרח, תשס"ג-2002

תוכן ענינים

|  |  |  |
| --- | --- | --- |
| [Go](#h1) | מינוי המועצה | סעיף 1 |
| [Go](#h2) | הרכב המועצה | סעיף 2 |
| [Go](#h3) | תפקידי המועצה | סעיף 3 |
| [Go](#h4) | יושב ראש המועצה | סעיף 4 |
| [Go](#h5) | סדרי עבודת המועצה | סעיף 5 |
| [Go](#h6) | תקופת כהונה | סעיף 6 |
| [Go](#h7) | פקיעת כהונה | סעיף 7 |
| [Go](#h8) | העברה מכהונה | סעיף 8 |
| [Go](#h9) | תוקף פעולות | סעיף 9 |
| [Go](#h10) | ניגוד ענינים | סעיף 10 |
| [Go](#h11) | שמירת סמכויות, מתן שירותים למועצה ומימונה | סעיף 11 |
| [Go](#h12) | ביצוע ותקנות | סעיף 12 |
| [Go](#h13) | תחילה | סעיף 13 |

חוק המועצה להנצחת מורשת יהדות ספרד והמזרח, תשס"ג-2002

1. שר המדע התרבות והספורט ושר הדתות (בחוק זה – השרים), בהתייעצות עם שר החינוך, ימנו את המועצה להנצחת מורשת יהדות ספרד והמזרח (בחוק זה – המועצה).

מינוי המועצה

2. (א) המועצה תהיה בת 19 חברים, ואלה הם:

הרכב המועצה

(1) נציג משרד המדע התרבות והספורט;

(2) נציג משרד הדתות;

(3) נציג משרד החינוך;

(4) שלושה רבנים העוסקים בתחום מורשת יהדות ספרד והמזרח, לפי המלצת הרבנים הראשיים לישראל;

(5) חמישה אנשי הסגל האקדמי במוסדות מוכרים שמומחיותם בתחום מורשת יהדות ספרד והמזרח; בפסקה זו, "מוסד מוכר" – כמשמעותו בסעיף 9 לחוק המועצה להשכלה גבוהה, התשי"ח-1958;

(6) הגנז כהגדרתו בחוק הארכיונים, התשט"ו-1955;

(7) חמישה נציגי ציבור מקרב מוסדות, מכונים או ארגונים העוסקים בתחום מורשת יהדות ספרד והמזרח, שהמדינה משתתפת בתקציבם;

(8) נציג יד בן צבי שהוקמה לפי חוק יד בן צבי, התשכ"ט-1969;

(9) נציג הרשות הלאומית לתרבות הלדינו שהוקמה לפי חוק הרשות הלאומית לתרבות הלאדינו, התשנ"ו-1996.

(ב) לא ימונה לחבר המועצה מי שהורשע בעבירה אשר מפאת מהותה, חומרתה או נסיבותיה אין הוא ראוי לשמש כחבר המועצה.

3. אלה תפקידי המועצה:

תפקידי המועצה

(1) לייעץ לשרים לענין קידום, סיוע ועידוד פעילות הקשורה למורשת יהדות ספרד והמזרח והנחלתה;

(2) לקדם שיתוף פעולה בין גורמים שונים העוסקים בתחום מורשת יהדות ספרד והמזרח.

4. המועצה תמנה, מבין חבריה, באישור השרים, את יושב ראש המועצה ואת ממלא מקומו.

יושב ראש המועצה

5. (א) המועצה תתכנס לפחות פעמיים בשנה.

סדרי עבודת המועצה

(ב) יושב ראש המועצה יקבע את מועד ישיבות המועצה ואת סדר יומן, יזמן את ישיבות המועצה וינהל אותן.

(ג) המועצה תקבע את סדרי עבודתה ככל שלא נקבעו לפי חוק זה.

6. חבר המועצה יתמנה לתקופה של 3 שנים, ורשאים השרים להאריך את תקופת כהונתו בשלוש שנים נוספות; חדל חבר המועצה לכהן כאמור, ניתן לשוב ולמנותו לאחר שחלפו שנתיים לפחות.

תקופת כהונה

7. חבר המועצה יחדל לכהן לפני תום תקופת כהונתו באחת מאלה:

פקיעת כהונה

(1) הוא התפטר במסירת כתב התפטרות לשרים;

(2) הוא הורשע בעבירה כאמור בסעיף 2(ב);

(3) הוא חדל להיות עובד המשרד הממשלתי או הגוף שאותו הוא מייצג במועצה.

8. השרים רשאים, לאחר התייעצות עם יושב ראש המועצה, להעביר חבר המועצה מכהונתו לפני תום תקופת כהונתו, אם נבצר ממנו, דרך קבע, למלא את תפקידו.

העברה מכהונה

9. קיום המועצה, סמכויותיה ותוקף החלטותיה ופעולותיה לא ייפגעו מחמת שנתפנה מקומו של חבר בה או מחמת ליקוי במינויו או בהמשך כהונתו.

תוקף פעולות

10. התברר לחבר המועצה, לגבי נושא הנדון בישיבת המועצה או המטופל על ידו, כי הוא עלול להימצא, במישרין או בעקיפין, במצב של חשש לניגוד ענינים בין כהונתו במועצה לבין ענין אישי שלו, או בין כהונתו במועצה לבין תפקיד אחר שלו –

ניגוד ענינים

(1) יודיע על כך מיד ליושב ראש המועצה;

(2) יימנע מהשתתפות בדיוני המועצה באותו נושא או מטיפול בו.

11. (א) אין בהוראות חוק זה כדי לגרוע מסמכות יד בן צבי לפי חוק יד בן צבי, התשכ"ט-1969.

שמירת סמכויות, מתן שירותים למועצה ומימונה

(ב) יד בן צבי תעניק למועצה את השירותים הנדרשים לצורך פעילותה, ואולם בכל הנוגע לפעילות המועצה יפעלו עובדי יד בן צבי הנותנים שירותים למועצה, לפי הוראות יושב ראש המועצה ובפיקוחו.

(ג) יד בן צבי תגיש, בכל שנה, במסגרת הצעת התקציב שלה, הצעה לתקציב המועצה, בהסכמת יושב ראש המועצה; תקציב המועצה יאושר במסגרת תקציב יד בן צבי.

12. השרים ממונים על ביצוע חוק זה והם רשאים להתקין תקנות בכל הנוגע לביצועו, לרבות לענין סדרי עבודתה של המועצה.

ביצוע ותקנות

13. תחילתו של חוק זה בתום תשעה חודשים מיום פרסומו.

תחילה

|  |  |  |  |  |  |
| --- | --- | --- | --- | --- | --- |
|  | אריאל שרון  שר המדע התרבות והספורט |  | אשר אוחנה  השר לעניני דתות |  | אריאל שרון  ראש הממשלה |
|  |  | אברהם בורג  יושב ראש הכנסת |  | משה קצב  נשיא המדינה |  |