כללי ההוצאה לפועל (הוראות לתשלום חובות פסוקים), תשע"ד-2014

תוכן ענינים

|  |  |  |
| --- | --- | --- |
| [Go](#h1) | תשלום חוב לשיעורין | סעיף 1 |
| [Go](#h2) | שיעורי התשלום | סעיף 2 |
| [Go](#h3) | תשלום אינו מונע הליכים על ידי הזוכה | סעיף 3 |
| [Go](#h4) | הגשת בקשת חייב לעיכוב הליכים | סעיף 4 |
| [Go](#h5) | הגשת בקשת חייב לשינוי שיעורי התשלום | סעיף 5 |
| [Go](#h6) | חובת החייב לשלם גם לאחר זקיפת תשלומים לפי סעיף 76 | סעיף 6 |
| [Go](#h7) | הפרשי הצמדה וריבית | סעיף 7 |
| [Go](#h8) | הגשת בקשת החייב לפי סעיף 81א4 לחוק | סעיף 8 |
| [Go](#h9) | פרסום הכללים באתר האינטרנט | סעיף 9 |
| [Go](#h10) | תחולה | סעיף 10 |

כללי ההוצאה לפועל (הוראות לתשלום חובות פסוקים), תשע"ד-2014

בתוקף סמכותי לפי סעיף 69א לחוק ההוצאה לפועל, התשכ"ז-1967 (להלן – החוק), אני קובע כללים אלה:

1. (א) חייב רשאי בתוך 21 ימים מיום שהומצאה לו אזהרה בתיק פסק דין או בתוך 30 ימים מיום המצאת האזהרה בתיקים לביצוע שטר או לביצוע תובענה לשלם את החוב בשיעורים כמפורט בכללים אלה.

תשלום חוב לשיעורין

(ב) על האמור בסעיף קטן (א), חייב רשאי להגיש לרשם ההוצאה לפועל (להלן – רשם) בקשה לשלם את החוב בשיעורים שנקבעו בסעיף 2 גם אם חלפו המועדים האמורים בו; בקשה כאמור תוגש לפי החוק ואין בהגשתה כדי להביא לביטול או לעיכוב של הליכים שננקטו.

2. (א) [סעיף זה מכיל טבלה או תמונה - לחצו לצפיה](https://www.nevo.co.il/laws/#/619b5aa085b43c7201ce8f44/clause/619b5b8285b43c7201ce8f88)

שיעורי התשלום

(ב) חייב שחובו עולה על 20,000 שקלים חדשים רשאי להגיש לרשם בקשה לקביעת צו חיוב בתשלומים לפי סעיף 69 לחוק.

3. אין בתשלום של חייב לפי כללים אלה כדי למנוע מהזוכה לפעול כנגד החייב בהליכים הקבועים בחוק.

תשלום אינו מונע הליכים על ידי הזוכה

4. חייב המבקש כי כנגד תשלומים לפי כללים אלה יעוכבו כנגדו הליכי ההוצאה לפועל, יגיש לרשם בקשה מתאימה לעיכוב הליכים.

הגשת בקשת חייב לעיכוב הליכים

5. אין בכללים אלה כדי למנוע מזוכה או חייב, לפי העניין, המבקש כי יינתן צו לחיוב בתשלומים השונה מהשיעורים שנקבעו בכללים אלה, להגיש לרשם בקשה לצו תשלומים לפי סעיף 7א או 69ב לחוק או להגיש בקשה לביצוע חקירת יכולת לפי סעיף 7 או סעיף 67 לחוק.

הגשת בקשת חייב לשינוי שיעורי התשלום

6. התקבלו כספים כתוצאה מזקיפת כספים לפי סעיף 76 לחוק, אין בכך כדי לגרוע מחובת החייב להמשיך ולשלם את יתרת החוב לפי גובה התשלום החודשי לפי סעיף 2.

חובת החייב לשלם גם לאחר זקיפת תשלומים לפי סעיף 76

7. אין בכללים אלה כדי למנוע הוספת הפרשי הצמדה וריבית ליתרת החוב שלא שולמה, על פי כל דין.

הפרשי הצמדה וריבית

8. חייב המבקש כי יופחתו הפרשי הצמדה וריבית, יגיש בקשה לפי סעיף 81א4 לחוק.

הגשת בקשת החייב לפי סעיף 81א4 לחוק

9. כללים אלה יפורסמו גם באתר האינטרנט של מערכת ההוצאה לפועל שכתובתו .[www.eca.gov.il](http://www.eca.gov.il/)

פרסום הכללים באתר האינטרנט

10. כללים אלה יחולו על תיקי הוצאה לפועל שנפתחו לאחר יום תחילתם של הכללים (להלן – יום התחילה), ואולם חייב רשאי להגיש לרשם בקשה לשלם את החוב בשיעורים שנקבעו בכללים גם לגבי תיקים שנפתחו לפני יום התחילה; בקשה כאמור תוגש לפי החוק ואין בהגשתה כדי להביא לביטול או לעיכוב של הליכים שננקטו.

תחולה

|  |  |  |  |  |  |
| --- | --- | --- | --- | --- | --- |
|  | דוד מדיוני  מנהל מערכת ההוצאה לפועל |  |  |  |  |
|  |  |  |  |  |  |