כללי לשכת עורכי הדין (שמירת חומר ארכיוני במשרדי עורכי דין), תשל"א-1971

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | תקופת השמירה | סעיף 2 |
| [Go](#h3) | שותפות עורכי דין | סעיף 3 |
| [Go](#h4) | סייג לסעיף 2 | סעיף 4 |
| [Go](#h5) | ארכיונו של עורך דין שנתמנה ממונה על עניניו המקצועיים | סעיף 4א |
| [Go](#h6) | סייג לתחולה | סעיף 5 |
| [Go](#h7) | הוראת מעבר | סעיף 6 |
| [Go](#h8) | תחילה | סעיף 7 |
| [Go](#h9) | השם | סעיף 8 |

כללי לשכת עורכי הדין (שמירת חומר ארכיוני במשרדי עורכי דין), תשל"א-1971

בתוקף סמכותה לפי סעיף 109 לחוק לשכת עורכי הדין, תשכ"א-1961, מתקינה המועצה הארצית של לשכת עורכי הדין כללים אלה:

1. בכללים אלה –

הגדרות

"חומר ארכיוני" – כל מסמך שבידי עורך דין עקב טיפולו בענין לקוחו, בין שערך אותו ובין שנמסר למשרדו;

"מסמך" – כל כתב על גבי נייר או על גבי חומר אחר וכל תרשים, דיאגרמה, מפה, סרט של רשמקול או תצלום, העשויים לשמש ראיה.

2. כל עוד לא הוסכם אחרת בכתב בין עורך הדין לבין לקוחו, לא יהא עורך הדין חייב לשמור על החומר הארכיוני שלו יותר מחמש השנים הנמנות מיום סיום טיפולו של עורך הדין בענין שמסר לו הלקוח או מיום סיום ההליכים המשפטיים בהם ייצג עורך הדין את הלקוח, לפי הענין.

תקופת השמירה

3. פורקה שותפות עורכי דין, חייב לפי כללים אלה בשמירת חומר ארכיוני של השותפות ממועד פירוקה ואילך אותו עורך-דין בלבד שלידיו נמסר החומר אגב הפירוק.

שותפות עורכי דין

4. על אף האמור בסעיף 2 לא יבער עורך דין חומר ארכיוני אלא אם הציע לפני כן במכתב רשום שנשלח ללקוח או ליורשים, לפי הכתובת הידועה לעורך הדין באותה עת מהמסמכים שבידיו או הרשומה במינהל האוכלוסין לקבלו בחזרה, להעתיקו או לצלמו והלקוח או היורשים לא עשו אחד מאלה תוך המועד שנקבע בהצעה.

סייג לסעיף 2

4א. הוראות הפרק השביעי א' לחוק יחולו גם על הטיפול בארכיונו של עורך דין כמשמעותו בסעיף 89א(א) לחוק.

ארכיונו של עורך דין שנתמנה ממונה על עניניו המקצועיים

5. כללים אלה לא יחולו על צוואות ועל מסמכים אחרים שנמסרו לעורך הדין למשמרת, על פי הסכם מפורש או מכללא, בשביל הלקוח או בשביל אחר.

סייג לתחולה

6. כללים אלה יחולו גם על חומר ארכיוני שבידי עורך דין ביום תחילתם.

הוראת מעבר

7. תחילתם של כללים אלה היא כתום חודש מיום פרסומם ברשומות.

תחילה

8. לכללים אלה ייקרא "כללי לשכת עורכי הדין (שמירת חומר ארכיוני במשרדי עורכי דין), תשל"א-1971".

השם

|  |  |  |  |  |  |
| --- | --- | --- | --- | --- | --- |
| י' רוטנשטרייך  יושב ראש המועצה הארצית של לשכת עורכי הדין |  |  |  |  |  |
|  |  |  | יעקב ש' שפירא  שר המשפטים |  |  |