צו איגודי ערים (אזור תל-אביב-יפו–חולון) (בתי מטבחיים), תשכ"ה-1964

תוכן ענינים

|  |  |
| --- | --- |
| [Go](#h1) | פרק ראשון:פרשנות |
| [Go](#h2) | הגדרות | סעיף 1 |
| [Go](#h3) | פרק שני:ייסוד האיגוד |
| [Go](#h4) | הקמת האיגוד | סעיף 2 |
| [Go](#h5) | תחום האיגוד | סעיף 3 |
| [Go](#h6) | תפקידי האיגוד | סעיף 4 |
| [Go](#h7) | סמכויות האיגוד | סעיף 5 |
| [Go](#h8) | פרק שלישי:המועצה |
| [Go](#h9) | הרכב המועצה | סעיף 6 |
| [Go](#h10) | תקופת כהונתה של המועצה | סעיף 7 |
| [Go](#h11) | ישיבה ראשונה | סעיף 8 |
| [Go](#h12) | ישיבה רגילה | סעיף 9 |
| [Go](#h13) | ישיבה שלא מן המנין | סעיף 10 |
| [Go](#h14) | כינוס ישיבה שלא מן המנין על ידי חברי המועצה | סעיף 11 |
| [Go](#h15) | מנין חוקי | סעיף 12 |
| [Go](#h16) | סדרי עבודת המועצה וישיבותיה | סעיף 13 |
| [Go](#h17) | סמכויות המועצה | סעיף 14 |
| [Go](#h18) | ביטול בחירת חבר מועצה | סעיף 15 |
| [Go](#h19) | התפטרות חבר המועצה | סעיף 16 |
| [Go](#h20) | העדר מישיבות המועצה | סעיף 17 |
| [Go](#h21) | מילוי מקומות פנויים | סעיף 18 |
| [Go](#h22) | שמירת תוקף הדיונים | סעיף 19 |
| [Go](#h23) | סמכויות השר | סעיף 20 |
| [Go](#h24) | פרק רביעי:יושב ראש המועצה וסגניו |
| [Go](#h25) | בחירת יושב ראש המועצה | סעיף 21 |
| [Go](#h26) | בחירת סגן יושב ראש | סעיף 22 |
| [Go](#h27) | כהונת היושב ראש וסגניו | סעיף 23 |
| [Go](#h28) | היושב ראש ממונה על ביצוע החלטות המועצה | סעיף 24 |
| [Go](#h29) | דין-וחשבון של האיגוד | סעיף 25 |
| [Go](#h30) | העברת תפקידים וסמכויות של היושב ראש | סעיף 26 |
| [Go](#h31) | משכורת היושב ראש וסגניו | סעיף 27 |
| [Go](#h32) | פרק חמישי:ועדות ועובדים |
| [Go](#h33) | בחירת ועדות | סעיף 28 |
| [Go](#h34) | יושב ראש לועדה | סעיף 29 |
| [Go](#h35) | אישור החלטות ועדה | סעיף 30 |
| [Go](#h36) | סדרי עבודת ועדה | סעיף 31 |
| [Go](#h37) | עובדים | סעיף 32 |
| [Go](#h38) | פרק ששי:חוזים והצעות |
| [Go](#h39) | חוזים ללא החלטות המועצה | סעיף 33 |
| [Go](#h40) | חוזים הטעונים החלטת המועצה | סעיף 34 |
| [Go](#h41) | חוזה למתן זכיון או מונופולין | סעיף 35 |
| [Go](#h42) | העברת חוזים לאיגוד | סעיף 36 |
| [Go](#h43) | ועדת הצעות ומכרזים | סעיף 37 |
| [Go](#h44) | מכרזים | סעיף 38 |
| [Go](#h45) | חבר מועצה או חבר ועדה או עובד המעונין בחוזה | סעיף 39 |
| [Go](#h46) | פרק שביעי:כספים |
| [Go](#h47) | הטלת מכסות | סעיף 40 |
| [Go](#h48) | קופת האיגוד | סעיף 41 |
| [Go](#h49) | בטחון קופת האיגוד | סעיף 42 |
| [Go](#h50) | חתימה על פקודת תשלום | סעיף 43 |
| [Go](#h51) | מחיקת חובות | סעיף 44 |
| [Go](#h52) | פרק שמיני:חשבונות |
| [Go](#h53) | הנהלת חשבונות | סעיף 45 |
| [Go](#h54) | רואה חשבון | סעיף 46 |
| [Go](#h55) | פרק תשיעי:הוראות שונות |
| [Go](#h56) | התחייבות האיגוד | סעיף 47 |
| [Go](#h57) | גישה לספרי המועצה | סעיף 48 |
| [Go](#h58) | המצאת ידיעות לרואה חשבונות | סעיף 49 |
| [Go](#h59) | משפטים | סעיף 50 |
| [Go](#h60) | בירור חילוקי דעות | סעיף 51 |
| [Go](#h61) | השם | סעיף 52 |
| [Go](#h62) | תוספת |

צו איגודי ערים (אזור תל-אביב-יפו–חולון) (בתי מטבחיים), תשכ"ה-1964

בתוקף סמכותי לפי סעיף 2 לחוק איגודי ערים, תשט"ו-1955, אני מצווה לאמור:

**פרק ראשון:פרשנות**

1. בצו זה –

הגדרות

"איגוד" – איגוד ערים המוקם לפי צו זה;

"המועצה" – מועצת האיגוד;

"רשות מקומית" – רשות מקומית ששמה נקוב בתוספת;

"השר" – שר הפנים.

**פרק שני:ייסוד האיגוד**

2. מוקם בזה איגוד שייקרא "איגוד ערים אזור תל-אביב-יפו-חולון (בתי מטבחיים)".

הקמת האיגוד

3. תחום האיגוד הוא שטחן של הרשויות המקומיות.

תחום האיגוד

4. תפקידי האיגוד הם: הקמת בתי מטבחיים ומפעלי עזר שלהם, ניהולם, הפעלתם והחזקתם.

תפקידי האיגוד

5. לשם ביצוע תפקידיו יהיו לאיגוד כל הסמכויות הנתונות לרשות מקומית על פי כל חיקוק ולצורך זה כל מקום בחיקוק שהמדובר בו ב"עיריה", ב"מועצה המקומית" או "רשות מקומית", יראו כאילו מדובר ב"איגוד", וכל מקום בחיקוק שהמדובר בו ב"ראש עיריה", ב"ראש מועצה מקומית", או "ראש רשות מקומית", יראו כאילו מדובר ב"יושב ראש המועצה"; והוא כשאין הוראה אחרת בצו זה.

סמכויות האיגוד

**פרק שלישי:המועצה**

6. המועצה מורכבת מנציגי הרשויות המקומיות ותהא בת 10 חברים. כל רשות מקומית תבחר את נציגיה מבין חברי מועצתה או עובדיה במספר הנקוב מול שמה בתוספת. בכפוף לאמור בסעיפים 15, 16, 17 תקופת כהונתו של חבר המועצה תהא כתקופת כהונתה של המועצה.

הרכב המועצה

7. (א) תקופת כהונתה של המועצה היא שנה אחת.

תקופת כהונתה של המועצה

(ב) מועצה קיימת תמשיך בתפקידה, אף אם תמה תקופת כהונתה לפי סעיף קטן (א) כל עוד לא נכנסה לתפקידה מועצה חדשה.

8. המועצה תתכנס לישיבתה הראשונה על ידי השר או מי שהוסמך על ידיו לצורך סעיף זה לא יאוחר מ-14 יום מיום שנבחרו רוב חבריה, והוא יהיה היושב ראש בה עד שייבחר יושב ראש המועצה.

ישיבה ראשונה

9. יושב ראש המועצה רשאי לכנס בכל עת ישיבת המועצה, ובלבד שהישיבה תתקיים לפחות אחת לשלושה חדשים.

ישיבה רגילה

10. יושב ראש המועצה יכנס ישיבת המועצה, אם הוגשה לו על כך דרישה חתומה בידי שליש לפחות מחבריה – או בידי ראש רשות מקומית.

ישיבה שלא מן המנין

11. לא כינס יושב ראש המועצה ישיבת המועצה תוך 14 יום מיום הגשת הדרישה כאמור בסעיף 10, רשאים חברי המועצה שחתמו על הדרישה או – אם הדרישה חתומה ביד ראש רשות מקומית – אחד מנציגיה של אותה רשות מקומית, לכנס ישיבת מועצה ולדון בסדר היום הנדרש. ישב ראש חבר המועצה שייבחר לכך על ידי המועצה.

כינוס ישיבה שלא מן המנין על ידי חברי המועצה

12. רוב חברי המועצה הם מנין חוקי בישיבותיה.

מנין חוקי

13. המועצה רשאית לקבוע סדר עבודתה וישיבותיה כטוב בעיניה, והוא כשאין הוראה אחרת בצו זה.

סדרי עבודת המועצה וישיבותיה

14. בידי המועצה יהיו כל התפקידים והסמכויות הנתונים לאיגוד.

סמכויות המועצה

15. רשות מקומית רשאית לבטל את בחירת נציגה במועצה ולבחור באחר במקומו; לביטול ולבחירה כאמור יהיה תוקף מיום מתן הודעה בכתב ליושב ראש המועצה.

ביטול בחירת חבר מועצה

16. חבר המועצה רשאי להתפטר מתפקידו על ידי מתן הודעה בכתב לראש הרשות המקומית שבחרה בו עם העתק ליושב ראש המועצה; להתפטרות יהיה תוקף מיום מתן ההודעה לראש הרשות המקומית.

התפטרות חבר המועצה

17. חבר המועצה שנעדר מישיבות המועצה שלושה חדשים רצופים, או משלוש ישיבות רצופות, אם היו בשלושה חדשים פחות משלוש ישיבות, יחדל להיות חבר המועצה, מלבד אם נעדר מסיבת מחלה או שירות בצבא-הגנה לישראל או ברשות המועצה. על חדילה כאמור יודיע יושב ראש המועצה בכתב לרשות המקומית, שמטעמה כיהן לפני החדילה.

העדר מישיבות המועצה

18. חדל חבר מועצה מלכהן, תבחר הרשות המקומית שבחרה בו בחבר אחר במקומו. לא בחרה הרשות המקומית בחבר אחר תוך שלושים יום מיום שבו חדל חבר מלכהן, תודיע על כך המועצה לשר והשר יתרה ברשות המקומית. לא שעתה הרשות המקומית להתראה, רשאי השר למנות חבר חדש מבין חברי מועצתה, או עובדיה, של אותה רשות מקומית; ואם אותו אדם אינו מסכים למינוי, רשאי השר למנות חבר חדש מבין בעלי זכות להיבחר כחבר מועצה של אותה רשות מקומית.

מילוי מקומות פנויים

19. אי מילוי מקום שנתפנה אין בו כדי לפסול את עצם קיומה של המועצה או את פעולותיה, או לגרוע מהם באיזה אופן שהוא, ובלבד שנותרו במועצה שני שלישים ממספר חבריה.

שמירת תוקף הדיונים

20. נראה לשר שהמועצה אינה ממלאת תפקיד שהוטל עליה על פי דין, יוכל לצוות על המועצה למלא אותו תפקיד תוך מועד שיקבע בצו. לא מילאה המועצה אחרי הצו במועד שנקבע לו, יוכל השר למנות אדם מתאים שימלא אותו תפקיד ולקבוע לו שכר שישולם מקופת האיגוד.

סמכויות השר

**פרק רביעי:יושב ראש המועצה וסגניו**

21. המועצה תבחר, בישיבתה הראשונה, באחד מנציגיה של עירית תל-אביב-יפו ליושב ראש המועצה. היו הקולות שקולים תכריע דעתו של יושב ראש המועצה.

בחירת יושב ראש המועצה

22. המועצה תבחר מבין חבריה לפחות בסגן אחד ליושב ראש המועצה. הסגן הראשון ליושב ראש המועצה ייבחר מנציגיה של עירית חולון.

בחירת סגן יושב ראש

23. (א) נבצר מיושב ראש המועצה לפעול או חדל לכהן כיושב ראש וטרם נבחר יושב ראש חדש במקומו, ימלא את מקומו –

כהונת היושב ראש וסגניו

(1) סגן היושב ראש – אם יש סגן אחד בלבד;

(2) אותו הסגן שהמועצה תמנהו לכך – אם יש יותר מסגן אחד;

(3) אותו חבר המועצה שהיא תמנהו לכך – אם נבצר מהסגן או מכל הסגנים לפעול, או אם הסגן או כל הסגנים חדלו לכהן וטרם נבחר סגן חדש.

(ב) יושב ראש המועצה או סגנו יחדלו מלכהן באחד מאלה:

(1) חדלו להיות חברים במועצה;

(2) התפטרו על ידי מתן הודעה בכתב למועצה;

(3) הועברו מכהונתם על ידי המועצה.

(ג) החלטת המועצה להעביר יושב ראש המועצה או סגן יושב ראש המועצה מכהונתם לא תהיה בת תוקף, אלא אם נתקבלה בישיבה שנקראה במיוחד לענין זה והצביעו בעדה למעלה ממחצית כל חברי המועצה; אולם אם ההעברה מכהונתם היא מסיבת הרשעה לפי פסק דין סופי על עבירה שיש בה משום קלון, די בהחלטה המתקבלת ברוב רגיל.

(ד) חדל יושב ראש המועצה לכהן או שהועבר מכהונתו, תבחר המועצה במקומו ביושב ראש אחר מבין נציגיה של עירית תל-אביב-יפו במועצה תוך שבועיים מיום שנתפנה מקומו, בישיבה שתיקרא במיוחד לענין זה על ידי מזכיר המועצה ושתנוהל על ידיו.

(ה) חדל סגנו היחיד של יושב ראש המועצה לכהן או שהועבר מכהונתו, תבחר המועצה במקומו בסגן אחר מבין נציגיה של עירית חולון תוך שבועיים מיום שנתפנה מקומו בישיבה שתיקרא במיוחד לענין זה על ידי יושב ראש המועצה.

24. יושב ראש המועצה יעשה כל האפשר שהחלטות המועצה יבוצעו כדין ושכל הוצאה של המועצה תהא בהתאם לתקציב.

היושב ראש ממונה על ביצוע החלטות המועצה

25. (א) יושב ראש המועצה חייב אחרי האחד באפריל של כל שנה, ולא יאוחר מאשר שלושה חדשים מתום שנת הכספים, להכין דין וחשבון מפורט על עניני האיגוד במשך השנה שחלפה.

דין-וחשבון של האיגוד

(ב) הדין וחשבון יוגש למועצה ולאחר שתדון בו ותאשרו, בתיקונים או שלא בתיקונים, ידאג יושב ראש המועצה לכך שלפחות שלושה העתקים ממנו יישלחו לשר ולפחות העתק אחד לכל רשות מקומית והעתק אחד למבקר המדינה.

(ג) האיגוד רשאי לפרסם את הדין וחשבון בצורה הטובה בעיניו.

26. (א) סגן יושב ראש המועצה רשאי למלא תפקיד מתפקידיו של יושב ראש המועצה ולשמש בסמכות מסמכויותיו אם הועברו אליו על ידי יושב ראש המועצה באישור המועצה.

העברת תפקידים וסמכויות של היושב ראש

(ב) חבר אחר של המועצה רשאי למלא תפקיד מתפקידיו של יושב ראש המועצה ולשמש בסמכות מסמכויותיו לענין מסויים אם הועברו אליו על ידי יושב ראש המועצה באישור המועצה.

27. יושב ראש המועצה או סגנו, וחבר אחר הממלא תפקיד או המשמש בסמכות של יושב ראש המועצה שהועברו אליו לפי סעיף 26, רשאי, באישור השר, לקבל מקופת האיגוד משכורת בשיעור שתקבע המועצה, באישור השר.

משכורת היושב ראש וסגניו

**פרק חמישי:ועדות ועובדים**

28. המועצה רשאית לבחור – אם מבין חבריה ואם מבין עובדי האיגוד ואם מבין אנשים מתאימים אחרים – ועדות קבועות או ועדות ארעיות שתפקידן לטפל בענינים או במקרים מסויימים, ככל שתטיל עליהן המועצה.

בחירת ועדות

29. יושב ראש של ועדה ייבחר על ידי המועצה.

יושב ראש לועדה

30. (א) החלטותיה של הועדה טעונות אישור המועצה.

אישור החלטות ועדה

(ב) המועצה רשאית להעביר ענין מסויים לועדה להחלטתה הסופית.

31. ועדה רשאית, בשים לב להחלטות המועצה, לקבוע בעצמה את סדרי עבודתה ודיוניה.

סדרי עבודת ועדה

32. (א) רשאי האיגוד –

עובדים

(1) להעסיק עובדים ולקבוע את תפקידיהם וסמכויותיהם;

(2) לקבוע את משכורתם, שכרם ושאר תנאי עבודתם;

(3) להפסיק, מסיבה מספקת, את עבודתם ולפטרם על פי החלטה של רוב חברי המועצה.

(ב) המועצה תמנה גזבר ומזכיר.

**פרק ששי:חוזים והצעות**

33. יושב ראש המועצה רשאי להתקשר בשם האיגוד בחוזה, בלי להיזקק להחלטת המועצה, אם נתקיימו שלוש אלה:

חוזים ללא החלטות המועצה

(1) שוויו של נושא החוזה אינו עולה על אלף לירות;

(2) ההוצאה הכרוכה בחוזה – אם כרוכה בו הוצאה – מיועדת לה הקצבה מתאימה בתקציב המאושר לשנת הכספים שבה נעשה החוזה;

(3) קויימו הוראות צו זה בדבר מכרזים.

34. כל חוזה אחר טעון החלטת המועצה. אם אין בתקציב המאושר לשנה שבה נעשה החוזה הקצבה מתאימה להוצאה הכרוכה בו, יהא החוזה טעון גם אישור בכתב מאת השר.

חוזים הטעונים החלטת המועצה

35. כל חוזה למתן זכיון או מונופולין מאת המועצה טעון אישור בכתב מאת השר.

חוזה למתן זכיון או מונופולין

36. חוזה שנעשה לפני פרסום צו זה ברשומות, על ידי רשות מקומית בקשר לענינים הנתונים במסגרת תפקידי האיגוד, יראו אותו כאילו נעשה על ידי האיגוד, אם המועצה החליטה על כך והצדדים לחוזה הסכימו לכך, ואז בכל מקום בחוזה כאמור בו מדובר ב"רשות מקומית" יראו כאילו מדובר בו ב"איגוד".

העברת חוזים לאיגוד

37. למועצה תהא ועדת הצעות ומכרזים קבועה (להלן – ועדת הצעות ומכרזים) שתפקידה לבדוק הצעות מחירים המוגשות למועצה ולחוות דעתה עליהן.

ועדת הצעות ומכרזים

38. (א) בכפוף לאמור בסעיף קטן (ב), לא יתקשר האיגוד בחוזה להעברת מקרקעין או טובין, להזמנת טובין או לביצוע עבודה, אלא על פי מכרז פומבי.

מכרזים

(ב) צורת המכרז ודרכי הזמנתן וקבלתן של הצעות המחירים, וכן סוגי החוזים, שהאיגוד יהיה רשאי להתקשר בהם ללא מכרז פומבי או ללא מכרז בכלל, יהיו לפי האמור בתקנות העיריות (מכרזים ודרכי הזמנתן וקבלתן של הצעות מחירים), תש"ך-1959, בשינויים המחוייבים לפי הענין.

39. (א) חבר מועצה או חבר ועדה שיש לו, במישרין או בעקיפין, בעצמו או על ידי בן-זוגו, סוכנו או שותפו או באופן אחר, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים –

חבר מועצה או חבר ועדה או עובד המעונין בחוזה

(1) יודיע על כך בכתב למועצה או לועדה הדנה בחוזה או בעסק, לפני הישיבה הראשונה בה תדון בו;

(2) לא ישתתף בדיונים על החוזה או על העסק במועצה או בועדה ולא יצביע בהצבעה על כל שאלה בקשר להם.

(ב) לא יהיו לעובד האיגוד, לא במישרין ולא בעקיפין, לא בעצמו ולא על ידי בן-זוגו, סוכנו או שותפו, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים ופרט לענין שיש לעובד בהסכם עבודה שלו או בהסכם הכללי של עובדי האיגוד.

(ג) הוראות הסעיפים הקטנים (א) ו-(ב) לא יחולו על חבר מועצה או ועדה או עובד האיגוד מחמת היותם בעלי מניות או חברים בגוף משפטי שיש לו חלק או טובת הנאה בחוזה או בעסק כאמור באותם סעיפים קטנים, זולת אם היה אותו חבר או עובד משמש מנהל או פקיד אחראי בגוף המשפטי, או אם היה חלקו בהונו או ברווחיו של הגוף עולה על 5%.

(ד) העובר על הוראות סעיפים קטנים (א) ו-(ב), דינו – מאסר שלושה חדשים או קנס חמש מאות לירות או שני הענשים כאחד.

**פרק שביעי:כספים**

40. הטילה המועצה על רשויות מקומיות תשלומי כסף למימון תקציב האיגוד בהתאם לסעיף 12 לחוק – ייקבעו שיעורי המכסות בהתאם למספר התושבים ברשות המקומית שהיו רשומים ביום הראשון באפריל של השנה שבה הוטל התשלום בספר התושבים המתנהל לפי פקודת מרשם התושבים, תש"ט-1949, והנוגע לתחום אותה רשות מקומית אלא אם יוסכם אחרת על ידי הרשויות המקומיות.

הטלת מכסות

41. (א) כל הכספים המתקבלים על ידי האיגוד או בשמו מהווים קופת האיגוד.

קופת האיגוד

(ב) קופת האיגוד תשמש לתשלום כל סכום שהאיגוד רשאי או חייב להוציאו כדין.

42. (א) גזבר האיגוד אחראי לבטחונה של קופת האיגוד.

בטחון קופת האיגוד

(ב) כל הכספים השייכים לקופת האיגוד או המתקבלים למענו או לחשבונו ישולמו מיד לחשבון האיגוד בבנק שהמועצה תקבע לכך, אולם המועצה יכולה להרשות לגזבר להחזיק אצלו סכום כסף כדי הוצאות יום יום של האיגוד.

43. כל המחאה או פקודת תשלום לחובת האיגוד יהיו חתומים ביד יושב ראש המועצה וביד הגזבר.

חתימה על פקודת תשלום

44. כל סכום המגיע לאיגוד שחל בתשלומו פיגור של לא פחות משלוש שנים והוא נראה כחוב אבוד, רשאי האיגוד לוותר עליו ולמחקו מהפנקסים. בכל מקרה אחר טעונה החלטת המועצה בדבר מחיקת חובות אישורו של השר, ובלבד שיהיה סבור שהדבר הוא לטובת הציבור.

מחיקת חובות

**פרק שמיני:חשבונות**

45. המועצה חייבת לנהל, בצורה שיורה עליה השר, או מי שהוסמך על ידיו לצורך זה, חשבון נכון של כל הכספים המתקבלים והמוצאים על ידי האיגוד או בשמו; חשבון זה יהא פתוח לעיון חברי המועצה.

הנהלת חשבונות

46. גזבר המועצה יגיש תוך 30 יום מתום שנת הכספים את חשבונות המועצה לרואה חשבון שיתמנה על ידי השר לפי סעיף 216 לפקודת העיריות.

רואה חשבון

**פרק תשיעי:הוראות שונות**

47. חוזה, כתב התחייבות, או תעודה אחרת לא יחייבו את האיגוד –

התחייבות האיגוד

(1) כשיש בהם התחייבות כספים מטעם האיגוד, אלא אם נחתמו על ידי יושב ראש המועצה וגזבר האיגוד;

(2) כשאין בהם התחייבות כספית כאמור, אלא אם נחתמו על ידי יושב ראש המועצה ומזכיר האיגוד.

48. ספרי המועצה, מסמכיה וניירותיה יהיו פתוחים לעיון ולבדיקה לפני כל חבר המועצה, והוא רשאי להכין העתק או תקציר מהם, ובלבד שלא יוציא ספר, מסמך או נייר כאמור ממשרד המועצה בלי הסכמתו בכתב של יושב ראש המועצה.

גישה לספרי המועצה

49. רואה חשבון כאמור בסעיף 46 רשאי לדרוש בכל עת מאת המועצה להמציא לו ידיעות, פרטים, הסברים, חומר סטטיסטי וכל חומר אחר בקשר לעניני המועצה ועל יושב ראש המועצה למלא אחרי הדרישה תוך זמן מתאים.

המצאת ידיעות לרואה חשבונות

50. האיגוד רשאי להגיש תביעה, או לפתוח ולעשות כל פעולה משפטית או להיות בעל דין בכל משפט או בכל הליך משפטי בקשר לתפקידיו ולעניניו, או אם הדבר נראה לו כדרוש לצורך קיומן או הגנתן של זכויות האיגוד, או להגנת חבריו, עובדיו, מוסדותיו ומפעליו בקשר לתפקידיהם. לתכלית זו רשאי האיגוד לייפות כוחו של כל חבר המועצה או של כל עובד, הן באופן כללי והן לענין מיוחד.

משפטים

51. נתגלו חילוקי דעות בין הרשויות המקומיות, כולן או מקצתן ובין האיגוד, או בין הרשויות המקומיות בינן לבין עצמן בעניני האיגוד, רשאים יושב ראש המועצה או כל רשות מקומית להביא את חילוקי הדעות לפני השר, והשר או מי שימונה על ידיו יכריע בהן. הכרעה זו תהא סופית.

בירור חילוקי דעות

52. לצו זה ייקרא "צו איגודי ערים (אזור תל-אביב-יפו–חולון (בתי מטבחיים), תשכ"ה-1964".

השם

**תוספת**

[סעיף זה מכיל טבלה או תמונה - לחצו לצפיה](https://www.nevo.co.il/laws/#/630213faf003673b263c402a/clause/630223c0f003673b263c42a4)

|  |  |  |  |  |  |
| --- | --- | --- | --- | --- | --- |
|  | חיים משה שפירא  שר הפנים |  |  |  |  |
|  |  |  |  |  |  |