צו ההוצאה לפועל (סדרי פעולה בלשכה ממוכנת), תשל"ח-1978

תוכן ענינים

|  |  |  |
| --- | --- | --- |
| [Go](#h1) | בקשה לביצוע פסק-דין | סעיף 1 |
| [Go](#h2) | בקשה לביצוע שטר | סעיף 2 |
| [Go](#h3) | בקשה לביצוע משכנתה | סעיף 3 |
| [Go](#h4) | בקשה לביצוע משכון | סעיף 4 |
| [Go](#h5) | סדרי תיוק, טיפול וגניזה של מסמכים | סעיף 5 |
| [Go](#h6) | שאילתה | סעיף 6 |
| [Go](#h7) | המצאה | סעיף 7 |
| [Go](#h8) | הצטרפות | סעיף 8 |
| [Go](#h9) | איחוד תיקים | סעיף 9 |
| [Go](#h10) | השם | סעיף 10 |

צו ההוצאה לפועל (סדרי פעולה בלשכה ממוכנת), תשל"ח-1978

בתוקף סמכותי לפי תקנות 14א, 15(ד), 22(ג), 24(ד) ו-25ז לתקנות ההוצאה לפועל, תשכ"ח-1968 (להלן – התקנות), אני מצווה לאמור:

1. בלשכה שהופעלה בה מערכת מיכון (להלן – הלשכה) תוגש בקשה לביצוע פסק-דין לפי טופס 851 כמפורט בצו ההוצאה לפועל (שימוש בטפסים נוספים בלשכה ממוכנת), תשל"ח-1978 (להלן – צו הטפסים הנוספים), ויצורפו אליה המסמכים כנדרש בתקנה 11 לתקנות.

בקשה לביצוע פסק-דין

2. בקשה לביצוע שטר תוגש בלשכה לפי טופס 850 כמפורט בצו הטפסים הנוספים ויצורפו אליה המסמכים כנדרש בתקנה 88ג(א) ו-(ב) לתקנות.

בקשה לביצוע שטר

3. בקשה לביצוע משכנתה תוגש בלשכה לפי טופס 852 כמפורט בצו הטפסים הנוספים ויצורפו אליה המסמכים כנדרש בתקנה 86(ב) לתקנות.

בקשה לביצוע משכנתה

4. בקשה לביצוע משכון תוגש בלשכה לפי טופס 852 כמפורט בצו הטפסים הנוספים ויצורפו אליה המסמכים הבאים:

בקשה לביצוע משכון

(1) שטר המשכון או הודעת המישכון, או שטר מישכון נוטריוני, או העתקים מאושרים מהם;

(2) תצהיר לאימות החוב המגיע ושאר העובדות הכלולות בבקשה;

(3) מקום שהזוכה מיוצג על ידי עורך דין, יפוי כוח כאמור בתקנה 11 לתקנות.

5. בלשכה יוסדרו תיוק, טיפול וגניזה של מסמכים באופן הבא:

סדרי תיוק, טיפול וגניזה של מסמכים

(1) בקשת ביצוע והמצורפות אליה יסומנו במספר סידורי שוטף ויתוייקו בזו אחר זו לפי מספרם הסידורי השוטף; מספר זה יהווה מספר התיק;

(2) כל בקשה ומסמך אשר יוגשו אל הלשכה יסומנו במספר סידורי שוטף בהתאם לסוג המסמך ולענינו, וישאו עליהם מספר התיק;

(3) כל בקשה ומסמך האמורים בפסקה (2) יתוייקו בזה אחר זה לפי מספרם הסידורי השוטף ובהתאם לסוג המסמך ולענינו;

(4) כל בקשה, למעט בקשת ביצוע, תוגש אל הלשכה בשני עתקים או העתקים צילומיים או יותר, בהתאם לצורך או הענין.

6. שאילתה תוגש בלשכה לפי טופס 859 כמפורט בצו הטפסים הנוספים.

שאילתה

7. (א) בלשכה יכול שתהיה המצאת בקשות או מסמכים על ידי הנחתם בתיבת הדואר של בא כוח הזוכה או החייב או כל צד מעונין, המצויה באותה לשכה, או בדרך ממוחשבת באמצעות מערכת תקשורת עורכי דין המופעלת בה.

המצאה

(ב) בקשה או מסמך שהונחו בתיבת הדואר שבלשכה כאמור בסעיף קטן (א), יראו אותם כאילו הומצאו כדין ביום השלישי שלאחר יום הנחתם, ואם הומצאו בדרך ממוחשבת כאמור בסעיף קטן (א), יראו אותם כאילו הומצאו כדין ביום השלישי שלאחר יום שידורם ממחשב לשכת ההוצאה לפועל.

(ג) בסעיף זה, "מערכת תקשורת עורכי דין" – מערכת ממוחשבת להעברת נתונים בין לשכות ההוצאה לפועל למשרדי עורכי דין.

8. (א) הצטרפות לבקשת ביצוע שהוגשה לפי סעיפים 1, 2, 3 או 4 תהיה לפי טופס 858 כמפורט בצו הטפסים הנוספים.

הצטרפות

(ב) ההצטרפות תצויין לפי האמור בתקנה 24 לתקנות בתיאומים המחוייבים לפי הענין.

9. (א) בקשה לאיחוד תיקים תוגש ללשכה לפי טופס 857 כמפורט בצו הטפסים הנוספים ויצורפו אליו הדפים הנוספים שבטופס 568 המשמש כיום כבקשה לאיחוד תיקים.

איחוד תיקים

(ב) הטיפול בבקשה לאיחוד תיקים ובתיקים שאוחדו יהיה כאמור בתקנות 25 עד 25ו לתקנות, בתיאומים המחוייבים לפי הענין.

10. לצו זה ייקרא "צו ההוצאה לפועל (סדרי פעולה בלשכה ממוכנת), תשל"ח-1978".

השם

|  |  |  |  |  |  |
| --- | --- | --- | --- | --- | --- |
|  | משה נכט  נשיא בית משפט מחוזי מנהל בתי המשפט |  |  |  |  |
|  |  |  |  |  |  |