צו היבוא והיצוא (קבוצות יבוא), תשפ"א-2021

תוכן ענינים

|  |  |  |
| --- | --- | --- |
| [Go](#h1) | מיון טובין שחל עליהם תקן רשמי לקבוצות יבוא | סעיף 1 |
| [Go](#h2) | שיוך תקנים רשמיים לקבוצות יבוא ופרסומם | סעיף 2 |
| [Go](#h3) | שיוך תקן לקבוצת יבוא מספר 4 | סעיף 3 |
| [Go](#h4) | קביעה על שינוי שיוך תקן רשמי | סעיף 4 |
| [Go](#h5) | הוראות מעבר | סעיף 5 |
| [Go](#h6) | תיקונים עתידיים לשיוך לקבוצות יבוא | סעיף 6 |
| [Go](#h7) | תוספת ראשונה |
| [Go](#h8) | תוספת שנייה |
| [Go](#h9) | תוספת שלישית |
| [Go](#h10) | תוספת רביעית |
| [Go](#h11) | תוספת חמישית |

צו היבוא והיצוא (קבוצות יבוא), תשפ"א-2021

בתוקף סמכותי לפי סעיפים 2 ו-2א לפקודת היבוא והיצוא [נוסח חדש], התשל"ט-1979 (להלן – הפקודה), ובהתייעצות עם הממונה על התקינה לעניין סעיפים 1(2) ו-2(א)(1)(ג), אני מצווה לאמור:

1. טובין שלגביהם חלה חובת התאמה לדרישות תקן רשמי, בהתאם להוראות חוק התקנים, התשי"ג-1953 (להלן – חוק התקנים), ימוינו בהתאם לשיוך התקן שאליו נדרשים להתאים, לארבע קבוצות, שלפיהן ייקבעו התנאים שנדרשים להתקיים לגבי הטובין לשם קבלת אישור עמידה בדרישות הממונה (בצו זה – קבוצות יבוא), כמפורט להלן:

מיון טובין שחל עליהם תקן רשמי לקבוצות יבוא

(1) קבוצת יבוא מספר 1 – התנאים לקבלת אישור עמידה בדרישות הממונה לטובין שבמשלוח השייכים לקבוצה זו, הם קבלת אישור דגם ואישור משלוח;

(2) קבוצת יבוא מספר 2 – התנאים לקבלת אישור עמידה בדרישות הממונה לטובין שבמשלוח השייכים לקבוצה זו, הם כמפורט להלן:

(א) אישור דגם;

(ב) היבואן הגיש לממונה על התקינה הצהרה בדבר התאמת הטובין שבמשלוח לדרישות התקן הרשמי שחל עליהם וכן הצהרה כי הטובין שבמשלוח תואמים את הדגם שנבדק וקיבל אישור דגם כאמור בפסקת משנה (א), הכול לפי הוראות הפקודה והוראות הממונה על התקינה שנקבעו לפיה;

(3) קבוצת יבוא מספר 3 – התנאי לקבלת אישור עמידה בדרישות הממונה לטובין שבמשלוח השייכים לקבוצה זו הוא הגשת הצהרה בדבר התאמת הטובין שבמשלוח לדרישת התקן הרשמי שחל עליהם;

(4) קבוצת יבוא מספר 4 – טובין המיועדים במהותם לשימוש בתעשייה בלבד, שהשחרור שלהם לא יהיה מותנה בקבלת אישור ת"ר כהגדרתו בתוספת השנייה לצו יבוא חופשי, התשע"ד-2014 (להלן – צו יבוא חופשי), ויינתן לגביהם היתר מראש לפי סעיף 2(ג)(2) לצו יבוא חופשי.

2. (א) התקנים ישויכו לקבוצות יבוא, לפי הוראות אלה:

שיוך תקנים רשמיים לקבוצות יבוא ופרסומם

(1) תקן רשמי ישויך לקבוצת יבוא מספר 3, אלא אם כן מתקיים אחד מאלה:

(א) נקבע בתוספת הראשונה, בכפוף לאמור בסעיף 2א(ד) לפקודה, כי התקן ישויך לקבוצת יבוא מספר 1;

(ב) לפי הוראות הממונה על התקינה בתוקף סמכותו לפי סעיף 2א(ח)(1) לפקודה, אשר פורסמו ברשומות, שויך תקן, שטרם חלפה שנה ממועד הכניסה לתוקף של אכרזתו הראשונה (להלן – מועד האכרזה), לקבוצת יבוא מספר 1;

(ג) בכפוף להוראות סעיף 2א(ג), (ד) או (ח)(2) לפקודה, נקבע בתוספת השנייה כי התקן ישויך לקבוצת יבוא מספר 2;

(2) תקן רשמי ששויך לקבוצת יבוא מספר 1 לפי הוראות הממונה על התקינה בהתאם להוראות פסקה (1)(ב), בתום שנה ממועד אכרזתו ישויך לקבוצת יבוא מספר 3, אלא אם כן נקבע לגביו אחרת לפי פסקה (1)(א) או (ג), לפי העניין; הודעה על שיוכו של תקן לקבוצת יבוא מספר 3 לפי הוראות פסקה זו, תפורסם באתר המשרד;

(3) תקן רשמי ששויך לקבוצת יבוא מספר 1 או לקבוצת יבוא מספר 2 לפי הוראות פסקה (1), ישונה שיוכו לקבוצת יבוא מספר 3 אם נקבע כך בתוספת השלישית; הוראות פסקה זו חלות גם על תקן רשמי ששויך לקבוצת יבוא מספר 1 לפי הוראות הממונה על התקינה בהתאם להוראות פסקה (1)(א), וטרם חלפה שנה ממועד אכרזתו.

(ב) הרשימה המלאה והעדכנית של התקנים הרשמיים לפי שיוכם לקבוצות היבוא תתפרסם באתר המשרד ותעודכן מזמן לזמן.

(ג) הממונה על התקינה יפרסם אחת לשנה בהודעה ברשומות את נוסח התוספות הראשונה עד הרביעית המעודכנות, ואולם חובת הפרסום לפי סעיף קטן זה לא תחול בשנה שבה פרסם הממונה על התקינה הודעה לפי סעיף 6(ד).

3. על אף האמור בסעיף 2, תקן רשמי הנוגע לסוג טובין העומדים בתנאים הקבועים בסעיף 1(4), שנכלל בתוספת הרביעית, ישויך לקבוצת יבוא מספר 4, כל עוד לא נקבע לגביו אחרת.

שיוך תקן לקבוצת יבוא מספר 4

4. (א) בטרם קביעה על שינוי שיוך תקן רשמי לפי סעיף 2(א)(1) או (3) או לפי סעיף 3, יפרסם הממונה על התקינה הודעה על הכוונה לקבוע את שינוי השיוך באתר האינטרנט של המשרד; הודעה כאמור תפורסם עד 30 ימים לפני פרסום הקביעה על שינוי השיוך בתוספת המתאימה לפי סעיף 2(א) או 3, אלא אם כן החליט השר או הממונה על התקינה אחרת לגבי שיוכו של תקן מסוים, בשל צורך חיוני לשינוי מהיר או דחיפות רבה.

קביעה על שינוי שיוך תקן רשמי

(ב) הממונה על התקינה יודיע על פרסום ההודעה כאמור סעיף קטן (א) לשרי הממשלה, ובכללם לשר הממונה כמשמעותו בסעיף 8(ד) לחוק התקנים, וליבואנים הרשומים; נוסף על האמור, הממונה על התקינה יודיע לפי סעיף קטן זה גם לגופים המפורטים להלן, ובלבד שאותם גופים הודיעו לממונה על נציג מטעמם שיהיה מוסמך לקבל את ההודעה:

(1) איגוד לשכות המסחר;

(2) התאחדות התעשיינים בישראל;

(3) ארגוני הצרכנים כהגדרתם בסעיף 31(ג) לחוק הגנת הצרכן, התשמ"א-1981.

(ג) שינוי שיוך של תקן רשמי ייכנס לתוקף בתום 30 ימים מיום פרסום הקביעה על שינוי השיוך בתוספת המתאימה לפי סעיף 2(א) או 3, אלא אם כן החליט השר או הממונה על התקינה כי שינוי השיוך ייכנס לתוקף במועד מאוחר יותר או מוקדם יותר, בשל צורך בתקופת היערכות ארוכה יותר או בשל צורך חיוני לשינוי מהיר או דחיפות רבה, לפי העניין.

5. התקנים המפורטים בתוספת הראשונה, בתוספת השנייה, בתוספת השלישית או בתוספת הרביעית, ביום תחילתן של תקנות אלה, ישויכו לקבוצת יבוא מספר 1, קבוצת יבוא מספר 2, קבוצת יבוא מספר 3 או קבוצת יבוא מספר 4, לפי העניין, בלי שיחולו על אותו שיוך הוראות סעיף 4.

הוראות מעבר

6. (א) החל מיום י"ט באייר התשפ"א (1 במאי 2021) (להלן – הפעימה הראשונה), התקנים המפורטים בטבלת "פעימה 1" שבתוספת החמישית ישויכו לקבוצות היבוא המפורטות לצידם בעמודה שכותרתה "קבוצת יבוא חדשה" שבטבלה, ובהתאם לחלוקת התנאים המפורטת לצידם.

תיקונים עתידיים לשיוך לקבוצות יבוא

(ב) (בוטל)

(ג) (בוטל)

(ד) (בוטל)

(ה) (בוטל)

(ו) (בוטל)

**תוספת ראשונה**

(סעיף 2(א)(1)(א))

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/603f6aa4315508eb66488bae)

**תוספת שנייה**

(סעיף 2(א)(1)(ג))

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/603facf9315508eb66488c72)

**תוספת שלישית**

(סעיף 2(א)(3))

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/60463824315508eb66489f42)

**תוספת רביעית**

(סעיף 3)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/60463ad7315508eb66489f49)

**תוספת חמישית**

(סעיף 6)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/60463c9a315508eb66489f50)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/6048a757315508eb6648a8bb)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/603f5cf7315508eb66488b16/clause/6048a8d7315508eb6648a8d6)

|  |  |  |  |  |  |
| --- | --- | --- | --- | --- | --- |
|  | עמיר פרץ  שר הכלכלה והתעשייה |  |  |  |  |
|  |  |  |  |  |  |