צו לקידום הבנייה במתחמים מועדפים (הוראת שעה) (הכרזה על מתחם מועדף לדיור – שדרות דרום מערבי ומזרחי), תשפ"ב-2022

תוכן ענינים

|  |  |  |
| --- | --- | --- |
| [Go](#h1) | מתחם מועדף לדיור | סעיף 1 |
| [Go](#h2) | גודל המתחם, מיקומו וגבולותיו | סעיף 2 |
| [Go](#h3) | פירוט גושים וחלקות במתחם | סעיף 3 |
| [Go](#h4) | הפחתת שיעור יחידות לדיור בהישג יד | סעיף 4 |

צו לקידום הבנייה במתחמים מועדפים (הוראת שעה) (הכרזה על מתחם מועדף לדיור – שדרות דרום מערבי ומזרחי), תשפ"ב-2022

בתוקף סמכותה לפי סעיף 3(א)(1) לחוק לקידום הבנייה במתחמים מועדפים (הוראת שעה), התשע"ד-2014 (להלן – החוק), ובהמלצת מנהלת מינהל התכנון כאמור בסעיף 3(ב) לחוק, מכריזה ועדת השרים שמינתה הממשלה לעניין זה, לאמור:

1. המתחם שדרות דרום מערבי ומזרחי המתואר בצו זה (להלן – המתחם) מוכרז בזה מתחם מועדף לדיור.

מתחם מועדף לדיור

2. (א) גודלו של החלק הדרום מערבי הוא כ-1,200 דונם, מיקומו בתחום מחוז דרום, הוא מצוי בתחום השיפוט של העיר שדרות ושל המועצה האזורית שער הנגב, והוא ממוקם מדרום לאזור התעשייה ספירים, ממזרח וממערב לכביש 34, ומצפון לכביש 232.

גודל המתחם, מיקומו וגבולותיו

(ב) גודלו של החלק המזרחי הוא כ-245 דונם, מיקומו בתחום מחוז הדרום, הוא מצוי ברובו בתחום השיפוט של שדרות ובחלקו בתחום השיפוט של המועצה האזורית שער הנגב והוא ממוקם מדרום מערב לכביש 334, ממערב לאתר מקורות "שמחה" וממזרח לאזור התעשיה הקיים – בשדרות.

(ג) גבולות המתחם הם כמסומן במפה שהעתקים ממנה מופקדים לעיון הציבור במשרדי הוועדה למתחמים מועדפים במשרד הפנים, רח' בית הדפוס 12 ירושלים, במשרדי הוועדה המחוזית לתכנון ולבנייה מחוז הדרום ובמשרדי הרשויות המקומיות האמורות בסעיפים קטנים (א) ו-(ב).

3. [סעיף זה מכיל טבלה או תמונה - לחצו לצפיה](https://www.nevo.co.il/laws/#/62d518c40bece85bb8cf530d/clause/62d51a9e0bece85bb8cf5331)

פירוט גושים וחלקות במתחם

4. בהתאם לסעיף 4(ב)(2) ו-(4) לחוק שיעור יחידות הדיור בהישג יד יהיה 10% מיחידות הדיור במתחם המועדף לדיור. מחצית מיחידות הדיור כאמור יהיו יחידות דיור להשכרה לטווח ארוך, והמחצית השנייה – יחידות דיור להשכרה לטווח ארוך במחיר מופחת.

הפחתת שיעור יחידות לדיור בהישג יד

|  |  |  |  |  |  |
| --- | --- | --- | --- | --- | --- |
|  | איילת שקד  שרת הפניםיושבת ראש ועדת שרים לענייני פנים,שירותים, תכנון ושלטון מקומי |  |  |  |  |
|  |  |  |  |  |  |