צו רישוי עסקים (הוכחת נגישות), תשפ"ב-2022

תוכן ענינים

|  |  |  |
| --- | --- | --- |
| [Go](#h1) | הגדרות | סעיף 1 |
| [Go](#h2) | הוכחת נגישות | סעיף 2 |
| [Go](#h3) | תצהיר | סעיף 3 |
| [Go](#h4) | תחילה | סעיף 4 |
| [Go](#h5) | תוספת ראשונה |

צו רישוי עסקים (הוכחת נגישות), תשפ"ב-2022

בתוקף סמכותי לפי סעיפים 8ב(ג)(1) ו-(ד) לחוק רישוי עסקים, התשכ"ח-1968 (להלן – החוק), בהסכמת שר הפנים, לאחר התייעצות עם נציב שוויון זכויות לאנשים עם מוגבלות (להלן – הנציב) ובאישור ועדת הפנים והגנת הסביבה של הכנסת, אני מצווה לאמור:

1. בצו זה –

הגדרות

"עוסק פטור" – כהגדרתו בחוק מס ערך מוסף, התשל"ו-1975;

"עסק טעון רישוי" – עסק מסוג העסקים המפורטים בתוספת לצו רישוי עסקים (עסקים טעוני רישוי);

"צו רישוי עסקים (עסקים טעוני רישוי)" – צו רישוי עסקים (עסקים טעוני רישוי), התשע"ג-2013;

"שטח" – סיכום שטח העסק הכולל במטרים רבועים כמפורט בבקשה לרישיון או להיתר לאותו העסק שהוגשה לפי תקנות רישוי עסקים (הוראות כלליות), התשס"א-2000.

2. (א) מבקש רישיון, היתר זמני או היתר מזורז לסוג עסק טעון רישוי המנוי בטור א' בתוספת הראשונה, שהוא מקום ציבורי או שירות ציבורי ימציא לרשות הרישוי, לצורך בדיקת קיומן של הוראות הנגישות בעסק, את המסמכים כמפורט בטור ג' עד ו' לתוספת הראשונה.

הוכחת נגישות

(ב) חוות דעת של מורשה לנגישות השירות וחוות דעת של מורשה לנגישות מבנים, תשתיות וסביבה כאמור בסעיף 8ב(ב) לחוק, ייערכו באופן שפרסם הנציב באתר האינטרנט של נציבות שוויון זכויות לאנשים עם מוגבלות, בתוקף סמכותו לפי סעיף 19מו לחוק שוויון זכויות לאנשים עם מוגבלות, המפרט את החובות המוטלות מכוח הוראות הנגישות, ויכללו את כל אלה:

(1) פרטי זיהוי והתקשרות של מבקש הרישיון או ההיתר;

(2) פרטים לגבי העסק טעון הרישוי;

(3) פרטי המורשה שנתן את חוות הדעת.

(ג) על אף האמור בתקנת משנה (א), מבקש רישיון, היתר זמני או היתר מזורז שהוא עוסק פטור, יוכיח את קיום הוראות הנגישות באמצעות תצהיר מאומת כדין לפי סעיף 3, ויצרף לתצהיר העתק מאישור בדבר היותו עוסק פטור כאמור.

3. מבקש רישיון, היתר זמני או היתר מזורז לעסק שהוא מקום ציבורי או שירות ציבורי שנדרש לפי סעיף 2 להוכיח את עמידתו בהוראות הנגישות באמצעות תצהיר מאומת כדין, יקיים את כל אלה:

תצהיר

(1) ימציא לרשות הרישוי תצהיר, ואליו יצורף מסמך הבדיקה העצמית לפי פסקה (2), שייערך בטופס שפרסם הנציב באתר האינטרנט של נציבות שוויון זכויות לאנשים עם מוגבלות, ויכלול את כל אלה:

(א) פרטי זיהוי והתקשרות של המצהיר;

(ב) פרטים לגבי העסק טעון הרישוי;

(ג) פרטי מורשה לנגישות מבנים, תשתיות וסביבה או מורשה לנגישות השירות לפי פסקה (2), אם הסתייע בהם;

(ד) הצהרה כי לא מתקיימים לגביו הסייגים שנקבעו לצורך הגשת תצהיר בסעיף 6א2 לחוק;

(2) יערוך את התצהיר על סמך בדיקה עצמית של קיום הוראות הנגישות באופן שפרסם הנציב באתר האינטרנט של נציבות שוויון זכויות לאנשים עם מוגבלות בתוקף סמכותו לפי סעיף 19מו לחוק שוויון זכויות לאנשים עם מוגבלות, המפרט את החובות המוטלות מכוח הוראות הנגישות; המבקש רשאי להסתייע לעניין זה במורשה לנגישות מבנים, תשתיות וסביבה או במורשה לנגישות השירות לעניינים שאינם בתחום מומחיותו.

4. תחילתו של סעיף 2(ב) לצו זה שישה חודשים מיום פרסומו.

תחילה

**תוספת ראשונה**

(סעיף 2)

[סעיף זה מכיל טבלה או תמונה - לחצו לצפיה](https://www.nevo.co.il/laws/#/62051b662192dd688774c321/clause/62051f4c2192dd688774c390)

|  |  |  |  |  |  |
| --- | --- | --- | --- | --- | --- |
|  | גדעון סער  שר המשפטים |  |  |  |  |
|  |  |  |  |  |  |